INSTITUIREA SECTORULUI 
NONPROFIT 


PREFAŢĂ 


Această carte se referă la instituţiile şi organiza tiile in-s»; duse in sectorul nonprofit sau 
al treilea sector. Să spunem de la început că acest sector se află în plină expansiune şi este 
adesea considerat a avea implicaţii profunde în domeniul organizării sociale şi in 
proiectarea şi funcționarea, unor noi strategii de guvernare. 


într-adevăr, pe lângă sectorul public, aflat sub controlul agențiilor guvernamentale, şi 
sectorul privat cu multitu-dinea de întreprinzători şi organizaţii particulare ce funcţionează 
urmând regulile pieţei, sectorul nonprofit se extinde pe zi ce trece in cele mai diverse 
domenii ale vieţii sociale: educaţie (grădinițe, şcoli şi universități private), sănătate 
(policlinici, dispensare, spitale), protecția mediului, a unor categorii sociale dezavantajate 
sau a drepturilor civice, cultură, asociaţii profesionale şi societăți literar-artistice, orga- 
nizatii civice, cluburi, fundaţii etc. 


Organizațiile nonprofit sau voluntare sau neguvernamentale răspund nevoilor 
individuale de asociere în condiţii de autoconducere sau de autonomie fata de autorităţile 
publice, contribuie la cristalizarea şi afirmară societăţii civile, oferă: comunităţilor 
teritoriale sau profesionale posibilităţi de realizare a unor scopuri proprii, multiplică 
şansele de distribuire eficientă şi flexibilă a unor servicii centrate pe binele public. 
Organizațiile nonprofit sau neguvernamentale sunt private in formă şi publice prin 
programele sau serviciile pe care le promovează. 

Dacă am considera organizaţiile care au apărut la noi după 1990 nu ar fi greu de 
constatat că două tipuri au proliferat în mod spectaculos: cele private pentru profit, confi- 
gurând câmpul şi mecanismele pieței economice, şi cele nonprofit sau neguvernamentale, 
menite a contribui la cristalizarea societăţii civile. Ambele tind să diminueze aria de 
cuprindere şi de control a monopolului statal pentru a oferi spaţii de manifestare şi 
realizare a autonomiei individuale şi asociative. Sunt însă simptomatice concentrarea 
aproape exclusivă a atenţiei publice şi preocupările de a fundamenta instituțional sectorul 
privat, în timp ce sectorul nonprofit îşi consolidează legitimitatea funcţională in mod 
informai sau în zonele ,,penumbrei" sociale, adică în absența unei baze legislative 
actualizate şi adecvate sau sub semnele unui conflict latent sau manifest cu instituțiile 
guvernamentale. Se profilează astfel un tip distinct de schismă între sectorul nonprofit şi cel 
public, fără a se putea anticipa consecinţele pentru unul şi celălalt şi, mai ales, pentru 
cetățeanul individual. Poate că deocamdată sunt de remarcat o ignorare reciprocă sau un 
gen de „politică a strutului". Nu-s mai putin adevărate însă lipsa de conştientizare publică a 
unor consecințe latente şi mai ales gradul înalt de necunoaştere a organizării şi funcţionării 
sistematice ce le sunt specifice. Să considerăm organizațiile nonprofit şi să ne întrebăm : ce 
ştim în mod sistematic despre funcționarea şi conducerea lor? cum pot fi proiectate sau 
remodelate pentru a fi mai eficiente ? care este impactul lor social, cultural, politic sau eco- 
nomic ? La astfel de întrebări şi la multe altele vom încerca să oferim răspunsuri. 


Cartea este împărțită în două părți. Capitolele din prima parte oferă cadrul general de 
înțelegere a sectorului -nonprofit. După ce vom delimita specificul organizatiilor-nonprofit, 
vom invita cititorul să prospecteze referintele siimplicatiile economice ale acestora, pentru 


ca apoi să ne concentrăm asupra domeniului protecţiei şi asistenţei sociale cu scopul de a 
ilustra atât variante de parteneriat sau complementaritate ale organizaţiilor publice, private 
şi nonprofit, cât şi pentru a prospecta unele consecințe ale instituirii sectorului nonprofit 
asupra identificării unor noi strategii de guvernare. Partea a doua este eminamente 
consacrată conducerii organizaţiilor nonprofit, oferind atât instrumente de autocunoaştere 
cat şi mecanisme de optimizare a perfomantelor printr-un management centrat pe criterii de 
eficaci tate şi eficienţă. Îintea publicării, multe din ideile şi structurările din această carte au 
fost confruntate cu studenți ai Facultăţii de sociologie, psihologie, pedagogie şi asistență 
socială, Universitatea Bucureşti. Ei au fost primii receptori, dar mai ales primii critici ai 
unei analize şi abordări în care avantajele şi dezavantajele pionieratului se relevau de la 
sine. Sper însă că tocmai abordarea critică să genereze o continuitate a studiului empiric şi 
teoretic sistematic. Dedic aceată carte în primul rând studenţilor, dar şi celor care au inițiat 
şi susținut cele aproape Zece mii (sau mai multe ?) organizaţii nonprofit de la noi, în numele 
speranței continuității care nu se supune restrictiei ... nondistributivitatii profitului cognitiv. 


Mihaela Vlasceanu 


Partea I 


INSTITUIREA SECTORULUI 
NONPROFIT 


Multiplicarea organizațiilor este una din caracteristicile dominante ale vieţii 
sociale contemporane. în efortul de rationalizare a iniţiativelor şi a muncii, 
organizaţiile apar în cele mai diverse domenii ale vieţii sociale, astfel că, aşa 
cum s-a spus deja, omul contemporan este un „om organizational". încercarea de 
a introduce o clasificare în varietatea organizațiilor s-a concretizat in separarea 
celor private (pentru profit sau ale pieţei) de organizațiile publice instituite de 
stat sau de guvern pentru elaborarea, promovarea sau aplicarea propriilor 
politici. în felul acesta s-ar circumscrie două sectoare distincte ale vieţii sociale : 
sectorul public şi sectorul privat. Ele adeseori interferează, păstrându-şi însă 
specificul sau distincția. 


Numai că recent s-au identificat semnele clare ale unei veritabile „revoluții 
globale a asociativitatii" (L.M. Salamon 1994), care a generat apariția şi 
expansiunea rapidă a unui al treilea sector, numit sectorul nonprollt. Acesta 
include organizații care : 


a) sunt private în formă şi publice prin finalitati, oferind consumului 
comunităţilor „bunuri colective" sau produse cu utilitate publică (servicii de 
sănătate, educative, culturale, proiective etc.); 


b) suni dependente de tendințele conturate pe piaţa distribuției sau 
redistributiei veniturilor, pot genera profit, dar se supun restricției fundamentale 
a nondistributivitatii profitului către cei care le dețin în proprietate sau le 
conduc; 


c) sunt independente de instituţiile şi aparatul guvernamental, 


dispunând de mecanisme de conducere autonomă, similare cu cele ale 
organizațiilor pentru profit; 


d) presupun participarea membrilor şi sub formă de voluntariat, într-o 
proporție variabilă, dar oricum inevitabilă. 


Situat între sectorul privat şi cel public, al treilea sector include organizaţii 
neguvernamentale, caritabile, voluntare, asociative sau informale de o varietate 
deconcertantă: cluburi (sportive, culturale, sociale, de presă, recreationale etc), 


societăți (literare, istorice, artistice, umaniste), muzee, grădini zoologice şi 
botanice, studiouri de radio sau televiziune, şcoli şi universități, unităţi de 
cercetare, spitale şi alte centre de asistenţă sanitară, unități ofertante de servicii 
de protecţie şi asistență socială, centre de dezvoltare comunitară (economică, 
socială, culturală), asociaţii (filantropice, politice, profesionale, etnice, de 
afaceri etc), fundaţii ... Zonele de apartenenţă sau cuprindere se pot extinde de 
la o vecinătate şi comunitatea locală la cea naţională şi internațională, luând 
forme coiporatiste sau asociative, transparente sau secrete. Uneori sunt 
considerate ca piloni ai (re)constructiei „societății civile”, alteori drept 
componente ale „economiei sociale" şi de fiecare dată ca organizaţii ale secto- 
rului neguvernamental care răspimd nevoilor de asociativitate liberă ale 
cetățenilor sau persoanelor individuale. 


Paradoxal însă, pe cât sunt de extinse pe atât de redusă este cunoaşterea lor 
empirică şi teoretică. Studiul sistematic al celui de al treilea sector a fost inițiat 
abia în ultimele două decenii şi mai ales în perioada foarte recentă, putându-se 
vorbi încă de o lipsă acută de informaţii şi de date şi chiar de informaţii 
distorsionate. Statisticile oficiale tind cel mai adesea să ignore existența 
organizaţiilor celui de al treilea sector, iar atunci când oferă date, acestea sunt 
departe de a sprijini înţelegerea dinamicii funcționării sau extensiei sectorului 
nonprofit. Există deci o disproportie uriaşă între aria de cuprindere reală a celui 
de al treilea sector şi informaţiile sistematice disponibile despre acestea. 


Un studiu comparativ recent (L.M. Salamon şi H.K. Anheier 1994), 
întreprins in 12 tari (Franţa, Germania, Italia, Marea Brita-nie, SUA, Japonia, 
Ungaria, Brazilia, Ghana,Egipt, India şi Tailanda), a Încercat să compenseze o 
asemenea disproportie, informaţiile obținute fiind într-adevăr revelatoare. Din 
totalul forţei de muncă angajate, un lucrător din 20 se află în sectorul nonprofit, 
iar dacă se are in vedere numai domeniul serviciilor sociale, unul din opt 
lucrători funcționează în organizaţiile nonprofit. Proporția lucrătorilor din 
sectorul nonprofit este de şapte ori mai mare decât a celor din cele mai mari 
companii private existente în țările cele mai dezvoltate. Ritmul de generare a noi 
locuri de muncă este mult mai rapid în sectorul nonprofit decât în cel public sau 
privat, iar cheltuielile de operare (funcționare) ale organizațiilor nonprofit repre- 
zintă aproape 5% din produsul intern brut combinat al celor mai dezvoltate state 
(pp. 23-29). 


Asemenea proporții economice şi demografice combinate cu multitudinea 
serviciilor publice oferite semnifică nu numai importanţa crescândă a sectorului 
nonprofit. Tot mai mult se invocă şi emergenta unei noi paradigme a guvernării 
în care „criza statului" sau „criza participării cetăţenilor la guvernare" ar putea fi 
depăşite şi prin implicarea organizațiilor nonprofit care fie oferă multiple 
posibilități de identificare a noi direcţii şi strategii de dezvoltare bazate pe 


participarea efectivă şi autonomă a cetățenilor, fie compensează pentru 
ineficienta distribuţiei publice (guvernamentale) a unor servicii, propunând noi 
abordări, noi reguli instituţionale sau forme alternative de organizare. Citandu-1 
din nou pe L.M. Salamon, „ascensiunea sectorului nonprofit se poate într-adevăr 
dovedi a fi o dezvoltare tot atât de semnificativă a sfârşitului secolului XX pe 
cât s-a dovedit a fi ascensiunea statului-natiune la sfârşitul secolului al XIX-lea" 
(1994, p. 111). 


Realitate, tendinţă şi promisiune, sectorul nonprofit este încă în căutarea 
propriei legitimitati. în aproape toate ţările, baza sa legală este încă insuficientă, 
învechită sau chiar inexistentă. Relaţiile organizațiilor nonprofit cu cele publice 
şi chiar cu cele private, în loc să fie parteneriale sau de cooperare, sunt 
împovărate de conflicte latente sau active. Vizibilitatea socială, transparența 
operaţională sau răspunderea publică sunt încă prea puţin revelatoare în cazul 
organizaţiilor nonprofit. Poate şi de aceea se întâmplă să fie folosite de unele 
forţe sociale pentru atingerea unor scopuri care, când nu sunt oculte, nu par a fi 
pe deplin consonante cu „binele public". Atâta vreme cât organizațiile 
nonprofit se află predominant in zona ,,obscurului social", riscul utilizării lor 
pentru atingerea unor scopuri indezirabile sau al îngrădirii lor legale în virtutea 
unor rațiuni mai mult sau mai puţin justificative impietează asupra atingerii 
unor parametri superiori de calitate a organizării şi funcționării sociale. 


Decalajul dintre instituirea sectorului nonprofit şi cunoaşterea lui este 
oricum în creştere. în această situaţie, metafora „calului troian" pare a fi 
revelatoare, generând fie o suspiciune generalizată a publicului neavizat şi a 
autorităților animate de vocaţia unui control exhaustiv, fie o înclinație a 
organizaţiilor nonprofit de a se păstra în zona de penumbră a socialului prin 
teserea propriilor pânze de protecție. Numai că o astfel de abordare nu-i 
benefică pentru nimeni. Ea se dovedeşte dezavantajoasă şi pentru cetățeanul 
care caută ca prin asociere şi in condiţii de autonomie să realizeze în mod 
eficace bunuri de utilitate publică şi personală, şi pentru organizațiile publice in 
efortul lor de multiplicare eficientă a serviciilor oferite, şi pentru organizațiile 
nonprofit în tentativele lor de a răspunde nevoilor personale de asociativitate şi 
inițiativă cetateneasca în spaţiul public şi comunitar. 


c) Capitolele din această primă parte a lucrării au menirea de a releva 
specificul organizaţiilor nonprofit şi cadrele lor contextuale de funcţionare. 
încercăm astfel să răspundem problemelor pe care tocmai le-am formulat, 
referindu-ne mai întâi la specificul şi expansiunea sectorului nonprofit, apoi la 
incidentele economice ale organizațiilor ce-i aparțin şi, în final, la raporturile 
dintre organizațiile nonprofit şi cele publice sau private în cadrul funcționării 
„statului bunăstării" 


Capitolul 1 
Expansiunea sectorului nonprofit: specific, 
tipologie, implicaţii 


Sectorul nonproiit, „cel de-al treilea sector" sau „sectorul independent", cum 
mai este deseori numit în literatură, nu reprezintă o noutate absolută în sistemul 
de organizare a vieții sociale. Existenţa acestui sector este cunoscută de cel putin 
patru secole sub forma activităților desfăşurate de biserică, instituțiile 
filantropice sau de caritate, asociaţiile de ajutor reciproc, şcolile private etc. 
Ceea ce este într-adevăr nou se referă la afirmarea din ce in ce mai puternică şi 
chiar la impunerea acestui sector nu numai ca o entitate distinctă a vieţii 
organizaționale, dar şi ca o alternativă de schimbare şi perfecţionare a vieții 
sociale. Desigur, mărimea şi importanţa acordate sectorului nonprofit variază de 
la o ţară la alta, in funcție de contextul economic, politic, religios, cultural, etc. 
specific fiecărei societăţi. Indiferent însă de variațiile existente în dezvoltarea 
sectorului nonprofit intr-o ţară sau alta, proliferarea în ultimele două decenii a 
dezbaterilor şi programelor de cercetare şi instruire axate pe acest subiect ar 
putea fi interpretată ca un răspuns - atât al comunității ştiinţifice cât şi al celei 
sociale în general - impus de o realitate ce-şi reclamă din ce în ce mai vizibil 
drepturile. 


Definirea şi specificul sectorului nonprofit 


Cu toate că unele organizații şi activităţi specifice sectorului nonprofit au 
constituit de mai mult timp obiectul unor analize destul de amănunțite şi 
cuprinzătoare, sectorul nonprofit ca atare a început să fie studiat de puţină 
vreme. Aşa se explică poate şi ambiguitatea sau lipsa de claritate semantică în 
definirea acestui sector. 


Una din tentatiile ce sporesc dificultatea definirii sectorului nonprofit se 
referă la identificarea acestuia cu ceea ce în mod tradițional era desemnat sub 
forma organizațiilor filantropice, caritabile sau voluntare. în condiţiile actuale 
insă, caracteristici de genul voluntariatului sau filantropiei nu se mai pot 
constitui în indicatori definitorii pentru sectorul nonprofit din moment ce o serie 
de organizații care initial erau apreciate ca ,,voluntare" (ex, Crucea Rosie) 
folosesc într-o proporție considerabilă forță de muncă specializată şi retribuită. 
Pe de altă parte, nici termenul „nonprofit" nu este cel mai fericit întrucât nu arc 
semnificația ce i-ar putea fi atribuită în mod obişnuit. Cu alte cuvinte, termenul 
„nonprofit" nu semnifică lipsa profitului, ci „constrângerea nondistributiei" 
(H. Hansmann 1980, 1987), respectiv interdicția legală de distribuire a 
eventualelor câştiguri sau profituri persoanelor care exercită control asupra 


organizației. Din această perspectivă, organizaţiile nonprofit sunt cele care, 
atunci când obţin profituri, au obligaţia legală de a le folosi fie în scopul 
distribuirii acestora persoanelor ce nu deţin control asupra organizației, fie în cel 
al finanțării altor servicii. 


Dificultățile şi ambiguitatile legate de relevarea trăsăturilor specifice 
sectorului nonprofit au condus la o modalitate oarecum paradoxală de descriere 
a acestuia. Astfel, majoritatea definiţiilor sunt oferite mai degrabă în termeni 
negativi decât afirmativi, accentuând deci ceea ce nu este şi nu ceea ce este 
acest sector. Dacă există un consens în definirea sectorului nonprofit, acesta se 
referă la faptul că el nu este organizat nici pentru a produce profit (în contrast cu 
organizaţiile de afaceri) şi nici ca o entitate guvernamentală. Întrucât 
organizaţiile nonprofit nu fac parte nici din sectorul privat nici din cel public, 
ele pot fi probabil localizate undeva, între cele două sectoare, motiv pentru care 
multi autori preferă să-l numească „cel de-al treilea sector" sau „sectorul 
independent". 


Unul din criteriile cele mai acceptate pentru definirea şi totodată 
diferențierea unei organizaţii nonprofit de alte tipuri de organizaţii are în vedere 
obiectivul sau misiunea sa. Astfel, în timp ce organizaţiile pentru profit (de 
afaceri) au drept scop declarat producerea de bunuri sau servicii pentru a obţine 
profituri, iar cele guvernamentale de a asigura şi controla prin mecanisme 
specifice menţinerea ordinii şi bunăstării sociale, organizațiile nonprofit există 
pentru a furniza anumite servicii sau pentru a apăra o cauză anume (M. O'Neil 
1989). Fie că serviciul sau cauza se referă la îngrijirea sănătății fizice sau 
mentale a celor ce sunt lipsiţi de ea, la protecția şomerilor, a copiilor orfani sau 
a altor persoane dezavantajate, la apărarea drepturilor omului in general sau a 
minoritarilor in special etc, misiunea organizațiilor nonprofit va fi întotdeauna 
legată de furnizarea ,,binelui" social, chiar dacă beneficiarii acestuia nu 
reprezintă societatea în ansamblul ci, în unele cazuri, doar o mică parte sau un 
grup mai restrâns. Ca urinare, „produsul" sau rezultatul determinat de misiunea 
unei organizaţii nonprofit va fi întotdeauna legat de transformarea ființei 
umane, în sensul ameliorării confortului său fizic sau psihosocial. Sau, aşa cum 
accentuează P. Drucker (1992), „instituţiile nonprofit sunt agenţi ai schimbării 
umane. «Produsul» lor este un pacient vindecat, un copil care învaţă, un tânăr 
sau o tânără transformați într-un adult cu demnitate personală; o viață umană 
schimbată cu desăvârşire." (p. XIV). 

Abordarea organizaţiilor nonprofit din această perspectivă are, avantajul de a 
le delimita de acele tipuri de organizații pentru profit sau guvernamentale care 
îşi propun, de asemenea, să ofere servicii în beneficiul public. Astfel, structura 
privată de organizare le diferenţiază de agenţiile publice (guvernamentale), iar 
interdicţia de nondistributivitate referitoare la dreptul de proprietate (asociat 
inevitabil - cum este acest drept - cu prezenţa proprietarilor sau a acţionarilor, ce 


urmăresc obținerea de profituri personale) le distanțează de organizațiile pentru 
profit. Misiunea lor fundamentală, de schimbare a comunităţii şi a oamenilor, 
(Drucker 1993) le conferă astfel specificitate în raport cu orice alt tip de 
organizație. 


O altă modalitate practică de diferenţiere a sectorului nonprofit de cel public 
sau privat are in vedere evaluarea sarciniior pe care' fiecare din cele trei 
sectoare ie poate realiza cel mai bine. Accentul este pus, de această dată, pe 
producerea rezultatelor, respectiv pe" responsabilitatea creării performanţelor de 
calitate. Din aceasta perspectivă, se impune necesitatea reconsiderării 
importanţei şi rolului fiecărui sector prin prisma flexibilității instituționale, 
respectiv a capacității de a răspunde schimbării rapide a circumstanțelor şi 
mediului. De exemplu, pornind de la observaţia că lumea modernă este 
confruntată cu apariția şi dezvoltarea fără precedent a „pieței globale 
supercompetitive", D. Osborne şi T. Gaebler (1992) argumentează că „alegerea 
celei mai bune alternative” organizaționale trebuie să se bazeze pe analiza 
detaliată a virtuţilor şi slăbiciunilor fiecărui sector in parte. Astfel, spre 
deosebire de sectorul public sau cel privat, instituţiile nonprofit tind să 
îndeplinească cel mai bine acele sarcini care: necesită compasiune şi dăruire fata 
de alții; revendică o abordare comprehensivă, holistică; implică încredere 
nemărginită din partea clienților; necesită muncă voluntară şi capacitatea de a 
oferi ocrotire şi atenție personală (ex. serviciile de consultanţă, de asistență 
diurnă sau cele pentru handicapati şi bolnavi); nu generează sau generează profit 
într-o foarte mică măsură. Cel de-al treilea sector, susțin autorii, se dovedeşte cel 
mai eficient în „înt 24524k1021y ărirea codurilor morale şi a responsabilități 
individuale pentru conduită. Fie că instituția îndrumă găzduirea celor fără 
adăpost, şcoli sau centre de ocrotire diurnă, ea trebuie întotdeauna să întărească 
un cod de comportare (de exemplu, persoanele fără locuință nu vor folosi 
alcoolul sau drogurile). Instituţiile publice au deseori greutăți în realizarea 
acestor sarcini, întrucât angajaţii au fost inculcati cu ideea că nu este bine ca 
guvernul să impună cetăţenilor vreun set particular de valori. Firmele 
pentru profit întâmpină greutăți fiindcă aceasta le-ar putea costa - dacă elimină 
un student, de exemplu. Dar organizațiile religioase, grupurile comunității şi al- 
tele de acest gen - care fiinteaza în mod tipic pentru a îndeplini o misiune - au 
deseori atât un puternic simţ al valorilor, cât şi dorința de a le întări, în ciuda 
implicatiilor financiare" (p. 346). 


În acelaşi spirit, Lester Salamon (1987), un cercetător care a condus un 
îndelungat proiect de cercetare asupra organizaţiilor nonprofit la The John 
Hopkins University, argumentează că cel de-al treilea sector reprezintă de fapt 
„mecanismul preferat al societăţii! pentru furnizarea bunurilor colective" (p. 
111), iar intervenția guvernului în acest domeniu s-ar datora doar „eşecurilor 
sectorului voluntar", respectiv incapacității acestuia de a furniza anumite bunuri 


colective în cantităţile necesare sau conform criteriilor cerute de profesionalism 
şi echitate. întrucât în cele mai multe cazuri ceea ce reprezintă slăbiciunile 
sectorului voluntar sunt de fapt virtuţi ale agenţiilor guvernamentale, nu se poate 
pune problema înlocuirii unui sector cu celălalt, ci doar a colaborării dintre ele, 
folosind astfel guvernul „pentru ceea ce face cel mai bine - obţinerea de resurse 
şi stabilirea prioritatilor sociale printr-un proces politic democratic - şi utilizând 
sectorul privat pentru ceea ce face cel mai bine - organizarea producției 
bunurilor şi serviciilor" (Salamon 1989, p. 10). 


Dintr-o perspectivă politică, James Douglas (1987) sugerează că specificul 
sectorului nonprofit ar putea fi cel mai bine evidenţiat prin invocarea clasicului 
argument pluralist al diversității ce implică paradoxul fundamental al 
democrației : oamenii sunt suverani, dar multi ; nu există o singură voinţă a 
oamenilor ci mai multe, uneori contradictorii. Tocmai de aceea se poate spune 
că „sectorul voluntar ne permite să realizăm un gen de diversitate care ar 
necesita combinarea imposibilă a unei guvernări laice, catolice, protestante, 
iudaice, musulmane, de stânga, de dreapta şi de centru, acţionând simultan sub 
aceeaşi jurisdicție" (p. 47). 


Rezumând principalele argumente desemnate a releva specificitatea 
sectorului nonprofit, vom recurge la definirea acestuia prin invocarea 
principalelor lui caracteristici. Astfel, vom considera că termenul de organizaţii 
nonprofit se referă la acele entități nonguvernamentale, constituite din punct de 
vedere structural-legal într-o formă caritabilă sau nu pentru profit, al căror 
scop principal este acela de furnizare a unor servicii publice sau de apărare a 
unei cauze. Ele sunt deci organizaţii private desemnate a servi obiective publice 
sau cvasi-publice. Totuşi, în sectorul nonprofit sunt incluse şi alte tipuri de 
organizaţii de genul cluburilor sociale, sindicatelor, asociaţiilor de veterani, 
camerelor de comerț, partidelor politice etc, care in multe tari sunt scutite de 
taxe şi nu sunt organizate pentru obținerea de profituri. Spre deosebire de 
organizaţiile de tip caritabil, acestea sunt centrate in principal pe beneficiul 
membrilor lor şi nu pe furnizarea unui serviciu public. Din acest motiv şi pentru 
a le diferenția de organizaţiile de tip caritabil, ele sunt desemnate de obicei sub 
numele de organizaţii nonprofit pentru „beneficiu reciproc." 


Ca atare, sectorul nonprofit include spitale, clinici şi instituţii de ocrotire a 
sănătăţii, universităţi, şcoli, centre de instruire a tineretului şi adulților sau de 
perfecționare şi reprofesionalizare, muzee, case de cultură, instituţii ofertante de 
servicii de asistență şi protecție socială pentru şomeri, bătrâni, orfani, 
handicapati etc. Esentiale pentru organizațiile nonprofit sau voluntare sunt: 
caracterul nonguvernamental, oferta unor servicii publice sau personale 
diversificate, respectarea riguroasă a restrictiei nondistributivitatii profitului 


intre propriii membri sau conducători, autoconducerea, implicarea parțială a 
voluntariatului persoanelor angajate sau asociate. 


Tipologia organizaţiilor nonprofit 


Aşa cum a reieşit, nu există un criteriu unic pentru diferenţierea şi gruparea 
organizaţiilor nonprofit. Ca atare, în literatura de specialitate există practica 
specificării de către fiecare autor a semnificației dată organizației sau 
organizaţiilor nonprotit la care se referă, în general însă, clasificarea se face pe 
categorii, în funcție de tipul principal de activitate desfăşurată de o organizație 
nonprofit. Din această perspectivă, se admite existenţa a trei mari tipuri de 
organizaţii nonprofit (Douglas 1987) : a) cele filantropice sau orientate pe 
„beneficiul public" ; b) cele organizate pe principiul „beneficiului reciproc" al 
membrilor lor şi c) cele centrate nu pe furnizarea unor servicii în sine, ci pe 
acțiuni politice menite a convinge guvernul să le ofere. în cadrul primei 
categorii sunt incluse în principal organizaţiile religioase, de învățământ şi 
cercetare, de ocrotire a sănătăţii, de artă şi cultură, serviciile sociale, programele 
de asistență internaţională precum şi serviciile juridice. De altfel, se apreciază 
ca, în unele tari, aceste tipuri de organizaţii alcătuiesc şi marea majoritate a 
organizaţiilor nonprofit. De exemplu, se estimează că în SUA organizațiile 
filantropice sunt responsabile pentru angajarea a 93 la sută din forţa de munca 
disponibilă în sectorul nonprofit, pentru 91 la sută din toate cheltuielile 
sectorului nonprofit şi pentru 94 la sută din toată producția acestui sector 
(Rudney 1981 ; Rudney şi Weitzman 1983). Totodată, această categorie de 
organizaţii nonprofit este considerată şi cea mai interesantă din punct de vedere 
teoretic atâta vreme cât, prin oferta privată de „bunuri publice", se constituie 
într-o adevărată alternativă în raport cu sectorul guvernamental. 


Cel de-al doilea tip de organizaţii nonprofit generează includerea acestora în 
categoria definită sub numele de „beneficiu reciproc" pentru a le distinge de cele 
centrate pe „beneficiul public". Accentul este pus de data aceasta pe scopul lor 
fundamental: furnizarea de servicii propriilor membri. în această categorie sunt 
incluse cluburile sociale, organizaţiile profesionale, ligile sau societățile 
comerciale, sindicatele, şi, in general, toate societățile, asociaţiile sau fundațiile 
organizate astfel încât să acorde membrilor lor avantaje reciproce. în foarte 
multe privințe, organizațiile nonprofit din această categorie sunt mai 
asemănătoare celor din sectorul pentru profit decât celor filantropice. Singura 
diferență dintre firmele nonprofit de „beneficiu reciproc" şi cele comerciale - 
responsabilă de altfel şi pentru alegerea formei nonprofit, - este că oferta de 
bunuri şi servicii este făcută membrilor în mod colectiv şi nu printr-o tranzacție 
quid pro quo (Douglas 1987). Costul organizării şi furnizării serviciilor pe baza 
unei tranzacţii quid pro quo se pare că este mai mare decât în cazul ofertei 
colective de bunuri sau servicii, ceea ce şi determină, în unele cazuri, adoptarea 


formei nonprofit de organizare. De exemplu, sindicatele se angajează în 
negocierea colectivă a salariilor pentru membrii lor, aşa cum au fost ele 
determinate pentru o întreagă categorie de salariaţi. Cu toate că sindicatele 
reprezintă în aceste negocieri membrii organizaţiei, ele nu-şi pot taxa clienţii în 
mod individual pentru serviciile oferite. Neputandu-si organiza activitatea pe 
bază comercială quid pro quo, ele sunt nevoite să aleagă forma nonprofit de 
organizare. 


Cel de-al treilea tip de organizaţii nonprofit include partidele politice, 
grupurile de presiune, organizații ale mişcărilor sociale etc, respectiv acele 
organizaţii politice constituite pe bază voluntară şi nonprofit şi care urmăresc 
„interesul public" în sfera politicii. Argumentând că funcționarea oricărui sistem 
democratic modern nu poate fi concepută in afara unei constelații de grupuri de 
interese, lobby-uri etc, menite a articula marea varietate de interese şi valori ce 
trebuie reconciliate prin sistemul politic, Douglas (1987) sugerează că, „în 
general, instituţiile sectorului politic nonprofit facilitează rezolvarea nonviolentă 
a conflictelor din societate. Ele sunt parte a sistemului in care sunt reprezentate, 
exprimate şi reconciliate interesele conflictuale" (p. 52). 


Este evident că o astfel de abordare cu privire la caracteristicile şi rolul 
organizaţiilor politice nonprofit schimbă în mare măsură semnificaţia obişnuită a 
conceptului de „interes public". Din această perspectivă, organizațiile politice 
servesc „interesul public" în măsura în care contribuie la reprezentarea şi 
accentuarea unei mari diversităţii de interese, puncte de vedere sau voci care, 
altfel, cu greu s-ar putea face auzite pe scena politică. Totuşi, acest potențial 
avantaj trebuie analizat şi din perspectiva consecinţelor la care ar duce 
multiplicarea fonnelor de reprezentare a unor interese extrem de conflictuale, 
definite prea îngust sau susţinute doar prin apeluri emoţionale şi pasionale. Este 
evident că, intr-o astfel de situaţie, în loc de a facilita compromisul şi negocierea 
între diferite elemente ale societăţii, mişcările sociale, lobby-urile şi alte 
nonprofituri politice de acest gen ar contribui, dimpotrivă, la accentuarea 
diferențelor şi potentarea conflictelor. Pe de altă parte, orice încercare de 
„raționalizare" a unei astfel de situaţii (în sensul limitării numărului lor sau a 
acceptării unor organizații în detrimentul altora) ar putea fi interpretată ca o 
încălcare a libertății de asociere caracteristică oricărei societăți democratice sau 
chiar ca o tentativă de subminare a vitalitatii sectorului. 


Oricum, trebuie menţionat că formarea şi dezvoltarea organizațiilor politice 
nonprofit depinde în mare măsură de existenţa unui mediu politic favorabil şi, 
mai ales, de receptivitatea instituţiilor reprezentative dintr-o societate. Mai mult, 
nu trebuie uitat că centrarea nonprofiturilor politice pe acţiunea de persuasiune 
politică nu înseamnă neapărat şi obținerea unui rezultat concret. De fapt, 
obținerea rezultatelor (în sensul producerii unor schimbări) depinde în mare 


măsură de „statutul politic" al organizației nonprofit, respectiv de importanța 
acordată de către elitele politice intereselor şi opiniilor exprimate de aceasta. 
Din această perspectivă, se face o distincţie între „organizaţiile grupurilor de 
interese" sau cele recunoscute politic şi cele ce se află în afara sistemului 
institutionalizat de luare a deciziei, respectiv „organizațiile mişcărilor sociale" 
(Craig Jenkins 1987). 


Distincția dintre cele trei categorii de organizații nonprofit porneşte de la 
premisa că organizațiile incluse în ultimele două categorii nu îşi propun să 
răspundă intereselor societăţii, ci doar ale membrilor unui grup. Ca atare, „există 
de obicei foarte putin altruism în ceea ce priveşte motivarea membrilor lor" 
(Douglas 1987, p. 51). Totuşi, se pare că, în practică, distincţia nu este întot- 
deauna foarte clară iar granițele dintre cele trei categorii sunt destul de 
estompate. Spre exemplu, s-a constatat că beneficiile oferite de organizațiile de 
beneficiu reciproc se pot răsfrânge şi asupra altor persoane ce nu sunt membre 
ale organizaţiei respective. în acest sens, este de aşteptat ca un club al 
automobiliştilor să reprezinte interesele tuturor automobilistilor şi nu doar ale 
propriilor membri. De asemenea, o asociaţie profesională a medicilor sau 
arhitecților va reprezenta interesele profesiei şi nu exclusiv ale membrilor aso- 
ciatiei, in mod similar, asociaţiile cu caracter caritabil ar putea încerca nu doar 
să ofere servicii clienţilor lor ci şi să le promoveze sau să le susțină interesele în 
sensul influentarii politicii publice. Totodată, se argumentează că o serie de 
organizații de beneficiu reciproc au jucat şi continuă să joace un rol fundamental 
în furnizarea serviciilor sociale pentru largi categorii de populaţie. Sunt invocate 
spre exemplificare serviciile sociale oferite imigranţilor de către organizaţiile 
etnice de asistență reciprocă de-a lungul întregii istorii a SUA. Din această 
perspectivă, „comportamentul altruist şi cel autodirijat coexistă in mod 
confortabil în fiecare zonă a sectorului nonprofit, iar unul din beneficiile 
societale cele mai mari produse de sector s-a datorat comportamentului 
autodirijat al imigranților, grupurilor minoritare şi muncitorilor cu venituri mici. 
Există o distincție legitimă intre nonprofiturile pentru «beneficiu public» şi cele 
pentru «beneficiu reciproc», dar ele sunt mai degrabă puncte pe un spectru decât 
contrarii, iar caracteristicle manifeste într-unui sunt deseori latente în celălalt" 
(M. O'Neill 1989, pp. 159-160). 


În fapt, se pare că distincţia dintre cele trei categorii de organizaţii nonprofit 
este mai mult artificială şi academică, ea bazându-se în principal pe diferențele 
de proporții deținute de fiecare în cadrul sectorului nonprofit, atât din punct de 
vedere al activității economice, cât şi al angajării forței de muncă. De aceea sunt 
necesare mai multe studii istorice, sociologice şi economice care să clarifice 
scopurile, tipurile de activități, ca şi impactul organizațiilor diferenţiate pe cele 
trei categorii. Această cerință este justificată şi de frecvența cu care s-a 
demonstrat capacitatea nonprofiturilor pentru „beneficiu reciproc" de a se 


deplasa cu uşurinţă dinspre activitatea autodirijată spre cea altruistă. Astfel de 
studii, argumentează O'Neill, ar putea evidenția că organizaţiile pentru beneficiu 
reciproc şi cele ,,filantropice" sunt de fapt mult mai asemănătoare decât se 
consideră in mod obişnuit. 


Implicații pentru schimbarea paradigmei guvernării 


Definirea organizaţiilor nonprofit, atât din perspectiva misiunii lor 

fundamentale cât şi a eficienţei rezultatelor produse, este bazată în mare măsură 
pe un nou mod de abordare a sistemului instituțional impus de aşa-numita „noua 
societate" sau, în termenii lui P. Drucker (1993), de „societatea post-capitalista". 
Fiind „atât o societate a cunoaşterii, cât şi una a organizaţiilor”, (p. 215), ea re- 
vendică o deplasare a accentului dinspre „statul dădacă", atotfacă-tor, pregătit să 
răspundă tuturor sarcinilor şi necesităților sociale, spre comunitate sau spre 
organizațiile comunităţii. 
Reconsiderarea rolului şi importanţei comunității decurge în mod logic din 
însuşi eşecul „statului dădacă". A devenii din ce în ce mai evident că guvernarea 
prin instituţiile birocratice centralizate, preocupate de respectarea strictă a 
sistemului de reguli şi reglementări sau a lanțurilor de comandă ierarhice nu mai 
corespunde caracteristicilor „societății informaționale" (J. Naisbitt) a anilor 
1990, centrată pe cunoaştere, confruntată cu realizarea unor sarcini complexe în 
medii înalt competitive, orientată pe furnizarea unor alternative multiple şi pe 
oferta de bunuri şi servicii de înaltă calitate. Contextul actual necesită „instituţii 
care împuternicesc cetăţenii, mai curând decât să-i servească pur şi simplu". (D. 
Os-borne şi T. Gaebler 1992, p.15). Aceasta înseamnă că guvernul ar trebui să-şi 
sfera lui „a face totul singur" in cea a elaborării şi fundamentării politicilor 
strategice de dezvoltare a sistemelor sau organizaţiilor. 


Cu toate că schimbarea paradigmei cu privire la obiectivele si strategiile 
guvernării reprezintă o tentativă destul de recentă, ca a fost anticipată de P. 
Drucker încă din 1968. când, in lucrarea sa The Age of Discontinuity, 
argumenta necesitatea regândirii rolului statului nu în sensul diminuării sau 
negării funcțiilor lui, ci în cel al accentuării sarcinilor cu adevărat importante şi 
relevante. Far acestea implică nu un guvern care „face", nici unul care ,,adminis- 
trează", ci unul care „guvernează", respectiv oferă direcţii de acțiune şi 
elaborează decizii strategice. Ideile şi conceptele avansate de Drucker la sfârşitul 
deceniului şapte au căpătat o relevanță deosebită în special în ultimii ani, ca 
urmare a evoluţiei şi transformărilor, uneori dramatice, cu care s-au confruntat 
aproape toate societățile, indiferent de zona geografică. Actualitatea temei a de- 
terminat reluarea şi dezvoltarea ei atât de Drucker, cât şi de alti autori (Thomas 
Peter, Robert Waterman, S. Covey, D. Osborne, T. Gaebler) care susţin chiar 
necesitatea „reinventării guvernului" sau, mai degrabă, a funcției guvernării 


înțeleasă ca „procesul prin care rezolvăm problemele în mod colectiv şi 
răspundem necesităţilor societăţii” (D. Osborne şi T. Gaebler, p. 24). Eşecul 
guvernării birocratice şi paternaliste a determinat experimentarea unor strategii 
diferite şi elaborarea de noi alternative, asociate de cele mai multe ori cu un 
limbaj desemnat a reflecta schimbările propuse. Literatura în domeniu a fost 
practic inundată cu noi concepte şi sintagme de genul: „furnizarea serviciilor 
alternative", „parteneriat public-privat", „împuternicire, „managementul 
calităţii totale", „surse exterioare", „deznodare", etc. 


Necesitatea reorientării politicii guvernamentale spre comunitate decurge nu 
numai din incapacitatea instituţiilor guvernamentale de a rezolva eficient toate 
problemele sociale sau economice, dar şi din tendința de creştere şi apariţie a 
unor alte tipuri de necesități sociale în viitor. într-o perioadă de tranziţie, 
determinată de multitudinea şi radicalitatca schimbărilor politice, sociale şi 
economice, numărul persoanelor ce se confruntă cu dificultăți majore de un tip 
sau altul este în continuă creştere. Constatarea este valabilă nu numai pentru 
societăţile care experimentează în mod dramatic trecerea de la un tip de sistem 
la altul, ci şi pentru cele dezvoltate, cu structuri mai stabile de organizare. 
Problemelor legate de creşterea inflației, şomajului şi sărăciei, specifice 
societăților ex-comuniste sau slab dezvoltate, li se adaugă cele privind numărul 
din ce in ce mai mare de refugiați sau azilanti din societățile dezvoltate, victime 
ale războaielor, discriminărilor rasiale sau etnice, ale persecuțiilor politice, 
condițiilor economice precare din propriile tari sau pur şi simplu lipsei de 
speranţă. Pe de altă parte, se prefigurează apariția unei alte sfere a serviciilor 
sociale ce ar trebui să răspundă unor necesități diferite de cele care în mod 
tradițional au luat forma serviciilor de caritate. Creşterea populaţiei vârstnice în 
aproape toate țările dezvoltate, problemele create de numărul din ce în ce mai 
mare de copii crescuți de un singur părinte (în familiile monoparentale), 
necesitatea crescândă pentru educaţie permanentă a adulţilor sunt doar câteva 
ilustrări justificative pentru accentuarea importanţei acestei sfere a serviciilor 
sociale. Rolul ei ar fi deci nu atât acela de a oferi servicii de caritate, cât de a 
produce o schimbare atât la nivelul comunității cât şi al oamenilor. 


Iar aceste servicii pot fi cel mai bine realizate de organizațiile nonprofit sau 
„organizaţiile autonome" ale comunităţii, constituite ca un sector social 
independent, diferit atât de cel public, cât şi de cel privat. Contribuţia cea mai 
importantă a acestui sector vizează reconstrucția sentimentelor de apartenenţă a 
oamenilor la comunitate prin dezvoltarea sau recâştigarea sensului cetăţeniei, 
înțeleasă ca angajare activă şi responsabilă pentru schimbarea comunității şi a 
societăţii, şi nu ca fiind impusă sau determinată de simpla izolare sau 
proximitate a oamenilor. ,,imputernicirea" comunităţii şi organizațiilor acesteia 
de a-şi controla şi rezolva problemele ce intră în propriul cerc de interese ar 
echivala şi cu o ieşire din starea de dependenţă creată de implicarea statului în 


furnizarea tuturor serviciilor sociale. Se argumentează chiar că necesitatea 
redobândirii sensului cetăţeniei şi a importanței comunității este cu atât mai 
mare în țările ex-comuniste, unde acestea au fost complet discreditate sau 
distruse de politicile guvernamentale autoritare. De aceea, până ce guvernele 
succesive din aceste tari vor reuşi să-şi îndeplinească în mod competent funcțiile 
specifice, „numai organizaţiile autonome, non-profiturile locale ale sectorului 
social, bazate pe voluntari şi eliberatoare ale energiilor spirituale ale oamenilor, 
pot furniza atât serviciile sociale de care are nevoie societatea, cât şi 
transformarea conducerii de care are nevoie statul" (P. Drucker 1993, p. 177). 
De altfel, cel mai simplu argument în favoarea regândirii funcțiilor statului cu 
privire la furnizarea serviciilor sociale porneşte de la constatarea de netăgăduit 
că oamenii acționează mai responsabil atunci când îşi controlează 
circumstanţele decât atunci când se află sub controlul altora. Dacă avatarurile 
dependenţei se exprimă în lipsa de control şi de responsabilitate, atunci este clar 
că singura modalitate de a depăşi această situaţie este o strategie politică 
orientată spre comunitate care, împuternicită fiind să-şi rezolve propriile pro- 
bleme, va funcţiona mai bine decât cea dependentă de serviciile furnizate de alții 
(D. Osborne şi T. Gaebler 1992). 


Ne confruntăm astfel cu o schimbare majoră de paradigmă, generatoare de 
noi opțiuni ale guvernării şi ale angajării individuale. Este vorba de părăsirea 
„statului dădacă", a statului atotputernic şi omniprezent, care spera că 
abordează, controlează, rezolvă sau are grijă de toate problemele, pentru a opta 
în schimb pentru concentrarea acestuia pe guvernare, adică pe definirea 
politicilor majore, a direcțiilor fundamentale de constituire şi dezvoltare ale unei 
comunități nationale integrate in multiple interdependente transnationale. 
Totodată, într-un astfel de cadru al guvernării, se dezvoltă nu numai sectorul 
public, ci şi cel centrat pe creşterea profitului sau pe afaceri, ca şi cel nonprofit 
care oferă servicii comunitare de maxim interes. Oportunităţile individuale de 
acțiune ca şi beneficiile persoanelor întreprinzătoare sau nevoiaşe sunt de 
aşteptat să crească, înlocuind astfel simpla dependență de un stăpân unic. Or- 
ganizatiile nonprofit se constituie într-o societate civilă eliberată de 
constrângerile statului care controlează şi pătrunde în toate interstitiile sociale, 
oferind servicii puse sub semnul binelui individual şi Contribuţia sectorului 
nonprofit la schimbarea comunității şi a societății va putea fi şi mai bine 
evidențiată prin prezentarea funcțiilor pe care le îndeplineşte acest sector in 
cadrul societăţii în ansamblu. 


Potenţialul de inovare şi de conservare sociala 


Pornind de la afirmația sociologului german Max Weber ([1910J-1972) 
conform căreia asociaţiile voluntare joacă un important rol de mediere intre 


instituțiile birocratice si individ, D.H. Smith (1988, pp. 2.2 - 2.10) sintetizează şi 
prezintă următoarele funcții ale sectorului nonprofit: 


1. oferă societății o mare varietate de inovaţii sociale, testate partial, din 
cadrul cărora guvernul, organizaţiile de afaceri şi alte instituţii pot selecta şi 
institutionaliza acele inovaţii ce par cele mai promițătoare .... 


2. oferă un forum pentru contrabalansarea definiţiilor existente [şi 
anchilozate] despre realitate şi moralitate - ideologii, perspective şi considerații 
despre lume - având de cele mai multe ori rolul de chestionare a supozitiilor 
dominante cu privire la ce există, ce este bun şi ce ar trebui facut în societate .... 


3. asigură elementul recreational sau relaxant al oamenilor şi societăţii ca 
„întreg .... 


4. are un impact major asupra nivelului integrării sociale din societate .... 
5. este activ cu privire la menţinerea numeroaselor idei vechi... 


6. [este caracterizat prin] întruchiparea şi reprezentarea în societate a 
sensului misterului, uimirii şi sacrului.... 


7. [este caracterizat prin] capacitatea sa de a elibera individul şi a permite in 
cea mai deplină măsură posibilă exprimarea capacităților personale şi a 
potentialitati Lor în cadrul unui mediu social altminteri constrangator .... 


8. [este] o sursă a „feedback-ului negativ" pentru societate ca întreg. 


9. oferă [sprijin] in special sistemului economic al societăţii şi in special într- 
o societate industrială modernă .... 


10. constituie o importantă resursă latentă pentru toate tipurile de 
realizare a scopurilor ce au în vedere interesele societății ca întreg. 


După cum se observă, una din funcțiile importante ale sectorului nonprofit 
este cea de promovare şi de susținere ale noilor idei sau inovaţii sociale, în 
contextul insă al prezervării memoriei colective a societăţii prin grupurile etnice, 
societățile istorice şi muzee (M. O'Neill 1989). Aceasta întrucât, deseori, ideile 
vechi reprezintă o sursă a celor noi, după cum multe din noile abordări pot să , 
conţină şi unele elemente tradiționale. De altfel, nu întâmplător se argumentează 
că unul dintre rolurile organizaționale cele mai importante pe care le 
îndeplineşte sectorul nonprofit este cel de avangardă, respectiv de inovare, 
inițiere şi experimentare a noi programe şi idei din care unele ar putea fi 
eventual preluate de instituţiile guvernamentale. Spre deosebire de guverne, care 


nu-şi pot permite să adopte o abordare experimentală, ci doar una bazată mai 
ales pe certitudini, sectorul nonprofit are avantajul de a se putea mişca cu 
uşurinţă in diferite „sfere ale ambiguitatii sociale", descoperind probleme, 
necesități sau cursuri de acțiune ce se cer urmate. Este de presupus, deci, că una 
din cele mai mari contribuţii ale sectorului nonprofit în cadrul societăţii se referă 
tocmai la „tolerarea ambiguitatii", ca şi la capacitatea acestuia de a nu se limita 
la un set specific şi predefinit de activităţi (M. O'Neill). 


Alături de funcțiile menţionate de Smith, rolul sectorului nonprofit mai poate 
fi evidenţiat şi printr-o serie de alte contribuţii specifice. Astfel, P. Drucker şi M. 
O'Neill aduc în discuţie importanţa asociaţiilor voluntare în dezvoltarea 
oportunităţilor de conducere pentru toți cei care dispun de un acces limitat ia 
astfel de funcţii în cadrul organizaţiilor guvernamentale sau de afaceri. Se 
argumentează că multe femei şi membri ai grupurilor minoritare au posibilitatea 
de a deveni lideri numai în organizaţiile din cadrul celui de-al treilea sector. 
Totodată, sectorul nonprofit arc capacitatea de a veni în întâmpinarea nevoilor 
de sociabilitate aie oamenilor, alături de familie şi de colegii de la locul de 
muncă. într-o societate caracterizată prin creşterea complexității problemelor 
economice şi sociale, creşte şi nevoia oamenilor de apartenență, de relaţii 
personale, ca şi dorinţa lor de a-şi aduce propria contribuţie la rezolvarea 
acestora nu numai prin exercitarea profesiei, ci şi dincolo de propriul domeniu 
de cunoaştere specializată. lar această necesitate le poate fi cel mai bine 
satisfăcută de către sectorul social, unde oamenii simt că „pot contribui”. Ei pot 
avea responsabilitate. Ei pot sesiza o diferenţă. Ei pot fi ,,voluntari" (P. Drucker 
1993, p. 175). lar principalul motiv pentru acest avânt al participării voluntare 
trebuie căutat în nevoia oamenilor (voluntarilor) de identificare cu comunitatea, 
în sensul dorinței lor de a se angaja şi contribui la binele acesteia. 


în sfârşit, o altă funcție importantă a sectorului nonprofit are in vedere 
impactul acestuia asupra altor sectoare ale societății. De exemplu, s-a 
demonstrat că prin dezvoltarea unor programe proprii de cercetare şi instruire, şi 
deci prin furnizarea unui flux important de idei şi persoane calificate, 
organizaţiile nonprofit contribuie în mod semnificativ la dezvoltarea atât a 
sectorului pentru profit cât şi a celui guvernamental. 


Sectorul nonprofit dispune de o tradiţie îndelungată, dar mai ales de 
contextul şi de şansa unei puternice expansiuni, întrucât răspunde unui set 
distinct de funcții şi necesități sociale. Prin specific, rol şi importanță, 
organizaţiile nonprofit solicită nu numai aprofundarea analizei, ci şi 
identificarea căilor de eficientizare a activităților lor, respectiv un tip distinct de 
management şi o raportare sistematică la funcționarea economică a 
comunităţilor sau a societăţii ca întreg. 


Capitolul 2 


Referinţe economice şi strategii de instituire 


Analiza economică a organizațiilor nonprofit este cu atât mai provocatoare 
cu cât atributul care le individualizează este unul negativ, asociat însă 
termenului economic fundamental de profit. Pe de o parte, referința la 
organizaţiile nonprofit ar tinde să fie mai degrabă social-caritabilă decât 
economic-optimizatoare. Orientarea' deliberată spre nonprofit ar scoate aceste 
organizaţii de sub incidența analizei economice propriu-zise, plasând-o eventual 
doar in zona curiozitatii pasagere a economiştilor. Totuşi, pe de altă parte, 
atributul de nonprofit vizează o opţiune economică şi una socială, ambele 
dovedindu-se complementare în constituirea şi funcționarea unui tip distinct de 
organizații sociale. Aceasta implică analiza economică specifică a acestui tip de 
organizaţii. 


Dar nu numai această rațiune ar justifica analiza economică a sectorului 
nonprofit. Date mai recente (L.M, Salamon şi H.K. Anheier 1994) rezultate din 
studii comparative relevă că ponderea acestui sector este din ce în ce mai mare, 
constituindu-se într-o veritabilă ,,industrie" : unul din douăzeci de lucrători sunt 
angajați in acest sector (in țări cum ar fi SUA, Marea Britanie, Franța, Germa- 
nia, Italia, Japonia şi Ungaria) iar cheltuielile medii de operare re-' prezentau în 
1990 5% din PIB, variind de la o ţară la alta între 1,2 şi 6,3%. Sectorul nonprofit 
se impune tot mai mult nu numai prin valoarea sa socială şi morală, ci mai ales 
ca o forță economică semnificativă, în sfârşit, referintele economice la 
organizaţiile nonprofit relevă informaţii substanțiale despre modul de instituire a 
acestora pe scena socială şi despre comportamentele lor organizaționale şi 
manageriale. Scopul acestui capitol este deci dublu: pe de o parte să identificăm 
elemente ale rationalitati1 economice specifice organizaţiilor nonprofit şi pe de 
altă parte să distingem acele comportamente care tind să le individualizeze în 
contexte sociale date. 


Constrangerea nondistributiei şi generarea profitului 


Referințele economice la organizaţiile nonprofit pot fi împărțite, 
convențional, in două categorii: 


a) cele care privesc rolul instituţiilor nonprofit şi îşi propun să răspundă unor 
întrebări de genul: de ce există organizații nonprofit? ce funcţii economice 
îndeplinesc ele ? cum se explică existenţa unor organizații nonprofit în unele 
sectoare sociale şi nu în altele ? de ce variază atât de radical contribuţia pe piață 
a organizaţiilor nonprofit de la un sector social la altul ? 


b) cele care privesc comportamentul organizaţiilor nonprofit, solicitând 
răspunsuri la întrebări despre: obiectivele urmărite de organizaţiile nonprofit; 
motivațiile managerilor în sectorul nonprofit, specificitatea organizațiilor 
nonprofit fata de cele pentru profit şi fata de cele guvernamentale, cu referire la 
obiectivele urmărite şi motivațiile managerilor; caracteristicile care diferențiază 
eficienţa productivă a organizaţiilor nonprofit de cea a organizaţiilor pentru 
profit sau a celor guvernamentale. 


Întrebările şi răspunsurile clasificate în aceste două categorii nu pot fi 
separate. Este evident că pentru a înţelege de ce organizaţiile nonprofit (ONP) 
apar şi proliferează într-un anumit sector şi nu în altul trebuie să descifrăm mai 
întâi caracteristicile comportamentului fiecărei organizaţii în parte. Rolul se 
defineşte prin comportamente sau ultimele îl circumscriu pe primul. Totuşi, 
considerând mai întâi aspectele economice asociate roiului organizațiilor non- 
profit şi apoi pe cele care se referă la comportamentul lor pe piaţă, putem 
evidenția atât distincții cât şi interferări interesante, care particularizează tipuri 
de organizații nonprofit. 


În fapt, nota distinctivă a acestor organizaţii este diversitatea lor. De regulă 
însă, referirile se fac la acele ONP instituite formal fie in ipostaza de corporaţii 
nonprofit, fie ca societăţi caritabile. 


Considerate de unii autori ca „adevăratele organizaţii nonprofit” (H. 
Hansmann 1987). Caracteristica economică a acestor organizaţii este dată de 
faptul că ele sunt supuse, prin legile statului în care apar şi funcționează, 
„constrângerii nondistributiei", respectiv  interdicției de a distribui 
eventualele profituri persoanelor care exercită control asupra organizației (fie că 
este vorba de membrii organizației, directorii executivi sau persoanele din 
consiliul de conducere). Este însă important de subliniat că, din punct de vedere 
economic, organizațiilor nonprofit nu le este interzisă obținerea de profituri. 
„Constrângerea nondistributiei" se referă la faptul că orice profit sau surplus 
trebuie folosit fie în scopul finanţării altor servicii sau dezvoltării celor 
existente, fie pentru a-l distribui persoanelor ce nu exercită control asupra 
organizaţiei. De aceea, referintele economice la ONP încearcă să explice modul 
în care ,,constrangerea nondistributiei" influenţează rolul sau comportamentul 
economic al unei firme nonprofit. 


Organizațiile nonprofit sunt, prin excelenţă, ofertante de bunuri sau servicii 
umanitare sau sociale extrem de variate. Ofertele pot fi plătite de client sau 
gratuite, în funcție de cererea de pe piață, baza legală şi practică a donațiilor şi 
sponsorizărilor, disponibilitatea de fonduri ale clientului şi interesul său de a 
cumpăra serviciul oferit sau de modul de distribuire a serviciilor/bunurilor de 
către organizația nonprofit. Acesta din urmă depinde, între altele, de cantitatea 
resurselor distributive sau a formelor disponibile pentru distribuirea de 


bunuri/servicii. Din punct de vedere economic, este deci important a fi 
cunoscute atât sursele de constituire a veniturilor sau bugetelor, cât şi modul în 
care distribuţia acestora este controlată." 


Varietatea existentă în generarea resurselor financiare ale organizațiilor 
nonprofit poate fi surprinsă prin considerarea unui conti-nuum care are la 
extreme : a) pe de o parte donațiile ; b) de cealaltă, veniturile obţinute exclusiv 
din vânzarea unor bunuri sau servicii (de sănătate, educaţie etc). între aceste 
extreme, la mijlocul continuumului propus se situează resursele provenite dintr- 
o sursă proprie generatoare de venituri care subvenţionează oferta de servicii. 
Altfel spus, organizaţia nonprofit dispune de o dotare proprie, generatoare de 
venituri mai mari sau mai mici. Dotarea însăşi rămâne eventual constantă, piaţa 
reglând doar cantitatea de venituri pe care le generează şi care este folosită 
pentru subvenţionarea anumitor servicii. Astfel de dotări pot lua forme variate: 
un fond depus la bancă, ale cărui dobânzi sunt folosite pentru subvenţionarea 
anumitor servicii ; un teren agricol cultivat sau orice altă industrie ale căror 
profituri sunt folosite pentru subvenţionarea unor bunuri publice distribuite de 
organizația nonprofit. 

Dacă vom considera aceste trei poziţii de pe continuum, atunci ar rezulta 
tipuri corespunzătoare de ONP. 


i) Primul tip include organizaţiile receptor-distributive. Veniturile lor se 
bazează exclusiv pe donațiile oferite de diverse persoane sau instituţii caritabile. 
Atunci când fiscalitatea încurajează donațiile sau sponsorizările, prin reduceri 
corespunzătoare de taxe sau impozite, ponderea acestor organizații non-profit 
creşte considerabil. Totodată, se crează condițiile directionarii libere de restricții 
statale a unor fonduri disponibilizate de donatori şi este potentata 
responsabilitatea persoanelor sau instituţiilor care dispun de surplusuri fata de 
comunitatea căreia îi aparţin, oferind sprijin direct pentru realizarea de bunuri 
colective (publice) sau pentru distribuirea unor servicii gratuite celor care altfel 
nu le-ar putea procura. Aşadar, acest tip de organizaţii funcţionează atunci când 
trei condiţii de bază sunt îndeplinite : 


a) încurajarea legală şi socială, prin măsuri de fiscalitate, a donațiilor şi 
sponsorizarilor; 


b) libertatea donatorilor de a directiona fonduri sau resurse pentru 
subvenţionarea acelor bunuri sau servicii pe care ei le apreciază ca fiind de 
maximă utilitate pentru comunitate sau pentru anumite categorii de persoane ; 


c) existenţa unor instituţii cu funcții distributive, care să gestioneze resursele 
şi să ofere servicii/bunuri de calitate. 


Presupozitia tacită pe care se bazează încurajarea existenței acestui tip de 
organizaţii receptor-distributive este că serviciile publice statale funcționează 
cel mai adesea greoi, aplică principii birocratizante, nu răspund eficient nevoilor 
reale, sunt centrate mai mult pe propriile mecanisme de funcționare decât pe 
realizarea obiectivelor fixate şi de aceea costurile întreţinerii lor sunt 
disproporționat de mari în raport cu serviciile oferite. Organizațiile nonprofit au 
probat a fi mai flexibile, mai debirocratizate, dispunând de un personal profund 
motivat să îndeplinească misiuni generoase. 

Aşa cum mentionam, organizaţiile receptor-distributive primesc donaţii pe 
care le distribuie pentru a-şi realiza misiunea şi obiectivele. Forţa lor constă în 
eficienţa distributivă, focalizată pe obiective clar conturate, care întâmpină 
nevoi personale sau/şi comunitare reale şi punctuale. Dezavantajul care uneori le 
afectează profund constă în dependența totală față de disponibilitatea donațiilor. 
Reducerea sau chiar dispariţia donațiilor, in perioada de recesiune economică, 
pot conduce chiar la dispariția lor. 


ii) Al doilea tip de ONP este reprezentat de organizaţiile productiv- 
distributive. Ele dispun de o dotare constantă sau în creştere care are 
proprietatea generării de resurse ce urmează a fi distribuite în vederea 
disponibilizării de servicii sau bunuri pentru nevoi personale, instituționale sau 
comunitare. Nucleul economic constitutiv al oricărei organizații de acest tip este 
reprezentat de o dotare cu funcţii generatoare de resurse. O parte din aceste 
resurse este folosită pentru reproducerea dotării, iar altă parte pentru oferta de 
servicii sau bunuri. Este clar că ponderea celei din urmă este dependentă de 
mărimea şi forţa generativă ale dotării. Experienţa a dovedit că acele ONP care 
dispun de o dotare generativă constantă au o şansă mai mare de perpetuare în 
timp şi chiar de extensie. 


iii) în sfârşit, al treilea tip de organizații nonprofit ia forma organizaţiilor 
clientelare. Acestea au o misiune şi obiective clare, dispun de o structură 
organizatorică specifică şi de facilităţi corespunzătoare de producere a unor 
servicii sau bunuri. Ele se instituie în cele mai diverse sectoare sociale (sănătate, 
educaţie, cultură), se adresează persoanelor de diferite vârste (de la copilărie la 
bătrâneţe) sau cu poziţii şi venituri sociale variate (de la marginali sau 
handicapati la cei bogați şi cu multiple posibilități de cumpărare). Nota 
distinctivă a acestor organizaţii constă în producerea de servicii vandabile unei 
clientele disponibile. Exemplele sunt multiple: spitale, sanatorii (geriatrice sau 
pentru alte persoane cu handicapuri de un tip sau altul), universităţi, şcoli sau 
grădiniţe particulare, teatre etc. Toate acestea sunt organizații nonprofit atâta 
vreme cât se supun deliberat sau programatic „constrângerii non-distributiei", 
pentru că ele pot funcţiona şi ca organizaţii pentru profit. în multe tari există 
prevederi legale restrictive sau chiar in-terdictii privind instituirea de organizaţii 
orientate spre profit în domenii cum ar fi sănătatea şi educația. Astfel, în tara 


noastră universitățile particulare trebuie să se supună prevederilor legale privind 
funcționarea numai ca ONP. Ele oferă ,,servicii" de învățământ superior care 
trebuie să îndeplinească standardele de calitate instituite obligatoriu de 
comunitatea academică națională şi internațională. Aceste servicii sunt oferite 
contra cost ,,clientilor" interesaţi, adică studenţii plătesc taxe de şcolarizare. 
Profitul rezultat la nivelul universităţii este supus „constrângeri nondistributiei", 
aceasta funcționând astfel ca o organizație nonprofit. 


Revenind la continuumul menţionat anterior, tipurile de organizaţii nonprofit 
identificate trebuie considerate, urmând terminologia lui Max Weber, ca „tipuri 
ideale". Deşi pot exista organizaţii care să se identifice cu un tip sau altul, cel 
mai adesea organizațiile nonprofit tind să-şi diversifice resursele şi să se bazeze 
dacă nu pe una, atunci pe două şi chiar pe cele trei surse fundamentale de 
obținere a profitului: donaţii sau sponsorizări, dotări generatoare de venituri şi 
vânzări de servicii. Unele debutează prin a fi simplu primitoare-distribuitoare de 
bunuri/servicii, asimilând treptat noi resurse. De exemplu, o universitate 
particulară se bazează iniţial exclusiv pe fondurile constituite din colectarea 
taxelor de şcolarizare. Treptat, începe să solicite şi să primească donaţii şi să-şi 
constituie apoi dotări generatoare de venituri (prin investiții colaterale, cons- 
tructia de „parcuri ştiinţifice" menite să aplice noi tehnologii etc). De asemenea, 
o fundaţie poate sprijini inițial prin donații publicarea unor lucrări, urmând ca 
profiturile rezultate din vânzarea publicaţiilor sponsorizate să fie mai departe 
utilizate în subvenţionarea altor acţiuni, fie publicistice, fie de alt gen. Există, 
aşadar, o varietate de combinaţii intre sursele de venituri, combinaţii care au 
menirea de a permite perpetuarea, chiar extinderea organizațiilor nonprofit şi a 
sectorului ce le corespunde. 


În încercarea de a indica persoanele ce reprezintă sursa esenţială a venitului 
unei organizaţii nonprofit, H. Hansmann (1987) in troducc termenul de 
„patroni"”. Astfel, în organizaţiile receptor-distributive, ,,patronii" sunt 
donatorii, pe cand în cele clientelare, ,,patronii" sunt cumpărătorii serviciilor 
sau bunurilor firmei respective, în ONP ale căror venituri sunt obținute atât din 
donaţii cât şi din vânzarea unor bunuri sau servicii, termenul de ,,patroni" se 
referă atât la donatori cât şi la cumpărători. 


Dacă avem în vedere modul in care este controlat sistemul de distribuire a 
resurselor, putem constata că există organizaţii nonprofit în care controlul final 
(puterea de a alege consiliul de conducere) se află în mâinile ,,patronilor". 
Acest organizaţii sunt desemnate ca ONP comunitare (asociative). O altă 
categorie de organizaţii nonprofit - incluzând, în special, pe cele în care consi- 
liul de conducere se auto-perpetuează - este identificată prin expresia ONP 
antreprenoriale. Autoperperuarea consiliului de conducere este descrisă de 
obicei ca un proces prin care selecția şi recrutarea unor noi membri se bazează 


mai mult pe activarea unor reţele ale relaţiilor interpersonale decât pe criterii 
explicite. Altfel spus, relațiile interpersonale funcționează ca un mecanism de 
selectare a candidaților ce sunt cunoscuţi de ceilalți membri ai consiliului şi ale 
căror calități sunt asemănătoare acestora, evitându-se în acest fel persoanele 
considerate prea radicale, nonconformiste sau incompatibile cu opţiunile 
organizaţiei. Se consideră, de aceea, că un adevărat consiliu autoperpetiiator este 
cel în care calitățile membrilor capătă o importanță maximă, acestea fiind 
perpetuate prin legăturile puternice dintre membrii activi ai consiliului (M. 
Middle-ton 1987). 


Intersectiile dintre cele două tipuri de clasificări determină apariția a şase 
tipuri ideale de ONP : comunitar - receptor - distributive ; antreprenorial - 
receptor - distributive; comunitar -clientelare ; antreprenorial - clientelare ; 
comunitar - productiv - distributive şi antreprenorial - productiv - 
distributive. 


Desigur, aceste şase categorii de ONP trebuie înţelese, încă o dată, ca 
tipuri ideale, întrucât în realitate este greu de imaginat că vom găsi forme pure 
de organizare de tip clientelar sau distributiv, pe de o parte, sau de tip 
antreprenorial sau comunitar, pe de altă parte. Venitul multor universități 
private, de exemplu, depinde atât de donații, cât şi de taxe plătite de studenți. De 
asemenea, consiliile de conducere ale universităţilor pot fi alcătuite din persoane 
alese de absolvenţi (foşti studenţi şi actuali donatori), dar şi din cele cu statut 
permanent (autoperpetuator). Din această perspectivă, este evident ca 
universitățile particulare nu pot fi considerate ca aparținând exclusiv nici 
categoriei de ONP comunitare, nici celei antreprenoriale. Importante sunt aici: 
schema generativă a organizațiilor nonprofit şi logica devenirii lor in funcție de 
căutarea şi obținerea de noi resurse, cât mai diverse. Să ne referim, în conti- 
nuare, la această problemă. 

distributive distributive 

Fig. 2.1. : Tipuri de organizaţii nonprofit 


Analiza economică a organizaţiilor nonprofit 


Încercarea de a explica apariţia, dezvoltarea şi funcţionarea sectomlui privat 
sub forma nonprofit a condus la promovarea câtorva teorii de referință. Se 
apreciază însă că majoritatea teoriilor avansate până acum accentuează mai 
curând aspectul cererii decât al ofertei, respectiv îşi propun să descifreze 
ratiunile pentru care beneficiarii sau consumatorii preferă alternativa patronării 
unor firme nonprofit decât cea a cumpărării serviciilor de la finnele pentru 
profit. Pe de altă parte, teoriile centrate pe analiza ofertei, deşi s-au bucurat de 
un interes mai scăzut şi de un studiu mai puţin sistematic, încearcă să explice 
cauzele apariției formei nonprofit în sectorul privat, ca şi ale concentrării 
organizațiilor nonprofit in anumite sectoare, cum ar fi educația, sănătatea şi 
serviciile sociale. 


Teoriile economice axate pe cerere susțin, in esență, că apariția sectorului 
privat sub forma nonprofit este determinată de existenţa unor cerințe 
suplimentare - nesatisfăcute de guvern - pentru o serie de bunuri publice. Este 
evident că în cadrul acestor modele explicative se porneşte de la considerarea 
organizațiilor nonprofit ca reprezentând producători privaţi ai bunurilor 
publice. Este deci important să înţelegem semnificaţia conceptului de bun 
public. în sensul economic al termenului, se consideră că un bun public este 
acel bun care deţine două atribute specifice : a) costul furnizării lui către mai 
multe persoane nu este mai mare decât cel al furnizării uneia singure, întrucât 
folosirea bunului respectiv de o persoană nu interferează cu posibilitatea altora 
de a-l folosi in acelaşi timp ; b) odată ce bunul a fost furnizat unei persoane nu 
există nici un mijloc de a împiedica folosirea acestuia şi de alte persoane. 
Controlul poluării aerului, emisiunile radiofonice sau măsurile de protecție 
împotriva atacului militar sunt ilustrări elocvente pentru ceea ce reprezintă 
bunurile publice (Hansmann 1987). 


Prima teorie economică generală cu privire la rolul organizațiilor nonprofit 
ca producătoare particulare (private) ale bunurilor publice a fost avansată de B. 
Weisbrod (1974, 1977), fiind cunoscută sub numele de teoria bunurilor 
publice. în esență, Weisbrod argumentează că agenţiile guvernamentale tind să 
furnizeze bunuri publice doar la nivelul care satisface alegătorul median. în 
consecință, va rămâne întotdeauna o cerință suplimentară nesatisfăcută, asociată 
persoanelor ale căror preferinţe se ridică deasupra medianei, în acest context, 
rolul ONP ar fi acela de a răspunde cerinţelor nesatisfăcute de guvern, prin 
furnizarea suplimentară a unor bunuri publice. Teoria bunurilor publice este, 
deci, o teorie despre satisfacerea cererii suplimentare a populației unei 
comunități. 


Este evident că teoria avansată de Weisbrod implică acceptarea 
necondiționată a afirmației conform căreia multe firme nonprofit furnizează 
servicii ce pot fi caracterizate ca bunuri publice, cel puţin pentru un segment 


limitat al populaţiei. în fapt însă, se pare că această afirmaţie este valabilă doar 
pentru tipul de ONP receptor-distributive care colectează donaţii în scopul 
finanțării unor cercetări sau programe de interes national. Serviciile furnizate de 
celelalte tipuri de organizaţii nonprofit, şi în special de cele clientelare, au mai 
degrabă caracterul de bunuri private decât cel de bunuri publice. De exemplu, 
îngrijirea copiilor într-un centru de asistență diurnă, educația furnizată de o 
şcoală nonprofit, îngrijirea de care se bucură persoanele dintr-un sanatoriu 
particular nonprofit sau relaxarea oferită de o orchestră simfonică nonprofit sunt 
dificil de caracterizat ca fiind bunuri publice în sensul uzual al cuvântului. De 
aceea, tocmai pentru a depăşi limitele acceptiunii date de Weisbrod serviciilor 
furnizate de organizațiile nonprofit, unii autori propun termenul de „bunuri 
cvasi-publice", respectiv bunuri care produc atât beneficii publice, cât şi 
beneficii particulare. 


Încercarea de a explica proliferarea organizaţiilor nonprofit în sectorul privat 
a condus, totodată, la completarea teoriei cererii suplimentare dezvoltate de 
Weisbrod cu cea a cererii diversificate, conform căreia rolul ONP ar fi acela de 
a răspunde cerinţelor ne-satisfăcute de guvern nu numai sub aspect cantitativ, ci 
şi sub aspect calitativ. Altfel spus, pe lângă cererea mai mare în raport cu oferta 
guvernamentală, există şi preferinţe diferite ale oamenilor legate de calitatea 
bunurilor sau serviciilor furnizate. lar diversitatea preferințelor determină 
tendinţa unora de a dori ceva „mai bun" decât este oferit de alternativa 
alegătorului median. 

Dintr-o perspectivă comparativă, E. James (1987) argumentează că variațiile 
existente în mărimea sectorului nonprofit din diferite tari sunt determinate atât 
de cererea suplimentară cât şi de cea diversficată privind furnizarea de bunuri 
cvasi-publice. Cererea diversificată nu apare însă în orice condiţii, ci doar atunci 
când : 


a) preferințele oamenilor cu privire la varietatea produselor sunt 
eterogene şi puternice, ca urmare a unei accentuate diferențieri culturale 
(religioase, lingvistice, etnice) ; 


b) diversitatea preferințelor este dispersată geografic, astfel încât este 
dificil de satisfăcut de agenţiile guvernamentale locale ; 


c) guvernul este constrâns să furnizeze un produs relativ uniform ; 


d) grupul cultural dominant nu-şi poate impune preferințele asupra 
celorlalți, astfel încât alternativa producției private reprezintă o soluție 
acceptabilă. 

Testarea empirică a teoriei cererii diversificate a demonstrat că, într-adevăr, 
avantajele oferite de ONP cu privire la varietate şi opţiune sunt responsabile în 
mare măsură de mărimea sau dezvoltarea sectorului nonprofit în foarte multe 


tari. Nevoia de varietate este însă determinată atât de eterogenitatea culturală 
cât şi de dispersarea geografică a comunităților, ceea ce si explică slaba dezvol- 
tare a sectorului nonprofit in tari ca Suedia sau Elveţia sau dezvoltarea sa 
puternică în Belgia şi Olanda. în Suedia, de exemplu, se pare că sistemul 
educaţional public satisface sau a satisfăcut într-o măsură suficientă cerinţele 
unei societăți caracterizată prin omogenitate religioasă şi lingvistică. De 
asemenea, în ţările în care grupurile culturale sunt concentrate în diferite zone 
geografice (cazul Elveţiei), este foarte probabil ca administratiile locale sa 
poată răspunde cerinţelor de diversitate. în schimb, în societăţile caracterizate 
prin puternice scindări culturale ale populaţiei (lingvistice sau religioase), 
sectorul public nu mai poate satisface multitudinea şi diversitatea cerinţelor. 
Aşa se şi explică dezvoltarea puternică a sectorului nonprofit în tari ca Belgia şi 
Olanda. 


Aşa cum a reieşit, atât teoria cererii suplimentare cât şi a celei diversificate 
explică rolul organizaţiilor nonprofit ca producătoare de bunuri publice sau 
cvasi-publice ce vin în întâmpinarea cerințelor nesatisfăcute de guvern. Se 
poate pune însă întrebarea de ce organizaţiile nonprofit, comparativ cu cele 
pentru profit, sunt cele ce îşi asumă acest rol ? Altfel spus, care sunt factorii 
care determină firmele nonprofit, mai curând decât cele pentru profit, să se 
constituie în furnizori ai bunurilor publice sau cvasi-publice? . Răspunsurile la 
această întrebare sunt însă diferenţiate în funcție de . tipul de analiză practicată 
de diferiți cercetători. Astfel, teoriile cen- . trate pe variabila cererii tind să 
explice mecanismele constitutive. ale organizaţiilor nonprofit prin accentuarea 
caracteristicilor şi nevoilor consumatorilor, pe cand cele axate pe 
variabila ofertei i încearcă să examineze şi alte surse ale angajării formei 
nonprofit în «sectorul privat. Să prezentăm, în continuare, demersul explicativ al 
câtorva din cele mai importante teorii. 


Teoria contractului preventiv consideră, în esență, că organizaţiile 
nonprofit apar acolo unde mecanismele contractuale obişnuite nu oferă 
consumatorilor mijloace adecvate de a controla producătorii sau furnizorii (H. 
Hansmann 1980). 


Elementele acestei teorii au fost avansate de Nelson şi Kras-hinsky (1973 ; 
Nelson 1977) într-un studiu cu privire la asistența diurnă pentru copii. Ei au 
argumentat că, uneori, este extrem de dificil pentru un părinte să evalueze 
calitatea serviciilor dintr-un astfel de centru de asistență. în consecință, 
sugerează autorii, părinţii ar putea fi tentaţi să aleagă alternativa patronării unui 
furnizor de servicii care le inspiră mai multă încredere, ceea ce şi explică pre- 
zenta masivă a firmelor nonprofit în sectorul asistenţei diurne. Dificultatea 
evaluării serviciilor de acest gen se constituie deci într-o sursă a neîncrederii 


părinților fata de o firmă privată care, din dorința de a obţine profit, ar putea 
furniza servicii de calitate inferioară. 


Ipoteza avansată de Nelson şi Krashinsky a fost preluată şi generalizată de 
Hansmann (1980) care, într-un studiu cu privire la rolul ONP, argumentează că 
acestea apar în situaţiile în care, fie datorită circumstanțelor în care este 
achiziționat sau folosit serviciul, fie datorită caracteristicilor serviciului însuşi, 
consumatorii nu au capacitatea de a evalua cantitatea sau calitatea serviciului 
oferit. în astfel de situaţii, este de presupus că o firmă pentru profit ar avea atât 
interesul cât şi mijloacele de a obține profituri prin furnizarea unor servicii sub 
nivelul promis sau plătit de consumatori. Dimpotrivă, o firmă nonprofit, supusă 
fiind constrangerii nondistributiei, deci interdicției celor ce controlează 
organizația de a obține beneficii personale prin furnizarea unor servicii de 
calitate inferioară, ar oferi consumatorilor avantajul unei încrederi crescute în 
calitatea serviciilor. Concluzia autorului este că organizațiile nonprofit apar, dar 
mai ales au şansa supravieţuirii mai îndelungate comparativ cu firmele pentru 
profit, în situațiile in care sentimentul protecției cu privire la calitatea serviciilor 
este mai important decât eventuala ineficientă asociată formei nonprofit de 
organizare, cum ar fi interesul scăzut pentru reducerea cheltuielilor. 


Deşi teoria contractului preventiv îşi are rădăcinile în lucrările unor autori 
care s-au preocupat în special de rolul ONP clientelare, se pare că aplicația sa 
cea mai evidentă apare în cazul ONP receptor-distributive. O astfel de afirmație 
este argumentată de Hansmann (1987), pornind de la descifrarea semnificației 
termenului de donator. Un donator, sugerează autorul, este un cumpărător de 
servicii care diferă de consumatorii (clienții) atât ai ONP clientelare cât şi ai 
firmelor pentru profit, prin aceea că serviciile pe care le cumpără reprezintă fie 
(a) o ofertă de bunuri furnizate unei terțe parti (cazul organizațiilor caritabile 
ce au drept scop ajutorarea săracilor sau altor persoane în nevoie), fie (b) un 
consum colectiv al bunurilor produse într-o manieră atât de agregată încât 
cantitatea suplimentară cumpărată de o persoană nu poate fi determinată cu 
uşurinţă. în fiecare din aceste două cazuri, cumpărătorul nu are practic 
posibilitatea de a evalua cu exactitate modul în care furnizorul (vânzătorul) şi-a 
onorat obligaţiile. în consecinţă, cumpărătorul va avea interesul de a patrona o 
firmă nonprofit în loc de a cumpăra serviciile de la o firmă pentru profit. 


Pentru a ilustra prima situaţie, să luăm cazul unor persoane care doresc să 
facă donaţii în favoarea populaţiei subnutrite din ţările subdezvoltate. Donatiile 
ar putea fi făcute prin intermediul serviciilor de asistenţă socială organizate într- 
o formă pentm profit sau într-una nonprofit. în cazul cumpărării serviculor de la 
o firmă pentru profit, contractul ar putea stipula ca firma să furnizeze o cantitate 
specificată de hrană persoanelor vizate în schimbul unei contribuții monetare 
sau de altă natură, de asemenea specificate. Limitele unui astfel de contract 


decurg din incapacitatea cumpărătorului (în speță a donatorului) de a evalua 
calitatea serviciilor oferite de firmă, din moment ce donatorul este lipsit de orice 
legătură cu potenţialii beneficiari. in această situaţie, o firmă privată pentru 
profit ar putea fi tentată să furnizeze fie mai puţine servicii, fie servicii de o 
calitate inferioară celor promise. 


Situația prezentată mai sus este în mare parte asemănătoare cu cea a consumului 
colectiv de bunuri publice. De exemplu, dacă o persoană doreşte să contribuie 
cu o anumită sumă de bani la un post de radio sponsorizat de ascultători, atunci, 
spre deosebire de primul caz, ea are cel putin posibilitatea - ca receptor 
(beneficiar direct) al serviciului - să aprecieze calitatea acestuia. Ceea ce insă nu 
poate aprecia este gradul de corespondenţă dintre cantitatea contribuţiei sale 
monetare şi valoarea asociată cantităţii sau calităţii serviciului furnizat de postul 
respectiv de radio. Altfel spus, ea nu are posibilitatea de a determina cu 
exactitate dacă propria contribuţie monetară a condus cu adevărat la creşterea 
cantității şi/sau calităţii serviciului sau dacă aceasta a intrat în buzunarul 
altcuiva. O firmă pentru profit ar avea interesul să solicite mai multi bani decât 
suma necesară pentru furnizarea serviciului. 


Exemplele prezentate sunt tipice pentru situaţiile în care o persoană va 
prefera să apeleze la o organizaţie nonprofit în speranța că, datorită 
constrangerii nondistributiei, îi va oferi o protecție suplimentară cu privire la 
calitatea serviciilor pe care doreşte să le cumpere. 


Teona contractului preventiv este in mare măsură complementară cu cea a- 
bunurilor publice. Astfel, din ratiunile descrise de Weisbrod, ar putea exista o 
cerinţă reziduală pentru bunurile publice - cum ar fi radiodifuziunea comercială 
- cerinţă nesatisfacută de guvern. lar dacă unele pevjoane vor dori să contribuie 
prin donaţii la finanţarea unui bun public, este de presupus că, datorită riscurilor 
menționate, vor alege mai curând o firmă nonprofit decât una pentru profit. 


Ilustrarile oferite până acum au pornit de la supoziţia că donatorii 
organizațiilor nonprofit sunt persoane particulare. Se pare însă că aceeaşi logică 
poate fi aplicată şi în cazul donațiilor făcute de guvern, mai ales că în multe 
situații aceasta reprezintă o sursă importantă a donațiilor, iar în altele poate fi 
singura sursă. Donaţiile guvernamentale pot fi oferite organizaţiilor nonprofit fie 
în mod direct (sub forma subvenţiilor, echipamentelor etc), fie indirect, prin 
intermediul scutirilor de taxe sau a tarifelor poştale reduse. Indiferent de 
modalitatea furnizării donațiilor, guvernul se află într-o situație similară cu cea a 
donatorului privat: nu poate determina cu rigurozitate dacă donația a fost 
folosită exclusiv pentru scopurile în care a fost făcută. în consecință, ca şi 
donatorul particular, guvernul va avea interesul să folosească mai curând o firmă 
nonprofit decât una pentru profit, ceea ce va conduce, în mod firesc, la o cerință 
crescută pentru serviciile organizaţiilor nonprofit. 


Deşi, aşa cum am menţionat, teoria contractului preventiv îşi găseşte 
domeniul cel mai larg de aplicare în cazul organizațiilor nonprofit receptor- 
distributive, ea poate explica şi rolul celor clientelare, şi în special al celor ce 
furnizează servicii complexe şi dificil de evaluat de către cumpărător (de 
exemplu: asistența diurnă, asistența bolnavilor sau serviciile educaţionale). De 
asemenea, în multe cazuri, cumpărătorul real al serviciului nu coincide cu bene- 
ficiarul acestuia, ceea ce îngreunează sarcina evaluării calității lui. De exemplu, 
părinții pot cumpăra servicii de asistență diurnă pentru copiii lor, iar rudele sau 
statul pot cumpăra servicii de asistenţă pentru vârstnici. O altă dificultate apare 
din constrângerile legate de termenul contractului. De obicei, organizațiile 
nonprofit clientelare furnizează servicii pe termen lung, astfel încât costurile 
beneficiarului de a se transfera de la unul la altul pot fi considerabile. Aceasta 
determină într-un fel „blocarea" cumpărătorului într-o firmă anume, odată ce s-a 
angajat in patronarea ei. Din motivele enunțate, este de presupus că ,,patronii" 
vor avea interesul de a folosi serviciile unei firme ce este supusă constrângerii 
nondistributiei, ca o modalitate de protejare împotriva exploatării. 


Din perspectiva comparativă, este evident că teoria contractului preventiv 
explică într-o mai mare măsură rolul organizaţiilor nonprofit receptor- 
distributive decât al celor clientelare, întrucât în cazul ultirrielor problema 
„limitelor” contractului este de mai mică importanță. Asa se şi explică 
coexistenta pe piaţă a firmelor nonprofit şi a celor pentru profit ce furnizează 
servicii asemănătoare. De exemplu, se estimează că în SUA aproximativ 20% 
din spitalele particulare, 60% din centrele private de asistență diurnă şi 80% din 
toate sanatoriile particulare sunt organizații pentru profit (Hans-mann, 1985). 
împărțirea pietii intre cele două tipuri de organizații ar putea fi inteipretata ca 
reflectând gradul de încredere al cumpărătorilor în propria capacitate de a 
controla calitatea serviciilor cumpărate. Astfel, este probabil ca persoanele ce au 
încredere în capacitatea lor de a controla calitatea serviciilor cumpărate să 
prefere o firmă pentru profit, pe când cele care au mai puţină încredere în 
această privinţă să aleagă alternativa patronării unei organizaţii nonprofit. 


Ilustrările oferite cu privire la domeniile de aplicare a teoriei contractului 
preventiv demonstrează că aceasta este o teorie centrată mai curând pe 
aşteptările consumatorilor decât pe performanţele reale. Dar simplul fapt că 
multe persoane preferă să patroneze o firmă nonprofit întrucât aceasta le-ar 
inspira mai multă încredere, nu înseamnă că ele nu se pot înşela. Altfel spus, nu 
întotdeauna şi nu neapărat aşteptările oamenilor coincid cu realitatea. 


O altă explicaţie cu privire la rolul organizaţiilor nonprofit, şi în special a 
celor comunitare, este oferită de teoria controlului consumatorului care îşi 
propune să analizeze acele ONP a căror apariţie nu pare a fi determinată 
exclusiv de mecanismele contractului preventiv. Exemplul cel mai frecvent 


invocat pentru ilustrarea acestei teorii este cel al organizațiilor comunitare sau 
asociative de tipul cluburilor sociale exclusive. Deşi în astfel de organizaţii pa- 
tronii au posibilitatea de a controla calitatea serviciilor furnizate, s-a constatat că 
deseori ei preferă adoptarea unei forme nonprofit ca mijloc de prevenire a 
exploatării monopoliste practicată de obicei de proprietarii unei firme private. 
Explicația porneşte de la importanţa acordată calității de membru al unui grup 
exclusiv, precum şi oportunităţilor de asociere oferite de acesta. Dat fiind că 
dorinţa de apartenenţă a multor persoane la un astfel de club este determinată de 
nevoia asocierii cu alti membri ale căror calități sau relaţii îi transforma în 
companioni atractivi, se consideră că sursa puterii monopoliste se află tocmai in 
caracteristicile personale ale membrilor clubului. în consecinţă, adoptarea unei 
forme pentru profit ar putea conduce la tentatia sau interesul proprietarului de a 
fixa un cuantum al taxelor care să acopere nu numai cheltuielile, dar să-i şi 
furnizeze acestuia un beneficiu rezultat din valoarea asocierii fiecărui membru 
cu ceilalți. Ca urmare, membrii clubului vor avea interesul să-şi exercite propriul 
control şi să evite exploatarea prin adoptarea unei forme nonprofit de organizare. 


Avner Ben-Ner (1986) dezvoltă o perspectivă mai cuprinzătoare cu privire la 
rolul controlului patronal, argumentând că cele mai multe organizaţii nonprofit 
sunt inițiate în principal cu scopul de a oferi consumatorilor posibilitatea unui 
control direct asupra firmei de la care cumpără bunuri sau servicii. Sunt 
specificate chiar trei circumstanțe favorabile controlului direct al 
consumatorilor asupra firmei. Prima situație este determinată de informația 
asimetrică dintre producător-furnizor pe de o parte şi consumator pe de alta, re- 
flectată în teoria contractului preventiv. A doua circumstanta este oferită de o 
firmă monopolistă unde, deşi calitatea produsului este uşor observabilă, există 
un spectru larg al nivelelor potenţiale de calitate, din care numai unul este ales. 
Problema care se ridică în acest caz constă în aceea că, reactionand la semnalele 
pietii, firma poate opta pentru un nivel de calitate corespunzător evaluărilor 
marginale ale consumatorilor. A treia circumstanta este ilustrată de. o firmă 
producătoare de bunuri de consum colectiv la preţuri prohibitive, în aceasta 
situaţie, controlul consumatorilor ar putea produce o modalitate de discriminare 
a preţurilor superioară celei oferite de controlul investitorilor ce urmăresc 
obținerea de profituri. 


Deşi circumstanţele menţionate de Ben-Ner par a explica cererea mai mare 
pentru organizaţiile nonprofit comparativ cu cele pentru profit în unele sectoare, 
teoria lui este în general considerată a nu avea o aplicaţie prea largă. Mai mult, 
se apreciază că puţinele ilustrări pe care le oferă - cum ar fi domeniul artelor 
interpretative - pot fi explicate mai bine prin alte teorii (Hansmann, 1981). 


Teoriile prezentate până acum fac parte din aşa-numita categoric a „teoriilor 
cererii" întrucât rolul ONP a fost explicat prin analiza caracteristicilor şi 


nevoilor consumatorilor. Se pune însă întrebarea dacă nu cumva, dincolo de 
cererea suplimentară şi diversificată a consumatorilor, mai există şi alti factori 
responsabili pentru apariția şi dezvoltarea organizațiilor nonprofit. Răspunsurile 
la această întrebare sunt oferite de studiile care s-au preocupat în principal de 
analiza ofertei de servicii şi a modului în care aceasta influenţează apariția 
formei nonprofit de organizare. Aceste studii pornesc de la premisa că apariția şi 
dezvoltarea sectorului nonprofit-poate fi explicată nu numai prin cerințele 
consumatorilor, dar şi prin disponibilitatea sa ofertantă. lar analiza gradului de 
disponibilitate ofertanta conduce, mai departe, la explicarea cauzelor pentru care 
organizaţiile nonprofit tind să fie concentrate în anumite sectoare sociale mai 
curând decât în altele. 


Una din puţinele analize axate pe variabila ofertei este datorată lui E. James 
(1987) care, dintr-o perspectivă comparativă, şi-a propus să examineze factorii 
ce contribuie la dezvoltarea diferențiată a sectorului nonprofit in diferite tari. 
Rezultatele cercetărilor au condus-o la depistarea câtorva surse considerate a 
determina atât angajarea formei nonprofit în sectorul privat cât şi dezvoltarea sa 
diferențiată în funcție de țările analizate. 


Unul din posibilele motive ce contribuie la inițierea sau fondarea unei ONP 
se referă la posibilitatea distribuţiei deghizate a profitului. Aceasta înseamnă 
că, deşi sunt declarate nonprofit, unele organizaţii pot funcționa ca adevărate 
firme pentru profit. Singura - diferență fata de acestea din urmă constă în aceea 
că profitul este distribuit într-o formă deghizată. Autoarea sugerează că în unele 
tari (ex. Japonia, Columbia), şi in special în cele in care există prevederi legale 
cu privire la obligația adoptării în anumite sectoare (ex. învățământ) a formei 
nonprofit, aceasta reprezintă o practică obişnuită. Distribuţia profitului se poate 
face în forme legale sau ilegale. De exemplu, o modalitate ilegală de distribuire 
a profitului este cea a ,,vanzarii" de funcții administrative sau locuri pentru elevi 
familiilor care au oferit cadouri substanțiale administratorului unei şcoli. Dacă 
astfel de mijloace ilegale de distribuire a profitului rareori pot fi dovedite, cu atât 
mai dificil este în cazul modalitatilor legale de distribuție. O astfel de modalitate 
este specifică situaţiei în care fondatorul unei şcoli devine director şi este plătit 
cu un salariu ce depăşeşte nu numai nivelul pietii, dar şi cel pe care l-ar putea 
obține în orice alt loc de muncă. Se pare însă că distribuţia cel mai bine 
deghizată se realizează într-o formă nemonetară, deci scutită de taxe. De 
exemplu, disponibilizarea unor sume de bani pentru cheltuielile de călătorie, 
acordarea de spaţii locative sau autoturisme reprezintă modalităţi tipice de 
distribuție deghizată a profitului într-o formă nemonetară (James şi Benjamin, 
1987). 


O altă motivație pentru fondarea organizaţiilor nonprofit este dată de 
statusul, prestigiul şi puterea politică ce pot fi obținute ca urmare a implicării 


în inițierea unor astfel de organizaţii. De exemplu, fondatorii unor ONP se pot 
bucura de o serie de avantaje ce vizează fie perpetuarea numelui de familie prin 
asociere cu o şcoală anume, fie dobândirea unui prestigiu crescut prin asocierea 
cu o instituţie importantă. Dacă acest tip de motivații sunt frecvent întâlnite in 
SUA, în alte ţări (Japonia, India, Kenya), beneficiile ce pot fi obţinute din 
calitatea de membru fondator al unei ONP vizează în special sprijinul politic 
oferit de comunitate. Astfel, este de aşteptat ca. în virtutea sentimentului de 
recunoştinţă datorat persoanelor ce au inițiat o şcoală sau un spital, comunitatea 
să le acorde sprijinul politic într-o campanie electorală. Din această perspectivă, 
este evident că ambiția politică se poate constitui într-o motivaţie importantă 
pentru crearea ONP. 


Alături de motivele menționate, există încă un factor, considerat a deţine 
ponderea cea mai importantă în explicarea mecanismelor constitutive ale ONP, 
şi anume motivaţia religioasă. Fie şi simpla constatare, argumentează James, 
că pretutindeni în lume fondatorii celor mai multe organizații nonprofit au fost 
grupurile religioase, explică atât ratiunile pentru care a fost aleasă forma 
nonprofit cât şi concentrarea ei în „industria resurselor umane". Astfel, este 
evident că forma nonprofit a fost aleasă întrucât obiectivul principal al 
fondatorilor a fost nu acela de maximizare a profiturilor, ci a credinței 
religioase, prin menținerea sau creşterea numărului de adepți. Urmărirea acestui 
obiectiv explică mai departe tendința de concentrare a activităților nonprofit fie 
în principalele instituţii socializatoare (şcoli şi universități), fie în instituţiile 
considerate cruciale pentru „problemele de viata şi moarte" (spitalele, sanatorii 
de îngrijire a bătrânilor, centre de asistență a persoanelor in nevoie etc). Acestea 
sunt însă instituții care întâmpină mari dificultăți în obținerea de capital, astfel 
încât furnizarea serviciilor sociale, de învățământ sau sănătate implică o 
dependenţă crescută atât de donațiile particulare cât şi de subventiile 
guvernamentale. Interpretarea sugerată de James este că donațiile sau 
subventiile pe care se bazează aceste servicii vor fi obținute tocmai datorită 
încrederii crescute pe care o inspiră grupurile religioase ce au inițiat respectivele 
instituții sub forma nonprofit. Astfel este greu, dacă nu chiar imposibil, de 
imaginat o firmă pentru profit ce furnizează servicii sociale sau caritabile şi care 
să fie dependentă de filantropie. 


Rezultatele cercetării comparative au confirmat ipoteza lui James cu privire 
la importanta motivatiilor religioase pentru constituirea organizaţiilor nonprofit, 
in special în domeniile învățământului, sănătăţii şi serviciilor sociale. Astfel, 
invocarea în analiză a variabilei ofertei sugerează că sectorul învățământului 
privat sub forma nonprofit va fi mai dezvoltat în ţările în care există grupuri reli- 
gioase puternice, independente şi prozelite. Aceste condiţii au fost, de exemplu, 
satisfăcute de Olanda la începutul secolului XX, când 95 la sută din toate şcolile 
private au fost fondate de grupuri religioase. Ele au caracterizat şi America 


Latină unde, în aceeaşi perioadă, au fost fondate universitățile catolice în replică 
la caracterul laic al universităţilor publice. Condiţiile enunțate sunt specifice şi 
țărilor caracterizate printr-o îndelungată tradiţie a activității misionare, cum sunt 
Japonia, India sau Kenya. De exemplu, „şcolile autonome" din Kenya sau cele 
organizate pe principiul castelor din India au fost inițiate în mare măsură cu 
scopul de a oferi o alternativă la şcolile misionare de tip occidental. Iar trăsătura 
lor caracteristică este cea a costurilor mult mai scăzute comparativ cu cele ale 
şcolilor guvernamentale. 

Pe de altă parte, absența condiţiilor menţionate, respectiv a grupurilor 
religioase independente şi puternice, va avea drept consecinţă o slabă dezvoltare 
a sectorului privat în forma nonprofit. Acesta este cazul Suediei, unde există o 
biserică bine statornicită, puternic sprijinită de guvern şi căreia îi aparține 95 la 
sută din populaţie. Absența opoziţiei religioase, precum şi dependenţa financiară 
a bisericii de finanţarea guvernamentală determină atât lipsa necesității, cât şi a 
capacității acesteia de a oferi servicii alternative. 


Rezumând, se poate afirma că mărimea sectorului nonprofit va fi detenninată 
pe de o parte de cererea suplimentară şi diversificată şi, pe de altă parte, de 
motivația religioasă. După cum am menţionat, explicaţiile axate pe cerere 
consideră sectorul privat ca un răspuns al pietii fata de situaţiile în care grupuri 
mari de oameni nu sunt satisfăcute de cantitatea sau calitatea producției 
guvernamentale. Aceasta înseamnă că producția privată a bunurilor cvasi- 
publice va fi mai mare în ţările caracterizate prin astfel de condiții. Pe de altă 
parte, explicațiile axate pe ofertă examinează cauzele pentru care producția 
privată ia forma nonprofit, oferind o teorie alternativă cu privire la dezvoltarea 
diferențiată a sectorului nonprofit în diferite tari, precum şi la concentrarea 
acestuia în anumite sectoare. 


Este evident că teoriile cererii suplimentare şi diversificate cât şi cea a 
contractului prevenit explică rolul sectorului nonprofit dintr-o perspectivă 
„reziduală", din moment ce rațiunea acestuia de a fi este legată fie de eşecul 
pietii, fie de eşecul guvernamental în producerea şi furnizarea unor bunuri 
publice şi cvasipublice. Centrate fiind pe explicarea sectorului nonprofit ca un 
scop în sine, aceste teorii ale „eşecului institutional" ignoră însă alte aspecte im- 
portante. De exemplu, de ce statul şi piaţa nu-şi compensează reciproc 
deficienţele, în loc de a recurge la un al treilea sector? Sau, acceptând că 
organizaţiile nonprofit au certe avantaje comparativ cu organizaţiile celorlalte 
două sectoare, pot fi acestea puse exclusiv pe seama competenţei sectorului ? 


Formularea unor răspunsuri la aceste întrebări oferă câteva explicații 
alternative privind geneza şi supraviețuirea sectorului nonprofit. De exemplu, 
argumentând că nici eşecul pietii, nici eşecul statului nu pot explica de ce este 
necesar un al treilea sector, Salamon (1987) avansează o altă teorie conform 


căreia sectorul nonprofit ar institui „mecanismul preferat pentru furnizarea 
bunurilor colective" (p. 111). Din această perspectivă, nu organizaţiile 
nonprofit, ci guvernul reprezintă instituția reziduală, a cărei necesitate este 
generată de unele deficienţe sau eşecuri ale sectorului voluntar. Argumentul 
central al acestei abordări este că implicarea şi angajarea oamenilor în acțiunea 
colectivă necesară rezolvării problemelor comunității pot fi cel mai bine 
realizate pe o bază voluntară, la nivel local sau grupai, unde indivizii pot 
participa împreună cu vecinii lor, fără a-şi sacrifica libertatea de alegere. Daca 
intervenția guvernului este justificată doar prin deficiențele sau limitele 
sectorului voluntar, este important de ştiut care sunt acestea. Salaraon 
sintetizează cele mai importante limite : insuficiența  filantropică, 
particularismul filantropic, paternalismul filantropic şi amatorismul filantropic. 


Insuficienta filantropică se referă la inapacitatea organizațiilor voluntare de 
a genera resursele necesare pentru a face fata problemelor sociale cu care se 
confruntă o societate industrială dezvoltată. Deşi organizaţiile nonprofit dispun 
de o varietate de surse şi mijloace pentru constituirea propriilor venituri (donaţii, 
vânzarea de bunuri sau servicii, subvenţii guvernamentale etc.) este improbabil 
ca acestea să fie vreodată suficent de mari pentru a răspunde tuturor necesităților 
sociale. Aceasta întrucât, spre deosebire de guvern, ele nu au capacitatea de a 
impune contribuţia fiecărui cetăţean (prin taxe sau impozite) la constituirea unor 
fonduri substanţiale şi îndestulătoare pentru rezolvarea problemelor sociale 
majore. Insuficienta filantropică este determinată, pe de altă parte, şi de fluc- 
tuatiile existente in dezvoltarea economică a unei tari. De exemplu, perioadele 
de recesiune economică sunt asociate, de obicei, cu un declin atât al donațiilor 
cât şi al altor surse de finanțare. în sfârşit, o altă limită a sistemului voluntar se 
referă la incapacitatea acestuia de a răspunde problemelor în funcție de ariile 
geografice în care acestea apar. Dat fiind că aria de obținere a resurselor nu 
coincide de cele mai multe ori cu cea in care apar problemele, capacitatea 
organizaţiilor voluntare de cuprindere geografică a tuturor zonelor în care există 
probleme este limitată. 


Particularismul filantropic se referă la tendința organizațiilor voluntare şi a 
donatorilor acestora de a furniza servicii sociale anumitor grupuri sau subgrupuri 
ale populaţiei. In principiu, particularismul este considerat o virtute a 
organizaţiilor voluntare, atâta vreme cât ele servesc drept mijloc de agregare a 
acțiunilor diferitelor subgrupuri - etnice, religioase,, de vecinătate, de interes etc. 
- pentru realizarea unor scopuri comune. Particularismul implică furnizarea 
serviciilor şi atragerea sprijinului comunităţii prin selectarea extrem de riguroasă 
atât a problemelor cât şi a grupurilor specifice ce urmează să fie servite. Totuşi, 
supraspecializarea şi centrarea agenţiilor voluntare pe servicii limitate la un grup 
anume sau la o problemă specifică au generat numeroase critici cu privire la posi 
bilitatea lor de a organiza în mod adecvat răspunsul comunității la. necesităţile 


umane. De exemplu, unele grupuri ale comunității pot sa nu fie bine reprezentate 
in structura organizațiilor voluntare. De asemenea, există posibilitatea ca cei ce 
controlează modul de obținere şi distribuţie al resurselor să favorizeze anumite 
segmente ale comunităţii în detrimentul altora. O altă limită a agențiilor vo- 
luntare, determinată de particularismul lor, se referă la faptul că ele au tins 
întotdeauna sa lase problemele sociale grave şi cazurile dificile în seama 
instituțiilor publice. De exemplu, invocând o cercetare realizată pe 3400 
organizaţii de servicii umane, Salamon arată că numai pentru 30 la sută dintre 
acestea săracii au reprezentat majoritatea clienților, iar pentru o jumătate din ele 
săracii au constituit doar 10 la sută din clientelă. Dincolo de faptul că 
particularismul şi favoritismul agenţiilor voluntare lasă o seamă de probleme 
nerezolvate, ele pot crea şi alte efecte negative, ce vizează în principal dublarea 
sau chiar multiplicarea serviciilor. Aceasta înseamnă că organizațiile voluntare 
şi activităţile caritabile pot fi motivate prin considerații ce tin nu doar de 
necesitățile sociale, ci şi de satisfacția sau mândria personală sau comunală. Se 
poate întâmpla ca fiecare grup să-şi dorească ,,propriile" agenţii, iar cererile de 
donații să fie făcute pe considerente religioase, etnice sau sectare. Drept urmare 
se va produce o creştere substanţială a numărului de agenţii ceea ce va avea 
drept efect reducerea eficienţei generale a sistemului şi creşterea costurilor. 


Este deci evident ca particularismul şi favoritismul ce caracterizează 
agenţiile voluntare pot conduce atât la nesatisfacerea unor cerinţe presante ale 
comunității cât şi la folosirea ineficientă a resurselor disponibile. 


Paternalismul filantropic reprezintă un al treilea factor ce limitează 
capacitatea sectorului voluntar de a răspunde necesităţilor comunităţii. în esenţă, 
paternalismul implică posibilitatea celor ce dispun de majoritatea resurselor de a 
influenţa modul de definire a necesităţilor întregii comunități. Astfel, în măsura 
în care resursele sectorului voluntar vor depinde numai de filantropia privată 
este posibil ca cei ce controlează aceste resurse să poată defini ce trebuie să 
facă sectorul şi pe cine să servească. Drept urmare, funcțiile sectorului sunt 
determinate nu de preferințele comunităţii ca întreg, ci de cele ale membrilor ei 
prosperi. Rezultatul ar fi că serviciile dorite de membrii prosperi ai comunității 
(cum. ar fi cele din domeniul artelor) să fie promovate în defavoarea altor 
servicii ce ar întâmpina necesităţile celor săraci. Este evident că o astfel de 
abordare, pe lângă faptul că este profund nedemocratică, poate crea şi alte 
consecinţe. De exemplu, se poate infera că serviciile acordate săracilor 
reprezintă un act de caritate şi nu de drept. De altfel se pare că această abordare 
este în consens cu concepția ce a stat la baza primelor activităţi de tip filantropic 
: săracii ar fi in exclusivitate responsabili de propria soartă şi ar avea nevoie de 
sprijin religios şi moral prin activitatea agenţiilor filantropice. 


Amatorismul fiiantropic este o altă limită atribuită uneori agențiilor 
voluntare, determinată in mare parte de modul de abordare a problemelor 
sărăciei. Dat fiind că o lungă perioadă de timp sărăcia a fost atribuită 
turpitudinii morale a celor săraci, ocrotirea acestora sau a alienatilor mintal sau 
a mamelor necăsătorite etc. a fost încredinţată unor persoane bine intenţionate şi 
a căror principală chemare era aceea de convingere morală şi instrucție reli- 
gioasă şi nu de ajutor medical sau instrucție profesională. 

Odată cu trecerea timpului o astfel de abordare a pierdut teren, atenția 
îndreptându-se spre moduri mai profesionale de tratament ce urma să fie acordat 
de asistenți sociali instruiți şi de consilieri. în acest context, dependența 
agenţiilor voluntare de donaţii si contribuţii le-a limitat posibilitatea de a oferi 
salarii adecvate, astfel încât ele nu s-au aflat în poziția de a atrage personal 
calificat. în mare parte acesta a fost motivul pentru care apărătorii bunăstării 
sociale din secolul XIX şi începutul secolului XX s-au opus sprijinului public 
oferit instituţiilor caritabile private. Principala temere era că subvenţionarea 
publică ar reduce resursele necesare pentru construirea unui sistem adecvat de 
ocrotire profesională pubiică. 


Prezentarea celor patru limite majore ale sectorului voluntar (nonprofit) nu 
înseamnă nicidecum diminuarea virtuţilor sau a responsabilitatii ce şi-o poate 
asuma în rezolvarea unor probleme sociale. Dimpotrivă, există o competență 
specifică sectorului voluntar, după cum există una caracteristică sectorului 
public. De aceea nu se poate pune problema Înlocuirii unui sector cu altul, ci 
doar a colaborării dintre ele (Salamon, 1987; 1990). 


Considerarea ,,competentei" sectorului prin comparaţie cu virtuțile sau 
potentele celorlalte două sectoare readuce în discuţie cea de-a doua întrebare 
formulată mai devreme : este, într-adevăr, această competenţă specifica 
sectorului sau este ea determinată şi de alti factori din afara sistemului ? 

Într-o revizuire critică a aşa-numitelor modele economice ale alegerii 
instituționale, Badelt (1990) sugerează că orice teorie a alegerii instituționale ar 
trebui să ia in consideraţie şi decizia politică. Pornind de la observaţia că 
bunurile şi serviciile furnizate de diferite instituţii ar putea fi considerate ca 
bunuri de valoare (ex. instituțiile educaționale sau serviciile oferite bătrânilor 
si handicapatilor), devine evident că ele vor fi asociate cu un set de valorizări 
politice ce implică de fapt o atitudine pozitivă sau negativă fata de intervenția 
guvernamentală. în cazul în care ar exista o preferință pentru furnizarea 
bunurilor sau serviciilor în afara sistemului public, s-ar crea o „nişă" în care și- 
ar putea găsi loc organizaţiile nonprofit ca ofertante alternative de bunuri şi 
servicii. în practică, existența unei preferințe politice în favoarea organizațiilor 
nonprofit ar putea duce la sprijinirea activităţii acestora prin promovarea unor 
măsuri protectioniste sau practici de autorizare, lată deci cum ,,competenta" 


sectorului nonprofit este modelată de o serie de variabile ale deciziei politice ce 
nu pot fi ignorate de nici un model economic al alegerii instituționale. 


Criterii de optimalitate şi modele comportamentale 


Teoriile şi modelele explicative prezentate până acum şi-au propus să 
analizeze modul în care constrângerea nondistributiei influențează rolul 
economic al organizațiilor nonprofit. Totuşi, aşa cum am menționat, rolul nu 
poate fi disociat de comportamente, iar constrângerea nondistribuţiei poate 
determina o varietate de modele comportamentale. 


Urmând tradiția neoclasică, cele mai multe modele ale comportamentului 
firmelor nonprofit au fost modele optimizatoare (Hans-mann 1987), centrate în 
principal pe ideea „maximizării". Ceea ce le diferențiază se referă la formularea 
unor scopuri diferite, în funcție de care se determină ce anume trebuie 
maximizat. Astfel, aşa cum în cazul fimielor pentru profit se ştie că scopul 
fundamental este maximizarea profitului, este de presupus că şi firmele non- 
profit urmăresc anumite obiective ce pot fi optimizate. 


Cel mai adesea s-a pornit de la prezumția că firmele nonprofit trebuie să 
maximizeze cantitatea şi/sau calitatea serviciilor pe care le produc. Alegerea 
scopului pare să fie determinată insă de caracteristicile managerilor ce conduc 
organizația. Astfel, este probabi-l ca maximizarea cantității să se constituie în 
scop al acelor organizații nonprofit conduse fie de managerii de tipul 
„constructorului de imperiu", fie de cei de tip altruist, ce caută să servească un 
segment cât mai mare al populaţiei. Pe de altă parte, maximizarea calității pare 
un scop rezonabil pentru o firmă nonprofit condusă de profesionişti, a căror 
satisfacție este determinată de realizarea competentă a sarcinilor, indiferent de 
necesitățile sau dorinţele clienti'or. Modele ale firmelor nonprofit ce urmăresc 
realizarea fie a unuia din cele două scopuri, fie a ambelor au fost dezvoltate de 
Newhouse (1970) şi Feldstein (1971) pentru spitale, James şi Neu-berger (1981) 
pentru universități, James (1983) pentru organizaţiile nonprofit în general şi 
Hansmann (1981) pentru organizaţiile de arte interpretative. 

Un alt scop al ONP ce determină un model diferit de comportament este cel 
al maximizării bugetului. în general, se consideră că acest scop este ales fie 
pentru că realizarea lui sporeşte importanţa aparentă a managerilor firmei (sau 
le justifică un salariu mai mare), fie pentru că oferă un echilibru ademenitor 
între maximizarea cantității şi calității. 


Fiecare din aceste modele optimizatoare îşi propune în fapt sa exploreze 
implicaţiile tipului de comportament pe care îl postulează asupra rezultatelor 
produse. De exemplu, Newhouse (1970) demonstrează că firma ce urmăreşte 
maximizarea cantitatii-calitatii serviciilor produse va fi caracterizată printr-o 


mai mare ineficientă productivă, comparativ cu o firmă pentru profit ce 
acționează într-un mediu liber de constrângerile contractului preventiv. Modelul 
lui Hansmann cu privire la artele interpretative porneşte de la supoziţia că firma 
acționează în condițiile contractului preventiv şi trebuie să se supună 
constrângerii nondistributiei. Ca atare, modelul explorează modul in care poate 
fi realizat obiectivul social optimal al unei firme, dată fiind această 
constrângere. Apare astfel că obiectivele maximizării cantității, calității sau 
bugetului pot sau nu să conducă la un comportament eficient al firmei, in funcţie 
de structura preferințelor consumatorilor şi de modul in care donațiile răspund la 
comportamentul firmei. 


Supozitia implicită a modelelor optimizatoare descrise până acum este 
aceea că firmele nonprofit îşi dezvoltă un comportament orientat pe 
minimizarea costurilor. în contrast cu acestea, alte teorii comportamentale 
argumentează că, indiferent de obiectivele urmărite de ONP, ele sunt supuse 
inevitabil ineficientei productive, respectiv imposibilității de minimizare a 
costurilor. lar această ineficientă este datorată absenței proprietarilor, singurii 
care ar avea interesul de a revendica obținerea unor câştiguri suplimentare (Al- 
chian şi Demsetz 1972, Hansmann 1980). Argumentul este susținut in special 
în cazul ONP clientelare considerate, de altfel, principalele organizaţii care au 
relevanţă din punct de vedere financiar. Logica argumentării porneşte de la 
constatarea că cei ce controlează organizația (fie managerii, fie consiliul de 
conducere ce numeşte managerii), nu au posibilitatea - datorită constrângerii 
nondistributiei - de a-şi însuşi câştigurile nete obţinute prin reducerea cos- 
turilor, în consecinţă, ei vor avea o slabă motivaţie pecuniară de a orienta 
conducerea organizației spre obiectivul minimizării costurilor. Cu toate acestea, 
este posibil ca managerii unor organizații nonprofit să obțină un grad înalt de 
satisfacție nu neapărat din veniturile ce le revin, ci din dorinţa de a orienta 
firma spre producerea unei mari cantități de servicii sau bunuri, ceea ce implică 
necesitatea minimizării costurilor. De altfel, rezultatele unor cercetări au 
demonstrat că organizaţiile nonprofit, spre deosebire de cele pentru profit, tind 
să atragă într-o mult mai mare măsură manageri de acest tip. Este deci de 
aşteptat ca managerii organizațiilor nonprofit în general, să se mulțumească 
intr-o mai mare măsură decât cei din firmele pentru profit cu o seric de avantaje 
sau stimulente specifice, cum. ar fi unele sisteme de recompensare 
nonpccuniare sau o atitudine mai relaxată fata de sarcini şi îndatoriri (Young 
1983, 1987). 


Dincolo de motivaţia managerilor, se argumentează insă că ineficienta 
productivă a firmelor nonprofit este un fapt ce nu poate fi pus sub semnul 
îndoielii. Explicaţia constă in faptul că în absenţa subvenţiilor sau a unui eşec 
de un anumit tip (cum ar fi contractul preventiv) în competiţia cu forţele pietii, 
firmele nonprofit vor produce, in general, orice bun sau serviciu la un preţ de 


cost mai mare decât o firmă pentru profit. Dacă nu ar fi aşa, ar trebui ca firmele 
nonprofit să funcționeze în mult mai multe sectoare decât o fee în realitate. Aşa 
cum s-a argumentat în discuţia despre rolul economic al ONP, firmele de acest 
tip par să aibă proprietăți de supravieţuire superioare firmelor pentru profit 
numai în cazul în care avantajele derivate din eşecul mecanismelor contractuale 
obişnuite (contractul preventiv) sunt suficient de mari pentru a compensa 
ineficienta productivă, respectiv imposibilitatea de a minimiza costurile. Aşa se 
şi explică de ce, în general, nu există firme nonprofit care să producă sau să 
vândă acele tipuri de bunuri industriale sau agricole (de genul şuruburilor sau 
castravetilor) pentru care contractul preventiv nu se constituie într-o problema 
semnificativă. 

Studiile empirice au demonstrat totodată că firmele nonprofit tind să aibă o 
reacție mult mai lentă faţă de creşterea cerințelor pietii decât cele pentru profit. 
De exemplu, în sectoarele în care firmele nonprofit şi cele pentru profit îşi 
împart piața (cum ar fi sanatoriile, spitalele, învățământul primar şi secundar), 
proporția primelor este mult mai scăzută în situaţiile în care există o creştere 
rapidă a cererii, comparativ cu situațiile în care cererea a fost stabilă sau a 
descrescut. 

O posibilă explicație a acestui fenomen este că firmele nonprofit, 
comparativ cu cele pentru profit, au un acces limitat la capital. Astfel, ele nu pot 
obține capital prin emisiunea de acţiuni ci mai curând trebuie să se bazeze pe 
surse de genul donațiilor, datoriilor sau dobânzilor care, chiar împreună 
considerate, oferă un credit mai putin sensibil decât piaţa de acţiuni. 

O explicaţie alternativă pentru reacția relativ lentă din punctul de vedere al 
ofertei se referă la spiritul întreprinzător. Dată fiind constrangerea 
nondistribuiiei, antreprenorii organizațiilor nonprofit nu au capacitatea de a 
capta întregul beneficiu ce ar putea fi obţinut prin înfiinţarea unei firme noi sau 
dezvoltarea uneia vechi ca răspuns la cerinţele crescute ale pietii. în consecință, 
motivaţia lor de a întreprinde o astfel de acțiune este relativ limitată, comparativ 
cu cea a antreprenorilor din sectorul pentru profit. 

După cum se observă, ambele întreprinderi îşi propun să explice reacția 
relativ lentă a organizațiilor nonprofit din punct de vedere al ofertei. Totuşi, se 
consideră că în prezent nu dispunem de suficiente date care să confirme cu 
certitudine adevărul uneia sau alteia din cele două explicaţii (Hansmann 1987). 
Deşi rezultatele unor cercetări au evidenţiat că firmele nonprofit dispun uneori 
de un capital limitat, nu există încă suficiente dovezi empirice pentru a explica 
modul sau gradul în care aceasta influenţează tipul lor de reacție sau, altfel spus, 
oferta. De exemplu, realizând o cercetare cu privire la spiritul întreprinzător pe 
baza unor studii de caz, Young (1987) a demonstrat că există un spectru larg de 
motivații şi tipuri de comportamente. Argumentând că antreprenorii se 
diferențiază in funcție de tipul de personalitate, el sugerează că acest criteriu 
este folosit şi pentru selecția tor în diferite tipuri de firme nonprofit. De aceea, 
nu este de loc surprinzător că unele tipuri de personalitate sunt incompatibile cu 


spiritul întreprinzător orientat pe dezvoltarea sau extinderea activităților. Pe de 
altă parte, James (1987) argumentează că, în multe tari, atât inițiativa 
antreprenorială cât şi capitalul necesar înființării unei instituții nonprofit sunt de 
obicei oprite de o organizaţie existentă, puternic statornicită şi bine finanțată, de 
genul unei secte religioase importante. Este evident că această constatare 
diminuează importanţa ambilor factori explicativi descrişi mai sus. 

Dacă modelele explicative descrise până acum s-au centrat fie pe analiza 
obiectivelor, fie a disponibilităţii ofertante a organizaţiilor nonprofit, alte teorii 
încearcă să explice comportamentul de generare a venitului, respectiv sursele 
şi mijloacele folosite de o firma nonprofit pentru constituirea bugetului. Este 
cunoscut faptul că orice firmă nonprofit ce doreşte să furnizeze bunuri sau 
servicii de o anumită calitate sau intr-o cantitate anume trebuie să găsească o 
formă sau alta de subvenție. lar una dintre sursele la care se apelează în mod 
obişnuit este aşa-numita subventionare transversală. Aceasta înseamnă că un 
serviciu este produs şi vândut în ideea obținerii unui profit ce va fi apoi folosit 
pentru finanţarea altui serviciu, mult mai bine valorizat de firmă. Serviciul 
generator de subvenţii va produce beneficii nete fie datorită faptului că firma 
nonprofit dispune de un anumit grad de putere pe piaţă în raport cu serviciul 
furnizat, fie datorită costurilor mai scăzute comparativ cu rivalii săi pentru 
profit, determinate de scutirile de taxe sau alte avantaje oferite de guvern. 

O altă modalitate de subventionare a serviciilor pe care doreşte să le 
furnizeze o firma se bazează pe donațiile oferite de diferite persoane. Se pare 
însă că acest tip de comportament orientat exclusiv pe solicitarea şi obținerea de 
donații implică unele dezavantaje, în primul rand, dacă donațiile sunt tăcute 
doar în scopul furnizării de bunuri sau servicii unei terțe părți - caz pe care l-am 
discutat deja - ele nu mai pot fi privite ca o subvenție. în acest sens. com- 
portamentul orientat spre obținerea de cât mai multe donații nu reprezintă 
altceva decât o încercare de a lansa pe piață bunurile sau serviciile firmei, ceea 
ce s-ar putea interpreta ca o formă de reclamă (Hansmann 1987). în al doilea 
rând, dependenţa totală de donaţii poate implica tentatia de a cheltui ineficient 
mari cantități de fonduri, în funcție de solicitări (Tullock 1966). 

Discutia de până acum s-a referit în special la organizaţiile nonprofit 
antreprenoriale al căror comportament este determinat nu numai de forțele 
pictii, dar şi de constrângerea nondistributici. Totuşi, aşa cum am specificat încă 
de la început, există multe organizaţii nonprofit (in special cele comunitare sau 
asociative) în care controlul final se află, cel puţin formal, în mâinile patronilor. 
Este deci important să ştim dacă şi cum influenţează patronii -prin exercitarea 
dreptului de vot - comportamentul acestui tip de organizații. 

Singura abordare teoretică generală cu privire la importanţa controlului 
patrona! aparține lui Ben-Ner (1986, 1987) care, argumentând că cele mai multe 
organizaţii nonprofit sunt inițiate cu scopul de a oferi consumatorilor 
posibilitatea unui control direct asupra firmei, acordă o atenție considerabilă 
comportamentului firmelor controlate de patroni. în analiza sa, Ben-Ner 


porneşte de la observaţia că, în mod frecvent, cumpărătorii cu cerințe superioare 
vor tinde să domine firma, stabilind atât prețurile cât şi parametrii de 
performanţă la un nivel ce Ic maximizează propriile avantaje. Este evident că ei 
îşi vor satisface cerințele prin exploatarea altor cumpărători până la limita 
permisă de competiţie. Tocmai pentru a evita o astfel de situaţie, Ben-Ner 
accentuează importanţa controlului patronal direct, prin formarea unei coaliții 
între cumpărători-membri ai organizaţiei. 


Scopul prezentării teoriilor şi modelelor comportamentale ale organizațiilor 
nonprofit a fost acela de a evidenția interferentele şi complementaritatea cu 
teoriile privind rolul acestora. Pentru că, aşa cum am specificat, rolul se 
defineşte prin comportamente, iar referintele economice la organizațiile 
nonprofit vizează atât modul de constituire cât şi cel de funcționare a acestui tip 
distinct de organizaţii. Totodată, diversitatea lor, dar mai ales atributele sau 
caracteristicile care le particularizează in raport cu alte tipuri de organizații 
determină necesitatea înțelegerii atât a mecanismelor de generare a resurselor 
cât şi a celor de control. Din aceste perspective, considerarea teoriilor sau 
modelelor privind rolul şi comportamentul organizațiilor nonprofit este 
importantă nu atât ca exercițiu teoretic cât pentru a găsi răspunsuri problemelor 
presante legate de angajarea diferitelor strategii politice in sectorul nonprofit. 


Capitolul 3 


Sectorul nonprofit şi pluralismul bunăstării 


Profilarea organizaţiilor nonprofit în ultimii ani, creşterea ponderii lor 
economice şi sociale sau implicarea lor in cele mai diverse sectoare ale societății 
nu sunt simple tendințe întâmplătoare. Ele apar odată cu accentuarea 
preocupărilor de reevaluare a funcțiilor statului sau guvernului in conducerea 
societății. Demonstrarea ineficientei agenţiilor guvernamentale în oferirea de 
servicii publice, creşterea costurilor de funcţionare a birocratiilor sau 
incapacitatea guvernelor de a formula soluţii adecvate pentru problemele 
dezvoltării prezente sau viitoare au condus la căutări insistente ale unor noi 
alternative de guvernare. 


După ce T.J. Peters şi R.H. Waterman Jr. au fundamentat principiile unui 
„nou management" la începutul anilor optezeci, noile teorii manageriale s-au 
extins şi în sectorul guvernării pentru a solicita o „reinventare a guvernării" in 
vederea transformării radicale a sectorului public (D. Osborne, T. Gaebler 
1992). între cele două mari sectoare instituționale - statul (sectorul public) şi 
piaţa (sectorul pentru profit) - s-a instituit cu rapiditate şi în proporții crescânde 
sectorul nonprofit care include organizaţii a căror bază de funcționare este 


privată, dar care oferă servicii publice. „Reinventarea guvernării" ar presupune 
astăzi, între altele, un nou parteneriat sau un tip distinct de complementaritate a 
instituțiilor publice şi private, a instituţiilor guvernării, pieţei şi sectorului 
nonprofit. Această nouă tendință devine pe zi ce trece tot mai pregnantă în 
organizarea şi funcționarea serviciilor de protecție şi asistenţă socială, unde 
organizaţiile nonprofit sunt puternic implicate. Pentru a înţelege mai bine 
expansiunea sectorului nonprofit şi consecințele acesteia asupra stategiilor de 
guvernare este necesar să ne concentrăm asupra modului de implicare a 
organizaţiilor nonprofit într-un domeniu distinct al societății reprezentat de 
politicile sociale ale „statului bunăstării”. 


Sectorul nonprofit în mix-ul bunăstării 


Ideologia statului bunăstării a cunoscut schimbări semnificative de-a lungul 
timpului, determinate atât de filosofia politică adoptată într-o perioadă sau alta, 
cât şi, sau mai ales, de perioadele de crize economice şi sociale traversate de 
diversele societăţi. Să considerăm spre exemplificare recesiunea economică de 
la mijlocul anilor '70 şi începutul anilor '80, care a condus la o serioasă 
reconsiderare a politicilor sociale practicate de statele occidentale. Considerând 
această perioadă, se vorbeşte chiar de „prăbuşirea statelor tradiţionale ale 
bunăstării", care şi-ar fi atins limitele supravieţuirii. Prinse fiind în capcana 
creşterii cerințelor pentru ajutoare şi servicii, pe de o parte, şi afectate de 
descreşterea resurselor, pe de altă parte, politicile sociale au devenit mai injuste 
social şi lipsite de eficiență economică. De aceea, rolul central al birocratiilor 
"guvernamentale în asigurarea bunăstării, ca şi asumarea responsabilitatii pentru 
furnizarea directă a serviciilor sociale sunt din ce în ce mai des puse sub semnul 
îndoielii (M. Vlăsceanu 1995). În acest context, se avansează ideea apariţiei 
unor „noi lumi ale bunăstării” (J. Clarke, A. Cochrane, R. McLaughlin 1994), 
caracterizate prin câteva aspecte esenţiale : 


1. o reconsiderare a potențialului pieţei, exprimată în initiative cum ar fi: 
creşterea ofertelor competitive, contractualizarea, teritorializarea, construirea 
pieţelor interne (cu ,,producatori", ,,furnizori" şi ,,alternative"), precum şi o 
schimbare culturală ce implică considerarea beneficiarilor serviciilor drept 
cetățeni — consumatori şi clienţi ale căror drepturi sunt asigurate prin aşa-zisele 
„statute ale cetăţenilor" ; 


2. apariția unor forme ale „pluralismului bunăstării" sau „economiilor mixte" 
de finanțare şi furnizare ale serviciilor. Acestea nu sunt reductibile doar la 
influenţa forțelor pieţei, ci implică o fragmentare complexă prin dezvoltarea 
unor forme diferite de „extragere a resurselor”, ca şi a unor forme de 
„parteneriat" între diferite sectoare ale statului remodelat, pe de o parte, si 


„agenţiile independente", furnizorii comerciali (privaţi), agenţiile nonprofit şi 
rețelele informale, pe de altă parte ; 


3. căutarea unor forme mai eficiente şi mai sensibile uman de furnizare a 
serviciilor, ceea ce implică o anumită distantare a deciziilor politice de 
forumurile guvernamentale naționale şi locale. Se tinde astfel să se limiteze 
monopolismul statal în furnizarea de servicii sociale prin multiplicarea 
agenţiilor ofertante (private şi nonprofit) şi prin accentuarea gradului de 
implicare a beneficiarilor de servicii. Această tendinţă este exprimată deseori în 
termeni ca: transferare şi descentralizare ale ofertelor de servicii sociale, împu- 
ternicire şi indreptatire ale cetăţenilor beneficiari, nivelare a ierarhiilor prin 
eliminarea marilor decalaje in satisfacerea nevoilor. 


Limitarea monopolului statal în producerea şi furnizarea de servicii este, de 
altfel, strâns legată de dezbaterea privind „restructurarea bunăstării" prin 
introducerea pluralismului sau „economiilor mixte" de finanțare şi furnizare aie 
serviciilor. O astfel de perspectivă porneşte de la supoziţia că bunăstarea 
colectivă este asigurata nu numai de instituțiile guvernamentale, dar şi de cele 
ale economiei de piaţă, sectorului voluntar şi ale celui informai (familie, grupuri 
de prieteni, vecini). Se conturează astfel o nouă tendință în abordarea bunăstării, 
înțeleasă nu atât din perspectiva „statului bunăstării" (pluralism centrat pe stat), 
cât al unui „sistem al bunăstării" (pluralism ce se poate autocoordona). Forma 
clasică, cvasi(monolitică), de elaborare şi aplicare a politicilor sociale tinde 
astfel să fie înlocuită de o nouă formă a raporturilor dintre diferite sectoare sau 
instituții ce furnizează servicii sociale. în acest context, pluralismul bunăstării 
are semnificația unui mix a! bunăstării, respectiv este rezultatul întrepătrunderii 
subsistemelor (sectoarelor) relativ autonome şi diferențiate funcţional din 
sistemul bunăstării. 

Coexistenta celor patru sisteme instituționale ofertante de servicii poate fi 
ilustrată printr-o serie de „triunghiuri ale bunăstării” (Svetlik 1991). ce diferă 
între ele în funcție de modul în care este rezolvată problema reglării sistemului 
pluralist al bunăstării. Astfel, dacă statul joacă un rol central datorită funcțiilor 
sale reglatoare şi coordonatoare, atunci el se va afla in mijlocul triunghiului 
bunăstării (fig. 3.1); dacă rolul său este nu doar central, dar şi dominant (in 
sensul constrângerii celorlalte sectoare de a acționa conform logicii sale interne 
şi folosindu-le doar ca instrumente ale propriilor politici), atunci locul său va fi 
în vârful triunghiului (fig. 3.2). în sfârşit, în adevăratul „triunghi al bunăstării" 
(fig. 3.3) sectorul voluntar este cel ce ocupă locul central întrucât el este în 
principal un sector mixat, fiind alcătuit din elemente ale celorlalte trei sectoare. 
Originalitatea sa rezidă de fapt în combinarea unor elemente ale sectoarelor 
economiei de piață, statal şi infonnal (Svetlik 1991). 


Fig. 3.2. Pluralismul bunăstării 
dominat de stat 

Fig. 3.3 Triunghiul bunăstării 


Este evident ca în primele două „sisteme pluraliste ale 
bunăstării" statul ocupă un loc central, îndeplinind două. roluri: celde furnizor 
direct al serviciilor şi cel de coordonator al întregului sistem al bunăstării. 
Desigur, in mare parte, rolul reglator sau coordonator al statului este justificat şi 


de transferul unor fonduri guvernamentale substanțiale - prin intermediul 
subvenţiilor, alocatiilor, contractelor etc. - organizaţiilor ofertante de servicii din 
celelalte sectoare. Separarea funcției de furnizare directă a serviciilor de cea de 
finanţare a lor explică astfel în mare măsură locul central pe care continuă să-l 
ocupe statul în sistemul pluralist al bunăstării. Totuşi, asumarea de către stat a 
rolului de coordonator al întregului sistem de bunăstare ar putea avea câteva 
implicaţii ce vizează funcţionarea celorlalte sectoare. Astfel, funcția de coordo- 
nare ar putea induce tentatia de accentuare a controlului celorlalte sisteme 
instituționale ofertante de servicii sub diferite forme. De exemplu, împărțirea 
responsabilități între diferitele sectoare s-ar putea face pe criterii preferentiale, 
în sensul unui tratament favori-zant pentru agențiile publice. Totodată, statul şi- 
ar putea impune propriile standarde de echitate sau calitate, promovând unele 
servicii în dauna altora. Multiplicarea mijloacelor de creştere a controlului 
asupra sectoarelor non-publice ar echivala însă cu diminuarea sau chiar 
pierderea potentialelor avantaje implicate de soluția pluralistă a bunăstării. 
Totuşi, având în vedere că, cel putin în viitorul apropiat, statul va rămâne 
principalul furnizor de servicii sociale nu se poate pune problema eliberării lui 
de funcția de coordonare a sistemului. Şi aceasta întrucât, aşa cum remarca 
Kramer (1990), a accepta cu prea mare uşurinţă „sfârşitul statului bunăstării" ar 
echivala cu o profeție prematură, tolerând în fapt eşecul statului de a continua să 
furnizeze servicii pe care numai acesta le poate asigura. Mai degrabă, o soluție 
avantajoasă ar fi de a înţelege funcția sa coordonatoare nu atât în sensul 
controlului propriu-zis cât al facilitării sau chiar stimulării serviciilor ce pot fi 
furnizate de celelalte sectoare non-statale. 


Asa cum a reieşit, întreaga discuţie cu privire la responsabilitatea producerii 
şi furnizării serviciilor în sistemul pluralist al bunăstării are loc in termenii 
alegerii instituționale sau sectoriale: cine şi în ce măsură ar trebui să-şi asume o 
astfel de sarcină ? Există insă şi un model alternativ celor prezentate până acum, 
şi care porneşte de la supoziţia că problemele bunăstării nu sunt neapărat 
şi nici în primul rând probleme ale statului (Svetlik 1991). El se bazează pe 
principiul asincronismului, conform căruia sistemul bunăstării se poate 
dezvolta prin adăugarea a noi forme (de furnizare a serviciilor) la cele deja 
existente, fără încercarea de a le înlocui sau încorpora. Spre deosebire de 
principiul sincronismului - pe care se bazează celelalte sisteme pluraliste -, 
acumularea asin-cronică a noilor initiative ar duce la crearea unui sistem 
homeosta-tic al bunăstării, în care diferitele sectoare componente ar avea un 
statut egal, nu numai in ceea ce priveşte furnizarea de servicii, dar şi in 
coordonarea lor. într-un astfel de sistem ar exista un corp coordonator ,,multi- 
panit" în care, alături de stat, ar fi reprezentate şi instituțiile private şi voluntare 
ofertante de servicii. Se conturează astfel o soluţie ce ar permite tranziția de la 
pluralismul tradițional, coordonat de stat, spre un pluralism ce are capacitatea 
au-tocoordonării. Coexistenta, pe baze egale, a variatelor sectoare ofertante de 


servicii ar echivala şi cu o deplasare a centrului de atenţie dinspre furnizorul de 
servicii (cine le oferă) spre modalitatea de furnizare (cum sunt oferite). Altfel 
spus, cum este mai critic decât cine (Kramer 1987). în acest context, adevărata 
problemă pentru politicile sociale ar fi „nu de a alege între un sector sau altul, ci 
de a le combina în modul cel mai eficient în termeni sociali şi economici ... 
[deci] sarcina experților, administratorilor, deci-dentilor politici şi grupurilor de 
interes este să găsească forme potrivite de sponsorizare, coordonare şi reglare a 
diferitelor sectoare şi furnizori, care vor permite şi încuraja atât un control 
public democratic, cât şi unul personal efectiv cu privire la servicii..." (Svetlik 
1991,p. 14). 


Ideea unui pluralism al bunăstării bazat pe principiul asincronismului şi ale 
cărui mecanisme reglatoare constau în capacitatea sa de auto-coordonare a 
condus la formularea conceptului de mix al bunăstării. Pentru a ilustra această 
nouă soluție pluralistă a bunăstării este necesar un alt mod de aşezare a celor 
patru triunghiuri, astfel încât „triunghiul bunăstării" devine un „dreptunghi al 
bunăstării" (fig. 3.4). în mix-ul bunăstării, fiecare sector îşi joacă propriul rol, 
diferit de al celorlalte sectoare. întrucât nici unul din sectoarele individuale nu 
este investit cu vreo funcţie specifică de coordonare, este de presupus că aceasta 
va 11 realizată prin efortul comun al tuturor părților componente, în special in 
cazul soluţiilor mixate. Este evident că în noul sistem al bunăstării statul nu mai 
poate juca nici un rol central, nici unul dominant. Conform principiului 
asincronismului, expansiunea sau comprimarea unui sector sau altul vor 
depinde de propria vitalitate internă a fiecăruia ca şi de capacitatea specifică de 
a răspunde necesităților populaţiei (Svet-lik 1991). 

Fig. 3.4 Pluralismul aulo-coorclonator al bunăstării 


Este evident că originalitatea acestui nou model al pluralismului bunăstării 
constă hi reliefarea rolului şi importanţei sectoarelor non-publice în producerea 
şi asigurarea bunăstării. Totodată, relevanta sa decurge din centrarea atenţiei nu 
atât pe virtuțile sau superioritatea unui sector sau altuia in oferta de servicii, cât 
pe examinarea condiţiilor sau a surselor de schimbare a responsabilitatii in 
producerea bunăstării. Avantajul unei astfel de abordări constă în abandonarea 
ideii de „alegere instituţională”, între un sector sau altul, în favoarea celei de 


„mix optimal", ce susține necesitatea căutării unei combinaţii potrivite între 
diferitele sectoare, în funcție de specificul fiecărei ţări. Centrându-se pe ideea de 
„pluralism integrat", noul model îşi propune să depăşească concepția 
tradițională conform căreia problemele bunăstării sunt în mod necesar proble- 
mele statului. 


Totuşi, in ciuda atractivitatii unui astfel de model, o seric de noi probleme şi 
întrebări îşi aşteaptă răspunsul. De exemplu, cum se va putea obține o 
reprezentare eficientă a sectoarelor voluntar şi privat pe scena pluralismului 
integrat ? în ce măsură sectorul informai ar putea fi creditat, chiar şi parțial, 
pentru asumarea unor responsabilităţi în producerea şi asigurarea bunăstării ? 
Care ar fi consecinţele, pe termen lung, ale redistribuitei responsabilitatilor 
diferitelor sectoare în furnizarea serviciilor sociale? 


în fapt, aşa cum a reiesit, întreaga dezbatere privind reconsiderarea 
responsabilitatilor între diferitele sisteme instituționale ofertante de servicii este 
relevantă în contextul confruntării cu încercările de retragere sau încetinire a 
expansiunii statului bunăstării. Limitarea intervenţiei guvernamentale in 
asigurarea bunăstării a coincis cu proliferarea a noi forme sau sisteme ofertante 
de servicii, desemnate a substitui, complini sau suplini pe cele deja existente. 
Accentuarea rolului sectoarelor non-publice în oferta de servicii a condus, mai 
departe, la încercarea de a descifra atât semnificaţia auspiciilor (dreptului legal 
de proprietate) sub care sunt furnizate acestea (informai, privat, voluntar) cât şi a 
relaţiilor ce decurg din coexistenta diferitelor sisteme ofertante de servicii. Altfel 
spus, care este diferenţa - în special din punctul de vedere al calităţii, echităţii 
sau accesului la servicii - între o agenţie guvernamentală, privată pentru profit 
sau nonprofit ? Sau, odată ce se admite existența mai multor sisteme ofertante de 
servicii, care sunt graniţele dintre eie şi ce tipuri de relații pot stabili ? 


Să ne referim, în continuare, la fiecare din aceste probleme. 


Estomparea graniţelor sectoriale 


Noul model al pluralismului bunăstării - centrat pe conceptul de min optimal 
- accentuează contribuţia pe care fiecare din sistemele instituţionale ofertante de 
servicii o poate aduce în asigurarea bunăstării. Unul din argumentele pe care se 
bazează acest model porneşte de la observaţia că din ce în ce mai multe servicii 
sociale se află atât sub auspicii guvernamentale cât şi private, nonprofit sau 
pentru profit. lar dacă furnizarea serviciilor de către agențiile guvernamentale 
sau nonprofit are o tradiție îndelungată, proliferarea furnizorilor privaţi de 
servicii sociale reprezintă o tendință mai recentă. De exemplu, în S.U.A., în 
domeniul bunăstării copilului multe organizaţii pentru profit au devenit 
principalii contractanti cu guvernul în oferta de asistență diurnă, tratament 


rezidenţial sau programe împotriva abuzului (Bora 1983). Un alt domeniu de 
largă implicare a firmelor private este cel al asistenţei sociale industriale, 
respectiv oferta de servicii sociale prin intermediul programelor de consultanță 
sau asistenţă puse la dispoziţia angajaţilor. în 1982 a fost estimat un număr de 
peste 8.000 coiporatii de afaceri şi industriale angrenate în elaborarea şi oferta 
de programe de asistență a angajaților (Akubas şi Kurzman 1982). Mai mult, 
sistemelor structurate formal de furnizare a serviciilor li se adaugă cele 
informalc care, după opinia unora, reprezintă încă sursa majoră de ocrotire şi 
îngrijire (Moroney 1976). Este deci important să ştim care sunt caracteristicile 
distinctive ale celor patru sisteme ofertante de servicii şi, în funcție de acestea, 
să analizăm impactul lor asupra calității, cantităţii sau eficienţei serviciilor 
furnizate. O astfel de abordare ar permite atât cunoaşterea avantajelor şi 
dezavantajelor inerente fiecărui sistem, cât şi posibilitatea dezvoltării unor 
strategii politice menite să optimizeze modul de funcționare şi relațiile dintre 
ele. 


În general, se admite că dezbaterile privind funcţia sau contribuţia unui 
sector sau altul în asigurarea bunăstării se bazează mai degrabă pe o serie de 
stereotipuri instituționale decât pe o evaluare empirică a competenţei lor 
specifice. De exemplu, unul din stereotipurile larg răspândite cu privire la 
modul de funcționare a apara tului guvernamental vizează caracterul său 
birocratic, inflexibilitatea, ineficienta şi lipsa de sensibilitate fata de necesitățile 
oamenilor. în mod similar, suporterii sectorului voluntar revendică drept 
virtuți ale acestuia caracterul non-birocratic, flexibilitatea, sensibilitatea 
crescută fata de necesitățile umane, accentuarea unor valori ca altruismul, 
răspunderea civică, solidaritatea etc. în realitate însă, se cunoaşte destul de puţin 
despre diferenţele existente intre furnizarea serviciilor sociale de către guvern, o 
agenţie voluntară (nonprofit), o organizație pentru profit sau un grup informal 
(de prieteni, vecinătate etc). Totuşi, în funcție de câteva caracteristici au fost 
evidențiate unele diferențe formale între agențiile guvernamentale, voluntare şi 
pentru profit (apud Kramer 1987, vezi fig.3.5). 


Diferenţierea celor trei sisteme instituționale de furnizare a serviciilor in 
funcție de caracteristicile menționate trebuie privită, desigur, în termeni relativi 
şi nu absoluti. Rolul ei ar fi acela de a evidenția un set de valori şi dimensiuni 
organizaționale ce le-ar conferi, potențial, specificitate in oferta de servicii. 
Totuşi, centrarea analizei exclusiv pe modelele organizaționale caracteristice 
diferitelor sisteme ofertante de servicii nu rezolvă adevărata problemă pusă de 
noile politici ale bunăstării ce revendică o redistributie a responsabilitatilor 
prin schimbarea poziției statului în sistemul bunăstării şi, implicit, prin 
accentuarea rolului sectoarelor non-publice. în fapt, abordarea problemelor 
bunăstării din perspectiva competenţei organizaționale specifice diferitelor 
sectoare ofertante de servicii şi, prin aceasta, a considerării graniţelor sectoriale 


nu face altceva decât să abată atenţia de la problema fundamentală a politicilor 
sociale, şi anume: cine şi ce servicii ar trebui să primească (Kamerman 
1983). Sau, aşa cum sugerează Kramer (1987), întrucât dispunem de puţine 
informaţii cu privire la impactul patronajului guvernamental, voluntar sau 
pentru-profit asupra calităţii, cantității şi efectelor unor programe de servicii 
sociale asupra clientelei, o abordare mai practică ar fi aceea de a proiecta acele 
politici prin care să se asigure un nivel dorit al serviciilor sociale. Odată stabilit 
acest nivel, s-ar putea; pune problema folosirii unor furnizori diferiți de servicii 
care ar avea obiectivul optimizării unor valori cum ar fi accesul, adecvarea, 
responsabilitatea, eficienţa de cost şi eficacitatea. Iar experimentarea diferitelor 
mixuri organizaționale ne-ar putea conduce, mai departe, la descoperirea 
avantajelor şi dezavantajelor folosirii variatelor tipuri; de furnizori ai serviciilor 
sociale. Deocamdată însă este evident că, din perspectiva sistemului de 
furnizare a serviciilor, multiplicarea ofertantilor şi mai ales considerarea 
auspiciilor sub care acţionează aceştia este mai putin semnificativă decât s-ar 
putea crede. Accentuarea rolului sau virtuţilor unui sector sau altul în diferitele 
strategii de abordare a bunăstării se bazează mai degrabă pe iluzii şi aşteptări 
decât pe o realitate cercetată. într-o analiză critică a principalelor ,,scenarii" sau 
strategii alternative promovate până acum, Kramer, Lorentzen, Melicf şi 
Pasquinelli (1994) identificau limitele fiecăreia dintr-o perspectivă comparativă. 


Agenţie guvernamentală |Agentie Agenţie pentru 
oluntară profit 


i IE Majoritatea Minoritatea Proprietari şi 
manageri 


Baza legală a serviciului Drepturi sociale ratuitate Plata serviciului 


Sursa fondurilor Donati), cotizaţii, Bani de la clienţi sau terțe 
subvenţii persoane 


Definirea funcţiei Aleasă de 
proprietari/manageri 


Sursa autorității de luarea  |Organul legislativ Carta şi statutul local ce (Proprietarii sau 
deciziei autorizează consiliul de konsiliul de directori 


directori 


Răspundere Fata de electorat prin Față de public prin Fata de proprietari 
opi legislativ onsiliul de directori 
Arie de cuprindere e ca imitată la cei ce pot plăti 


Structura administrativă Largă, birocratică Mică, birocratică Birocratică = 
Modelul de administrare a niform ariabil e 
serviciului 


Organizare şi mărime a Largă Mică Mediu spre mică 
programului 


Fig. 3.5. Diferențe formale între agențiile guvernamentale, voluntare şi pentru profit 


Prima alternativă - statul bunăstării - este reprezentată de concentrarea 
funcțiilor finanţării şi furnizării serviciilor exclusiv la nivelul guvernului. Este 
evident că, cel puţin în forma sa pură, o astfel de strategie cu greu poate fi 
imaginată, cu excepția poate a Suediei şi a fostelor regimuri comuniste. De 
altfel, acest scenariu este apreciat ca făcând parte din categoria „tipului ideal", 
susținut de puţini suporteri şi prezentat ca alternativă opusă a privatizării 
excesive. 


O a doua alternativă implică diferenţierea între două forme de pluralism al 
bunăstării. într-o primă variantă sunt promovate valori de genul voluntarismului, 
regionalismului şi implicării familiei, grupurilor de vecinătate sau prietenilor, 
ceea ce a determinat descrierea acestei forme ca reprezentând un „nou 
susținător" al bunăstării, într-o a doua variantă a pluralismului bunăstării, rolul 
comunităţii este mai puţin evidenţiat, accentuându-se în schimb importanţa unui 
sector voluntar national, institutionalizat. Multe din serviciile sociale necesare 
societăţii vor fi furnizate prin intermediul organizațiilor acestui sector, finanțate 
însă de către sectorul public. Această formă a pluralismului bunăstării este deja 
cunoscută in tari ca Olanda, Marea Britanic sau Norvegia, ea nefiind într-o 
opoziţie categorică cu birocratiile publice. în această variantă se aşteaptă ca 
statul să joace încă un rol important, atât ca finanţator cât şi ca furnizor direct al 
serviciilor. Deşi ambele variante de pluralism al bunăstării işi au propriii 
suporteri, este evident că în cadrul fiecăreia poate fi sesizată o serie de 
neajunsuri şi semne de întrebare. 


Promotorii primei variante tind să aprecieze toate formele de voluntarism ca 
fiind egal dezirabile în combaterea intervenţiei guvernamentale excesive. Fi 
pornesc de la premisa că strategia folosirii grupurilor voluntare şi organizațiilor 
non-guvemamentale ce promovează participarea cetăţenilor într-o societate 
civilă poate constitui atât un antidot pentru fragmentarea socială şi anomia crea- 
te de statul bunăstării, cât şi o alternativă la birocratiile superprofe sionalizate. 
Este însă evident că această „strategie localista", prin care se doreşte de fapt 
reducerea cheltuielilor publice şi înlocuirea responsabilităţi guvernamentale cu 
cea a voluntarilor şi grupurilor comunității ignoră faptul că, cel putin până în 
prezent, în nici o tara nu s-a putut găsi un substitut pentru finanțarea 
guvernamentală. De asemenea, încercările de a înlocui programele 
guvernamentale de asistență socială cu eforturile voluntare şi sistemele sociale 
in-formale sunt limitate de cel puţin trei seturi de constrângeri: 1) reţelele sociale 
pot fi inexistente sau inacceptabile pentru o persoană cu nevoi speciale : 2) 
resursele disponibile pot fi inadecvate sau relaţiile informate pot fi lipsite de 
competența, durata şi intensitatea necesare ; 3) este aproape imposibil ca un 
sistem al relaţiilor intbrmale să poată fi făcut răspunzător pentru modul de 
utilizare a fondurilor publice sau pentru îndeplinirea unei funcţii publice 
(Kramer 1990). în plus, adoptarea unei strategii centrate exclusiv pe lo-calism şi 


voluntarism poate contribui la accentuarea inegalitatilor şi inadecvarilor deja 
existente (Knapp et al. 1990). Altfel spus, accentuarea dependenţei persoanelor 
in nevoie de inițiativa, resursele sau capacitățile unui gmp particular prin 
substituirea agenţiilor guvernamentale cu cele voluntare poate conduce chiar la o 
mai mare inechitate în oferta de servicii. Experienţa oferită de variatele forme 
ale organizațiilor de vecinătate a sugerat, totodată, că ele au devenit la fel de 
institutionalizate, rigide, inaccesibile, lipsite de răspundere şi nedemocratice ca 
şi birocratiile profesionalizate (Gilbert şi Specht 1986). De altfel, trebuie amintit 
că înseşi sistemele actuale, mai formalizate, de asistență şi ocrotire, au fost 
dezvoltate tocmai datorită eşecului grupurilor comunităţii sau al sistemelor 
informale de a răspunde eficient nevoilor sociale (Pinker 1985). De asemenea, 
descentralizarea fondurilor guvernamentale poate contribui la creşterea 
competiţiei şi insecuritatii în rândul organizaţiilor locale, aşa cum s-a întâmplat 
deja în Olanda şi Norvegia (Kramer et al. 1994). 


în sfârşit, a treia alternativă a pluralismului bunăstării revendică posibilitatea 
privatizării pe scară largă a serviciilor sociale, astfel încât acestea ar urma să fie 
finanţate din surse private şi reglate exclusiv prin mecanismele pietii. Totuşi, aşa 
cum greu mai poate fi imaginat un „stat al bunăstării", in ipostaza de finanţator 
şi ofertant exclusiv al serviciilor sociale, şi această alternativă a privatizării 
exhaustive pare utopică. Dacă politica privatizării ar fi invocată ca argument 
esențial pentru creşterea eficienţei în furnizarea serviciilor, atunci ar trebui să 
existe dovezi concludente care să sprijine această afirmație, iar unul din puţinele 
studii cu privire la utilitatea privatizării (în sensul transferului permanent al 
serviciilor sau producției de bunuri realizate anterior de birocratiile publice către 
întreprinzătorii particulari) a demonstrat că „rezultatele ... nu au reuşit, în cele 
mai multe cazuri, să sprijine teza conform căreia schimbarea dreptului de 
proprietate îmbunătăţeşte performanţa..." (Dunsire şi Parker 1991, p. 21). Pe de 
altă parte, ar trebui studiate şi implicaţiile adoptării unei strategii n privatizării în 
producerea bunurilor publice şi a furnizării serviciilor. Aşa cum remarcă Kramer 
şi colab. (1994) nu există nici un fel de dovezi că valorile şi principiile ce 
operează în sistemul de piață pot fi transferate serviciilor sociale, în special celor 
destinate necesităților persoanelor în nevoie, după cum este dificil să asigure 
măcar o „aparență de egalitate”. Unii cercetători din Marea Britanie au 
argumentat deja că „efectul general al expansiunii sistemului pietii a fost acela 
de a eroda altruismul" (A. Warc 1990, p. 204). în mod similar, autori din S.U.A. 
susțin că centrarea pe piață a condus la „corporatizarea bunăstării", respectiv la 
tratarea necesității umane ca pe o ,,marfa". De exemplu, Stoesz şi Karger (1991) 
avertizează asupra faptului că „practicile competitive ... pot deveni un procedeu 
organizational standard nu fiindcă servesc interesul public în vreun sens demon- 
strabil, ci fiindcă regulile pietii par să impună adoptarea lor" (p. 164). 
Prezentarea limitelor şi criticilor aduse privatizării ca strategie politică de 
abordare a bunăstării nu înseamnă, desigur, ignorarea rolului pe care sectorul 


comercial privat l-ar putea avea în producerea şi furnizarea de servicii, ci 
considerarea vulnerabilitatii şi răspunderii limitate pe care şi-o poate asuma. 


Fiecare din modelele sau strategiile politice de abordare a bunăstării prezentate 
mai sus au evidenţiat atât avantajele cât şi limitele inerente fiecăruia. Reiese 
astfel că formularea unor politici centrate doar pe invocarea competenţei 
organizaționale sau a caracteristicilor instituționale specifice unui sector sau 
altul nu rezolvă adevărata problemă privind modul de distribuţie a răspunderii 
între acestea în asigurarea bunăstării. De altfel, din ce în ce mai mulți analişti 
tind să considere „metafora sectoriala" ca fiind învechită, întrucât ea ascunde 
atât diversitatea internă cat şi convergenta externă a caracteristicilor 
organizaționale specifice tuturor ofertantilor de servicii sociale dintr-o economie 
mixtă a bunăstării, fie ei guvernamentali, pentru profit sau nonprofit (Kramer 
1990 ; Kaufmann 1986). Pe de altă parte, estomparea graniţelor sectoriale, ca şi 
apariția organizațiilor „hibride" la hotarele dintre sectoare crează mari dificultăți 
în clasificarea organizațiilor prin invocarea caracteristicilor instituționale de 
genul „nonprofit" versus „pentru profit" sau ,,privat" versus ,,public" (W. Seibel 
şi H.K. Anheier 1990). Ca atare, o abordare mai profitabilă ar fi aceea de a 
recunoaşte şi accepta rolul potențial al fiecăruia din sistemele ofertante de 
servicii, concentrându-ne analiza pe diferitele tipuri de relaţii ce se pot stabili 
intre acestea. De altfel, aşa cum am specificat, conceptul de mix optimal al 
bunăstării tocmai pe o astfel de abordare se bazează. 


Politici şi soluţii pluraliste : organizaţiile nonprofit şi 
intersectorialitatea 


Noile politici şi soluții pluraliste de asigurare a bunăstării acordă, aşa cum am 
specificat, un rol extrem de important organizațiilor sectorului nonprofit. Pe 
plan international, deşi există diferente considerabile între tari sau „state ale 
bunăstării" cu privire la gradul de utilizare sau încredere acordată agențiilor 
nonguvernamentale în furnizarea serviciilor sociale, se apreciază că toate 
împărtăşesc o concepţie comună, şi anume: este de aşteptat ca aceste organizații 
să fie inovatoare şi flexibile, să promoveze participarea voluntară a cetăţenilor şi 
să răspundă unor necesităţi nesatisfăcute de guvern (Kramer 1990). Astfel de 
aşteptări pornesc, desigur, de la premisa că în viitorul sistem pluralist al 
bunăstării, caracteristic sfârşitului de secol, vom asista la promovarea unor po 
litici centrate pe utilizarea mai largă a organizaţiilor voluntare ale celui de al 
treilea sector în furnizarea de servicii sociale. Dată fiind o astfel de 
probabilitate, ce relaţii s-ar putea stabili intre sectorul nonprofit şi celelalte 
sisteme instituționale ofertante de servicii ? 


încercând să surprindă esența unui model bazat pe coexistenta diferitelor 
tipuri de organizații ofertante de servicii, Kramer (1987, 1990) oferă următoarea 


interpretare : împreună cu guvernul şi organizațiile pentru profit, agenţiile 
voluntare pot despovăra, înlocui sau fortifica sistemele sociale primare de genul 
familiei, grupurilor de vecinătate sau prieteni. în relație cu sectorul public, 
agenţiile voluntare pot înlocui, influenţa, extinde şi îmbunătăți activitatea gu- 
vernului, după cum pot acționa fie ca furnizori suplimentari (prin oferta de 
servicii alternative similare), fie ca furnizori complementari (prin oferta unor 
servicii de tipuri diferite). Totodată, având în vedere că există o tendință de 
creştere a dependenţei agențiilor voluntare de fondurile guvernamentale, se 
poate vorbi chiar de funcționarea acestora ca agenţi publici sau ,,vanzatori" ai 
serviciilor guvernamentale. 


Organizațiile nonprofit, în special cele ce şi-au extins aria activităților 
comerciale, pot concura, de asemenea, cu organizaţiile pentru profit în 
furnizarea multor produse şi servicii comparabile. în S.U.A., de exemplu, se 
admite că pe măsură ce tendinţa de privatizare a serviciilor publice câştigă teren 
este posibil să asistăm şi la schimbări profunde în funcţionarea organizațiilor 
nonprofit, ca urmare a aplicării unor noi politici de către guvernele centrale şi 
locale. Astfel, multe guverne, în dorința creşterii productivității şi scăderii 
costurilor, au început să contracteze serviciile sociale şi de sănătate atât cu 
firmele pentru profit cât şi cu agenţiile nonprofit. Se prefigurează deci o 
abordare mai pragmatică, centrată pe politica de contractare a serviciilor nu atât 
în funcție de criteriul asocierii şi colaborării tradiționale dintre guvern şi 
sectorul voluntar, cât bazată pe criterii de performanţă şi eficiență de cost. în 
felul acesta, înseşi politicile guvernamentale vor contribui la creşterea com- 
petitiei dintre firmele private pentru profit şi organizaţiile sectorului nonprofit. 
Unul din posibilele scenarii imaginate pentru perioada imediat următoare este că 
„sectorul privat va pauperiza treptat segmente ale sectorului voluntar prin 
preluarea clientelei ce are posibilitatea să plătească sau prin căutarea şi 
câştigarea contractelor guvernamentale pentru servicii care, tradițional, erau 
oferite organizaţiilor nonprofit. Pe termen lung, dacă sectorul privat poate 
furniza anumite servicii comune nonproPiturilor într-o manieră consecvent mai 
ieftină şi la fel de eficientă, s-ar putea ca organizaţiile nonprofit să fie nevoite 
să-şi revizuiască nimic altceva decât premisele filosofice ale existenței lor - ca şi 
modul in care funcționează" (E. Skloot, 1987, p. 390). 


Oricum, ceea ce apare cu forța evidenţei este că modelarea relațiilor dintre 
sectorul nonprofit şi celelalte sisteme instituționale ofertante de servicii este în 
mare măsură mijlocită de rolul reglator pe care îl joacă încă sistemul 
guvernamental în distribuţia sau „re-distribuţia” răspunderilor privind 
bunăstarea socială. Dependenţa celor mai multe agenţii alternative de servicii 
sociale, fie ele nonprofit sau pentru profit, ca şi a rețelelor informate, de sprijinul 
financiar guvernamental acordat sub o formă sau alta (contractare, cumpărare, 
subventionare etc.) implică necesitatea considerării consecințelor unei astfel de 


dependențe din punctul de vedere al modelării relaţiilor dintre sistemele 
instituționale ofertante de servicii. Si întrucât „versiunea institutionalizata a 
pluralismului bunăstării", respectiv folosirea într-o mai mare măsură a sectorului 
voluntar institutionalizat ca furnizor al serviciilor sociale, este considerată drept 
una din alternativele cele mai plauzibile şi chiar „în ascensiune" in „următoarea 
fază a statului bunăstării" (Kramer et al., 1994), este important să analizăm atât 
modul de configurare a relaţiilor dintre acesta şi sectorul public, cât şi 
consecințele politicii guvernamentale de implicare mai mare a sectorului 
voluntar în oferta de servicii publice. 


Dintre multiplele modele propuse pentru evidențierea relațiilor funcționale 
dintre sectorul public şi cel nonprofit, cel sugerat de Kramer (1987) pare a 
sintetiza principalele puncte de vedere avansate până acum. Conform acestui 
model, coexistenta sistemelor public şi voluntar în oferta de servicii poate 
conduce la patru tipuri de relaţii, constituite în funcție de rolul jucat de 
organizaţiile sectorului voluntar în asigurarea bunăstării : 


1) organizaţia voluntară este singurul sau principalul furnizor de servicii 
sociale întrucât nu există sau există foarte puţine agentii-guvernamentale cu 
profil asemănător; 


2) agenţia voluntară completează oferta guvernamentală cu servicii de 
calități sau tipuri diferite ; 


3) agenția voluntară suplimentează sistemul guvernamental cu servicii 
similare, dintre care unele pot oferi o alternativă la servicii le guvernamentale ; 


4) agenţia voluntară substituie oferta guvernamentală. Un astfel de rol poate 
fi jucat fie în situația cumpărării de către guvern a unor servicii de la agenţia 
voluntară, ceea ce implică transformarea ei într-un agent public, fie atunci când 
organizația nonprofit acoperă pe cont propriu furnizarea unor servicii pe care 
guvernul nu le poate asigura sau le furnizează într-un mod neadecvat. 


Este evident că, în funcţie de contextul istoric şi socio-politic specific 
fiecărei tari, organizaţiile sectorului voluntar se pot manifesta mai vizibil prin 
realizarea uneia sau alteia din cele patru funcții menţionate. Totuşi, indiferent de 
funcția asumată în oferta de servicii, tendința de creştere a dependenţei de 
fondurile guvernamentale implică, mai mult decât oricând, necesitatea 
considerării modului de cristalizare a relaţiilor dintre cele două sectoare. lar 
pentru a surprinde esenţa unor astfel de relaţii este important să analizăm atât 
motivațiile politicii de transferare a fondurilor publice spre sectorul nonprofit, 
cât şi consecinţele unei astfel de politici. 


Sintetizând explicațiile oferite de majoritatea teoriilor economice cu privire 
la cauzele apariției sectorului nonprofit, M. Knapp, E. Robertson şi C. 
Thomason (1990) argumentează că principalele raţiuni ale sprijinului financiar 
oferit de guvern organizaţiilor voluntare s-ar datora următoarelor caracteristici 
sau ,,virtuti" ale acestora : promovarea unor alternative pentru consumatori, 
specializarea, eficienţa de cost, flexibilitatea, spiritul inovator, angajarea în 
acțiunea socială prin protejarea intereselor clientelei, dar şi ca ,,stimulatori" sau 
„Critici ai guvernului şi promovarea participării voluntare a cetăţenilor. Să ne 
referim in continuare la fiecare dintre acestea pentru a vedea in ce măsură ele 
susțin într-adevăr politica de transferare a fonduri lor publice către sectorul 
voluntar. 


Primul argument invocat pentru a explica sprijinul financiar guvernamental 
acordat sectorului voluntar vizează capacitatea acestuia de a răspunde 
preferințelor variate şi diferite ale unei populații eterogene. Cu alte cuvinte, 
„dacă decidentii politici preferă (sau sunt supuşi presiunii) de a furniza servicii 
diferențiate în funcție de limbă, religie etc, delegarea responsabilitatii producţiei 
organizaţiilor nonprofit este o cale de a atinge acest obiectiv” (James 1990, p. 
24), în dorința promovării pluralismului şi în speranța câ oferta de servicii 
alternative ar conferi consumatorilor beneficii suplimentare, guvernul poate 
decide subvenţionarea sectorului voluntar ca alternativă la cel public. Prin 
aceasta s-ar lărgi sfera alegerii de către consumatori intre un serviciu public sau 
privat nonprofit şi chiar intre servicii furnizate de diferite agenţii din cadrul 
sectorului voluntar. Totuşi, justificarea politicii guvernamentale de finanţare a 
sectorului voluntar exclusiv prin argumentul „alegerii oferite consumatorului” 
nu este scutită de o serie de critici şi contraargumente. De exemplu, nu trebuie 
uitat câ finanțarea guvernamentală va fi întotdeauna dependenta atât de 
satisfacerea anumitor standarde cat şi de conformarea la politicile 
guvernamentale. De asemenea, multe tipuri de subvenţii nu vizează în primul 
rând promovarea pluralismului şi a posibilităților de alegere ci, dimpotrivă, este 
posibil ca disponibilizarea lor să revendice chiar un grad mai mare de simila- 
ritate decât de varietate (M. Knapp et al. 1990). 


Alături de motivaţia ..alegerii oferite consumatorului" şi strâns legată de aceasta, 
o a doua rațiune a finanţării publice a organizațiilor voluntare invocă 
specializarea acestora într-un anumit domeniu sau pentru grupuri specifice ale 
populației. Se consideră astfel că una dintre sursele majore ale legitimitatii şi 
credibilitatii organizaţiilor voluntare o reprezintă tocmai experienţa şi cunoaste- 
rea specializată, ceea ce le permite să-şi revendice autoritatea în domenii 
specifice cum ar fi handicapul mental, alcoolismul, abuzul asupra femeilor sau 
copiilor etc. Totuşi, finanțarea guvernamentală a serviciilor specializate ale 
sectorului voluntar are în vedere nu numai capacitatea acestora de a răspunde 
unor necesităţi sau cerințe extrem de specifice şi diferenţiate, dar şi o seric-de 


avantaje legate de un cost mai scăzut. Se argumentează astfel că, întrucât respon 
sabilitatea furnizării multor servicii aparține autorităților locale, a căror mărime 
şi structură nu le permite satisfacerea rentabilă din punct de vedere economic a 
unor necesități mai neobişnuite, o cale mult mai eficientă din punct de vedere al 
costului ar fi cea a contractării serviciilor respective cu organizațiile specializate 
ale sectorului voluntar. Reiese deci că, strâns legată de specializare, o altă 
rațiune a finanțării guvernamentale a organizațiilor nonprofit vizează avantajele 
unei eficiente crescute in cost. 


Motivația eficienței de cost pentru sprijinul financiar al organizațiilor 
voluntare porneşte de ia premisa că funcționarea acestora generează costuri mai 
scăzute decât a instituţiilor guvernamentale datorită angajării unei forte de 
muncă mai ieftine sau bazate în principal pe activitatea voluntarilor, a unei 
administrări mai putin birocratice şi, în general, datorită lipsei presiunilor sau 
constrângerilor la care sunt supuse agenţiile publice (James 1987, 1990). Totuşi, 
rezultatele mai multor investigaţii empirice realizate pe această temă au 
demonstrat câ este aproape imposibil să se facă generalizări cu privire la 
prezenţa sau direcția vreunei diferențieri între cele două sectoare. Nu numai că 
rezultatele obţinute într-un anumit tip de industrie sau într-o tara nu pot fi 
extinse la alte industrii sau tari, dar s-a constatat că deseori diferenţele în ceea ce 
priveşte eficienţa de cost sunt mai semnificative în cadrul sectoarelor decât între 
ele (Knapp 1988). Astfel, pornind de la ipoteza că pentru a determina eficiența 
de cost a unei organizații este extrem de importantă compararea unor unități 
echivalente, Judge şi Knapp (1985) au inițiat un studiu cu privire la sanatoriile 
pentru bătrâni şi agenţiile de îngrijire diurna şi rezidentiala a copiilor, instituţii 
aflate atât sub auspicii guvernamentale cât şi private şi nonprofit. Unele din 
variabilele studiate şi considerate responsabile pentru diferenţele din eficienţa de 
cost au fost: mărimea organizației, caracteristicile clientelei şi ale personalului şi 
tipul de tratament. 


O altă problemă ridicată de motivația finanțării guvernamentale prin invocarea 
eficienţei de cost a organizațiilor voluntare vizează rezultatele produse. în fapt, 
este extrem de dificil de aflat dacă potentialele costuri mai scăzute atribuite 
organizaţiilor voluntare implică o calitate mai scăzută a serviciilor sau eficientă 
mai mare. De exemplu, şcolile sau spitalele publice, spre deosebire de cele 
private nonprofit, au deseori tipuri diferite de clienți (studenți cu formaţii şi 
cunoştinţe diferite, pacienți cu diagnostice diferite), astfel încât dacă se obțin 
rezultate diferite este greu de apreciat in ce măsură acestea sunt datorate 
diferenţelor dintre clienți sau valorii diferențiale adăugată de instituţie (James 
1990). Pe de altă parte, se argumentează că atunci când avantajul eficienţei de 
cost al sectorului voluntar devine vizibil, finanţarea guvernamentală - în special 
prin subvenţii şi contractări de servicii - este probabil să crească. Mai departe, 
procesul însuşi de finanţare (prin subvenţii sau cumpărarea serviciului) poate 


reduce sau chiar elimina diferentierile din eficiența de cost datorată „poverii 
administrative" pe care trebuie să o suporte organizaţiile ce s-au bucurat de 
subvenţii sau contracte : salarii mai mari ce trebuie plătite personalului (uneori o 
condiție impusă pentru primirea subvenţiilor), creşterea influenţei sindicatelor 
etc. Rezultă deci că, întrucât diferentierile privind eficienţa de cost încurajează o 
relație de substituție între sectoare, guvernul are interesul de a continua 
finanţarea până ce aceste diferenţe dispar, alte lucruri rămânând egale (Knapp et 
al. 1990). 


O altă motivaţie pentru transferul de fonduri guvernamentale organizațiilor 
voluntare vizează flexibilitatea acestora. în general, se consideră că mărimea 
mai mică a organizațiilor voluntare comparativ cu cele guvernamentale tinde să 
genereze o accentuată flexibilitate funcțională, precum şi un grad mai scăzut de 
formalizare. Cu alte cuvinte, „însăşi micimea celor mai multe agenții 
voluntare ... permite bine cunoscuta «flexibilitate» a răspunsului la necesități” 
(Billis 1993). Flexibilitatea atribuită organizaţiilor voluntare ar induce deci 
oferta unor servicii îmbunătăţite tocmai datorită sensibilităţii crescute fata de 
necesitățile extrem de diferențiate ale populației. Totuşi, având în vedere că 
structura unei organizații se schimbă odată cu dezvoltarea ei, este posibil ca 
stereotipul ce revendică flexibilitatea agențiilor voluntare să nu mai aibă 
acoperire reală. S-a demonstrat astfel că, dacă în etapele timpurii de formare 
structura este deseori vagă şi informală, odată cu trecerea timpului şi în special 
datorită încercărilor de a-şi găsi propria identitate şi specificitate, cele mai 
multe agenţii voluntare devin mai birocratice şi specializate (Gronjberg 1982). 
Totodată, este posibil ca însăşi finanțarea guvernamentală să aibă drept efect 
reducerea flexibilitatii sectorului (Knapp et al. 1990). Fie că aceasta se face prin 
cumpărarea serviciilor, prin acordarea de subvenţii sau scutiri de taxe, efectul 
va consta în crearea unor „bariere de acces" în industrie, intimidând alte 
organizaţii voluntare (ce beneficiază de mai puține subsidii), ca şi producătorii 
privaţi (pentru profit). Cu alte cuvinte, protecția acordată prin sprijinul financiar 
nu va încuraja agenţiile existente să răspundă cerinţelor în schimbare, ceea ce 
pune sub semnul întrebării însăşi flexibilitatea sectorului. 


Strâns legată de mult discutata flexibilitate a sectorului este şi capacitatea sa de 
inovare, invocată deseori ca argument pentru finanțarea guvernamentală a 
organizaţiilor sectorului voluntar. De altfel, funcția de avangardă a 
organizaţiilor voluntare, asociată cel mai adesea cu potențialul lor inovator, 
respectiv capacitatea de a iniția şi experimenta noi programe sau cursuri de 
acțiune, din care-unele ar putea fi eventual preluate de guvern, este considerată 
ca una din funcțiile cele mai relevante pentru contribuția sectorului în 
întâmpinarea necesităților sociale. Totuşi, luând în discuţie rezultatele mai 
multor investigații empirice, o serie de cercetători argumentează că rolul de 
inițiator şi experimentator atribuit sectorului voluntar este mai degrabă o 


caracteristică a trecutului decât a prezentului. De exemplu, un studiu realizat în 
anii '70 in zona San Francisco Bay, în care au fost implicate douăzeci de 
organizaţii voluntare, a demonstrat că numai cinci la sută din programele 
acestora au fost adoptate de o agenţie guvernamentală într-o perioadă de zece 
ani; celelalte programe au fost continuate de organizatorii inițiali, cel mai 
adesea cu sprijinul obţinut din fondurile publice. Rezultate similare au fost 
obținute şi din câteva investigaţii realizate în alte tari. Dintre constrângerile care 
au limitat transferul sau adoptarea de către guvern a noilor programe ale 
agenţiilor voluntare au fost citate : mărimea neadecvată a acestora; valori 
neacceptabile (de exemplu, prea controversate); prioritate scăzută pentru aria de 
intervenţie guvernamentală ; lipsa unor posibilități administrative, fiscale sau 
politice necesare punerii lor în practică (Kramer 1981). Pe de altă parte, o serie 
de studii ulterioare cu privire la caracterul inovator al agenţiilor voluntare au 
demonstrat că multe programe sunt de întindere mică, necontroversate, vizând 
îmbunătăţiri incrementale sau extinderea unor programe convenţionale, pe scurt 
probând extrem de puţine caracteristici originale (Kramer 1987). 


Dacă potențialul inovator al organizațiilor voluntare nu mai reprezintă o 
caracteristică distinctivă a acestora, ar fi interesant de aflat care sunt obstacolele 
ce stau in calea îndeplinirii unui astfel de rol. Pornind de la examinarea listelor 
cu principalele proiecte şi programe ale unor mari fundații şi instituții de 
caritate, Douglas (1987) sugerează două cauze ale pierderii caracterului inovator 
specific organizaţiilor voluntare: „puterea obisnuintei" şi tendința spre 
conformitate a organizaţiilor stabile şi recunoscute. în timp ce, pe de o parte, 
guvernele au început să-şi asume un rol mult mai mare în furnizarea serviciilor 
sociale, pe de altă parte, se pare că înseşi organizaţiile voluntare au devenit mai 
sensibile fata de opinia publică decât erau, de exemplu, în secolul nouăsprezece. 
Aceste schimbări le-au determinat să solicite un mai mare sprijin financiar, 
devenind din ce în ce mai dependente de fondurile guvernamentale. Aşa se 
explică faptul câ rolurile guvernului şi sectorului voluntar au devenit mult mai 
greu de distins. O confirmare a acestei situaţii este dată şi de un studiu britanic 
ce sugerează că finanțarea guvernamentală pe termen scurt poate determina 
agenţiile voluntare să prefere angajarea unor proiecte mai tradiționale dar care 
inspiră un grad mare de încredere, în loc de a risca lipsa de resurse determinată 
de angajarea unor proiecte noi şi ambitioase (Jackson 1983). Pe de altă parte, 
finanțarea pe termen lung poate avea drept consecință pierderea impulsului 
inovator, tocmai datorită sentimentului de securitate şi stabilitate oferite de o 
astfel de formă de sprijin. Pe scurt, se poate observa că însăşi finanţarea 
guvernamentală poate încuraja ,,lancezeala" şi lipsa spiritului inovator 
caracteristice multor organizaţii voluntare moderne (Knapp et al. 1990). în fapt, 
aşa cum sugerează Kramer (1987), dezbaterea cu privire la rolul inovator al 
organizaţiilor voluntare ar trebui să facă o distincție între tipurile de inovaţii 
produse în fazele timpurii de formare a organizaţiilor de cele caracteristice 


perioadei în care ele sunt deja institutionalizate. S-ar putea astfel avansa ipoteza 
că descoperirea unor persoane ,,neservite" anterior, ca şi a celor ce necesită o 
protecție mai specializată este mai probabil să se producă în rândul agenţiilor 
mici $i in perioadele timpurii de dezvoltare a acestora. în agenţiile mai vechi şi 
mai stabile există alte forțe (asociate de obicei cu raționalitatea structurii 
birocratice sau cu interesele profesionale ale personalului pentru îmbunătăţirea 
şi extinderea propriilor abilități), favorabile dezvoltării unor noi programe sau 
extinderii şi îmbunătățirii serviciilor existente. O astfel de abordare sugerează că 
accentul pus pe potenţialul inovator sau funcția de avangardă a organizațiilor 
voluntare nu este cea mai bună cale de a evidenția specificul sau trăsăturile 
distinctive ale acestora. Ca şi specializarea, capacitatea inovatoare a 
organizațiilor voluntare reprezintă una din caracteristicile mult controversate şi 
criticate, neoferind deci un temei suficient pentru a justifica sprijinul financiar 
guvernamental. 


O altă funcție, considerată de data aceasta ,,esentiala" pentru sectorul voluntar 
(O'Connell 1976, Kramer 1987) este cea de pledoarie sau susținere a cauzei 
grupurilor sau comunităților pe care le reprezintă. în această ipostază, agenţiile 
voluntare au un rol ameliorativ, fiind aşteptate să identifice şi să sprijine 
interesele şi valorile persoanelor şi grupurilor slab reprezentate sau nereprezen- 
tate pe scena vieţii sociale şi politice. Dat fiind că, din punct de vedere istoric, 
agenţiile voluntare au avut o dublă misiune, şi anume de furnizare a serviciilor 
sociale şi de angajare în acțiunea socială, de „caz şi cauză", este probabil ca 
această din urmă funcție să reprezinte caracteristica ce oferă într-adevăr 
legitimitate şi credibilitate organizaţiilor voluntare (Kramer 1987). Totuşi, 
acceptând că aceasta ar fi una din funcțiile esenţiale ale sectorului voluntar, ar fi 
interesant de aflat, din perspectiva discuţiei de fata, care sunt ratiunile pentru 
care sectorul public ar dori să sprijine financiar un ast-tel de rol. Un posibil 
răspuns la această întrebare este oferit de Knapp, Robertson şi Thomason (1990) 
care fac distincția între două roluri ale organizaţiilor voluntare: cel de susținere 
a cauzei cetăţenilor şi cel de susținere a cauzei politice. în prima ipostază, 
organizaţiile voluntare sunt aşteptate să acţioneze la nivel individual prin: 
consilierea persoanelor particulare, înființarea unor grupuri de întrajutorare, 
sprijinirea diferitelor grupuri sau persoane vulnerabile, în cea de a doua ipostază, 
ele acţionează la nivel public prin sustinera organizată şi vizibilă a intereselor 
clienților sau comunităților pe care le reprezintă. Există două rațiuni ce ar 
justifica sprijinul financiar oferit organizaţiilor voluntare ce îndeplinesc rolul de 
apărători ai cetăţenilor. în primul rând, o astfel de activitate este deseori 
complementară cu cea a agenţiilor publice, in special în situațiile în care se 
pledează pentru îmbunătățirea calității serviciilor. O a doua explicaţie vizează 
însăşi structura multinivelară a sistemului guvernamental. Astfel, multe din 
autoritățile locale fie angajează personal, fie finanţează agenţiile voluntare 


pentai a angaja personal a cărui sarcină principală ar fi aceea de a ,,exploata" 
serviciile oferite de autoritățile guvernamentale centrale. 


Ca susținătoare a unor cauze politice (sau sociale), agenţiile voluntare pot lua 
forma unor lobby-uri sau grupuri de presiune ce acționează în domeniul 
serviciilor sociale, al drepturilor omului etc, încercând „să influențeze deciziile 
unei elite instituționale în numele interesului colectiv" (Jenkins 1987, p. 297). 
Dacă rolul lor este de a critica, presa sau stimula autorităţile guvernamentale sau 
„elitele instituționale" să urmeze anumite cursuri de acțiune, ce rațiuni ar putea 
justifica sprijinul financiar oferit unor astfel de organizații ? O explicaţie este 
oferită de Douglas (1987) care, luând în discuţie limitele agențiilor 
guvernamentale in furnizarea serviciilor publice, argumentează că tocmai 
recunoaşterea de către sectorul public a aşa-nu-mitelor constrângeri categorice 
ce-i încorsetează activitatea ar justifica susținerea financiară a organizațiilor 
voluntare. Dat fiind că în orice societate democratică statul este constrâns prin 
lege să asigure o distribuţie corectă şi echitabilă a beneficiilor, este evident că 
nici o agenție guvernamentală nu va avea capacitatea de a răspunde tuturor 
cerințelor, necesităților sau plângerilor cetăţenilor. Cu alte cuvinte, înseşi 
principiile justiției şi universalitatii - legea este un imperativ categoric - dupa 
care se ghidează activitatea oricărui stat democratic acționează ca factori de 
presiune pentru extinderea şi îmbunătăţirea serviciilor sociale prin intermediul 
altor organizații ce nu sunt supuse aceloraşi tipuri de constrângeri. lar 
organizaţiile sectorului voluntar se pare că pot răspunde cel mai bine acestor 
cerințe ce nu pot fi satisfăcute de guvern. Ele pot complementa activitatea 
guvernului prin îmbogățirea arsenalului de informaţii şi extinderea ariei sale de 
competenţă, prin promovarea unor perspective diferite asupra politicilor sociale 
sau prin erijarea în rolul de critici ce presează permanent în direcția schimbării. 


Totuşi, unii cercetători au semnalat şi o serie de limite in activitatea 
organizațiilor ce-şi asumă astfel de roluri. De exemplu, pornind de la afirmaţia 
că, in ultimă instanță, eficacitatea organizaţiilor nonprofit ce-şi propun 
susținerea unor cauze politice constă în modelarea schimbărilor politice, C. 
Jenkins (1987) sugerează că, nici pe departe, o astfel de cerință nu a fost 
îndeplinită. în cel mai bun caz, ele s-au dovedit mai eficiente în lansarea unor 
întrebări decât în dezvoltarea unor soluţii, şi cu atât mai putin în controlarea 
deciziilor politice sau în implementarea lor. Deşi suporterii organizaţiilor 
nonprofit de acest tip argumentează că o eventuală creştere a resurselor lor 
organizaționale şi reformarea procedurilor guvernamentale ar putea contracara 
puterea intereselor particulare, se pare că o astfel de abordare subestimează 
puterea politică a întreprinderilor de afaceri într-o societate capitalistă. într-o 
astfel de societate, politicienii trebuie să tina cont de preferințele organizaţiilor 
de afaceri întrucât, în ultimă instanţă, ei depind de rata şi localizarea investiţiei 
corporatiste pentru obţinerea stabilității politice (Lindblom 1977). Aceasta 


înseamnă că „pretenţia nonprofiturilor de a contracara interesele particulare prin 
simpla organizare într-un număr mai mare şi prin protejarea reformelor 
procedurale este naivă" (Jenkins 1987, p. 314). în cel mai bun caz, ele ar putea 
pune oprelişti prin care să-şi asigure luarea în considerare a unui spectru mai 
larg de interese. 


Pe de altă parte, în ciuda rezultatelor contradictorii ale cercetărilor realizate pe 
această temă, alti autori susțin că „cel mai mare pericol al finanțării publice este 
că grupurile ce susţin cauze politice încetează de a mai fi independente" (Knapp 
et al. 1990). în fapt, se pare că pericolul pierderii independenţei organizațiilor 
voluntare ca urmare a finanţării guvernamentale a fost exagerat atât în privința 
posibilităţii de a îndeplini rolul de apărători ai interese lor colective, cât şi în alte 
privinţe ce vizează abaterea de la scopul inițial, pierderea caracterului 
voluntarist etc. 


în sfârşit, o altă rațiune a finanțării guvernamentale a sectorului voluntar ar fi 
legată de însăşi promovarea voluntarismului, respectiv a participării voluntare a 
cetățenilor în susținerea şi dezvoltarea anumitor servicii şi activităţi. Se 
consideră în acest sens că „folosirea nonprofiturilor oferă posibilitatea 
descentralizării autorităţii de luare a deciziei, servind astfel valorile eterodoxiei 
şi participării" (J. Simon 1987, p. 76). Dacă încurajarea participării cetăţenilor in 
procesele de luare a deciziei sau în controlul activităţilor oferă alternative mai 
ieftine de furnizare a serviciilor, producând in acelaşi timp un grad crescut de 
comunicare şi consens, de dezvoltare a oportunităţilor de auto-realizare, de 
accentuare a stabilității sociale şi mai ales de ,,democratizare" a societăţii, atunci 
este foarte probabil ca aceste avantaje să se constituie în tot atâtea rațiuni ale 
sprijinului financiar guvernamental oferit organizaţiilor voluntare. Implicarea 
voluntarilor în activităţile de strângere a fondurilor, de furnizare a serviciilor, 
sau de luare a deciziei ar avea totodată avantajul de a estompa graniţele dintre 
producătorii sau ofertantii de servicii şi beneficiarii acestora. O astfel de 
abordare schimbă însă perspectiva cu privire ia voluntarismul organizaţiilor 
nonprofit, invocat ca argument de bază pentru finanţarea guvernamentală. Aşa 
cum sugerează o serie de autori, dat fiind că diferite forme de voluntarism pot fi 
promovate şi de organizațiile guvernamentale, nu voluntarismul în sine, ci mai 
degrabă consumatorismul reprezintă o funcție specifică a organizaţiilor 
nonprofit. Prin îndeplinirea acestei funcții agenţiile voluntare nici nu substituie 
şi nici nu dublează activitatea guvernamentală, ci o completează. 
Consumatorismul se referă la implicarea clienților în luarea deciziei dintr-o 
organizație desemnată să le servească propriile cerințe şi necesități. Din aceasta 
perspectivă, „o organizaţie este voluntaristă în măsura in care implică in mod 
semnificativ beneficiarii în deciziile referitoare la scopurile şi politicile 
programului, o practică ce nu poate fi găsită in rândul furnizorilor 
guvernamentali şi privaţi pentru-profit de servicii sociale (Kramer 1987, p. 251). 


Trecerea în revistă a principalelor raţiuni justificative pentru transferul de 
fonduri guvernamentale organizațiilor voluntare a evidenţiat principalele 
caracteristici şi funcții ce par, într-adevăr, să susțină o astfel de motivaţie: oferta 
de servicii, specializarea, apararea/sustinerea unor cauze prin angajarea in 
acțiunea socială şi consumatorismul. Totuşi, accentuarea utilității sectorului 
voluntar prin invocarea potentialelor sale avantaje şi virtuţi în întâmpinarea şi 
rezolvarea unor necesităţi sau probleme sociale nu dă seama cu adevărat de 
contribuţia sa reală in asigurarea bunăstării. Si nici fi nantarea guvernamentală, 
prin ea însăşi, nu poate fi un garant in acest sens. Dimpotrivă, este foarte posibil 
ca „prin încurajarea acțiunii voluntare, sectorul public să abandoneze controlul 
asupra unora din resursele sale. Efectul poate consta în fragmentare, dis- 
continuitate, complexitate, produse de calitate scăzută, servicii slab proiectate, 
ineficientă productivă, inechităţi orizontale şi verticale,' dublări costisitoare şi 
răspunsuri inadecvate, sectarism şi paternalism" (Knapp et al. 1990). Posibilul 
impact negativ al finanțării guvernamentale a fost semnalat şi cu privire la alte 
aspecte ce vizează însăşi pierderea independenţei şi autonomiei agenţiilor 
voluntare, creşterea insecurității financiare, birocratizarea şi 
superprofesionalizarea etc. Dat fiind că rezultatele altor cercetări par să 
contrazică aceste afirmaţii, formularea unei concluzii cu privire la consecințele 
transferului de fonduri guvernamentale în sectorul voluntar reprezintă o sarcină 
extrem de dificilă. Deocamdată, prezentarea ratiunilor pe baza cărora s-ar putea 
stabili o relaţie de ,,parteneriat" intre agenţiile guvernamentale şi cele voluntare 
a scos in evidenţă că nici unul din cei doi ,,parteneri" nu par să fi ajuns la 
cunoaşterea, şi cu atât mai putin la asumarea consecințelor pe termen lung ale 
propriilor acţiuni. 


Invocarea ,,pluralismului" ca rațiune fundamentală pentru utili- zarea mai 
accentuată a sectorului voluntar în „noua societate a bunăstării” nu rezolvă 
automat problema locului sau a răspunderii asociate acestuia. Si nici transferul 
de fonduri guvernamentale nu conduce în mod nemijlocit la despovărarea 
statului de propria-i răspundere în asigurarea bunăstării. Oricum, experimentarea 
unor modele diferite de finanţare şi furnizare a serviciilor sociale a demonstrat 
că, cel putin până in prezent, nu se poate pune problema folosirii sectorului 
voluntar ca substitut al agenţiilor guvernamentale, într-un studiu comparativ 
privind relațiile dintre sectorul voluntar şi cel guvernamental, Kramer şi colegii 
lui (1994) au semnalat câteva posibile consecinţe ale folosirii organizațiilor 
voluntare ca „agenți publici" de furnizare a serviciilor sociale. în primul rând, 
este evident că in nici o tara agențiile voluntare nu dispun de suficiente resurse 
financiare pentru a substitui finanțarea guvernamentală a serviciilor sociale. 
Deşi este probabil ca, din punctul de vedere al guvernului, cumpărarea unor 
servicii să fie mai puţin costisitoare decât furnizarea lor directă, acest avantaj 
este contracarat de lipsa competenţei organizaționale şi juridice a organizaţiilor 
voluntare de a asigura distribuţia corectă şi echitabilă a acestora. 


O altă consecinţă la care poate duce folosirea organizaţiilor voluntare ca 
agenţi publici (în rolul de substitut al guvernului) vizează slăbirea sensului 
responsabilitatii colective. Deşi este mai putin probabil ca această tendință să 
apara in Olanda si Norvegia, unde exista un puternic angajament ideologic fata 
de responsabilitatea publica, este posibil să se producă în tari ca Anglia şi Italia. 
De exemplu, in Italia, delegarea extensivă a rolului de furnizare a serviciilor 
sociale sectorului voluntar ar putea avea drept consecință erodarea şi mai rapidă 
a caracterului oficial universalist al ofertei publice. Cu alte cuvinte, într-un 
context politic caracterizat printr-o structură guvernamentală instabilă, creşterea 
încrederii în agenţiile voluntare ar putea submina şi mai mult legitimitatea 
statului şi a capacității sale de a răspunde eficient problemelor sociale. Politica 
folosirii furnizorilor nonguvernamentali de servicii publice are şi alte consecinţe 
ce vizează însăşi activitata guvernului, sistemul furnizării de servicii şi 
consumatorii. Astfel, daca lipsa de eficienţă a guvernului ca ofertant de servicii 
este deja cunoscută, o ineficientă de aceleaşi proporţii a fost observată şi in rolul 
de reglator, controlor, evaluator sau contractor de servicii. întrucât costurile unui 
control sistematic se pot dovedi împovărătoare din punct de vedere politic şi 
administrativ, este evident că vor lipsi atât motivaţia cât şi capacitatea 
guvernului de a asigura mecanisme adecvate de răspundere din partea 
furnizorilor săi privați. 


Din punctul de vedere al sistemului de furnizare a serviciilor nu există, de 
asemenea, o certitudine cu privire la efectele pozitive ale multiplicării 
ofertantilor de servicii. Asa cum deja am specificat, cercetările centrate pe 
studierea diferenţelor de cost dintre cele două sectoare nu au condus la rezultate 
ce ar permite vreo generalizare. Aceeaşi situaţie este valabilă şi în privinţa 
diferențelor dintre sectoare din perspectiva consumatorilor. Deocamdată, 
experimentele realizate atât în Anglia cât şi în Olanda pentru încurajarea 
implicării consumatorilor în luarea deciziei din organizaţiile voluntare nu au 
condus la rezultate concludente. 

Prezentarea modului de stabilire a relațiilor dintre diferitele sisteme ofertante de 
servicii a evidențiat că, cel puţin până în prezent, statul continuă să joace un rol 
semnificativ atât în asigurarea bunăstării cât şi în influențarea relaţiilor dmtre 
sectoare. în ceea ce priveşte locul şi rolul sectorului nonprofit în „mixul 
bunăstării", este foarte probabil ca, aşa cum sugerează multi analişti, următoarea 
perioadă să fie caracterizată prin folosirea în şi mai mare măsură a organizaţiilor 
voluntare ca furnizori de servicii publice. O astfel de tendinţă are mai multe 
justificări. în primul rând, utilizarea sectorului voluntar ca ofertant de servicii 
oferă aşa-numitelor „state ezitante ale bunăstării" o soluție acceptabilă în 
confruntarea cu „declinul de legitimitate” atribuit sistemului guvernamental, 
precum si cu scăderea încrederii in capacitatea sa de a furniza servicii publice 
echitabile şi eficiente. în al doilea rând, o politică ce încurajează contribuţia 
sectorului voluntar în asigurarea bunăstării se poate dovedi extrem de atractivă 


din moment ce substratul său ideologic vizează promovarea privatizării şi a 
voluntarismului, valori extrem de bine apreciate în foarte multe tari (Kramer et 
al. 1994). în al treilea rând, şi dincolo de aceste raţiuni pragmatice, viitorul 
sectorului voluntar trebuie analizat şi prin raportare la „sursele puterii” 
organizațiilor din acest sector. Din această perspectivă, faptul că „agenţiile 
voluntare sunt sau nu mai «eficiente» sau mai «valide» decât agenţiile din alte 
sectoare poate fi irelevant pentru agenţia voluntară autentică . Studiile ce ar 
putea «dovedi» eventual că sectorul public sau cel privat costă mai mult sau mai 
putin decât agenţiile voluntare pot convinge finantatorii să reducă sprijinul 
sectorului public, dar nu vor putea să stopeze angajamentul persoanelor ce luptă 
pentru soluții specifice la problemele sociale pe care ele le consideră 
importante" (Billis 1993, p. 235). 


Prezentarea principalelor idei şi opțiuni cu privire la rolul şi contribuția 
sectomkii nonprofit in mix-ul bunăstării a evidenţiat că, cel putin in viitorul 
previzibil, soarta sectorului voluntar va fi indisolubil legată de cea a „statului 
bunăstării". Totuşi, în măsura în care sectorul voluntar doreşte într-adevăr sâ-şi 
dovedească importanţa şi utilitatea socială, va fi necesar să le demonstreze altfel 
decât prin simpla invocare a valorilor şi virtuţilor ce-i sunt specifice. Aceasta 
implică permanenta adaptare la cerințele pieţei şi aplicarea consecventă a noi 
principii manageriale. La fel ca şi sectorul public sau cel privat pentru profit, 
sectorul nonprofit trebuie să se centreze pe performanţă şi schimbare, să 
diversifice sursele de finanţare, manifestându-se antreprenorial şi căutând noi 
oportunităţi, să recompenseze inovațiile şi rezultatele efective, să asimileze 
flexibilitatea atât în structura de organizare cât şi în modul de concepere, 
distribuire şi aplicare a serviciilor. în măsura în care sectorul nonprofit va 
demonstra capacitatea de experimentare a noi modele de finanţare şi furnizare a 
serviciilor, adaptându-se în mod inteligent condițiilor în permanentă schimbare, 
viitorul lui poate fi considerat promiţător. 


Partea a II-a 


CONDUCEREA ORGANIZAȚIILOR 
NONPROFIT 


Una dintre temele ce a atras în ultimul timp interesul multor studii şi dezbateri 
dedicate sectorului nonprofit vizează încercarea de a-i analiza specificitatea prin 
referire la dimensiunile sale orga-nizationale şi de conducere. O astfel de 
abordare este în mare parte generată de o dezbatere mai largă cu privire la rolul 
managementului în „restructurarea bunăstării” ca urmare a schimbărilor politice 
şi economice de la mijlocul anilor '70 şi începutul anilor '80. Preocupările legate 


de fonnularea unor noi politici sociale în asigurarea bunăstării au evidenţiat, 
printre altele, potenţialul managementului în producerea unor schimbări in 
«cultura» serviciilor publice, respectiv în transformarea sectorului public dintr- 
un sistem birocratic, patemalist şi lipsit de eficienţă într-un sistem dinamic, 
centrat pe performanţă, calitate, flexibilitate, competitivitate etc. Centrarea 
interesului pe dimensiunea conducerii - ca modalitate de confruntare eficientă cu 
noile realități - a condus la apariţia „noului management public" al cărui scop ar 
fi acela de a reda managerilor „dreptul de a conduce", eliberându-i astfel de 
constrângerile şi presiunile specifice birocratiilor clasice. Abordarea 
managementului din perspectiva rolului său dinamic in transformarea sau 
restructurarea serviciilor publice sau a capacității sale de a răspunde cerințelor 
interne şi externe ale organizațiilor prin centrarea pe eficiență, calitate, 
flexibilitate etc. a creat o întreagă ideologie ce susține că îmbunătățirea 
practicilor manageriale ar echivala cu găsirea unor soluții eficiente pentru 
rezolvarea problemelor sociale şi economice. în acest context, „managementul" 
se referă atât la ceea ce poate ,,invata" sectorul public de la cel privat pentru 
profit cât şi la creşterea similitudinii dintre cele două sectoare, tocmai datorită 
cerințelor cu care se confruntă de a oferi soluții unor probleme asemănătoare şi 
deci comparabile. 


Fără a intra în discuțiile privind posibilitatea sau imposibilitatea unui 
transfer al managementului (ca model ideal) din sectorul privat în sectorul 
public, vom evidenția totuşi că, în ultimul timp, a început să fie chestionată 
însăşi validitatea unei abordări generice a managementului. Dacă până nu 
demult interesul studiilor şi cercetărilor de management era centrat în principal 
pe analiza sectorului privat, în speranţa că principiile şi conceptele sale sunt 
universal aplicabile, asistăm acum la o reconsiderare a caracteristicilor 
managementului din perspectiva diferenţelor dintre sectoare şi a problemelor cu 
care se confruntă acestea. în acest context a început să se afirme şi o preocupare 
mai susținută pentru studierea managementului din sectorul nonprofit şi, mai 
ales, pe evidenţierea acelor aspecte ce i-ar conferi specificitate in raport cu 
celelalte sectoare. De altfel, dacă acceptăm ideea că modelele organizaționale şi 
de conducere practicate la nivelul diferitelor sisteme instituționale au relevanţă 
nu prin ele însele ci prin modul de raportare la problemele cu care se confruntă 
şi cărora trebuie să le găsească soluţii, atunci perspectiva sectorială în abordarea 
managementului capătă substanță. Un alt argument ce sprijină această abordare 
are in vedere tendinţa de creştere a interdependentei dintre sectoare şi, prin 
aceasta, a necesității de interacțiune eficientă dintre conducătorii acestora. Cu 
alte cuvinte, cerința cunoaşterii şi înţelegerii problemelor fiecărui sector devine 
o condiţie indispensabilă atât pentru găsirea unor metode adecvate de organizare 
şi conducere cât şi pentru stabilirea unei interacțiuni eficiente intre sectoare. 


Scopul acestei părți din lucrare este de a evidenția principalele aspecte legate 
de conducerea organizațiilor nonprofit in speranța desprinderii, din această 
perspectivă, a unor caracteristici ce i-ar conferi specificitate in raport cu alte 
sectoare. în acest scop, vom începe cu evidenţierea aspectelor referitoare la 
formularea misiunii, vom continua cu prezentarea modelului de conducere 
specific organizațiilor nonprofit, pentru ca apoi să analizăm principalele funcții 
ale conducerii din perspectiva problemelor practice cu care se confruntă. 


Capitolul 4 


Formularea misiunii şi a obiectivelor 


Orice organizaţie nonprofit este inițiată şi funcţionează în numele unei 
misiuni pe care îşi propune s-o îndeplinească. Desigur, aceasta nu înseamnă că 
formularea misiunii reprezintă un obiectiv specific doar organizațiilor nonprofit, 
întrucât orice organizație are o misiune în virtutea căreia îşi structurează 
activitatea şi modul de funcționare. Dar, spre deosebire de alte tipuri de 
organizaţii, în cele nonprofit sarcina identificării şi articulării unei misiuni clare 
şi, prin urmare, a stabilirii unor criterii precise de evaluare a performanţelor este 
mult mai dificilă. De aceea se şi consideră că unul din aspectele ce diferențiază 
în mod esenţial organizaţiile nonprofit de alte tipuri de organizaţii vizează 
tocmai modul de formulare a misiunii. 


Într-o organizaţie pentru profit misiunea fundamentală este cea a obţinerii 
profitului, existând criterii precise de evaluare a deciziilor, după cum există şi 
indicatori cantitativi de măsurare a rezultatelor: volumul vânzărilor, beneficii, 
dividende etc. în cazul organizaţiilor nonprofit, întrucât misiunea se referă de 
obicei la furnizarea unui serviciu public sau cvasi-public, definirea scopurilor 
operaţionale şi a criteriilor de evaluare a rezultatelor reprezintă o sarcină mult 
mai dificilă. Aceasta cu atât mai mult cu cât centrarea misiunii pe conceptul de 
serviciu public este specifică nu numai organizaţiilor nonprofit, dar şi 
organizațiilor sectorului public. Ar putea deci exista tendința de a căuta si 
împrumuta din acest sector modele de formulare şi testare a misiunii. Din 
păcate, o astfel de abordare este sortită eşecului atâta vreme cât obiectivele şi 
principiile de funcționare ale sectorului public sunt complet diferite de cele ale 
sectorului nonprofit. Dat fiind că agenţiile guvernamentale sunt centrate pe 
furnizarea acelor servicii publice al căror scop vizează în principal asigurarea 
ordinii şi coeziunii sociale, a echităţii, stabilității şi continuității etc, in acest 
sector criteriile cantitative de măsurare a succesului pot fi determinate cu mai 
multă uşurinţă, ele vizând : numărul de persoane servite, distribuția lor 
geografică, diversitatea etnică sau socio-econo-mică, costul furnizării serviciului 
etc. 


Deşi astfel de criterii pot fi relevante şi pentru ONP, de cele mai multe ori 
ele se constituie în indicatori indirecti de evaluare a performanţelor. De 
exemplu, dacă scopul unei universităţi este de a instrui studenții în vederea 
dobândirii unor înalte competenţe sau dacă o organizaţie a fost inițiată în scopul 
protejării şi conservării mediului natural, ce criterii ar trebui folosite pentru 
măsurarea succesului ? Desigur, există o serie de indicatori cantitativi de evalua- 


re, cum ar fi notele obţinute de studenţi sau statisticile cu privire la numărul 
participanţilor la conferințe, simpozioane sau dezbateri de cultură ecologică. 
Aceasta nu este însă suficient pentru evaluarea succesului unei misiuni ce-şi 
propune fie promovarea unor înalte standarde de performanţă prin sistemul de 
învățământ, fie conservarea şi folosirea rațională a resurselor naturale prin 
combaterea poluării şi reconstrucția ecologică a mediilor alterate. Este evident 
că pentru astfel de misiuni criteriile de evaluare a rezultatelor sunt mai puţin 
transparente şi, deci, mai dificil de stabilit. Tocmai de aceea se şi consideră că 
prima problemă majoră cu care se confruntă o ONP se referă la identificarea şi 
definirea unei misiuni clare şi precise. lar aceasta implică nu numai delimitarea 
scopurilor pentru care a fost creată organizaţia, dar şi formularea lor într-o astfel 
de manieră încât să existe posibilitatea unei permanente evaluări a 
performanţelor obţinute. 


Definirea unei misiuni sau a unui obiectiv pe termen lung are un scop 
orientativ, de directionare a resurselor organizației spre realizarea anumitor 
tipuri de activități. Aceasta înseamnă că formularea unei misiuni nu trebuie 
asociată cu imposibilitatea reconsiderării ei. Altfel spus, nici o misiune nu are un 
caracter definitiv. în funcție de schimbările produse sau de apariţia unor noi 
necesităţi, misiunea unei ONP trebuie permanent revizuită şi corectată. Tocmai 
de aceea, crearea unui echilibru între obiectivul initial al organizației si cerința 
adaptării la schimbare reprezintă a doua mare problemă căreia orice ONP 
trebuie să-i găsească o rezolvare. 


O altă problemă importantă cu care se confruntă ONP se referă la cerința 
identificării categoriilor de persoane servite de organizație. Altfel spus, pentru 
îndeplinirea misiunii, orice ONP trebuie să determine cu precizie cine este 
„publicul" servit, respectiv aria de cuprindere şi varietatea lui. 


în sfârşit, o ultimă problemă legată de formularea misiunii unei ONP se 
referă la stabilirea criteriilor prin care poate fi evaluată relevanta şi eficacitatea 
misiunii. lar decizia cu privire la momentul sau situaţia în care misiunea nu mai 
are relevanță sau eficacitate are în vedere aplicarea aşa-numitului test al 
abandonului organizat. 

Să ne referim în continuare la fiecare din aceste aspecte specifice modului de 
formulare a misiunii. 


Definirea misiunii 


în esenţă, definirea unei misiuni înseamnă formularea unui obiectiv suficient 
de general pentru a cuprinde toate tipurile de activități pe care organizația îşi 
propune să le îndeplinească. Această cerinţă este determinată de existența unor 
constrângeri legislative ce impun limitarea activităților unei organizații la cele 
definite prin statutul de organizare şi funcționare. Pe de altă parte, caracterul cu- 


prinzător al obiectivelor specificate nu presupune o formulare vagă, ci una clară 
şi precisă, prin care să se poată, eventual, determina orientarea angajată de 
organizaţie cu privire la programe, servicii sau tipuri de activităţi. 


O altă cerinţă cu privire la modul de formulare a misiunii vizează centrarea ei pe 
un obiectiv pe termen lung. Deşi îndeplinirea misiunii necesită investirea unor 
eforturi şi obținerea unor rezultate pe termen scurt, este evident că tară un 
obiectiv de perspectivă nu poate fi directionata nici acţiunea. O astfel de cerință 
cu privire la formularea misiunii decurge deci din necesitatea raportării perma- 
nente a acțiunii ce vizează un termen scurt la obiectivul pe termen lung. Altfel 
spus, decizia cu privire la angajarea unei acţiuni trebuie să ia întotdeauna în 
consideraţie măsura în care aceasta va conduce la atingerea scopului sau, 
dimpotrivă, la îndepărtarea de el. 


Pe de altă parte, acţiunile sunt orientate nu numai de obiective, dar şi de 
rezultate. Si aceasta întrucât simpla acţiune sau investiţie de energic în vederea 
îndeplinirii unui obiectiv, oricât de generos ar fi acesta, nu este suficientă. 
Producerea rezultatelor este singurul criteriu care poate justifica angajarea unui 
tip sau altul de acţiune. De aceea, prin raportare la proiectele şi programele de 
acțiune este necesar să se analizeze în ce măsură s-au obţinut rezultatele dorite 
$i aşteptate. 

Din perspectiva conducerii, sarcina cea mai importantă este cea a traducerii 
sau decodificării misiunii organizației în obiective specifice. Altfel spus, pentru 
a nu se transforma fie într-un ideal abstract, fie într-o proiecţie a bunelor intenții 
ale organizaţiei, obiectivul trebuie să fie operațional. lar aceasta implică 
centrarea lui pe ceea ce organizația încearcă realmente să facă, orientandu-si 
astfel acţiunea încât fiecare persoană din cadrul organizației să-şi poată 
recunoaşte propria contribuţie la realizarea lui. 


Operationalizarea misiunii necesită cunoaşterea şi respectarea a trei cerinţe 
(P. Drucker 1992). în primul rând, se impune depistarea necesităților sau 
oportunităţilor, respectiv determinarea direcțiilor de acțiune necesare pentru 
producerea unei schimbări, sau a unui nou standard de calitate. în al doilea rând, 
trebuie considerate resursele (umane şi financiare) de care dispune organizația 
pentru a răspunde acestor necesități. Cu alte cuvinte, această cerință are în 
vedere evaluarea competenţei organizaţiei sau modului de adecvare a 
posibilităților ei la necesitățile depistate. Si, în sfârşit, odată îndeplinite primele 
două cerințe, urmează confruntarea cu o întrebare extrem de importantă ce 
vizează credința sau dedicarea personalului organizației fata de cauza ce 
urmează a fi servită. Si aceasta întrucât, aşa cum s-a dovedit, dacă nu există un 
angajament total al oamenilor fata de realizarea unei misiuni este putin probabil 
să se obțină rezultate de calitate. 


În organizaţiile nonprofit, şi în special în cele ale căror resurse sunt 
dependente în marc măsură de contribuția donatorilor şi de activitatea 
voluntarilor, una din marile responsabilități ale liderului organizaţiei este 
cea de alocare a resurselor în funcţie de prioritățile organizației. lar stabilirea 
prioritatilor este o sarcină destul de dificilă din moment ce deseori se poate 
pune problema abandonării unor proiecte atractive dar care, datorită lipsei de 
resurse, nu ar conduce la rezultatele aşteptate. De aceea se consideră că unul 
din testele cele mai dificile pentru conducere este cel de analiză prin prisma 
prioritatilor şi de alocare a resurselor în funcţie de priorități. 


O altă cerință pentru orientarea acţiunilor unei ONP în funcție de 
obiectivele propuse se referă la reconsiderarea misiunii ori de câte ori este 
necesar. Această cerință vizează în fapt găsirea unui echilibru între perspectiva 
pe termen lung şi cea pe termen scurt, între concentrarea resurselor pe misiunea 
organizaţiei şi nevoia de diversificare, între politica prudentei şi cea a acțiunii 
rapide. Si întrucât deciziile ce trebuie să echilibreze cele două tendinţe extreme 
nu pot fi luate tară o analiză atentă a riscurilor şi/sau compromisurilor implicate 
prin alegerea unei alternative sau alteia, ne vom referi în continuare la această 
problemă. 


Reconsiderarea misiunii prin analiza risc/supravietuire 


Asa cum am specificat, misiunea unei ONP vizează un obiectiv general, 
cuprinzător, statuat pe termen lung. Aceasta ar implica faptul că misiunea poate 
avea un caracter permanent sau, cel puţin, că este proiectată într-un viitor pe cât 
de îndepărtat se poate imagina, în schimb, acţiunea se realizează întotdeauna pe 
termen scurt, fiind orientată de scopuri specifice şi temporare. Temporaritatea 
scopurilor implică, mai departe, cerința schimbării lor ori de câte ori acțiunea 
orientată spre realizarea acestora a produs rezultatele aşteptate. Aceasta 
înseamnă că misiunea însăşi trebuie revizuită şi corectată periodic în funcție de 
problemele rezolvate sau de apariţia altora noi. Se pune însă întrebarea : în ce 
măsură organizaţia se poate abate sau îndepărta de la misiunea iniţială pentru a 
răspunde noilor cerințe sau necesități 7 Formularea unui răspuns la această 
întrebare reprezintă de altfel una din marile dileme cu care se confruntă ONP. 
în fapt, întrebarea vizează ideea asigurării unui echilibru între obiectivul 
general al organizației şi necesitatea adecvării la noile cerințe sau schimbări 
sociale. Mai concret, trebuie găsit un răspuns următoarei întrebări : Ce este mai 
important ? A asigura continuitatea şi supraviețuirea organizaţiei sau a rămâne 
fidel misiunii ei originare prin asumarea unor riscuri financiare şi institutio- 
nale? (Thomas Wolf 1990). 


Să considerăm câteva exemple : 


e O asociaţie de consultanţă juridică al cărei obiectiv initial era de a oferi 
consultaţii gratuite este pusă în situaţia de a-şi taxa clienții cu o sumă 
modestă în vederea sporirii venitului ce s-a dovedit insuficient pentru 
continuarea activităţii. 


e O orchestră simfonică, inițiată în scopul creşterii calității vieții 
muzicale dintr-un oraş, este pusă în situaţia de a lua o decizie privind 
interpretarea mai multor concerte de muzică pop în dauna celor de muzică 
clasică. Schimbarea ar ajuta organizaţia să-şi poată onora cheltuielile, însă 
cu riscul compromiterii misiunii inițiale. 


O tabără de vară a fost creată cu scopul de a oferi posibilităţi de relaxare unor 
adolescenți dezavantajati, proveniţi din medii sociale şi din grupuri etnice 
diferite. în cadrul programelor dezvoltate, tinerii au fost încurajați să-şi petreacă 
timpul împreună în grupuri pentru a putea să se cunoască mai bine şi să se 
înțeleagă reciproc. Totuşi, în ciuda popularității taberei, de-a lungul anilor 
cheltuielile au crescut iar posibilitățile de finanţare au scăzut. în această situaţie 
s-a decis întreruperea programului initial pentru tinerii dezavantajati şi 
acceptarea doar a tinerilor cu posibilități financiare ce îşi pot plăti un loc. Este 
evident că, în acest caz, necesitatea schimbărilor declanşate de criza financiară a 
dus la transformarea completă a misiunii iniţiale. 


Fiecare din aceste două exemple sugerează că în orice ONP apare la un moment 
dat necesitatea alegerii între două alternative : riscurile asumate prin decizia de 
fidelitate fata de misiunea originară a organizaţiei şi compromisurile asociate 
schimbării misiunii pentru a asigura supraviețuirea organizaţiei. Aceasta 
înseamnă ca, deşi misiunea originară a organizaţiei urmează o direcție, prudenta 
si datele oferite de noile condiţii şi schimbări sugerează o altă direcţie. Pe de o 
parte, decizia de fidelitate fata de misiunea originară a organizației se poate 
dovedi extrem de riscantă şi costisitoare. Pe de altă parte, centrarea atenţiei doar 
pe protejarea relativă sau supraviețuirea organizaţiei ar însemna un compromis 
fata de principiile pe baza cărora aceasta a funcționat. în organizaţiile sectorului 
nonprofit confruntarea permanentă cu aceste două tendințe conflictuale este 
inevitabilă ; ea se acutizează în special atunci când organizaţia este supusă unor 
presiuni diferite, când traversează crize financiare sau când nu s-a putut obține 
un consens cu privire la scopurile fundamentale. 


Dificultatea analizei risc/supravietuire evidenţiază încă o dată diferența 
dintre organizaţiile nonprofit şi cele ale sectoarelor public şi privat pentru 
profit. în sectorul public, riscul se măsoară în termeni politici şi, în general, 
agențiile guvernamentale dispun de o orientare clară în privinţa direcțiilor pe 
care pot sau trebuie să le urmeze. Extinderea prerogativelor sau depăşirea 
limitelor comportamentului acceptabil este în cel mai bun caz asociată fie cu 


diferite tipuri de justificări sau încercări de persuasiune politică, iar în cel mai 
rău caz poate fi urmată de schimbarea echipei executivului. 


în sectorul pentru profit, organizaţiile de afaceri se confruntă în permanenţă 
cu alternative ce implică diferite riscuri. Acestea sunt insă întotdeauna evaluate 
prin raportare la cheltuieli sau la veniturile obținute. De aceea, este foarte 
probabil ca riscul unei decizii să fie calculat în funcție de profiturile obținute. 
Altfel spus, dacă efectul unei decizii riscante este creşterea profitului peste o 
anumită perioadă de timp, atunci cu siguranţă se va accepta asumarea riscului. 


Situația organizaţiilor nonprofit este diferită întrucât standardele de 
performanţă nu sunt stabilite nici în termeni politici, nici financiari. Revenind la 
exemplele prezentate, este evident că asumarea riscului pentru o decizie sau alta 
nu conduce la un profit crescut.. De exemplu, ce criterii ar trebui să stea la baza 
deciziei de a continua sau nu furnizarea unor servicii de consultanţă gratuite sau 
ai deciziei de a extinde sau nu ponderea concertelor pop ? Dacă nu există un 
criteriu unic pe baza căruia să poată fi luată o decizie, atunci probabil că singura 
soluţie de ieşire din dilemă este apelul la rațiune, prin analiza temeinică şi 
anticiparea consecințelor produse de fiecare alternativă. De aceea se şi admite 
că, din punct de vedere practic, este extrem de dificil de trasat o linie de 
demarcație între securitatea organizației şi misiunea furnizării unui serviciu pu- 
blic sau cvasi-public. Din perspectiva conducerii organizației, sarcina cea mai 
dificilă este tocmai aceea de a găsi un echilibru între asumarea riscului şi 
dezvoltarea organizației, pe de o parte, şi menţinerea securității organizației, pe 
de altă parte. Pentru realizarea acestui echilibru este important ea grupul de 
conducere să răspundă câtorva cerinţe (Wolf 1990). în primul rând, se impune 
necesitatea unui permanent proces de planificare a activităţilor organizației în 
funcție de scopurile specifice ce trebuie atinse. în al doilea rând, conducerea arc 
responsabilitatea anticipării opțiunilor de perspectivă ale organizației atât din 
punct de vedere practic cât şi al idealurilor vizate prin misiune. în sfârşit, 
conducerea are datoria de a facilita cadrul de dezbatere şi confruntare a tuturor 
argumentelor pro si contra pentru fiecare acțiune propusă, luând în consideraţie 
atât misiunea organizației cât şi stabilitatea sa pe termen lung. 


Mărimea şi diversitatea ,,publicului" 


În principiu, misiunea oricărei ONP este centrată pe furnizarea unui 
serviciu public sau cvasipublic, respectiv pe servirea ,,publicului". O astfel de 
formulare a misiunii conduce în mod logic la necesitatea de a descifra 
semnificația categoriei de ,,public". în sensul cel mai larg, ,,publicul" poate 
rezulta din ,,agregarea" de persoane ce aparțin unei grupări, comunităţi sau 
populații socialmente constituite. Totuşi, puține organizații nonprofit se 
constituie cu scopul de a furniza servicii nediferentiate unei populaţii eteroge- 


ne. Si, spre deosebire de organizaţiile din sectorul public, ele nici nu trebuie 
să-şi asume o astfel de responsabilitate. Aceasta înseamnă că fiecare 
ONP are latitudinea de a decide pe cine doreşte să servească sau, altfel spus, 
cine este ,,publicul", care este mărimea şi varietatea lui. 


Decizia cu privire la categoria sau categoriile de persoane pe care o ONP 
doreşte să le servească are implicații extrem de pragmatice ce vizează 
identificarea şi definirea tipului de programe şi activităţi ale organizației, 
modalitățile de obţinere a fondurilor, planificarea bugetului sau mărimea şi 
structura personalului angajat pentru îndeplinirea activităţilor. Mai mult, 
întrucât prin această decizie trebuie solutionata şi problema reprezentării 
„publicului” în consiliul de conducere, ea are implicații majore şi pentru 
activitatea de conducere a organizației. în acelaşi timp, mărimea şi structura 
organizației trebuie să reflecte - prin intermediul conducerii, al personalului, al 
programelor şi activităţilor desfăşurate - aria de cuprindere a serviciului. 


Problemele legate de definirea ,,publicului" unei ONP evidenţiază încă 
odată specificitatea sectorului nonprofit în raport cu cel public sau privat. Astfel, 
în sectorul privat, publicul unei organizații de afaceri se constituie în funcție de 
necesitatea acesteia de a-şi vinde serviciile şi produsele. Deci publicul este 
alcătuit din persoanele care contribuie în mod direct sau indirect la constituirea 
profitului: clienții sau cumpărătorii, angajaţii, precum şi „alţii semnificativi" ce 
pot fie să potenteze, fie să limiteze capacitatea organizației de a-şi realiza 
activităţile. De exemplu, în cazul unei întreprinderi de produse chimicale, „alţii 
semnificativi" pot fi senatori care inițiază un proiect de lege privind combaterea 
poluării; în cazul unor firme de comercializare a produselor alimentare „alții 
semnificativi" pot fi grupuri de ziarişti ce declanşează o campanie de presă cu 
privire la igiena şi calitatea alimentelor vândute. Toate grup urile ce alcătuiesc 
„publicul" unei organizaţii de afaceri au un rol extrem de important din moment 
ce ele pot influenţa succesul sau insuccesul întreprinderii. De aceea, 
strategia de abordare a fiecărui grup este stabilită din perspectiva intereselor 
de afaceri. De exemplu, o companie de afaceri poate decide că este necesară 
sondarea atitudinilor şi dorințelor clienţilor in scopul adaptării produselor şi 
serviciilor la preferinţele acestora. Această etapă ar fi urmată de elaborarea unor 
strategii de marketing in scopul promovării unei imagini pozitive a produselor şi 
serviciilor. De asemenea, pentru a capta interesul şi bunăvoința angajaţilor si 
pentru inducerea unor bune relaţii între aceştia şi conducere, organizația ar putea 
să le ofere o serie de beneficii sau stimulente materiale sub forma primelor sau 
chiar a unor pachete de acţiuni. în unele cazuri s-ar putea decide investirea unor 
fonduri in publicitate în scopul formării unei imagini pozitive in rândul 
persoanelor ale căror opinii pot influența conduita organizației şi, în ultimă 
instanță, profitul. Totodată, organizația ar putea decide acordarea unui sprijin 
financiar acelor candidaţi politici care, odată ce vor prelua puterea, vor putea 


influenţa legislația în favoarea ei. Este evident că prezentarea acestor variante de 
decizii în faţa acţionarilor sau proprietarilor poate fi justificată prin dorinţa de 
promovare a intereselor de afaceri ale organizației, în toate cazurile însă, 
implicarea diferitelor grupuri ce alcătuiesc ,,publicul" în procesul de luare a 
deciziei reprezintă o strategie menită să conducă la creşterea profitului. 


În sectorul nonprofit, situaţia este complet diferită din moment ce servirea 

„publicului" nu reprezintă o strategie, ci un scop în sine. Deşi o ONP se poate 
angaja în multe tipuri de activități similare celor dintr-o organizație pentru profit 
(cercetarea publicului pentru adecvarea serviciilor sau produselor la necesitățile 
acestuia, promovarea armoniei între angajaţi şi conducere etc), scopul acestora 
va fi întotdeauna acela de a susține misiunea organizaţiei şi nu de a obține profit. 
Altfel spus, implicarea publicului la toate nivelele de funcționare a organizației 
este privită nu ca o strategie, ci ca o modalitate de administrare şi conducere 
eficientă. 
ONP se diferențiază nu numai fata de organizaţiile sectorului privat pentru 
profit, dar şi în raport cu agenţiile publice. Cu toate că, în principiu, misiunea 
organizaţiilor nonprofit este de furnizare a unui serviciu public, servind deci o 
categorie mai largă sau mai restrânsă a ,,publicului", ele se deosebesc de 
agenţiile guvernamentale prin faptul ca nu au acelaşi tip de mandat public. 
Teoretic, este de aşteptat ca agenţiile publice - ale căror fonduri sunt constituite 
prin sistemul de taxe şi impozite - să poată oferi servicii oricărei persoane ce 
poate fi identificată ca parte a „publicului“. În practică însă, serviciile publice 
furnizate de agenţiile guvernamentale sunt centrate pe anumite persoane 
individuale sau categorii de persoane ce îndeplinesc o serie de cerinţe clar 
specificate. Altfel spus, există criterii riguroase de desemnare a categoriilor ce 
pot beneficia de serviciile ,,publice" : de exemplu, persoanele ale căror venituri 
se situează sub un cuantum prestabilit, mamele cu mai multi copii etc. Este 
evident că, odată ce criteriile au fost stabilite, iar categoriile identificate, orice 
persoană care îndeplineşte cerinţele unei categorii sau alteia poate beneficia de 
serviciul respectiv. 

în cazul organizaţiilor nonprofit situaţia este destul de diferită. O organizație 
nonprofit, spre deosebire de cea publică, are latitudinea de a alege pe cine 
doreşte să servească. Această flexibilitate, considerată adeseori ca o virtute a 
sectorului nonprofit, nu este totuşi lipsita de riscuri. De exemplu, centrarea pe 
categorii prea înguste ale ,,publicului" sau neluarea în considerare a cerintei de a 
include reprezentanţi ai categoriilor servite în activităţile organizaţiei poate avea 
consecințe nefaste pe termen lung. 


Identificarea şi apoi implicarea categoriilor de persoane servite în structura 
de organizare şi în activităţile unei firme nonprofit reprezintă a treia problemă 
majoră cu care se confruntă organizațiile celui de al treilea sector. Cerinta 
adecvării structurii organizaționale - prin consiliul de conducere, personal şi 


activități - la categoria de persoane pe care organizația intenționează s-o 
servească are rolul de a accentua angajamentul acesteia față de grupul 
respectiv. Mai mult, odată „publicul" identificat, este necesar ca organizaţia să- 
şi construiască o imagine cât mai reprezentativă pentru comunitatea căreia îi 
aparține, atât în ideea de a furniza informaţii relevante potenţialilor donatori, cât 
şi pentru a atrage persoanele pe care doreşte să le servească. 


Rezumând, sarcina definirii ,,publicului" unei ONP presupune : 


a) identificarea şi definirea precisă a categoriilor de persoane pe care 
organizația doreşte să le servească ; 


b) implicarea acestor persoane la toate nivelele organizaţiei, dar în special 
în consiliul de conducere ; 


c) iniţierea unor programe şi activități care să demonstreze an gajamentul 
puternic al organizaţiei fata de comunitate (Wolf 1990). 


Testul abandonului organizat 


Dincolo de identificarea şi formularea misiunii, una dintre cele mai dificile 
decizii cu care se confruntă o ONP se referă la determinarea momentului sau 
situaţiei in care misiunea nu-şi mai are rostul, fie pentru că ea a fost îndeplinită, 
fie pentru că există alte organizaţii ce o pot realiza mai bine. 


în principiu, o astfel de decizie ar trebui luată prin aplicarea aşa-numitului 
test al abandonului organizat. Conceptul de abandon organizat se referă la 
etapizarea planificată a activităţilor şi modului de funcționare a organizației. 
Termenul de organizat este folosit pentru a caracteriza acel tip de abandon ce 
apare ca rezultat al unei analize riguroase şi decizii deliberate şi nu ca urmare a 
unor dis-functionalitati la nivelul conducerii organizației sau a unor crize fi- 
nanciare sau de alt tip (Wolf 1990). 


În principiu, orice decizie- cu privire la abandonarea misiunii trebuie luată 
prin apelul la testul amintit. Totuşi, dificultatea aplicării lui face ca multe ONP 
să nu-l folosească sau chiar să-l ignore. Consecința este că, în dorința de 
supravieţuire, o serie de organizaţii nonprofit se confruntă ani de zile cu 
probleme şi dificultăţi aproape insurmontabile, fără măcar să observe lipsa unor 
rezultate vizibile pentru cei pe care şi-au propus să-i servească. Testul este, într- 
adevar, dificil de aplicat, în special datorită relativismului şi subiectivismului 
criteriilor pe baza cărora organizația trebuie să decidă abandonarea sau nu a 
misiunii. Să considerăm, de exemplu, o organizație a cărei misiune a fost cea de 
eradicare a unei boli anume. Ce ar trebui să se întâmple cu organizaţia în con- 
ditiile descoperirii unui tratament care a condus la eliminarea maladiei ? La 


prima vedere s-ar părea că organizația ar trebui desființată întrucât şi-a 
îndeplinit misiunea. Totuşi, o astfel de decizie, în ciuda rationalitatii aparente, 
nu poate fi luată fără considerarea altor alternative şi posibile soluţii. Să ne 
imaginăm că, pentru Îndeplinirea misiunii iniţiale, ani de zile organizaţia a făcut 
eforturi susținute de apărare a cauzei sale, creându-şi în cadrul comunităţii un 
grup destul de substantial de suporteri loiali şi devotați cauzei respective. Nu 
cumva aceste persoane ar putea fi orientate şi încu rajate să-şi îndrepte eforturile 
într-o altă direcţie, respectiv pentru eradicarea unei alte boli ? Este evident că 
decizia privind abandonarea misiunii trebuie să ia in considerare întreaga istorie 
a organizației, precum şi comunitatea in cadrul căreia a funcționat. 


Un alt exemplu poate fi ilustrat prin situaţia unei organizaţii care, după ani 
indelungati de existenţă, şi-a pierdut vitalitatea şi capacitatea inovativă, astfel ca 
acum se găseşte înconjurată de o serie de organizaţii noi şi puternice, al căror 
spirit întreprinzător este un indiciu evident pentru capacitatea acestora de a 
îndeplini aceeaşi misiune mai eficient. Apariția unei rivalități între ONP, în 
special în condiţiile inegalitatii de şanse în ceea ce priveşte supraviețuirea, ar 
putea fi considerată o situație tipică pentru decizia abandonului. Totuşi, chiar şi 
in această situaţie, trebuie stabilite standardele şi criteriile în funcție de care se 
analizează capacitatea de supravieţuire a organizaţiei prin raportare la cea a altor 
organizaţii de a îndeplini misiunea mai eficient. 


Multitudinea alternativelor critice cu care se confruntă în permanenţă ONP 
evidențiază încă odată importanța ce trebuie acordată disciplinei abandonului 
organizat în acest sector. în sectorul pentru profit, de exemplu, costurile prea 
mari sau reducerea profitului pentru o perioadă prea mare de timp reprezintă 
indicii clare pentru inițierea unei schimbări, fie că aceasta se referă la 
reproiectarea activităților, restructurarea firmei sau chiar vinderea ei. în contrast 
cu firmele pentru profit, în organizațiile nonprofit inexistenţa unui singur 
criteriu obiectiv în funcție de care să se poată măsura succesul sau eşecul 
programelor şi activităţilor îngreunează extrem de mult capacitatea lor de a 
determina momentul când trebuie inițiată o schimbare. Mai mult, dificultatea 
identificării situaţiilor ce impun reorganizarea sau dizolvarea organizației este 
potentata şi de lipsa unor presiuni externe vizibile care, în cazul firmelor pentru 
profit, se constituie în adevărate semnale de alarmă. întrucât într-o organizație 
nonprofit nu există un grup de acționari sau proprietari care, pentru a-şi proteja 
investițiile, vor reacționa prin decizii şi schimbări rapide, consiliul de conducere 
şi personalul pot să-şi continue activitatea ani de zile tară să interiorizeze sensul 
real al standardelor de performanţă. 


în sectorul public există de asemenea criterii clare de determinare a 
momentului când trebuie întreruptă activitatea. într-o agenţie guvernamentală, 
funcționarii publici au datoria atât de a finanța diferite programe cât şi de a 


revizui anual planurile şi modul lor de finalizare. Uneori, înainte de a se autoriza 
continuarea activității, agenţia trebuie să prezinte o justificare formală cu privire 
la această necesitate. Este evident că organizaţiile nonprofit nu se confruntă cu 
nici una din aceste cerințe care orientează activitatea unei agenţii 
guvernamentale. 


în ciuda tuturor dificultăților cu care se confruntă organizaţiile nonprofit în 
ceea ce priveşte formarea unei discipline a abandonului organizat, există câteva 
repere în funcție de care îşi pot orienta activitatea. Din perspectiva conducerii, 
problema esenţială pentru aplicarea testului abandonului organizat este legată de 
modul de raportare la schimbare. Dacă schimbarea este privită ca o ameninţare 
la adresa programelor, activităţilor şi bunelor intenţii ale organizaţiei, atunci 
este foarte probabil ca strategia de abordare a acesteia să fie una reactivă, 
centrată pe încercarea de a-i opune rezistență sau, eventual, de adaptare pasivă 
la ceea ce deja s-a produs. Dimpotrivă, abordarea schimbării din perspectiva 
oportunităţilor de dezvoltare a organizaţiei ar putea conduce la angajarea unei 
strategii inovative, centrată pe organizarea noului (P. Drucker 1992). Cerinta 
depistării oportunităţilor porneşte de la observația că majoritatea sistemelor 
existente de prezentare a datelor şi informațiilor, în loc de a releva aspecte sau 
circumstanțe potential favorabile, nu fac altceva decât să _ evidentieze 
„probleme" sau disfunctionalitati ce se cer corectate. Tocmai de aceea primul 
imperativ, din punctul de vedere al conducerii, este de a coordona şi a facilita 
introducerea schimbării prin orientarea activităţii spre viitor şi nu spre trecut, 
ceea ce implică dezvoltarea capacității previzionale, de sesizare a noi probleme, 
de formulare a noi întrebări. Conducerea eficientă a unei organizații non-profit 
înseamnă „nu numai capacitatea de a înfrunta uragane şi tendinţe din mediul 
organizational, ci abilitatea de a călăuzi şi inspira schimbarea programatică şi 
organizațională şi probabil, mai important, de a anticipa cerințele schimbării şi 
de a ghida organizația prin adaptări constructive, premergătoare crize lor ce o 
debiliteaza" (D.R. Young 1985). Această capacitate necesită, în schimb, acel 
conducător care : (1) înțelege corect cum şi de ce se produc schimbări majore în 
organizaţii şi care sunt factorii care modelează rezultatele eforturilor de 
schimbare, şi (2) dispune de cunoaşterea strategiilor, tehnicilor şi condiţiilor 
necesare pentru implementarea eficientă şi planificarea schimbării. 


Construirea şi organizarea ,,noului" implică soluţii creative, ce nu pot fi 
inițiate sau experimentate în cadrul activităților sau programelor obişnuite, 
cotidiene, rutiniere. Altfel spus, orice tentativă de experimentare a unor idei noi 
trebuie să ia în considerație domenii sau activități diferite de cele tradiționale. 
De altfel, principala caracteristică a soluțiilor creative este tocmai distantarea lor 
fata de modurile convenționale de gândire sau acțiune. Totodată, formularea 
unor noi alternative, dar mai ales aplicarea lor nu se poate face fără testarea lor 
prealabilă în cadrul unui program-pilot. Singura posibilitate de a observa în ce 


măsură o nouă strategie corespunde aşteptărilor este de a analiza rezultatele 
produse prin aplicarea ei. lar lipsa rezultatelor prognozate implică, mai departe, 
necesitatea fie de a îmbunătăţi strategia, fie de a renunţa la ea, orientând efor- 
turile şi resursele organizaţiei spre un alt curs de acţiune. 


Desigur, sesizarea oportunităţilor şi „organizarea noului" într-o organizație 
nonprofit sunt strâns legate de asumarea unor riscuri. Şi întrucât orice decizie 
importantă implică asumarea unui risc, este extrem de important să se analizeze 
raportul dintre oportunitate şi risc, pornind dinspre primul element al relației 
(oportunitate) spre cel de al doilea (risc). Altfel spus, odată ce oportunitatea a 
fost sesizată, asumarea riscului presupune considerarea consecinţelor produse 
fie de angajarea în acțiune, fie de alternativa inactiunii. Fiecare din aceste 
alternative se poate dovedi, în funcție de situație, adecvată sau nu pentru 
schimbarea organizaţională. Tocmai de aceea se consideră că adevărata ,,lectie" 
pe care ar trebui s-o cunoască managementul unei organizaţii este că 
„circumstanţele favorabile lansării cu succes şi dezvoltării unei inițiative nu 
durează veşnic, iar acestea trebuie recunoscute şi exploatate atunci când apar 
(D. Young 1985). 


Aplicarea testului abandonului organizat este strâns legată de problema 
schimbării organizaționale. Deşi organizațiile nonprofit se confruntă cu 
dificultăți specifice privind schimbarea organizațională, disciplina abandonului 
organizat este greu, dar nu imposibil, de construit. Iar pentru a ajunge la o astfel 
de disciplină este necesară în primul rând identificarea şi definirea clară a 
misiunii. Cerinta dezvoltării organizației pornind de la misiune implică centrarea 
ei pe acțiune. Misiunea „defineşte strategiile specifice necesare pentru atingerea 
scopurilor cruciale. Ea crează o organizație disciplinată. Prin ea însăşi, poate 
împiedica apariția celei mai obişnuite maladii degenerative a organizațiilor, în 
special a celor mari : împrăștierea resurselor lor, întotdeauna limitate, în lucruri 
care sunt «interesante» sau par «profitabile», în loc de a se concentra mai curând 
pe un număr foarte mic de eforturi productive" (P. Drucker 1993). Mai departe, 
definirea clară a misiunii conduce şi la determinarea criteriilor de performanță 
prin care se pot evalua relevanta şi eficacitatea misiunii, o altă cerință 
importantă pentru aplicarea testului abandonului organizat. lar stabilirea 
criteriilor de performanţă într-o organizație nonprofit trebuie să urmeze o regulă 
simplă, şi anume : calitatea rezultatelor obţinute trebuie căutată în afara 
organizaţiei şi nu înlăuntrul ei. Altfel spus, răspunderea şi responsabilitatea vor 
fi întotdeauna datorate persoanelor, grupurilor sau comunității pe care 
organizația le serveşte, iar performanțele vor putea fi măsurate doar prin 
schimbările sau calitatea rezultatelor produse la acest nivel. 


Capitolul 5 


Caracteristici ale modelului de conducere 
din sectorul nonprofit 


Studiul dimensiunilor organizaționale şi de conducere ale sectorului nonprofit 
reprezintă una din temele considerate esenţiale atât pentru înţelegerea modului 
în care acesta funcționează şi se diferenţiază de alte sisteme instituţionale cât şi 
pentru sensibilizarea diferitelor politici de raportare la acest sector. Totuşi, 
trebuie menționat că istoria studiilor centrate pe managementul organizațiilor 
voluntare este pe cât de scurtă pe atât de controversată la nivelul comunității 
academice şi al practicienilor. De altfel, aşa cum sesizează Drucker (1992), 
însuşi cuvântul „management, acum patruzeci de ani, avea o rezonanță 
supărătoare pentru toți cei implicaţi în activităţile organizaţiilor nonprofit. 
Asociat fiind cu „lumea afacerilor”, aflată la mare distanță de idealul 
organizaţiilor voluntare, „managementul" nu avea ce căuta într-un univers atât 
de diferit. Pe de altă parte, absenţa îndelungată a unor cercetări centrate pe 
analiza dimensiunilor organizaționale şi de conducere proprii agenţiilor 
nonprofit se datorează şi reticentei celor ce argumentează că „managementul 
este management" indiferent de contextul (public, privat sau nonprofit) în care 
este practicat. în ultimul timp însă, ca urmare a noilor dezvoltări şi analize 
privind rolul şi responsabilitatea sectorului în restructurarea bunăstării, şi mai 
ales ca urmare a tensiunilor şi anxietatilor acumulate prin sesizarea ambiguitatii 
informaţiilor şi datelor existente despre agențiile nonprofit, din ce în ce mai 
multe programe de cercetare şi instruire au fost inițiate în scopul ameliorării 
cunoaşterii din domeniul managementului. Ne propunem, în continuare, să 
prezentăm rezultatele cele mai semnificative ale acestor cercetări, sperând în 
acest fel să le descoperim relevanta pentru studiul şi practica managementului in 
organizaţiile voluntare. 


Incidenta managerială a unor diferentiatori ai organizării 


Pornind de la premisa că atât misiunea agenţiilor voluntare cât şi modul de 
obţinere a resurselor ar putea să le influenţeze structura de organizare, o serie de 
cercetări şi-au propus să analizeze această dimensiune, considerată a constitui 
un diferentiator important al organizațiilor nonprofit fata de alte tipuri de 
organizații. Dat fiind că multe aspecte legate de variabilele structurii 
organizationa-le (mărime, flexibilitate, grad de formalizare) au fost discutate în 
capitolele precedente, ne vom rezuma în acest context să prezentăm principalele 
concluzii ale cercetărilor ce s-au axat pe studierea acestei dimensiuni. 


în general, se poate aprecia că structurile organizaționale ale agenţiilor 
nonprofit sunt caracterizate printr-o mărime relativ redusă şi, cel puţin în stadiile 
timpurii de dezvoltare, printr-o flexibilitate mai mare şi un grad mai scăzut de 
formalizare. Pe măsura dezvoltării şi a creşterii in complexitate, în special 
datorită încercărilor de a-şi găsi propria identitate şi specificitate, agențiile 
nonprofit devin mai birocratice şi profesionalizate. Atât ca urmare a procesului 
de dezvoltare cât 'şi a dependenţei de fiscalitatea publică, agenţiile nonprofit tind 
să estompeze diferenţele dintre ele şi perechile lor din sfera guvernamentală sau 
pentru profit, devenind mai antrepre-noriale, birocratice şi profesionalizate 
(Gronjbcrg 1982). Este evident că imaginea oferită de rezultatele cercetărilor cu 
privire la structura organizațională a agenţiilor nonprofit ne aminteşte de multe 
caracteristici ale organizaţiilor birocratice, ceea ce i-a şi determinat pe unii 
autori să le desemneze ca „organizaţii ambigue" sau ,,neo-birocratii" (Billis 
1993). Cu alte cuvinte, dacă există într-adevăr o specificitate a agențiilor 
voluntare din punctul de vedere al structurilor de organizare şi conducere, 
aceasta trebuie căutată în ambiguitatea statusului lor, respectiv în faptul că 
ele ocupă un spaţiu ambiguu, la întretăierea dintre „lumile" birocratiilor şi aso-’ 
ciatiilor. Logica unei astfel de perspective de abordare a agenţiilor voluntare 
porneşte de la observaţia că există trei lumi (în sensul de „scene ale existenţei 
umane") ce dispun de termeni clari de referință sau ceea ce s-ar putea numi 
„reguli ale jocului" : lumea personală, lumea asociaţiilor voluntare şi lumea 
birocratică. La întretăierea dintre aceste ,,lumi" lipsite de ambiguitate apar însă 
două „arii ambigue" : una este cea a grupurilor neorganizate, iar cealaltă a 
agențiilor voluntare. Grupurile neorganizate reprezintă primul pas dinspre lumea 
personală spre cea asociationala. Ele se diferenţiază însă de ambele întrucât, pe 
de o parte, asocierea în grupuri constituite pe baze informale presupune 
distantarea de condiţia prietenului, membrului de familie sau vecinului ce are 
relevanță pentru „lumea personală", iar pe de altă parte, deşi se formează în 
vederea atingerii unui obiectiv sau a rezolvării unor probleme sociale, ele nu 
dispun de structuri stabile sau de identitate Juridică, condiţii ce au relevanţă 
pentru lumea asociationala. 


Agenţiile voluntare ocupă zona ambiguă dintre lumea birocratică şi cea 
asociationala. „Lumea asociationala" poate fi înțeleasă ca referindu-se 
lâ>grupuri organizate de oameni ce urmăresc atingerea unui scop sau rezolvarea 
unor probleme şi care încearcă să-şi definească identitatea prin trasarea unor 
graniţe între ele şi ceilalți. Astfel de grupuri sunt constituite pe baze formale şi 
dispun de o „structură de conducere", chiar dacă aceasta nu poate fi diferențiată 
de membrii sai. „Regulile jocului" în lumea asociationala apelează la alegeri şi 
vot. Pe de altă parte, lumea birocratică este caracterizată printr-un sistem de 
organizare formală a unui personal plătit şi dispus într-o ordine ierarhică. 
Principalele principii cărora li se supune orice organizare birocratică sunt 
ierarhia autorității şi impersonalitatea sistemului de reguli şi reglementări. La 


intersecția dintre lumile asociationala şi birocratică se configurează o „zonă 
ambiguă", ocupată de agenţiile voluntare. Garc sunt condiţiile în care agenţiile 
voluntare ajung să ocupe această zonă ? O asociație poate sau nu să angajeze 
personal retribuit. Cele care nu angajează astfel de personal, bazându-se exclusiv 
pe munca membrilor lor, sunt aşa numitele asociaţii „pure". Totuşi, angajarea 
unor persoane retribuite, cu rol auxiliar (munca de secretariat, facilități de 
transport sau aprovizionare etc), nu presupune neapărat pierderea caracteristici 
de neambiguitatc specifice lumii din care provin, ci mai degrabă transformarea 
lor în grupuri ce „aşteaptă la uşile" lumii birocratice. Dacă o asociație decide 
însă să angajeze personal retribuit pentru rezolvarea sarcinilor importante, atunci 
se poate considera că a intrat deja în teritoriul birocraţiei, devenind în felul aces- 
ta o ,,agentie" sau un ,,nonprofit". Acest tip de argumentatie sugerează în primul 
rând că decizia grupurilor de a transgresa dintr-o formă neorganizată spre una 
birocratică va fi asociată cu diferenţierea mai pronunţată a rolurilor sau 
statusurilor, pe măsură ce apar noi titulaturi cum ar fi cea de ,,membru", 
„membru de comitet", ,,voluntar", „personal", „director" etc. în al doilea rând, 
este de presupus că ambiguitatea celor mai multe statusuri va conduce la 
creşterea tensiunii dintre caracteristicile formale ale lumii birocratice şi cele 
informale ale lumilor asociationala sau personală. Reiese deci că ambiguitatea 
statusurilor este trăsătura distinctivă ce conferă într-adevăr specificitate şi 
individualizează agenţiile voluntare în raport cu alte forme de organizare. 
„Originalitatea" lor constă de fapt în existența a două categorii de oameni, 
fiecare cu propriile funcţii, interese, valori, dar care totuşi acționează împreună 
pentru realizarea obiectivelor. Pe de o parte, există un grup de voluntari dedicați 
unei cauze anume sau îndeplinirii unei misiuni, iar pe de altă parte, există 
personalul profesionist şi retribuit a cărui sarcină este de a contribui la realizarea 
obiectivelor. 


O astfel de perspectivă are însă implicaţii profunde cu privire la modelul de 
conducere adoptat în confruntarea cu ambiguitatea şi complexitatea 
caracteristice agenţiilor voluntare. Este evident că problemele conducerii unor 
astfel de organizaţii depăşesc în dificultate pe cele ale conducerii din 
organizaţiile tipic birocratice sau din asociaţii. Prima cerință cu care se 
confruntă conducerea agenţiilor voluntare este de a cunoaşte şi interioriza 
„regulile jocului" din celelalte două ,,lumi". Aceasta înseamnă că atât liderii 
aleşi ai organizaţiei cât şi personalul retribuit trebuie să aibă în vedere toate re- 
gulile birocratiilor moderne ce tin de ierarhia autorității, responsabilitate, 
niveluri de luare a deciziei, promovare în carieră, contracte de angajare etc. în 
acelaşi timp, ele trebuie să-şi însuşească şi regulile lumii asociationale 
referitoare la misiune, ale seri democratice, vot, calitatea de membru etc. Modul 
de echilibrare a cerinţelor lumii asociationale cu ale celei birocratice va da 
seama atât de „gradul de formalizare" sau nivelul de dezvoltare al agenţiei, 


precum şi de relațiile de putere constituite între variatele grupuri sau ,,statusuri" 
ale agenţiei (membri ai comitetelor, personal retribuit, voluntari, clienți etc). 


Configurarea modelului de conducere 


Derivând din cele prezentate până acum, vom evidenția acele caracteristici ce 
par să configureze originalitatea sistemului de conducere din agenţiile voluntare. 
Trăsătura distinctivă a modelului de conducere din organizaţiile nonprofit se 
referă la existența unui sistem de conducere paralelă ce consacră atât 
autoritatea voluntarilor devotați unei cauze sau unei misiuni, cât şi a 
personalului profesionist şi retribuit. Această particularitate a agenţiilor 
nonprofit este dată de însuşi procesul cristalizării lor ca organizații cu rădăcini 
asociationale şi trăsături birocratice. Nevoia de a-şi găsi propria identitate şi de a 
acționa prin îmbinarea regulilor din lumea aso-ciationala, pe de o parte, şi din 
cea birocratică, pe de altă parte, determină, cum spuneam, o anumită 
ambiguitate a „statusurilor" sau a grupurilor ce alcătuiesc organizația. Se pare 
deci că tocmai această particularitate a modelului de conducere din agențiile 
nonprofit este responsabilă de apariția unor tensiuni sau conflicte ce pot lua o 
multitudine de forme de manifestare. De exemplu, incongruenta dintre valorile 
şi interesele voluntarilor, pe de o parte, şi a membrilor retribuiti, pe de altă parte, 
poate conduce la tensiuni între diferitele abordări ale responsabilitatii pentru o 
problemă sau alta. Tensiuni pot apare şi din inexistența unui acord între 
diferitele grupuri cu privire la adoptarea unor stiluri de organizare mai „bi- 
rocratice" sau mai ,,democratice". Cea mai importantă şi frecvent citată este însă 
tensiunea dintre membrii consiliului de conducere şi personalul executiv 
(profesionişti retribuiti). încercările de a delimita cu exactitate sarcinile 
consiliului de conducere de cele ale personalului executiv - prin diferențierea 
între responsabilitatea decizională şi cea administrativă - au eşuat tocmai 
datorită faptului că ambele au anumite responsabilități în strategia decizională. 
Totodată, s-a demonstrat că există câteva modalități prin care executivul poate 
înclina balanţa puterii în favoarea sa. De exemplu, definind problemele asupra 
cărora trebuie să se ia decizii ca fiind pur profesionale, ele pot fi transferate din 
aria de jurisdicție a consiliului de conducere în cea a executivului. Sau, în cazul 
în care doar consiliul de conducere poate adopta strategiile de dezvoltare a 
organizației, executivul poate influenţa procesul de luare a deciziei prin 
controlul informațiilor furnizate consiliului. De asemenea, având 
responsabilitatea implementării deciziilor, conducerea executivă dispune de încă 
un mijloc de influențare a politicilor adoptate de consiliu (Brager şi Specht 
1973). 


Dualitatea sistemului de exercitare a autorităţii ridică mai departe o serie de 
întrebări cu privire la asumară responsabilitatilor, dar mai ales cu privire la 
modul de distribuţie a răspunderii şi controlului în agenţiile nonprofit. 


Argumentând că multe din problemele şi tensiunile existente în agențiile 
nonprofit sunt provocate de ambiguitatea ,,statusurilor", respectiv a grupurilor 
ce alcătuiesc organizația, este important să evidentiem câteva caracteristici ale 
acestor ,,statusuri" sau grupuri. în acest scop, este necesar să ne referim la 
modul de funcționare atât al consiliului de conducere cât şi al conducerii 
executive, sperând in acest fel să reliefăm acele trăsături distinctive ce conferă 
specificitate structurilor de conducere din agenţiile voluntare şi, prin aceasta, 
problemelor şi tensiunilor cu care se confruntă acestea. 


Capitolul 6 


Funcţii ale consiliului de conducere 


In esenţă, consiliul de conducere al unei agenţii nonprofit poate fi identificat 
cu grupul a cărui principală responsabilitate in re- alizarea scopurilor 
organizaţiei este cea decizională. 


Funcţii strategice 


Rolul consiliului de conducere este de a initia, orienta, sprijini şi promova 
activitatea organizației, fiind răspunzător atât pentru imaginea cât şi pentru 
performanțele agenţiei. în general, se admite că principalele funcții ale 
consiliului de conducere se referă la : 


= Determinarea misiunii şi stabilirea orientării generale, strategice a 
organizaţiei ; 


= Planificarea pe termen lung şi scurt, în vederea adecvării programelor la 
opţiunile de perspectivă ale organizației: 


Stabilirea politicilor fiscale, respectiv a bugetelor, precum şi controlul 
fiscal şi bugetar asociat acestora 


Facilitarea accesului la resursele financiare necesare activităților 
organizației prin implicarea în acţiunile de colectare a fondurilor; 


Selectarea, evaluarea şi controlul personalului administrativ, a respectiv a 
conducerii executive ; 


Dezvoltarea şi menţinerea unor relaţii de comunicare cu comunitatea. 


Fie şi simpla enumerare a principalelor domenii de responsabi- litate ale 
consiliului evidenţiază unele trăsături specifice activității de conducere din 


agenţiile nonprofit comparativ cu alte tipuri de organizaţii. De exemplu, în timp 
ce în firmele pentru profit consiliile de conducere acționează în special în 
situatii-limita sau în stări de criză, în agenţiile nonprofit se pune problema unui 
angajament continuu al membrilor săi fata de misiunea şi activitățile organi- 
zatiei. De asemenea, dacă în agenţiile publice consiliile au mai degrabă un rol 
consultativ sau administrativ, în cele nonprofit funcţiile de control sau 
comunicare cu grupurile comunității şi, mai ales, cele vizând orientarea generală 
a organizaţiei le conferă un grad sporit de putere şi răspundere. 


Având în vedere ca responsabilitatile membrilor consiliului se referă la 
implicarea lor atât în activităţi ce contribuie la bunul mers al organizației cât şi 
în cele ce tin de medierea relaţiilor ei cu mediul din care face parte, deseori 
referirile la rolul consiliului de conducere se fac prin invocarea a două funcții 
majore pe care acesta le-ar avea de îndeplinit, respectiv funcții interne şi -functii 
externe, in acest sens, funcțiile interne ale consiliului ar fi cele de : luare a 
deciziei, control fiscal şi bugetar şi supraveghere şi control ale conducerii 
executive. Pe de altă parte, funcțiile externe se referă la activitățile de strângere 
a fondurilor, dar şi la cele de sprijin al organizației pentru obținerea legitimitatii 
şi puterii în comunitate. Este motivul pentru care unii autori abordează consiliul 
ca o entitate aparținătoare în aceeaşi măsură atât mediului cât şi organizației (M. 
Middleton 1987). Mediul unei organizaţii este format din alte agenţii sau 
organizații (cu care aceasta se poate afla în relaţii de competiţie sau cooperare), 
ca şi din grupuri neorganizate cum ar fi donatorii sau beneficiarii. Totodată, 
membrii consiliului aduc şi ei în organizație factorii de mediu sub forma 
valorilor, convingerilor, atitudinilor sau a reţelelor de relaţii pe care le au cu alte 
grupuri ale comunităţii, fapt ce conduce la considerarea consiliului însuşi ca 
element al mediului. Această perspectivă de abordare a consiliului de conducere 
atât ca parte a organizației cât şi ca element al mediului arc o scrie de implicaţii 
privind modul de exercitare a responsabilitatilor, în special a celor legate de 
facilitarea accesului la resurse sau de dezvoltare a relațiilor cu comunitatea. 


= în continuare, din motive de sistematizare a informaţiilor, ne vom referi la 
principalele responsabilităţi ale consiliului de conducere din perspectiva 
funcțiilor externe şi interne pe care le au de realizat membrii consiliului. 


Funcţii interne 


Aşa cum deja am specificat, funcțiile interne ale consiliului de conducere se 
referă la responsabilitatile decizionale privind : formularea misiunii şi politicilor 
de funcționare ale organizației, controlul fiscal şi bugetar şi selectarea, evaluarea 
si controlul conducerii executive, îndeplinirea acestor funcții presupune ca în 
mod necesar membrii consiliului să stabilească relații atât între ei cât şi cu per- 
sonalul administrativ aJ organizaţiei. O astfel de cerinţă are însă implicaţii cu 


privire la modul de alcătuire a consiliului, respectiv la selecția membrilor, 
structura sau compoziţia sa. Este motivul pentru care vom discuta în primul rând 
acest aspect. 


Teoretic, selecția membrilor într-un consiliu de conducere ar trebui făcută 
prin raportarea şi adecvarea unor cerinţe ce tin de angajamentul personal, 
energia, timpul disponibil, interesul şi domeniile de expertiză ale candidaților la 
misiunea organizației. Câteva din criteriile folosite pentru selectarea candidaţilor 
în consiliile de conducere ale organizaţiilor nonprofit se referă la : interesul 
pentru organizație şi misiunea sa; gradul de familiarizare cu activitățile 
organizației ; timpul disponibil pentru îndeplinirea sarcinilor ce le revin; 
cunoaşterea specifică sau expertiza în unul sau mai multe domenii de activitate 
ale organizației; compatibilitatea între valorile şi atitudinile candidaţilor şi 
funcțiile pe care trebuie să le îndeplinească în consiliu ; prestigiul oferit 
organizației prin prezența lor în consiliu ; accesul la diferite tipuri de resurse 
necesare dezvoltării organizației etc. 


Întrucât calitatea de membru într-un consiliu înseamnă, aşa cum sugerează 
Drucker (1992), „responsabilitate şi nu putere", este extrem de important ca 
membrii consiliului să fie devotați misiunii organizaţiei pentai a-şi putea 
îndeplini sarcinile specifice. De exemplu, necesitatea ca membrii consiliului să 
dispună de o expertiză specifică este dată de responsabilitatile lor cu privire la 
formularea politicilor de funcționare a organizației sau de a răspunde reco- 
mandărilor făcute de personal prin alegerea unui anumit curs de acțiune. De 
asemenea, cerința disponibilizării unui timp suficient de mare pentru a răspunde 
problemelor pe care le au de rezolvat porneşte de la constatarea că membrii 
nedisponibili ai consiliului ii forţează pe ceilalți să-şi asume mai multe sarcini 
decât pot sau ar trebui să-şi asume. Tocmai de aceea se şi consideră că 
participarea activă şi regulată la întrunirile consiliului reprezintă un indicator al 
bunei lui functionari. Totuşi, indiferent de această cerință, se pare că întotdeauna 
vor exista membri a căror participare la întrunirile consiliului şi chiar contribuţie 
la bunul mers al organizaţiei sunt sub standardele acceptate. Acesta este şi 
motivul pentru care fiecare organizaţie trebuie să stabilească anumite limite atât 
cu privire la durata mandatului cât şi cu privire la numărul posibil de realegeri în 
funcție. în general, se admite că perioada optimă de funcţionare a fiecărui 
membru în consiliul de conducere este de trei ani pentru cel mult două mandate. 
Aceasta înseamnă că după primii trei ani orice membru poate fi reales pentru o 
altă perioadă de trei ani în condiţiile în care funcționarea lui în consiliu s-a 
dovedit eficientă. Va trebui să se scurgă o perioadă de cel puţin un an sau doi ani 
pentru ca foştii membri ai consiliului sâ poată fi din nou invitaţi să servească 
organizația. Principiul rotației membrilor consiliului crează atât posibilitatea 
înlocuirii membrilor inactivi cu alții mai activi şi devotați misiunii organizaţiei, 
cât şi cea a infuziei de noi idei, informaţii sau perspective de abordare şi 


soluționare a diferitelor probleme. Totuşi, având în vedere că pentru buna 
funcționare a organizaţiei este necesară menţinerea unei anumite continuitati, 
principiul rotației ar trebui astfel aplicat încât pe parcursul unui an doar o treime 
din membrii consiliului să ajungă la sfârşitul mandatului. 


Referitor la mărimea optimă a consiliilor de conducere, aceasta cu greu 
poate fi specificată. în general, se consideră că atât mărimea cât şi compoziţia 
consiliului vor fi determinate de scopurile şi obiectivele organizației. Totuşi, în 
decizia privind numărul membrilor consiliului trebuie să se aibă în vedere că 
un număr excesiv de mare al membrilor poate conduce atât la un grad scăzut 
de participare cât şi la pierderea coeziunii sau a sentimentului de angajament 
fata de activităţile organizației. Pe de altă parte, existența unui număr prea mic 
de membri ar avea drept consecințe atât imposibilitatea asigurării unei 
diviziuni corespunzătoare a muncii, cât şi ne cesitatea ca un membru sau un 
grup mic de membri să preia responsabilități disproporționat de mari. Din 
datele acumulate până acum a reieşit că un număr de 15-18 membri este 
suficient pentru a controla cam şase domenii de responsabilitate ale 
consiliului. 


Dacă in organizaţiile mici consiliile îşi pot asuma in mod global toate 
responsabilitatile ce le revin, pe măsura dezvoltării şi creşterii în 
complexitate a diferitelor tipuri de activităţi este posibil ca membrii consiliului 
să decidă împărțirea în grupuri sau comitete pentru a-şi facilita îndeplinirea 
sarcinilor. Constituirea comitetelor are cel puţin două avantaje (T. Wolf 1990). 
în primul rând, ele pot analiza detaliat în cadrul unor discuţii mai informale 
diferite probleme sau strategii cu privire la bunul mers al organizaţiei. în felul 
acesta se crează posibilitatea expunerii diferitelor argumente pro şi contra, 
înainte ca acestea să fie supuse dezbaterii consiliului. în al doilea rând, în 
procesul de deliberare ele pot solicita ajutorul unor experți, tară ca aceştia sa 
trebuiască să participe la întrunirile în plen ale consiliului. Deşi nu toate 
organizaţiile decid împărțirea consiliului în comitete, atunci când se adoptă o 
astfel de abordare se pot forma următoarele tipuri de comitete : 


Comitetul executiv - împuternicit să acționeze în numele întregului consiliu 
pentru soluţionarea unor probleme ce necesită; acțiune imediată, dar care nu 
implică decizii politice majore. El, are, de asemenea, funcția de coordonare a 
întregului consiliu, stabilind orarul şi strategiile de lucru în întrunirile acestuia şi 
organizând, totodată, activitatea altor comitete. 


Comitetul financiar - împuternicit să analizeze şi să facă re- comandări cu 
privire la toate controalele şi procedurile financiare. El arc răspunderea de a 
asista activitatea de pregătire şi prezentare a bugetului şi de a revedea toate 
evaluarile financiare. Comitetul de dezvoltare - numit uneori şi de strângere a 


fondurilor, are sarcina de a planifica şi coordona strategiile de dezvoltare a 
fondurilor. 


Comitetul de propuneri - identifică, examinează si recomandă candidați 
pentru ocuparea unui loc în consiliul de conducere. 

Comitetul pentru marketing şi relaţii cu publicul însărcinat cu 
dezvoltarea strategiilor de marketing, de planificare şi de coordonare a 
relaţiilor cu publicul. 


Comitetul pentru personal - împuternicit să elaboreze politicile de 
personal. Rolul lui este de a recomanda consiliului o scală a salarizării, de a 
evalua activitatea directorului executiv şi a recomanda salariul acestuia, de a 
analiza plângerile şi revendicările personalului pentru situaţiile în care este 
necesară implicarea consiliului. 


Consideratiile prezentate până acum cu privire la criteriile de selecţie a 
membrilor sau la standardele ce trebuie să ghideze strategiile de constituire a 
consiliilor au, desigur, un rol orientativ pentru înțelegerea modului de 
funcționare a consiliilor de conducere. în realitate, s-a demonstrat că multe 
consilii fie că nu dispun de o structură formală bine determinată, fie că nu o 
folosesc în procesul de luare a deciziei (M. Middleton 1987). în schimb, apar şi 
se dezvoltă rețele şi structuri informate prin care interacționează diferite 
subgrupuri sau membri individuali, ajungându-se la situația în care multe 
probleme se discută de fapt în afara întrunirilor oficiale ale consiliului. Se crează 
astfel un cadru informai de luare a deciziei la care participă, de obicei, acei 
membri ce au relaţii (sociale, profesionale, de afaceri) mai frecvente în afara 
consiliului şi de la care sunt excluşi cei ce nu fac parte din reţelele informale. 
Dublarea structurii formale a consiliului cu una informală va conduce atât la 
îngustarea spectrului de informaţii şi resurse la care teoretic ar trebui să aibă 
acces toți membrii, cât şi la creşterea puterii relaţiilor dintre anumiţi membri. 
Este evident că dezvoltarea unor „centre de putere" prin intermediul rețelelor 
informale va reduce în mare măsură şi oportunitatea exprimării unor opinii 
diferite. De altfel, s-a demonstrat că unele consilii tind să dezvolte o ierarhie atât 
a pozițiilor membrilor cât şi a comitetelor. în acest sens, comitetul executiv sau 
cel de strângere a fondurilor ocupă locuri mai înalte în ierarhie comparativ cu 
altele, după cum membrii cu status mai înalt fac parte din aceste două comitete, 
pe când cei cu status mai scăzut se ocupă de obicei de programele mai puțin 
prestigioase şi de problemele de personal (Auerbach 1961). Desigur că însăşi ie- 
rarhizarea contribuţiei aduse de fiecare comitet al consiliului poate reduce 
şansele membrilor cu status mai scăzut atât de a-şi exprima opiniile cât şi de a fi 
luate în considerare. 


Rețelele interpersonale acţionează nu numai in sensul influentarii structurii 
consiliilor, dar şi ca mecanisme de selectare a propriilor membri. S-a demonstrat 


astfel că în procesul de recrutare a noilor membri, şansele cele mai mari le au 
candidaţii cunoscuţi deja de ceilalți membri ai consiliului şi ale căror calități 
sunt asemănătoare acestora. Acest proces de selecție a fost descris în termenii 
intervenţiei unui mecanism de autoperpetuare prin care membrii consiliilor 
acceptă doar candidaţii asemănători lor, res-pingându-i pe cei consideraţi prea 
diferiți sau radicali. Cu alte cuvinte, consiliul îşi perpetuează legăturile deja 
statornicite între membrii ei. Este evident că un astfel de mecanism de recrutare 
a noilor membri va conduce la accentuarea omogenitatii consiliului prin 
creşterea similaritatii statusurilor şi opiniilor membrilor consiliului. Perpetuarea 
rețelelor interpersonale şi, implicit, a unor caracteristici sau ,,calitati" ale 
membrilor ce contribuie la constituirea lor are însă consecințe importante cu 
privire la procesul de luare a deciziei. De exemplu, s-a demonstrat că, deşi 
consiliile tipice de conducere sunt alcătuite din 25 până la 40 de membri, 
procesul de luare a deciziei tinde să fie concentrat în mâinile unui număr mult 
mai mic de membri auto-perpetuatori ai consiliului (Provan 1980). 


Predominanta regulii minorităţii în procesul decizional are, mai departe, o 
seric de implicaţii cu privire la stilul de luare a deciziei. De exemplu, 
concentrarea deciziei la nivelul unui grup restrâns de membri poate crea 
aparenţa unui larg consens al membrilor consiliului în acceptarea unei decizii 
sau alteia. Ca atare, stilul de luare a deciziei prin consens este folosit ca un 
mecanism de susținere şi protejare a puterii membrilor mai influenți asupra 
celor mai puţin influenți (Spencer 1981). De altfel, această constatare a şi 
determinat în mare măsură descrierea consiliilor de conducere ale organizațiilor 
nonprofit ca fiind potrivnice conflictului (Brown 1976). Este evident că în 
consiliile auto-perpetuatoare, pe măsura accentuării relaţiilor dintre membrii 
influenţi va creşte şi dorinţa evitării conflictului, perceput ca o sursă potențială 
a pierderii legitimitatii relaţiilor de putere existente şi a unei eventuale 
modificări a modelului de relaţii deja statornicite intre membri. Se pare însă că 
această situație este valabilă mai ales în cazul consiliilor în care relaţiile dintre 
membri au fost constituite în principal în afara organizaţiei, bazându-se pe o 
serie de caracteristici ce tin de status, prietenie sau respect. 

Stilul de luare a deciziei prin consens şi, implicit, reacția adversă faţă de 
conflict nu este totuşi o caracteristică specifică tuturor consiliilor nonprofit. 
Unele studii au demonstrat că apariţia conflictului este strâns legată de alte două 
caracteristici, şi anume diversitatea membrilor şi gradul de participare în 
consiliu a reprezentanților ,,clientelei" servilă de organizație. în condițiile 
participării in consiliu a unor persoane cu profesii, statusuri şi interese extrem 
de diferite este posibil să apară mai multe subgrupuri ce se vor afla într-un 
permanent dezacord cu privire la obiectivele sau politicile organizaționale. 
Astfel de consilii au fost desemnate metaforic cu termenul de ,,zgomotoase", 
practicând un stil negociativ de luare a deciziei. Pe de altă parte, participarea în 
consiliu a unor reprezentanți ai ,,clientelei", respectiv a beneficiarilor serviciilor 


furnizate de organizație, contribuie la creşterea varietăți membrilor şi, implicit, 
a surselor de dezacord sau conflict (Cole 1980). 


Datele prezentate până acum sugerază că însuşi modul de alcătuire a 
consiliului este responsabil în mare măsură de tipul de comportament adoptat de 
acesta. Consiliile potrivnice conflictului sunt caracterizate printr-o similaritate 
destul de pronunţată a calităților membrilor lor, ceea ce conduce la accentuarea 
legăturilor dintre ei şi la tendinţa de evitare a controverselor. Pe de altă parte, 
consiliile „zgomotoase" sunt formate din membri cu caracteristici extrem de 
diferite şi deci cu slabe legături intre ei, ceea ce implică acceptarea conflictului 
şi a unui stil negociativ de luare a deciziei. Totuşi, se pare că inexistenţa sau 
existenţa unor slabe legături între membrii consiliului poate conduce şi la alte 
consecințe ce vizează în principal imposibilitatea găsirii unui sens al propriei 
identități. Lipsa de identitate a consiliului va avea, mai departe, repercusiuni 
privind atât propriul mod de funcționare, dar mai ales relația pe care o stabileşte 
cu conducerea executivă. Este foarte probabil ca inexistența unei identități clare 
a consiliului să producă o profundă ambiguitate a relațiilor de autoritate 
constituite între acesta şi executiv. De exemplu, într-un consiliu format din mai 
multe grupări, fiecare cu propriile ei interese, tendinţa va fi aceea de a transfera 
conducerii executive sarcina găsirii unui echilibru între punctele de vedere 
diferite. în schimb, un consiliu auto-perpetuator, potrivnic conflictului, va evita 
transferul problemelor considerate importante în domeniul conducerii executive. 
Pe de altă parte, având în vedere că atât securitatea poziției cât şi capacitatea de 
influență şi cea de control ale managerului depind de consiliu, nici din 
perspectiva conducerii executive nu este indiferent ce tip de consiliu se află în 
fruntea organizației. 


Dat fiind că relațiile dintre consiliul de conducere şi conducerea executivă 
sunt considerate ca reprezentând una din principalele surse ale tensiunilor cu 
care se confruntă agențiile voluntare, ne vom concentra în continuare pe analiza 
acestui aspect. 

Printre responsabilitatile interne ale consiliului ca structură de conducere a 
unei agenţii nonprofit se numără şi cea de supraveghere şi control a conducerii 
executive. în principiu, rolul consiliului este de a angaja, evalua, controla şi, 
eventual, concedia directorul executiv. Din această perspectivă, directorul 
executiv este subordonat consiliului. Pe de altă parte, directorul executiv are 
responsabilitatea implementării deciziilor luate de consiliu, respectiv a 
organizării şi coordonării activităţilor de zi cu zi în vederea realizării 
obiectivelor organizaționale. Tototdată, el are sarcina angajării, organizării, eva- 
luării şi controlului personalului administrativ din organizaţie. Din această 
perspectivă, se pare că directorul executiv deţine autoritatea funcțională în 
organizație. Este evident că simpla existență a două structuri de conducere este 


în mare măsură responsabilă de ceea ce multi autori descriu ca fiind „echilibrul 
fragil" ce se instaurează de obicei între rolurile şi responsabilitatile lor diferite. 

Deşi multe lucrări dedicate conducerii organizațiilor nonprofit sugerează că 
relația dintre cele două structuri de conducere ar trebui să fie una de parteneriat, 
bazată pe încredere şi respectarea reciprocă a responsabilitatilor şi autorităţii 
fiecăreia, studiile empirice au evidențiat că relația poate fi descrisă mai degrabă 
ca fiind con-flictuală şi tensionată decât cooperantă şi armonioasă. Comparând 
rezultatele mai multor cercetări ce şi-au propus studierea acestor relații, M. 
Middlcton (1987) avansează câteva supoziţii cu privire la cauzele ce ar putea 
explica tensiunile ce le sunt inerente. 

În esenţă, relaţia dintre consiliu şi conducerea executivă este o interacţiune 
dinamică a cărei funcționare este influențată de o seric de factori ce reflectă 
diferențele semnificative de statusuri, norme, roluri, autoritate, responsabilitate 
şi putere între cele două structuri de conducere (Kramer 1987). Modul de 
combinare a tuturor acestor caracteristici diferentiatoare între consiliu şi 
conducerea executivă explică deci in mare măsură complexitatea şi dinamica 
relației. 

Una din caracteristicile importante ce influențează modul de constituire a 
relației dintre consiliu şi conducerea executivă se referă la diferențele de status 
socio-economic. Astfel, în timp ce membrii consiliului de conducere sunt 
recrutaţi de obicei din rândul elitelor de afaceri şi profesionale, fiind totodată 
cunoscuţi ca personalități de vază ale comunităţii, directorii executivi provin de 
cele mai multe ori din clasa de mijloc şi dintr-o categorie profesională de rang 
mediu. Este deci probabil ca aceste diferențe de status social şi economic să 
influenţeze echilibrul relaţiei dintre cele două structuri de conducere în sensul 
unei posibile dominări a directorului executiv de către consiliu. Totuşi, statusul 
socio-economic nu reprezintă singura caracteristică ce poate influenţa modul de 
constituire a relaţiilor de putere. Ea pare să fie contrabalansată de statusul 
profesional al directorului executiv şi, mai ales, de măsura în care acesta este 
recunoscut de către membrii consiliului. Situaţia cea mai frecvent descrisă şi 
considerată tipică pentru majoritatea agențiilor nonprofit este cea in care 
directorul executiv dispune de expertiza ce îi conferă statusul de profesionist, pe 
când membrii consiliului de conducere fie nu sunt profesionişti, fie provin din 
profesii diferite de cea a directorului executiv. Concentrarea expertizei şi 
informaţiei la nivelul conducerii executive reprezintă un mijloc important prin 
care aceasta poate influența, la rândul ei, relația cu consiliul. Influența 
profesioniştilor derivă dintr-o sursă externă a puterii (un grup a cărui identitate 
profesională este constituită in afara organizației), din ideologia lor profesională, 
ca şi din accesul la informațiile, cunoştinţele şi tehnologiile importante pentru 
activitățile organizației (M. Middleton 1987). Este evident că, prin toate 
caracteristicile menţionate, statusul profesional al directorului executiv poate 
acționa ca un factor de diminuare a puterii consiliului. 


Dacă diferenţele de status socio-economic şi profesional pot explica la nivel 
teoretic cauzele potenţiale ale apariţiei unor tensiuni intre consiliu şi conducerea 
executivă, măsura în care acestea se vor şi produce este influenţată de o scrie de 
alte variabile. în primul rând, este foarte probabil ca directorii executivi să nu 
acționeze întotdeauna în conformitate cu ideologia profesiilor lor, după cum este 
posibil ca nici membrii consiliului să nu acționeze în principal prin prisma 
statusului lor socio-economic. Există însă o serie de alti factori ce tin de 
constituirea unor relații informale între membrii consiliului şi directorul executiv 
sau de timpul petrecut împreună pentru rezolvarea problemelor organizaţiei care 
ar putea tempera sau diminua efectele diferenţelor de status. în al doilea rând, 
prin însuşi procesul de luare a deciziei conducerea executivă poate inclina 
balanţa puterii în favoarea sa. S-a demonstrat astfel că membrii consiliului tind 
să fie mai degrabă un fel de ratificatori politici decât creatori ai deciziei, 
ocupându-şi mare parte a timpului din întrunirile consiliului cu discutarea unor 
probleme rutiniere în dauna celor importante. De asemenea, definind multe 
probleme strategice ce ar trebui să intre în aria de preocupări a consiliului ca 
fiind pur profesionale, conducerea executivă poate îndepărta realmente consiliul 
de la deciziile importante, dirijându-l spre ceea ce deseori este descris ca 
„procesul de luare a non-deciziei". în mod similar, conducerea executivă poate 
centra atenția consiliului spre discutarea" aşa-numitelor „probleme externe" în 
dauna celor interne, ce tin de politicile şi programele organizației. 


Dinamica relaţiei dintre consiliu şi conducerea executivă este influențată nu 
numai de caracteristicile individuale şi de grup ale membrilor celor două 
structuri de conducere, dar şi de o serie de factori organizationali ce tin de 
gradul de complexitate structurală şi tehnologică, de diferitele etape de 
dezvoltare specifice „ciclului de viata" al unei organizații, de gradul de izolare a 
organizației în spaţiul fizic sau social etc. De exemplu, Perrow (1963) a 
demonstrat că raporturile de putere se schimbă de-a lungul timpului între 
diferitele grupuri-cheie ale organizației în funcție de cine îşi asumă realizarea 
„sarcinilor critice". Sarcinile critice se referă la asigurarea in-puturilor necesare 
dezvoltării organizaţiei, obținerea legitimitatii şi coordonarea atât a membrilor 
organizației cât şi a relaţiilor cu cei din afara organizației. în funcție de diferitele 
stadii de dezvoltare a organizației, un grup ajunge să le domine pe celelalte prin 
preluarea sarcinilor critice. Astfel, într-un studiu ce şi-a propus să analizeze 
evoluția obiectivelor unui spital, Perrow a depistat patru etape cronologice : 
dominaţia consiliului, dominaţia personalului medical, controlul directorului 
executiv şi conducerea colectivă. în cazul conducerii colective, procesul de luare 
a deciziei se bazează pe convergenta întâmplătoare a unor interese pe termen 
scurt. De exemplu, decizia luată de un grup are consecinţe pentru alte grupuri 
însă, odată luată, este acceptată fără a mai fi revizuită. Acest proces de luare a 
deciziei sacrifică însă evaluarea consecințelor pe termen lung în favoarea 
consensului şi armoniei pe termen scurt. Este evident că în această situație 


organizația evită confruntarea deschisă cu privire la valorile şi interesele 
specifice diferitelor grupuri. 


Un alt factor ce influențează dinamica interacțiunii dintre consiliu şi 
directorul executiv este reprezentat de tipul de relaţii existente între membrii 
consiliului, director şi restul personalului din organizație. De exemplu, sprijinul 
acordat directorului executiv de către personalul din subordine poate spori 
puterea acestuia în raport eu consiliul. Totuşi, se pare că probabilitatea 
producerii unei astfel de situații este influențată de gradul de distantare a 
consiliului de restul organizației. Lipsa de comunicare a membrilor consiliului 
cu directorul executiv, ca şi reticenta în furnizarea sau obținerea de informaţii 
pot favoriza o eventuală „înțelegere secretă" sau alianţă între directorul executiv 
şi personal. Pe de altă parte, de-a lungul timpului şi prin participarea la o serie 
de activităţi comune se poate institui o serie de interacțiuni informale între 
membrii consiliului de conducere şi cei ai personalului. Existenţa unor astfel de 
relaţii poate duce la subminarea puterii directorului executiv atât în raport cu 
consiliul cât şi cu personalul. Probabilitatea apariției unei alianţe între consiliu şi 
personal este dată de fapt de lipsa unei identități clare a consiliului, ceea ce 
conduce la o anumită ambiguitate a relațiilor de autoritate din cadrul 
organizației. 


m Prezentarea diferitelor caracteristici care diferențiază membrii consiliului 
de cei ai conducerii executive, ca şi a factorilor ce influenţează relaţia dintre cele 
două sisteme de conducere, a avut rolul de a evidenția câteva cauze ale 
potentialelor tensiuni şi ambiguitati existente la acest nivel. Poate tocmai de 
aceea relaţia a şi fost definită ca una ,,paradoxala" (M. Middlcton 1987). Si, aşa 
cum se întâmplă cu majoritatea paradoxurilor, este improbabil să se poată găsi o 
soluţie. Cu toate că in agenţiile nonprofit autoritatea ultimă revine consiliului de 
conducere, el este extrem de dependent, atât in obţinerea informaţiilor cât şi în 
implementarea deciziilor, de directorul executiv. Acesta, la rândul lui, în ciuda 
multiplelor mijloace de a influenţa şi controla consiliul, este angajatul şi 
subordonatul consiliului şi deci dependent de el. Ca atare, calea cea mai bună de 
abordare a acestei relații se referă nu atât la demersul de înlăturare a cauzelor ce 
par responsabile de apariţia tensiunilor, ci la cunoaşterea şi dirijarea lor astfel 
încât să nu se ajungă la conflicte intolerabile care să împiedice funcționarea şi 
supraviețuirea organizației. 


Funcţii externe 


În esenţă, funcţiile externe ale consiliilor de conducere vizează 
responsabilitatile de facilitare şi mediere ale relaţiilor organizației cu mediul 
prin reducerea ,,constrangerilor" acestuia sau prin adecvarea mai eficientă a 
organizației la cerințele mediului. în acest sens, membrii consiliului de 
conducere pot fi considerați ca „ambasadori" ai organizației, al căror rol ar fi 


acela de a-i reprezenta interesele in fata comunităţii, dar şi de a le susține sau 
proteja atunci când este supusă diferitelor presiuni externe (Drucker 1992). 
Îndeplinirea acestor funcţii implică: dezvoltarea unor relaţii cu oamenii, 
grupurile sau organizațiile comunităţii în scopul asigurării unui flux de 
informaţii şi resurse necesare funcționării şi dezvoltării organizaţiei ; 
prelucrarea informațiilor obținute din aceste relații pentru adecvarea 
programelor şi activităților organizaţiei la cerințele mediului ; influențarea 
mediului în favoarea organizației în vederea reducerii constrângerilor impuse de 
acesta (M. Middleton 1987). Este evident că pentru stabilirea interacțiunilor cu 
mediul, o primă cerinţă este ca membrii consiliului să aibă capacitatea inițierii şi 
dezvoltării unor variate şi multiple legături interorganizationale. lar pentru a 
răspunde acestei cerinţe este necesar ca, prin însuşi procesul de selecție a 
membrilor, organizația să-şi asigure reprezentarea în consiliu a unei cât mai 
largi diversitati a organizaţiilor şi grupurilor sociale ce alcătuiesc mediul în care 
ea funcționează. Argumentul principal al acestei cerințe referitoare la 
compoziţia consiliului se bazează pe supoziţia că prin multiplicarea şi 
diversificarea mediilor de proveniență a membrilor consiliului se vor putea 
întări legăturile organizației cu mediul, reducându-se implicit incertitudinea 
organizațională. Totuşi, în ciuda coerentei unei astfel de motivații, datele 
cercetării sugerează că multe agenţii nonprofit inte-ractioneaza prin intermediul 
consiliului cu un spectru destul de îngust al straturilor sociale. De exemplu, într- 
un studiu ce a analizat caracteristicile a 38.000 de membri ai consiliilor de 
conducere din câteva colegii şi universităţi, Kohn şi Mortimer (1983) au ajuns 
la identificarea următoarei compoziţii : 85 la sută erau bărbaţi, 65 la sută peste 
cincizeci de ani, 95 la sută licentiati, iar 75 la sută erau fie experți în diferite 
profesii, fie lucrau în domeniul afacerilor. Explicaţia acestei slabe reprezentări a 
multor grupuri sau categorii profesionale, sociale sau de vârstă rezidă probabil 
în incertitudinea cu care se confruntă multe din agenţiile nonprofit în stabilirea 
unor relații cu mediul extern. Este de presupus că grupurile slab reprezentate 
(femei, tineri, minorităţi) sunt tocmai cele care au un acces redus la resursele 
economice, sociale sau politice necesare funcționării organizaţiei. într-un studiu 
comparativ cu privire la funcțiile consiliului în trei tipuri de organizații (spitale 
guvernamentale, religioase şi nonprofit), Pfeffer (1973) a ajuns la concluzia că 
gradul de dependență a organizațiilor de resurse va influența procedura de 
selecție a membrilor consiliului, mărimea şi functiile lui. De exemplu, 
dependenţa spitalelor private nonprofit de resursele financiare ale comunității a 
condus la existenţa unor con silii mari, ai căror membri erau în special lideri 
influenţi ai organizațiilor de afaceri şi ale căror funcții constau in principal în 
obținerea de resurse. în schimb, în spitalele religioase, nedependente de 
resursele locale, consiliile erau formate din reprezentanţi ai diferitelor grupuri 
etnice şi socio-economice ale comunității, fiind centrate în special pe 
îndeplinirea unor funcții administrative. 


Pe de altă parte, se argumentează că folosirea consiliilor ca instrumente de 
influențare şi control ale mediului organizației poate produce o serie de alte 
consecințe neanticipate ce vizează în principal distribuţia relaţiilor de putere în 
comunitate. Astfel, prin însuşi procesul de realizare a funcțiilor externe ale 
agenţiilor nonprofit, consiliile se pot transforma în mecanisme de integrare a 
anumitor grupuri ale comunităţii, facilitând coeziunea elitelor locale (Hali 
1982). O serie de cercetări au demonstrat că prin cooptarea în consiliile de 
conducere a unor membri de vază ai comunităţii, organizația îşi asumă de fapt 
riscul ca aceştia să acționeze conform propriilor lor interese ce pot fi diferite de 
ale organizaţiei. De exemplu, pe baza unor analize de rețea, Salzman si 
Domhoff (1983) au ajuns la concluzia că una din functiile importante ale 
consiliilor nonprofit este cea de disponibilizare a unui spaţiu unde elitele îşi pot 
întări legăturile reciproce prin discutarea unor probleme sociale, economice şi 
politice. Ei au constatat că elitele de afaceri ale comunităţii folosesc întrunirile 
consiliului nonprofit ca un mijloc de a se întâlni şi schimba informații, 
accentuând în acest fel coeziunea de clasă. 


Datele prezentate mai sus ar putea sugera că rolul consiliilor în facilitarea 
coeziunii elitelor locale ale comunităţii este inerent oricărei organizații 
nonprofit. Totuşi, se pare că această afirmaţie este valabilă doar pentru anumite 
agenții, neavând acoperire pentru cele mai mici şi mai putin prestigioase. în 
acest sens, datele cercetărilor relevă că există un anumit model folosit de 
membrii consiliilor in selectarea agențiilor nonprofit pe care doresc să le ser- 
vească. De exemplu, membrii cu status înalt dintr-o comunitate tind să se 
regăsească in consiliile de conducere ale acelor agenţii nonprofit ce sunt 
percepute ca importante şi prestigioase pentru comunitatea respectivă. Printre 
acestea se numără colegiile, universităţile, spitalele, organizațiile culturale, unde 
consiliile sunt dominate de reprezentanţi ai elitelor de afaceri. în schimb, 
agenţiile de servicii sociale, de exemplu, sunt considerate „mai puţin vitale" şi, 
ca urmare, consiliile lor sunt alcătuite din persoane cu slabe legături la nivelul 
elitelor comunitare (M. Middleton 1987). 


Implicarea şi participarea persoanelor cu status înalt în consiliile nonprofit 
ale agenţiilor considerate prestigioase, ar putea fi explicată şi prin referire la 
motivațiile lor personale şi carieristice. După cum se ştie, calitatea de membru 
într-un consiliu de conducere implică munca de voluntariat, ale cărei motivații 
ar putea viza: creşterea propriei vizibilitati în comunitate, oportunităţi de mobili- 
zare a resurselor multor alte organizații în numele politicilor şi instituțiilor 
susținute de membrii consiliului, multiplicarea şi întărirea relaţiilor sociale şi 
profesionale etc. Există însă şi motivații ce tin de facilitarea ascensiunii in 
propria carieră prin intermediul voluntariatului în consiliile organizaţiilor 
nonprofit. în acest sens, se pare că unele companii de afaceri promovează 
politici de încurajare a muncii voluntare, considerată o condiție importantă 


pentru dezvoltarea unei cariere rapide în companiile respective. De exemplu, un 
funcționar tânăr îşi poate construi destul de repede o bună reputație prin 
angajarea şi participarea vizibilă la munca filantropică (Fenn 1971). Este deci de 
presupus că persoanele cu puternice aspirații carieristice vor gravita în jurul 
agenţiilor mari şi prestigioase, ale căror valori comunitare înalte le conferă 
vizibilitate şi, totodată, le oferă un spaţiu mai larg de acţiune. Pe de altă parte, 
într-un studiu dedicat analizei consiliilor nonprofit alcătuite în special din 
funcționari executivi ai corporațiilor de afaceri, Fenn (1971) a ajuns la concluzia 
că aceştia tind să selecteze nu numai agenţiile mari şi prestigioase, dar, totodată, 
le preferă pe cele ,,traditionale" în defavoarea celor „contemporane". Agenţiile 
tradiționale sunt caracterizate printr-o anumită omogenitate cu privire la statusul 
socio-eco-nomic sau valorile membrilor ce le alcătuiesc, astfel încât personalul 
organizaţiei este cel ce decide orientarea şi programele ei. în schimb, agenţiile 
contemporane sunt organizaţii eterogene, ai căror membri provin dintr-o mare 
varietate de straturi sociale şi economice. în aceste agenții nu numai personalul 
dar şi consumatorii au un cuvânt de spus în legătură cu inițierea şi 
implementarea acelor programe desemnate să-i servească. S-ar putea deci 
avansa supoziţia că reprezentanţii corporațiilor de afaceri preferă agenţiile 
tradiționale tocmai datorită împărtăşirii unor poziţii sociale şi valori de referință 
comune cu ale organizaţiei. 


Asa cum a reieşit, in însuşi procesul de îndeplinire a rolului de mediere între 
organizație şi mediu, membrii consiliului dezvoltă o serie de relații sociale şi 
organizaționale a căror funcționare depăşeşte invocatele beneficii referitoare la 
bunul mers al organizaţiei. Prin implicarea în activitățile consiliilor de 
conducere, membrii cu status înalt pot beneficia atât de avantajele schimbului de 
informaţii şi integrării în rețele de relaţii sociale importante pentru propria 
carieră, cât şi de cele ce vizează consolidarea statusului şi puterii lor în 
comunitate. Totuşi, din perspectiva modului de funcţionare a organizaţiei, se 
pare că avantajele constituirii consiliilor din membri cu status înalt ai 
comunităţii tind să se diminueze. S-a constatat astfel că pe măsură ce legăturile 
dintre membri devin mai puternice şi mai stabile descreşte probabilitatea 
accesului lor la informaţii şi resurse cât mai variate (Granovetter 1973). Prove- 
nienta membrilor din straturi sociale şi economice relativ similare, ca şi 
accentuarea şi perpetuarea legăturilor din propriile rețele sociale diminuează 
capacitatea lor de a obţine informaţii privind schimbările ce se pot produce in 
afara propriilor rețele. Din acest punct de vedere, se poate aprecia că membrii 
consiliilor de conducere astfel alcătuite nu sunt pregătiți să îndeplinească una 
din responsabilitatile importante, şi anume cea de adecvare a necesităților 
organizației la cerinţele mediului. 


O altă consecință importantă a predominantei în consiliile de conducere a 
membrilor cu status înalt din comunitate vizează însuşi modul de distribuţie a 


resurselor (M. Middleton 1987). în multe cazuri, membrii consiliilor sunt chiar 
reprezentanții principalelor corporaţii ale comunității, respectiv a celor mai 
importante surse de donații. în situația existenţei unor resurse limitate, membrii 
consiliului pot influența modul lor de distribuţie în favoarea organizațiilor pe 
care le reprezintă. Este evident că în acest caz criteriul de distribuţie a resurselor 
are în vedere nu atât necesităţile sau programele organizației cât puterea socio- 
economică a consiliului agenţiei solicitatoare de fonduri. Pe de altă parte, 
această situaţie are consecinţe pentru agenţiile nonprofit cu status mai scăzut ale 
căror consilii, după cum este de aşteptat, sunt formate din membri cu status mai 
scăzut. Eforturile acestor consilii vor trebui orientate spre re-distributia 
resurselor în favoarea cetăţenilor ce dispun de un slab capital politic cum ar fi 
săracii, persoanele dezavantajate sau membrii grupurilor minoritare. Este 
evident că atât statusul mai scăzut în cadrul comunității cât şi accesul redus la 
resursele acesteia fac extrem de dificilă sarcina agențiilor nonprofit din această 
categorie de a schimba modul existent de distribuţie a resurselor. Rezultatul este 
că ele se vor confrunta întotdeauna cu dificultăți majore pentru îndeplinirea 
obiectivelor şi punerea în practică a propriilor programe. 


Reproducerea relaţiilor de putere de la nivelul comunităţii in consiliile de 
conducere ale agenţiilor nonprofit are importante implicații pentru înţelegerea 
modului lor de funcţionare şi, mai ales, a surselor ce le diferențiază. Nu este 
deci surprinzător că însuşi modul de alcătuire şi structura specifică anumitor 
agenții nonprofit -în fapt a celor mai prestigioase şi stabile - le conduce la 
menţinerea status quo-uli\, ceea ce i-a şi determinat pe unii autori să accentueze 
„rolul conservator" jucat de acestea (M. Middleton 1987). 


Prezentarea diferitelor consecinţe ce decurg din comportamentul şi modul de 
funcționare a consiliilor de conducere în îndeplinirea responsabilitatilor de 
mediere a relaţiilor organizației cu mediul a avut rolul de a evidenția „puterea" 
consiliului, cel puţin cu privire la acest aspect. Dacă în realizarea altor funcții 
consiliul are o mai mică libertate de acțiune, fiind supus diferitelor constrângeri 
şi presiuni venite din interiorul organizaţiei, capacitatea lui de influenţă şi 
control devine evidentă în îndeplinirea responsabilitatilor ce tin de modelarea 
relațiilor organizației cu mediul. 


Capitolul 7 


Conducerea executivă 


Modelul de conducere al agenţiilor nonprofit specifică existența a două 
structuri sau sisteme de autoritate desemnate să asigure funcționarea optimă a 
organizației. Daca responsabilitatile decizionale definesc aria de competență a 


consiliului de conducere, cele administrative desemnează spațiul de acțiune şi 
intervenție al conducerii executive. întrucât se consideră că modul de 
îndeplinire a responsabilitatilor administrative determina în mare parte atât efi- 
cienta cât şi ,,imaginea" organizației în comunitate, vom examina, în 
continuare, principalele aspecte legate de comportamentul, rolul şi funcțiile 
conducerii executive în organizațiile nonprofit. 


În esenţă, principalele funcţii ale directorului executiv dintr-o agenție 
nonprofit vizează, pe de o parte, iniţierea, organizarea şi modelarea relaţiilor 
organizației cu mediul şi, pe de altă parte, integrarea şi coordonarea resurselor 
umane şi financiare ale organizaţiei în scopul realizării obiectivelor propuse. 
Fiecare din aceste mari domenii de responsabilitate vor fi analizate din 
perspectiva a două funcţii complementare ce consacră aria de competenţă şi 
autoritate a directorului executiv în conducerea organizaţiei, şi anume funcțiile 
externe şi funcțiile interne. Totodată, descrierea principalelor probleme cu care 
se confruntă conducerea executivă a organizaţiilor nonprofit în îndeplinirea 
acestor funcţii va permite, sperăm, identificarea acelor caracteristici ce o 
diferențiază de conducerea altor tipuri de organizaţii. 


Funcţii externe 


Una din caracteristicile ce evidenţiază ,,originalitatea" agenţiilor nonprofit în 
comparaţie cu alte tipuri de organizaţii vizează multitudinea relațiilor pe care 
trebuie să le stabilească şi care, de altfel, sunt considerate ,,vitale" pentru buna 
lor funcționare. Această particularitate este dată de însăşi misiunea 
fundamentală a organizaţiilor nonprofit, şi anume aceea de a se afla în serviciul 
oamenilor, al comunităţii şi al societății. Dedicate oamenilor (prin misiune) şi 
dependente totodată de ei (prin lipsa de capital), organizaţiile nonprofit se 
confruntă cu necesitatea multiplicării relaţiilor cu o varietate de persoane, 
grupuri sau organizaţii ale căror resurse (umane şi financiare) se pot constitui 
într-un potential important pentru supraviețuirea şi funcționarea lor. 


La nivelul funcțiilor externe, una dintre principalele responsabilităţi ale 
directorului executiv se referă la identificarea şi dezvoltarea resurselor şi 
programelor necesare bunului mers al organizaţiei, îndeplinirea acestui obiectiv 
implică însă o permanentă raportare la condițiile mediului în care funcționează 
organizaţia şi care pot influenţa în mare măsură însăşi eficiența acesteia din 
perspectiva menţionată. Dat fiind că organizaţiile nonprofit sunt extrem de de- 
pendente în constituirea fondurilor sau bugetelor necesare îndeplinirii propriilor 
programe şi activități de resursele externe, cerința cunoaşterii, influentarii sau 
modelării mediului capătă substanță. Desigur că o astfel de cerință nu este 
specifică doar agenţiilor nonprofit, întrucât vitalitatea sau vulnerabilitatea 
organizaţiilor din toate sectoarele sunt în mare măsură potentate de schimbările 
permanente ale mediului şi de modul lor de adecvare la aceste schimbări. 


Totuşi, se pare că agențiile voluntare sunt mult mai mult influențate de 
constrângerile mediului decât alte tipuri de organizații tocmai datorită unor 
posibile inadecvări între cerinţele pentru productivitate şi eficienţă, pe de o 
parte, şi cele legate de misiunea şi valorile ce le orientează activitatea, pe de altă 
parte. Totodată, în ultimul timp s-au produs o serie de schimbări staicturale ce 
au culminat cu apariția unor medii turbulente, extrem de dinamice sau chiar 
instabile, caracterizate printr-o acută lipsă de resurse, un înalt grad de politizare, 
o intensificare a tendinței de transferare a serviciilor publice în sectorul privat, 
precum şi prin multiplicarea atât a cerințelor consumatorilor, cât şi a 
revendicărilor pentru creşterea calității serviciilor. Astfel de schimbări implică 
necesitatea adoptării unor strategii de conducere centrate pe confruntarea şi 
negocierea permanentă cu mediul în scopul reducerii constrângerilor şi ame- 
nintarilor pe de o parte, şi al identificării, exploatării sau stimulării resurselor şi 
oportunităţilor, pe de altă parte. 


Recunoaşterea importanţei şi rolului mediului în generarea acelor condiţii ce 
influențează însăşi supraviețuirea şi dezvoltarea organizației are o serie de 
implicaţii privind modelul de conducere adoptat de conducerea executivă. 
Astfel, dacă în condiţiile unui mediu relativ stabil şi omogen există o tendință 
evidentă de centralizare şi concentare a autorității luării deciziei la nivelul 
directorului executiv, schimbarea rapidă a condiţiilor de mediu determină 
adoptarea unui model de conducere descentralizat şi orientat spre elementele, 
factorii sau forţele ce acționează în afara organizației (H. Schmid 1992). Cerinta 
unei astfel de orientări decurge nu numai din recunoaşterea importanţei mediului 
ca principal furnizor de resurse pentru agențiile nonprofit, dar şi din tendinţa 
recentă de creştere a competiției pentru obţinerea lor. Cu alte cuvinte, însăşi 
penuria de resurse a accentuat rivalitatea dintre diferitele tipuri de organizaţii ce 
luptă pentru obținerea unui grad crescut de acces şi control al acestora. Mai 
mult, aceste caracteristici ale mediului se reflectă şi la nivelul organizației, unde 
diferitele grupuri de interese şi coaliții concurează deseori pentru resursele ce le- 
ar conferi controlul asupra altora şi, deci, posibilitatea de a influența politica or- 
ganizatiei in sensul propriilor interese. Efectul acestei competiții ar viza 
încercarea organizaţiei de a se distanța de agenţiile externe prin creşterea 
dependenţei altora de ea. în acest context, este posibil ca directorul executiv să- 
şi asume mai degrabă responsabilitatea formulării şi adoptării unei strategii de 
reducere a dependenței organizației de resursele externe. în confruntarea cu 
dependentele externe, rolul său ar fi acela de a asigura un flux stabil de resurse, 
de a negocia cu rivalii şi de a menţine un echilibru între grupurile de interese (H. 
Schmid 1992). 


Orientarea conducerii executive spre mediul din afara organizației implică în 
acelaşi timp responsabilitatea identificării mijloacelor prin care organizația îşi 
va putea câştiga legitimitatea. O astfel de responsabilitate presupune constituirea 


unor relații cu alte organizații voluntare, cu agenții guvernamentale, firme 
comerciale, donatori, clienți şi lideri ai comunităţii. Totodată, este necesară 
implicarea personalului în acțiunile de reprezentare a organizației în faţa 
comunității şi a liderilor guvernamentali. 


Rezultatele unor cercetări recente au demonstrat că adoptarea unor strategii 
de conducere centrate pe mediu influențează pozitiv însăşi eficiența 
organizațională (Schmid & Bargal 1988). Aceasta înseamnă că directorii 
executivi ce urmăresc îmbunătățirea eficienței organizaționale ar trebui să-şi 
orienteze eforturile spre obținerea şi potentarea sprijinului acelor agenții externe 
ce controlează resursele necesare supravieţuirii organizaţiei. O astfel de cerință 
capătă relevanţă în special pentru organizațiile ce nu dispun de propriul capital 
şi ale căror activități depind de modul de generare a resurselor din mediul 
extern. 


Orientarea spre mediu are consecinte si asupra stilurilor de conducere 
adoptate. Asa cum am menţionat, o strategie de conducere centrată pe 
confruntarea cu mediul organizatiei este de obicei asociata cu descentralizarea 
autorității şi adoptarea unui stil participativ de conducere. Nevoia 
descentralizării şi delegării autorităţii este detenninată de însuşi procesul de 
negociere cu mediile instabile, politizate şi lipsite de resurse, ce provoacă şi 
chestionează permanent legitimitatea organizaţiilor. Confruntarea cu astfel de 
medii necesită un efort cooperator al tuturor membrilor organizației în vederea 
realizării obiectivelor propuse. Este deci de aşteptat ca delegarea autorităţii să 
conducă atât la o implicare mai mare a personalului în activitățile administrative 
menite să consolideze poziția organizaţiei, cât şi la despovărarea directorului 
executiv de sarcinile rutiniere şi consumatoare de timp. în felul acesta el şi-ar 
putea dedica timpul şi energia gândirii creatoare şi planificării strategice, 
anticipării problemelor ce pot apare din schimbarea mediului şi identificării de 
noi oportunități. Este evident că, din această perspectivă, responsabilitatile 
directorului executiv ar depăşi simpla ancorare in zona ,,administrativului", ele 
vizând mai curând „dezvoltarea resurselor umane, încurajarea inițiativei, 
tolerarea esecului şi încurajarea inovației (Schmid 1992, p. 113). De altfel, 
accentuarea acestor caracteristici specifice modelului de conducere orientat pe 
sarcinile derivate din mediu a şi determinat pe unii autori să definească rolul 
directorului executiv în termenii ,,antreprenoriatului" (D. Young 1987). Cu toate 
că „spiritul întreprinzător" şi funcțiile antreprenoriale sunt asociate de obicei 
organizaţiilor de afaceri, există suficiente argumente în favoarea ideii că 
„antreprenoriatul este important pentru vitalitatea organizațiilor din toate 
sectoarele întrucât mediile organizaţiilor sunt într-o permanentă schimbare, de- 
seori într-o manieră care fie le ameninţă sursele de subzistență, fie crează noi 
oportunități pentru dezvoltare - ambele cazuri creând scena antreprenoriatului" 
(p. 168). Deşi funcțiile antreprenoriale sunt sau ar trebui să fie 


caracteristice tuturor organizaţiilor ce funcționează în medii dinamice, modul 
lor de realizare diferențiază totuşi strategiile de conducere adoptate în diferite 
tipuri de organizaţii, în acest sens este evident că directorul executiv al 
unei agenții nonprofit este supus unor rigori sau constrângeri diferite de cele ale 
conducerii firmelor pentru profit sau agențiilor guvernamentale. Ar fi deci 
interesant de aflat care sunt diferențele şi similitudinile între ,,antreprenorii" 
organizaţiilor nonprofit, pentru profit şi guvernamentale. 


Rezultatele unei cercetări comparative realizată de Young (1987) 
prin studiul de caz a nouă organizații din cele trei sectoare au scos în 
evidență câteva aspecte referitoare la riscurile şi constrângerile cu care se 
confruntă conducerea executivă din cele trei tipuri de organizaţii. Astfel, în 
ciuda concepției tradiționale conform căreia asumarea riscului reprezintă esenţa 
activității antreprenoriale în întreprinderile de afaceri, se pare că aceasta nu este 
o particularitate specifică doar acestui sector. Datele cercetării au relevat că 
directorii executivi din agenţiile nonprofit, cel puţin în măsura în care doresc 
într-adevăr să realizeze ceva, îşi asumă aproape întotdeauna riscuri, fie ele 
financiare, profesionale sau juridice. De exemplu, riscul reputației profesionale 
sau al stabilității poziției pare să caracterizeze în egală măsură conducerea din 
firmele private, publice sau nonprofit. Este posibil chiar ca asumarea riscului să 
aibă consecinţe mai dramatice pentru antreprenorii nonprofit decât pentru 
colegii lor din alte tipuri de agenţii. în acest sens s-a constatat că una dintre 
marile dificultăți cu care se confruntă directorii organizațiilor nonprofit vizează 
tocmai sacrificarea reputației personale în numele unei idei ce s-ar putea dovedi 
inoperantă. Referitor la riscurile financiare, diferenţa dintre antreprenorii firme- 
lor private şi cei nonprofit constă în faptul că, în timp ce răspunderea primilor 
este asigurată de instituţiile financiare, ceilalți pot să nu se bucure de o astfel de 
protecție. S-a demonstrat chiar că apariţia unor probleme financiare într-o firmă 
privată ar putea determina proprietarii ce urmăresc minimizarea răspunderii 
financiare personale să o transforme îutr-una nonprofit (Legoretta şi Young 
1986). 


Referitor la constrângerile cu care se confruntă antreprenorii agenţiilor 
nonprofit, deşi acestea sunt în mare parte similare celor din alte sectoare, modul 
de raportare la ele este diferit. Specificitatea agențiilor nonprofit din perspectiva 
grupurilor sau categoriilor de persoane pe care le servesc, a surselor de obţinere 
a venitului şi a regulilor cărora trebuie să li se conformeze diferențiază în mare 
măsură antreprenorii nonprofit de cei ai firmelor private sau publice. De 
exemplu, obținerea capitalului sau strângerea fondurilor reprezintă o preocupare 
centrală pentru directorii executivi din toate organizaţiile. Totuşi, antreprenorii 
agenţiilor nonprofit se confruntă cu dificultăți specifice tocmai datorită 
dependenţei de resursele externe sau chiar din cauza lipsei de acces la capital. 
Dependenţa masivă de fondurile guvernamentale se poate constitui, de exemplu, 


într-un obstacol major pentru iniţierea unor noi programe sau implementarea lor. 
Totodată, decizia de a respinge sprijinul financiar guvernamental implică 
creşterea dependenţei de preferinţele donatorilor, ceea ce înseamnă de fapt 
înlocuirea unei surse de influență şi control cu alta. Pe de altă parte, s-a 
demonstrat că însuşi accesul la capital reprezintă o constrângere asociată în 
special agențiilor nonprofit. In acest sens, datele unor cercetări au constatat 
existența unei accentuate reticente a instituţiilor creditoare în acordarea de 
împrumuturi organizaţiilor nonprofit (Hansmann 1981 ; Crimmins şi Keil 
1983). 


O alta constrangere ce diferentiaza antrcprenoriatul nonprofit de cel privat se 
referă la strategiile de marketing. Deşi dezvoltarea unor astfel de strategii 
solicită multă inițiativă şi un marc efort de imaginaţie, mai ales când sunt 
adresate donatorilor individuali, an-trepenorul nonprofit, spre deosebire de cel 
comercial, nu se poate baza prea mult pe succesul lor în inițierea unor noi 
programe. Totuşi, în măsura în care agenția nonprofit decide reducerea, pe cât 
posibil, a interferentelor cu instituțiile guvernamentale, în mod automat va trebui 
să-şi intensifice implicarea în ceea ce s-ar putea numi „politicile comunitare şi 
filantropice" (Young 1987). Aceasta presupune cultivarea şi mentinera unor 
bune relaţii cu donatorii, ca şi crearea unei imagini publice cât mai favorabile 
programelor şi activităţilor agenției. 


Un alt tip de constrângere ce poate limita activitatea antrepre-norială a 
directorului nonprofit este legată de modul de distribuţie a autorității şi puterii la 
nivelul structurii interne a agenției. in acest sens, adoptarea unor structuri 
participative de conducere, prin care membrii personalului îşi pot exprima 
propriile sugestii şi opinii în luarea deciziei, diminuează controlul administrativ 
al directorului executiv şi, implicit, posibilitatea traducerii intentiilor în acțiuni 
concrete. O astfel de constrângere diferențiază antreprenorul nonprofit atât de 
cel guvernamental, unde autoritatea administrativă urmează o ierarhie clar 
definită, cât şi de cel din firmele private, unde dreptul de proprietate stabileşte 
limitele între care poate fi exercitată autoritatea de la diferitele niveluri. în 
consecință, datorită diverselor constrângeri ce-i pot împiedica activitatea 
antreprenorială, directorul executiv nonprofit trebuie să-şi asume şi un rol politic 
în cadrul propriei agenţii. Cu alte cuvinte, pentru a-şi putea exercita funcția 
antreprenorială el va trebui să câştige atât sprijinul membrilor consiliului cât şi 
al personalului organizaţiei, mai ales când acesta este format din profesionişti 
sau voluntari influenți. 

Principalele implicaţii ale asumării funcțiilor antreprenoriaie în organizaţiile 
nonprofit accentuează importanţa inovației ca element cheie al modelului de 
conducere centrat pe descoperirea sau anticiparea oportunităţilor şi resurselor 
mediului în scopul generării de noi resurse sau al inițierii unor noi programe şi 
servicii. în acest sens, afirmaţia lui Aldrich şi Pfeffer (1976) conform căreia 


administratorii ar trebui să fie orientati în egală măsură spre mediu şi spre 
problemele interne ale organizației, prima activitate fiind la fel de importantă 
dacă nu chiar mai importantă decât a doua, se dovedeşte a fi extrem de sugestivă 
şi actuală. 


Funcţii interne 


Pe plan intern, principalele responsabilităţi ale conducerii executive vizează 
organizarea şi coordonarea resurselor umane şi financiare ale organizației în 
vederea realizării obiectivelor propuse, în mod concret, sarcinile directorului 
executiv se referă la : planificarea activităţii şi alocarea resurselor in funcție de 
programele şi activitățile organizației, evaluarea performantelor 
departamentelor, determinarea parametrilor de bază pentru activitatea 
personalului, stabilirea politicilor şi procedurilor cu privire la angajarea şi 
evaluarea personalului, transferuri, promovări şi recompense, conflicte de 
interese etc. De asemenea, o responsabilitate importantă a directorului executiv 
vizează asigurarea unui climat motivational prin care să poată fi stimulate şi 
menținute performanţele ce contribuie la creşterea eficienței organizaționale. 


Dat fiind că atât prin misiune cât şi prin modul ei de îndeplinire agențiile 
nonprofit sunt centrate pe oameni, nu întâmplător majoritatea referintelor la 
funcțiile interne ale directorului executiv au în vedere problemele de organizare 
şi conducere ale oamenilor şi relaţiilor. De altfel, acesta este şi unul din 
domeniile considerate a diferenția în cea mai mare măsură conducerea 
instituțiilor nonprofit de a celor guvernamentale sau de afaceri. Si aceasta 
întrucât, aşa cum sugerează Drucker (1992), nevoia de motivaţie, autorealizare 
şi satisfacție, ce determină angajarea şi activitatea oamenilor în agenţiile 
nonprofit, nu poate fi întâlnită în nici un alt sector. Este rațiunea pentru care ne 
propunem, in continuare, să discutăm câteva din problemele specifice cu care se 
confruntă directorul executiv al unei agenţii nonprofit în organizarea şi 
conducerea personalului. 


Selecţia şi angajarea personalului 


Una dintre primele probleme cu care se confruntă directorul executiv în 
procesul de selecție a personalului vizează necesitatea de a angaja persoane 
„potrivite" activităţilor şi programelor organizaţiei în condițiile existenţei unei 
competiții pe piaţa forţei de muncă. Din această perspectivă este evident că el 
trebuie să cunoască ,,piata" la fel de bine ca şi directorul unei firme comerciale. 
Totuşi, spre deosebire de acesta, directorul nonprofit este supus unor 
constrângeri legate de salariile sau beneficiile non-pecuniare ce pot fi acordate 
în competiția pentru forța de muncă. în acest sens, se admite existenţa a patru 
factori ce circumscriu aria de libertate a directorului executiv în selectarea, 
promovarea şi menţinerea forței de muncă într-o agenţie nonprofit: 1) 


preocuparea pentru calitate ; 2) o sensibilitate crescută pentru activitățile 
caritabile ale instituției; 3) constrângeri şi cerinţe specifice cu privire la folosirea 
programatică a resurselor şi 4) posibilitatea de a furniza beneficii non-pecuniare 
în locul celor financiare (Young 1987). Forţa sau intensitatea cu care acționează 
fiecare din aceşti factori explică în mare măsură diferenţele existente între 
tipurile şi nivelele recompenselor oferite personalului nonprofit comparativ cu 
cel din alte organizații. 


Centrarea agențiilor nonprofit pe calitate şi performanțe are câteva 
implicaţii cu privire la procesul de selecție şi angajare a personalului. în primul 
rând, faptul că ele tind să fie percepute ca spaţii în care domină valorile 
competenţei, sensibilităţii, flexibilității sau spiritului inovativ le conferă o serie 
de avantaje atât fata de firmele pentru profit (ce accentuează stimulentele 
financiare) cât şi faţă de agențiile guvernamentale (supuse constrângerii de a 
trata în mod egal toți angajații). Această particularitate le permite promovarea 
unor sisteme de recompensare diferenţiate în funcție de tipurile de activități sau 
de calificările şi expertiza diferitelor categorii de personal. De exemplu, se pare 
că instituţiile nonprofit din domeniul educaţiei şi sănătății oferă pentru anumite 
poziţii - considerate esențiale în determinarea calității - salarii mai mari 
comparativ cu cele din organizaţiile guvernamentale sau pentru profit. Explicaţia 
vizează tocmai dorința acestor instituţii de a-şi menţine sau creşte reputația 
pentru calitate prin stimularea financiară a unor persoane cu înalte calificări 
(Vladeck 1976). De exemplu, universitățile reuşesc să-şi atragă fonduri de 
cercetare sau studenți integrați în forme de pregătire post-universitară datorită 
reputației corpului profesoral sau a capacităţii administraţiei de a obţine o parte 
din resursele comunităţii. De asemenea, spitalele nonprofit rivalizează deseori 
cu cele publice sau private prin promovarea politicii de selectare şi angajare a 
unui corp medical centrat pe calitate şi performanţe de vârf, în speranţa atragerii 
clientelei dorite şi a unor resurse corespunzătoare. Este evident că în astfel de 
cazuri organizaţiile nonprofit se bucură de unele avantaje, în special în 
competiţia cu organizaţiile guvernamentale, ale căror constrângeri privind 
folosirea unor sisteme de remunerare bazate pe recompensarea valorii şi calității 
sunt bine cunoscute. 


Invocarea calităţii ca valoare centrală ce ghidează activitatea organizațiilor 
nonprofit poate conduce însă nu numai la posibilitatea creşterii salariilor, dar şi 
la cea a reducerii lor. Se admite în acest caz că satisfactiile obţinute din 
activitatea caritabilă, ca şi accentuarea performanțelor de calitate reprezintă 
beneficii personale menite să compenseze salariile mai mici. De exemplu, s-a 
constatat că multi asistenţi sociali preferă salariile mai mici din agenţiile 
nonprofit (comparativ cu cele guvernamentale) datorită percepţiei lor cu privire 
la existența unui mediu de muncă mai relaxat şi flexibil. Este deci de presupus 
că înseşi percepțiile privind flexibilitatea şi orientarea pe calitate a agenţiilor 


nonprofit să le ofere o serie de avantaje in procesul de selecție şi angajare a 
personalului. Pe de altă parte, este posibil ca asocierea lor cu avantajele 
menționate să aibă şi o altă consecință, mai putin plăcută, şi anume folosirea 
agenţiilor nonprofit ca spații de experimentare şi învăţare pentru o serie de 
persoane ce vizează angajarea ulterioară în slujbe mai bine plătite. 


Un alt factor ce influenţează în mare măsură procesul de se lecție şi angajare 
a personalului în agențiile nonprofit se referă la presiunile şi constrângerile 
privind modul de folosire a resurselor. Dat fiind că accesul la resurse este una 
dintre problemele critice cu care se confruntă cele mai multe agenţii, deseori atât 
membrii consiliului cât şi ceilalți voluntari folosiți de organizație exercită pre- 
siuni puternice asupra conducerii executive în sensul reducerii cheltuielilor 
pentru personal şi directionarii fondurilor pentru furnizarea serviciilor. 


Alături de constrângerile privind resursele, o altă motivaţie invocată pentru 
reducerea cheltuielilor de personal vizează însăşi natura caritabilă a 
activităților nonprofit, care nu ar permite acordarea unor recompense financiare 
prea mari persoanelor angajate să le îndeplinească. Este deci evident că atât 
constrângerile privind folosirea programatică a resurselor cât şi cele legate de 
natura caritabilă a misiunii limitează în mare măsură aria de acțiune a directo- 
rului executiv in angajarea persoanelor ce dispun de expertiză şi calificări înalte. 
în aceste condiţii, se pare că eficienţa procesului de selecție şi angajare a 
personalului depinde în mare măsură de abilitatea conducerii executive de a 
„exploata" potentialele avantaje asociate activităţii nonprofit: mediu de muncă 
mai relaxat, control mai puțin riguros, mai multă flexibilitate, oportunităţi de 
experimentare şi învăţare etc. în acelaşi timp, centrarea agențiilor nonprofit pe 
calitate implică necesitatea de a oferi recompense financiare competitive acelor 
persoane-cheie de care depinde însăşi menţinerea sau creşterea reputației 
organizației în comunitate. 


în concluzie, in procesul de selecţie a personalului directorul executiv trebuie 
să aibă în vedere câteva caracteristici sau calităţi ale potenţialilor angajaţi : a) 
calificările profesionale sau abilitățile administrative în funcție de tipul de 
activitate; b) sensibilitatea candidaţilor pentru activităţile caritabile ce necesită 
dedicație, angajament, compasiune etc.; c) abilităţi relationale ce tin de capacita- 
tea de a stabili contacte şi a lucra cu alţii; d) experienţa, creativitatea, 
flexibilitatea ce reflectă potentiala lor capacitate de rezolvare a problemelor sau 
de inițiere a noi soluţii. Totuşi, având în vedere că astfel de calități devin 
relevante doar prin raportare la activităţile organizaţiei şi la sarcinile specifice ce 
trebuie îndeplinite, procesul de selecție şi angajare a personalului trebuie 
precedat de o altă activitate ce se referă la determinarea sarcinilor şi a modului 
lor de alocare diferitelor categorii de personal. 


Stabilirea parametrilor organizationali 


In general, se admite că eficiența procesului de angajare a persoanelor 
„potrivite" activităţilor organizației este dependentă în mare măsură de alte două 
operaţii prin care se stabilesc parametrii organizationali de bază, şi anume : a) 
determinarea sarcinilor specifice şi b) distribuirea sarcinilor membrilor 
organizaţiei. Abia după aceea directorul executiv se poate concentra pe procesul 
propriu-zis de selecție, urmat, la rândul lui, de decizia de angajare a unei (unor) 
persoane dintre mai multi solicitanti. Această succesiune a operaţiilor pe care 
trebuie să le urmeze directorul executiv are în vedere, în primul rând, necesitatea 
de a construi organizaţia in jurul activităţilor ce trebuie realizate şi nu în jurul 
oamenilor ce urmează să le îndeplinească. în al doilea rând, cerința alegerii 
persoanei ,,potrivite" dintre mai multi candidaţi trebuie privită ca un mecanism 
de protecție împotriva tendinței de „a fi orbit de prietenii, prejudecăți sau pur şi 
simplu obişnuinţă" (Drucker 1992, p. 146). 


Determinarea sarcinilor implică planificarea sistematică a activităţilor 
necesare realizării obiectivelor propuse. Aceasta înseamnă că cel puţin anual, 
sau ori de câte ori există schimbări semnificative ce necesită o restructurare a 
personalului, directorul executiv (asistat de consiliul de conducere) va trebui să 
planifice sau să revizuiască cadrul general de desfăşurare a activităţilor. Cerinta 
definirii şi redefinirii sistematice a sarcinilor specifice decurge în special din 
necesitatea alocării eficiente a personalului în funcție atât de activitățile 
existente cât şi de solicitările noilor activităţi. în procesul de determinare a 
sarcinilor, directorul executiv va trebui să găsească răspuns unor întrebări de 
genul: Ce tipuri de sarcini sunt absolut necesare activităților existente ? Dintre 
acestea, există unele ce nu sunt realizate şi ar trebui să fie ? Care sunt noile 
activități ce ar solicita un efort de muncă suplimentar ? Ce sarcini specifice im- 
plică noile activităţi şi cine le va îndeplini ? Trebuie restructurate sau redefmite 
sarcinile existente, astfel încât responsabilitatile acestora să poată fi adecvate 
competenţei şi preocupărilor personalului existent sau este necesară angajarea 
unor alte persoane ? Răspunsul la aceste întrebări poate fi obţinut fie prin 
propria capacitate de analiză a directorului executiv, fie cu ajutorul unui 
consultant extern în cazul în care se doreşte un plus de obiectivitate în procesul 
de restructurare. Indiferent însă de decizia de a apela sau nu la un consultant, 
angajaţii vor trebui consultați de-a lungul acestui proces, întrucât este de 
presupus că ei pot oferi cele mai multe informaţii cu privire la activitățile pe care 
le realizează. 


Odată ce s-a găsit răspuns acestor întrebări şi au fost determinate sarcinile 
specifice urmează operația de alocare a lor pe categorii de membri ai 
organizaţiei. 


Distribuirea sarcinilor. Una din particularitatile organizațiilor nonprofit 
constă în faptul că, alături de personalul salariat şi voluntari, există încă două 


categorii de persoane ce-şi pot aduce o contribuţie specifică la realizarea 
obiectivelor organizationalc. şi anume consultantii sau experții independenţi şi 
furnizorii organizationali de servicii. 

Uneori, organizaţia poate decide angajarea, pentru o perioadă specificată de 
timp, a unor persoane care nu au nici statutul de membri ai personalului şi nici 
cel de voluntari. Atunci când este necesară îndeplinirea unor sarcini distincte ce 
nu solicită un efort permanent de muncă, soluţia angajării temporare a unor 
persoane ce dispun de expertiza specifică într-un domeniu anume de activitate 
pare a fi cea mai eficientă din punct de vedere financiar. Astfel de persoane au 
statutul de consultanţi sau experți independenți, angajaţi cu contracte de muncă 
temporare prin care se specifică perioada de timp şi forma de plată, fără a li se 
acorda alte beneficii de care se bucură de obicei personalul angajat permanent. 

Pe lângă folosirea experţilor independenţi, organizația poate alege şi 
alternativa contractării unor servicii cu una sau mai multe organizaţii 
specializate într-un singur domeniu funcțional, asi-gurându-şi astfel un avantaj 
competitiv în domeniul respectiv de activitate. Aceşti furnizori de servicii din 
afara agenţiei reprezintă în fapt versiunea organizaţională a consultantilor sau 
experților in-dependeti. De obicei, contractarea serviciilor cu furnizorii organi- 
zationali se realizează în acele domenii in care se impune o expertiză specifica 
ce nu poate fi acoperită de personalul salariat: management financiar, procesare 
de date, întreţinerea echipamentului, servicii de curăţenie etc. 

Folosirea de către o agenţie nonprofit atât a consultantilor independenţi cât şi 
a furnizorilor externi de servicii este o decizie care va trebui luată, desigur, după 
ce s-a încheiat procesul de determinare şi descriere a sarcinilor menite să 
conducă la realizarea, activităților şi obiectivelor organizaționale Distribuţia 
ulterioară a sarcinilor între cele patru grupuri ce constituie resursele de muncă 
ale unei organizaţii reprezintă o altă responsabilitate a directorului executiv ce 
implică necesitatea considerării multiplelor opțiuni, fiecare cu propriile avantaje 
şi dezavantaje. Totuşi, în acest proces nu trebuie uitat că principalele resurse ce 
determină ,,forta" şi vitalitatea organizației în îndeplinirea misiunii sunt oferite 
de personalul permanent şi voluntari. 


Personalul salariat al unei agenţii nonprofit desemnează de obicei categoria 
„profesioniştilor” angajaţi să îndeplinească, pe o bază permanentă, sarcinile şi 
funcțiile importante ale organizației, întrucât persoanele din această categorie 
sunt salariate, organizaţia poate stabili standarde înalte pentru activitatea lor, 
supunându-le, totodată, unui proces permanent de control şi evaluare ce nu poate 
fi folosit cu alte categorii de angajaţi. De altfel, necesitatea stabilirii unor 
standarde înalte este considerată o condiție importantă nu numai pentru 
determinarea eficienţei organizaționale, dar şi pentru atragerea unor persoane cu 
adevărat competente şi competitive. în acest sens, se apreciază că atracția 
oamenilor pentru o organizaţie sau alta derivă în mare măsură din provocarea 
oferită de standardele înalte ce crează, la rândul lor, respect de sine, mândrie 


personală şi asumarea unui puternic sens al responsabilitatii (Drucker 1992). 
Această afirmație este cu atât mai valabilă în organizaţiile nonprofit unde, 
datorită constrângerilor legate de natura caritabilă a activităţilor, sunt promovate 
politici ce descurajează folosirea sistemelor de bonificatii ce ar putea conduce la 
o imagine negativă cu privire la modul de folosire a resurselor. în schimb, sunt 
accentuate în mult mai mare măsură decât în alte tipuri de organizaţii valorile 
profesionale, considerate un criteriu important în procesul de selecție şi angajare 
a personalului. 


Voluntarii reprezintă o altă componentă esenţială a potențialului forței de 
muncă din agențiile nonprofit. Dat fiind că implicarea lor în activităţile 
organizației nu este motivată în nici un fel de interesul pentru recompensele 
financiare, însuşi procesul de recrutare, instruire şi reţinere a voluntarilor 
confruntă directorul executiv cu o serie de dificultăţi. în primul rând, atragerea 
lor în organizație depinde în mare măsură de găsirea şi accentuarea unor sisteme 
de recompense non-pecuniarc care să trezească interesul şi dorinţa acestora de a 
se implica în activităţile agenției. în al doilea rând, prin însuşi statutul lor de 
personal neplătit, voluntarii dispun de o anumită libertate în alegerea sarcinilor 
şi a modului lor de îndeplinire, în al treilea rând, prezenţa voluntarilor în 
organizație poate influenţa, prin interacțiunile pe care le stabilesc cu personalul 
salariat, înseşi strategiile adoptate de directorul executiv în conducerea 
personalului. Astfel, în unele organizații autoritatea directorului executiv poate 
fi subminată datorită abilității voluntarilor nu doar de a-şi stabili şi controla 
propriile condiții de muncă, dar şi de a influența politicile organizaționale 
(Young 1987). De exemplu, prin intermediul unor legături stabilite cu membrii 
(voluntari) ai consiliului de conducere, voluntarii pot influenţa o serie de decizii 
fără incunostiintarea sau consultarea prealabilă a directorului executiv. 
Indiferent însă de dificultățile cu care se poate confrunta directorul executiv prin 
simpla prezenţă a voluntarilor în organizație, eforturile şi contribuţia lor la bunul 
mers al organizaţiei au devenit atât de importante încât principala problemă se 
referă mai degrabă la găsirea mijloacelor de a-i atrage şi a le obţine ajutorul. 
Importanţa voluntarilor in agenţiile nonprofit decurge nu numai din tendinţa de 
creştere a numărului lor, dar şi din faptul că există din ce în ce mai puţine 
diferenţe intre munca lor şi cea a personalului salariat, în acest sens, s-a sugerat 
chiar înlocuirea termenului de ,,voluntari" cu cel de „personal neplatit" care ar 
reflecta mult mai adecvat contribuţia lor reală la funcționarea organizaţiei 
(Drucker 1992). 


Dat fiind că agențiile nonprofit sunt atât de dependente de aceste persoane ce 
acceptă să lucreze fără bani, este evident că una din responsabilitatile importante 
ale conducerii executive constă în găsirea strategiilor de motivare prin care pot 
fi recrutate şi reținute în organizație. Formularea unor astfel de strategii depinde 
însă de cunoaşterea motivatiilor pentru care oamenii acceptă şi doresc să lucreze 


ca voluntari, lată câteva dintre acestea, aşa cum sunt prezentate de ei înşişi (T. 
Wolf 1990) : 


* Satisfactia personală obţinută din dezvoltarea unei imagini de sine pozitive. O 
astfel de imagine poate fi însă cultivată in diferite forme. Astfel, unora le place 
să se simtă necesari, altora să-şi ocu pc timpul într-un mod folositor, iar altora 
să câştige respectul prietenilor şi cunoştinţelor prin realizarea unei activităţi bine 
apreciată de comunitate. 


* Altruism. Fie datorită credințelor religioase, fie datorită unor tradiții 
familiale, multi oameni consideră că ajutorarea altora reprezintă un clement 
esențial al unei vieţi complete. Uneori, cei ce nu au posibilități financiare pot 
decide să-şi exprime altruismul prin donarea timpului şi energiei lor unor cauze 
morale. Alteori, voluntariatul poate fi combinat şi cu anumite donații in bani. 


* Nevoia de comuniune. O altă motivaţie a activităţii de voluntariat vizează 
satisfacția obținută din stabilirea unor relații cu alte persoane. în acest sens, 
voluntariatul crează posibilitatea lărgirii cercului de cunoştinţe şi a constituirii 
sau cultivării unor legături personale ce ar putea fi folosite şi în alte împrejurări. 
Aceste necesităţi de ,,apartenenta" şi comuniune sunt specifice în mod deosebit 
persoanelor care doresc să se integreze mai uşor într-o nouă comunitate, tinerilor 
sau adolescenților ce văd in voluntariat o modalitate de a-şi lărgi cercul de 
prieteni sau a face noi cunoştinţe, ca şi persoanelor mai în vârstă ce doresc să se 
simtă active şi necesare. Din această perspectivă se apreciază că, alături de 
misiunea lor fundamentală de a se afla în serviciul oamenilor, agențiile nonprofit 
vor deveni din ce în ce mai mult „organizații prin care facem cetățenia să 
funcționeze şi să fie utilă" (Drucker 1992, p. 182). 


* Crearea unor oportunități de învăţare. Multi oameni interesați să-şi 
îmbogăţească cunoştinţele sau informaţiile într-un anumit domeniu consideră că 
prin activitatea de voluntariat, în special dacă se prefigurează noi 
oportunități de învăţare, pot să-şi satisfacă această necesitate. Acesta este în 
special cazul persoanelor ce doresc să afle cât mai multe lucruri despre cultura 
sau obiceiurile altor popoare, tradițiile religioase asociate diferitelor comunităţi 
sau societăți, elemente specifice din domeniul artei etc. 


* Spiritul antreprenorial. Unele persoane obţin o adevărată satisfacție din 
căutarea şi descoperirea unor noi oportunități de rezolvare a problemelor 
dificile sau din inițierea unor noi programe şi activități menite să eficicntizeze 
funcționarea unei organizaţii. Satisfacerea acestei necesităţi, ca şi sentimentul 
de mândrie asociat unor rezultate pozitive reprezintă deseori factori motivatori 
ai activităţii de voluntariat. 


* Crearea şi dezvoltarea relațiilor profesionale. In unele organizaţii 
activitatea de voluntariat se poate constitui într-o oportunitate de cunoaştere şi 
stabilire a unor relații cu mai multi membri importanți ai comunității. in 
acest sens, principala motivaţie a implicării unor persoane în activitatea de 
voluntariat vizează posibilitatea stabilirii unor contacte ce le-ar putea 
facilita accesul la clienți sau la diferite alte organizaţii profesionale şi de 
afaceri. 


* Promovarea în carieră. Aşa cum am specificat şi cu altă ocazie, multe 
firme sau corporaţii din sectorul pentru profit valori zează la cote destul de 
înalte activitatea de voluntariat a propriilor angajaţi, apreciată ca o contribuţie 
importantă a organizației la binele comunităţii. De aceea, tinerii si, în general, 
toți cei care aspiră la o promovare rapidă pe scara ierarhică, ştiu ca 
implicarea în munca de voluntariat reprezintă o condiţie şi în multe cazuri o 
bună recomandare pentru o potențială avansare. 


* îmbogățirea experienţei. Pentru unele persoane activitatea de voluntariat 
reprezintă o modalitate de a învăţa sarcini noi, de a dobândi noi deprinderi şi de 
a câştiga experienţă în vederea angajării ulterioare într-o slujbă plătită. în acest 
sens, tinerii, persoanele care sunt în şomaj de mai mult timp sau cei ce doresc 
să-şi schimbe profesia pot folosi voluntariatul ca o modalitate de a-şi atinge 
aceste scopuri personale. 


* Accesul la un status mai înalt. Există persoane a căror motivație pentru 
implicarea in activitatea de voluntariat este dată de interesul şi dorința 
dobândirii unei poziţii în consiliul de conducere, fie al organizaţiei nonprofit în 
care lucrează, fie al altei agenţii. În acest caz, voluntariatul este văzut ca o cale 
de acces spre domeniile sau poziţiile în care sunt interesați. O altă posibilitate 
vizează considerarea voluntariatului ca un mijloc de a obține o slujbă 
plătită în organizația respectivă. 


* Prestigiu social. Unele organizaţii se bucură de un mare prestigiu în cadrul 
comunităţii, iar voluntarii acestora sunt percepuți ca un grup de elită. Asocierea 
cu acest grup de voluntari echivalează - pentru unele persoane - cu dobândirea 
atât a unui status înalt cât şi a prestigiului de a face parte dintr-un grup social 
respectat. 


Cunoaşterea şi înțelegerea variatelor şi multiplelor motivații ce determină 
implicarea oamenilor in activitatea de voluntariat reprezintă o condiţie esențială 
pentru atragerea acestui potenţial uman fără de care multe organizaţii nu ar 
putea funcționa. De aceea se şi consideră că una din responsabilitatile 
importante ale conducerii executive este aceea de a găsi strategii adecvate de 
motivare a voluntarilor prin raportare la necesităţile lor. Această cerinţă este 
susținută de simplul adevăr că organizaţia ce doreşte să atragă şi să folosească 


munca şi eforturile unor oameni neplătiți va trebui sa găsească alte mijloace de a 
le oferi satisfacţii sau împlinire. Urmează apoi procesul lor de instruire, în 
funcție de responsabilitatile şi sarcinile identificate pentru voluntari. De multe 
ori acest proces este considerat esenţial pentru activitatea lor, în special în 
organizaţiile în care voluntarii interacționează cu publicul sau clienții. 


A devenit deja un truism a spune că performanțele unei organizaţii sunt 
determinate de oamenii ce o alcătuiesc. Dar, probabil că nicăieri nu se aplică 
mai bine acest adevăr decât în organizaţiile nonprofit. Personalul, voluntarii şi 
toți cei ce lucrează în organizație contribuie, într-un fel sau altul, la stabilirea 
„Imaginii ei in comunitate, determinând, totodată, eficienţa cu care îşi 
îndeplineşte misiunea, programele şi activitățile. Totuşi, având în vedere 
constrângerile financiare şi sociale cu care se confruntă organizațiile nonprofit, 
problema selecției şi angajării oamenilor prin care se aşteaptă obţinerea 
performanțelor este poate mai dificilă decât în orice altă organizație. De 
exemplu, insuficienţa resurselor financiare poate limita capacitatea organizației 
de a angaja mai multi oameni atunci când apar noi sarcini sau activităţi. De 
asemenea, constrângerile legate de misiunea ei caritabilă reduc posibilitatea 
oferirii unor recompense financiare atractive pentru persoanele ce dispun de 
expertiză şi calificări deosebite. Ca urmare, agenţiile nonprofit vor trebui să 
contracareze constrângerile legate de angajarea mai multor persoane sau a unora 
înalt calificate prin maximizarea potențialului resurselor existente. Aceasta 
înseamnă că directorul executiv „trebuie să încerce să obțină mai mult prin 
oamenii pe care îi arc. Productivitatea resurselor umane determină realmente 
performanta organizaţiei. lar aceasta este determinată prin deciziile funda- 
mentale cu privire la oameni : pe cine angajăm şi pe cine conce-diem ; unde 
plasăm oamenii şi pe cine promovăm. Calitatea acestor decizii privind oamenii 
precizează in mare măsură dacă organizația este condusă cu seriozitate, dacă 
misiunea, valorile şi obiectivele sale sunt veritabile şi au semnificaţie pentru 
oameni sau dacă sunt doar relaţii publice şi retorică" (Drucker 1992, p. 145). 
Pentru a se îndeplini toate aceste deziderate ale conducerii eficiente, este nece- 
sar ca, pe lângă determinarea riguroasă a sarcinilor, să existe şi o descriere 
detaliată a rolurilor, responsabilitatilor şi ierarhiei de autoritate, astfel încât 
angajaţii să ştie exact care sunt aşteptările fata de ei. La fel de important este sa 
se ştie şi ce pot aştepta ei de la organizație, în special în privinţa sistemelor de 
compensație, a promovărilor sau altor aspecte ce vizează relațiile lor cu 
organizația. 


în cadrul responsabilitatilor ce vizează stabilirea parametrilor organizationali 
de bază, directorul executiv trebuie să mai îndeplinească încă trei sarcini 
importante (alături de cele deja menţionate): elaborarea unei carte a 
organizației; descrierea posturilor şi stabilirea sistemelor de compensaţii şi 
beneficii. 


Carta (Statutul) organizaţiei este documentul in care, pe lângă alte 
formulări privind mai ales misiunea, sunt specificate ierarhia autorității, 
canalele de comunicare şi principiile de delegare a autorităţii. Elaborarea 
acestui document işi relevă importanţa in special în organizaţiile mari unde, 
datorită multiplicarii sarcinilor şi, deci, a imposibilității de supraveghere şi 
control a tuturor subordonatilor, directorul executiv este nevoit să-şi delege o 
parte a autorității personalului administrativ. 

Descrierea posturilor implică prezentarea intr-o formă scrisă a principalelor 
componente ale unui post: descrierea caracteristicilor generale ale postului ; 
identificarea principalelor responsibiltati asociate acestuia; rezultatele aşteptate 
prin îndeplinirea sarcinilor specifice şi relația postului respectiv cu alte posturi 
din ierarhia orga-nizationala. De obicei, forma redactată a unei descrieri de post 
acoperă următoarele elemente: a) denumirea postului; b) superiorul imediat; c) 
relaţiile cu alte posturi ; d) obiectivul general al postului; e) principalele 
datorii/responsabilitati ;f) autoritatea acordată; g) resursele disponibile 
detinatorului postului ; h) principalele calificări necesare pentru ocuparea lui. 


Există câteva motive ce fac necesară prezentarea într-o formă scrisă a 
descrierii posturilor. în primul rând, prin însăşi operația de analiză a postului ce 
precede, în mod evident, descrierea lui se clarifică o serie de lucruri privind : 
cerințele ce determină necesitatea angajării de noi persoane ; aspectele esenţiale 
ce vor trebui urmărite în selectarea sau promovarea persoanelor ; criteriile în 
funcție de care se va face evaluarea performanţelor; necesităţile de instruire a 
personalului ; identificarea mai precisă a unităților funcționale ale organizației 
etc. Deşi toate aceste avantaje ale descrierii postului par mai degrabă relevante 
pentru conducere, există o serie de beneficii şi din perspectiva angajaţilor. Unul 
dintre ele vizează posibilitatea de a se raporta la un cadru de referință care, prin 
specificarea precisă a propriilor responsabilități şi a aşteptărilor faţă de ei, le 
oferă un mecanism de protecție împotriva eventualelor schimbări privind 
cerinţele muncii sau modul de evaluare a performanţelor. De exemplu, ei nu vor 
putea fi concediati pentru nercalizarea unei sarcini ce nu a fost menţionată în 
descrierea postului. De asemenea, descrierile postului le oferă angajaților o serie 
de informaţii relevante privind criteriile folosite în modul de evaluare a perfor- 
mantelor, astfel încât nu va putea fi operată nici o schimbare tară consultarea lor 
prealabilă. în sfârşit, angajații au dreptul să solicite explicaţii ori de câte ori au 
constatat fie introducerea unor sarcini suplimentare, fie transferarea anumitor 
sarcini prevăzute în descrierea propriului post altor persoane. 


O altă motivaţie ce justifică necesitatea şi importanţa descrierilor postului are 
în vedere însăşi protejarea organizației. Având în vedere că prin descrierile 
postului sunt specificate aşteptările organizației faţă de angajaţi, este evident că 
neîndeplinirea acestora oferă temeiuri suficiente pentru concediere. De 
asemenea, existenţa unor criterii clare pentru evaluarea performanţelor în funcție 


de sarcinile şi responsabilitatile asociate fiecărui post crează premisele 
obiectivitătii superiorului ce face evaluarea. Prin raportarea la cerinţele 
sarcinilor, este de presupus că acesta va putea rezista tentătici de a face evaluări 
arbitrare, în funcție de alte criterii decât cele profesionale. 


Stabilirea sistemelor de compensaţii şi beneficii reprezintă una din deciziile 
cele mai dificile cu care se confruntă organizaţiile nonprofit în domeniul 
politicii de personal, în special datorită constrângerilor privind folosirea unor 
sisteme de recompense financiare centrate pe performanţe. în acest snes, o serie 
de interviuri realizate cu directorii executivi şi membrii personalului 
profesionist au evidenţiat câțiva factori ce influenţează utilizarea acestor sisteme 
(Young 1984, 1987) : 1) accentuarea voluntarismului; 2) aşteptările cu privire la 
altruismul agențiilor nonprofit; 3) centrarea pe profesionalism ; 4) absenţa unor 
tradiții manageriale ; 5) caracterul statutar specific organizaţiilor nonprofit. Prin 
modul lor de interacțiune în diferite contexte sociale şi organizaționale, aceşti 
factori fie vor potenta, fie vor bloca capacitatea conducerii de utilizare a 
sistemelor de recompensare financiară a performanțelor. 

Aşa cum deja am specificat, accentuarea valorilor voluntarismului împreună 
cu percepțiile privind altruismul agențiilor nonprofit pot limita în mare măsură 
capacitatea directorului executiv de a controla resursele necesare folosirii unor 
strategii de motivare centrate pe performanţe. O serie de constrângeri pot fi, 
totodată, impuse de însuşi personalul profesionist. S-a constatat, în acest sens, 
că profesioniştii tind să opună rezistenţă sistemelor manageriale de măsurare a 
performanțelor pentru determinarea recompenselor financiare, preferând să 
lucreze într-un mediu mai relaxat şi colegial ce implică accentuarea 
egalitarismului şi autonomiei profesionale (Young 1982 ; Milofsky 1980). 
Centrarea pe valorile profesionalismului asociată cu absența unui criteriu 
general de măsurare a performanțelor tind însă să conducă la un conflict 
potential între personal şi conducerea executivă. Astfel, in lipsa unui criteriu 
clar de performanță, conducerea se poate confrunta cu dificultăți majore în 
definirea rezultatelor aşteptate. Pe de altă parte, ca profesionişti, membrii 
personalului pot invoca propria competență pentru a decide ce să facă şi cum să 
fie evaluată performanţa. Mai mult, ei se pot teme că, în lipsa unor criterii 
adecvate de performanţă, evaluarea poate fi arbitrară, generând favoritismul. 
Toate aceste percepții negative şi temeri existente atât la nivelul 
managementului cât şi al personalului conduc, se pare, la tendinţa directorului 
executiv de a evita pe cât posibil angajarea unor sisteme de remunerare bazate 
pe performanță. 


Evitarea strategiilor de motivare bazate pe performanţă are insă şi o altă 
cauză ce a fost identificată la nivelul lipsei de tradiție în managementul 
agenţiilor nonprofit. în acest sens, s-a constatat că mai multe organizații 
plasează in pozițiile de conducere persoane complet lipsite de pregătire în acest 


domeniu. Acesta este în special cazul agenţiilor de servicii sociale, instituțiilor 
de învățământ sau celor culturale, unde se pare că managerii învaţă să conducă 
mai degrabă prin sistemul încercării şi erorii decât pe baza unor principii 
asimilate într-un proces de instruire formală. Explicaţia acestei situații este dată 
de cel puţin două cauze. în primul rând, şcolile de management al afacerilor sau 
chiar cele de administraţie publică rareori oferă cursuri speciale de instruire în 
managementul organizațiilor nonprofit. Consecința este că oportunitățile de 
instrucție managerială, ce ar putea avea relevantă pentru problemele specifice 
ale organizaţiilor nonprofit din sectoarele de educație, asistenţă socială sau 
cultură, fie nu există, fie nu acordă prea mare importanță practicilor şi 
cunoştinţelor de management. De asemenea, chiar în situaţiile in care ar dori să 
angajeze manageri cu experiență şi calificări corespunzătoare, agenţiile 
nonprofit se confruntă cu destule dificultăți datorate competiţiei cu sectorul 
privat ce oferă salarii mult mai atractive. Totuşi, rezultatele unor cercetări au 
sugerat tendința ca un număr destul de important de manageri bine instruiți să 
accepte salarii mai mici în schimbul avantajelor oferite de munca în mediul 
nonprofit (Weisbrod 1983). 


în sfârşit, există şi unele constrângeri structurale ce limitează capacitatea 
organizaţiilor nonprofit de a folosi sisteme de remunerare financiară centrate pe 
performanţă. Una dintre acestea vizează dependenţa acestor organizaţii de 
numărul limitat de surse pentru obţinerea fondurilor, de genul contribuţiilor 
caritabile sau al alocațiilor guvernamentale. Deşi în perioadele de criză 
financiară o astfel de dependență poate constitui un stimulent pentru accentuarea 
eficienței şi a performanţei, în acelaşi timp presiunile de directionare a 
fondurilor conform angajamentelor asumate reduc posibilitatea folosirii lor in 
scopul recompensării financiare a performanţei. O altă constrângere ce limitează 
folosirea unor strategii de motivare bazate pe remunerarea performanţei este cea 
referitoare la interdicția de distribuție a ,,profitului" membrilor organizaţiei. O 
posibilă interpretare a acestei constrângeri este că acumularea unor fonduri 
suplimentare (ce pot fi considerate ,,profituri") ar trebui evitată. Pe de alta parte, 
cerința recompensării financiare a performanţelor din eventualele surplusuri, 
asociată cu interdicţia de generare a lor, poate crea o profundă confuzie, ce 
limitează dorinţa şi capacitatea managerului de a folosi o astfel de strategie de 
remunerare a performanţelor. 


Oricum, dincolo de dificultățile şi constrângerile cu care se confruntă 
conducerea executivă în stabilirea sistemelor de compensaţii, se pare că există 
câteva puncte de reper ce pot ghida această activitate (T. Wolf 1990). în acest 
sens, o primă cerinţă se referă la cunoaşterea salariilor şi pachetelor de beneficii 
ce sunt plătite în alte organizaţii nonprofit pentru poziții similare. în al doilea 
rând, trebuie obținute informaţii de la organizații similare cu privire la nivelurile 
salariilor cele mai mici, medii şi cele mai mari pentru fiecare poziţie din 


structura organizaţională. Apoi, prin raportare la buget, trebuie analizate şi 
clasificate cheltuielile organizației pentru plata personalului, cele necesare 
realizării activităților şi programelor, precum şi cele administrative nelegate de 
personal (chirie, telefon etc). în condiţiile în care costurile administrative sunt 
prea mari, conducerea executivă se va confrunta cu câteva alternative posibile în 
încercarea de a răspunde următoarelor întrebări : ar putea fi redusă sau 
restructurată schema personalului fără compromiterea numărului şi calității 
serviciilor furnizate ? ar fi posibilă transferarea unor sarcini sau activități 
voluntarilor, consultantilor sau altor organizaţii ? există posibilitatea obţinerii 
unor fonduri suplimentare ? Este evident că răspunsul la aceste întrebări implică 
considerarea foarte atentă a necesităților organizației. De exemplu, dacă pentru 
inițierea sau realizarea unei activităţi foarte importante pentru bunul mers al 
organizaţiei este necesară o persoană cu calificări deosebite, atunci s-ar putea 
decide acceptarea unui salariu mai marc în departamentul cu cerințele mai 
mari. Cu toate riscurile implicate, se pare că uneori oferirea unor salarii 
competitive pentru persoanele calificate reprezintă o cerință ce nu trebuie 
neglijată. 


în stabilirea nivelelor de compensaţii este necesară şi precizarea gradului de 
salarizare pentru fiecare poziție din structura orga-nizationala. Se consideră în 
acest sens că pentru fiecare treaptă de salarizare, diferența dintre nivelul maxim 
şi cel minim trebuie să fie de 15 până la 20 de procente. Dacă este angajată o 
persoană cu mai puține calificări şi experiență, este posibil să i se ofere un sa- 
lariu apropiat de nivelul minim al treptei respective de salarizare. Pe măsură ce 
câştigă experienţă şi obține rezultatele aşteptate i se poate oferi o creştere anuală 
în funcție de performanţe. 


Odată ce conducerea executivă a agenţiei nonprofit a stabilit (împreună cu 
consiliul de conducere) parametrii organizationali de bază privind determinarea 
şi distribuirea sarcinilor, elaborarea cartei organizației şi descrierea poziţiilor şi a 
nivelelor de compensaţii, este important să formuleze alte câteva politici şi 
strategii suplimentare menite să faciliteze relațiile cu personalul. în acest 
context, politicile de personal vizează elaborarea unui set de formulări prin care 
organizația îşi exprimă perspectiva de abordare şi conducere a relațiilor cu 
personalul. Aceste formulări exprimă în fapt valorile şi regulile de comportare 
pe care organizaţia le urmăreşte şi le consideră necesare pentru îndeplinirea 
obiectivelor sale generale. 


Politici şi strategii de personal 


Principalele aspecte ce trebuie avute în vedere în dezvoltarea politicilor de 
personal vizează următoarele domenii : 


1) angajarea şi strategiile de remunerare ; 


2) sistemele de evaluare a personalului; 
3) politici ale conflictelor de interese ; 


4) proceduri cu privire la încetarea contractului şi formularea de 
revendicări; 


5) proceduri şi practici vizând funcționarea generală a organizației. 


Angajare si remunerare. Dacă in etapa de selecție a candidaţilor 
preocupările conducerii sunt orientate spre găsirea persoanelor ,,potrivite" pentru 
îndeplinirea sarcinilor specifice diferitelor poziţii din structura organizației, în 
timpul procesului de angajare activitatea va fi centrată pe formularea condiţiilor 
sau termenilor contractului de angajare. în acest sens, organizația trebuie să 
precizeze regulile generale şi aşteptările cu privire la comportamentul 
angajaţilor, astfel încât aceştia să aibă informaţii complete cu privire la 
criteriile de angajare şi promovare, accesul la descrierea postului, existenţa sau 
nu a unei perioade probatorii, sistemele de salarizare şi condiţiile de revizuire a 
lor, beneficiile suplimentare etc. în general, se consideră că orice formulare 
scrisă cu privire la condițiile de angajare trebuie să cuprindă cel puţin 
următoarele informaţii : 1) denumirea postului ; 2) principalele reguli asociate 
acestuia ; 3) scara de salarizare corespunzătoare postului; 4) intervalele la care 
se face plata salariilor ; 5) numărul orelor de muncă ; 6) drepturile privind 
concediile de odihnă şi cele de boală ; 7) condiţiile de pensionare ; 8) durata 
preavizului. 


Desigur că fiecare organizație îşi va stabili, în funcţie de resurse şi necesităţi, 
propriile condiţii sau termeni ai angajării. De exemplu, formularea unei politici 
cu privire la promovare trebuie să ia în calcul mai multe alternative. Dacă se 
doreşte creşterea loialității organizaționale atunci este probabil să fie favorizată 
politica promovării propriilor angajaţi, apreciată ca un stimulent pentru munca 
bine făcută. Pe de altă parte, nevoia de ,,improspatare" a personalului poate 
sugera o politică de angajare şi promovare ce dă prioritate candidaților din afara 
organizaţiei. 


Evaluarea personalului. Una din sarcinile cele mai complexe şi delicate ale 
conducerii din orice tip de organizație se referă la evaluarea performanţelor 
personalului angajat. Există câteva motive ce justifică necesitatea dezvoltării de 
către fiecare organizaţie a unor strategii adecvate de evaluare (Cole 1988) : 

e identificarea nivelului de performanță al fiecărui angajat într-un moment 
anume ; 


e identificarea punctelor bune şi a celor slabe din performanţa fiecărei 
persoane ; 


e oferirea unor oportunități de îmbunătăţire a performanţei pe baza 
evaluărilor făcute ; 


e furnizarea unui criteriu de recompensare a angajaţilor în funcție de 
contribuţia lor la îndeplinirea scopurilor organizaționale ; 


e crearea unor oportunități de motivare ; 


e identificarea capacităților individuale şi, prin aceasta, a nevoilor de 
instruire ; 


e identificarea performanţei potențiale. 


Pe de altă parte, stabilirea unor politici clare de evaluare a performanțelor este 
importantă şi din perspectiva angajaţilor, care trebuie să cunoască exact procesul 
prin care le vor fi evaluate performanţele, de către cine, cu ce frecvenţă sau cu 
ce consecinţe. în multe organizații procesul de evaluare se realizează printr-un 
interviu al managerului cu persoana evaluată, pe baza căruia primul ia o serie de 
decizii privind salariul, promovarea sau nevoile de instruire, în cadrul întâlnirii 
sunt puse o serie de întrebări de genul: care sunt acele aspecte ale muncii pe care 
le consideri cele mai importante şi cele mai putin importante ? ti-au fost 
încredințate sarcini care nu apar în descrierea postului şi, dacă da, crezi că ele ar 
trebui adăugate în descriere sau ar trebui încredințate altcuiva ? există anumite 
cerinţe ale muncii pe care a trebuit să le neglijezi din lipsa de timp ? cât de bine 
consideri că te împaci cu colegii ? ce sugestii ai privind creşterea propriilor tale 
performanţe ? consideri că eşti prea mult sau prea puţin controlat ? consideri că 
ti se potriveşte munca pe care o faci ? care sunt domeniile de activitate ce ti se 
par cele mai atractive şi care sunt cele mai puţin atractive? care sunt sarcinile pe 
care le consideri că le-ai realizat cu succes în ultimile şase luni si care sunt cele 
în care nu ai avut prea mult succes ? ce speri să realizezi in următoarele şase 
luni în activitatea ta? ce comentarii, nemulțumiri, observaţii sau întrebări doreşti 
să formulezi? (T. Wolf 1990). în timpul acestei întâlniri, evaluatorul va trebui 
să-i transmită persoanei evaluate impresiile sale cu privire la aspectele pozitive 
şi cele negative ale performanţei angajatului şi să discute, totodată, obiectivele 
pentru perioada următoare. După interviu, persoana supusă evaluării va face un 
rezumat al întâlnirii în care vor fi specificate aspectele asupra cărora s-a căzut de 
acord de ambele parti. Odată ce evaluatorul a citit rezumatul şi a adăugat 
propriile comentarii, documentul va trebui semnat de cele două persoane. Dacă 
există aspecte asupra cărora nu s-a căzut de acord, directorul executiv va citi 
documentul şi va decide cu privire la modul de rezolvare a disensiunii. Pe baza 
acestui document se pot lua apoi decizii cu privire la promovări, creşteri ale 
salariului şi alte aspecte ce tin de politica de personal. 


Uneori, în locul evaluării individuale etapizate, este preferată evaluarea: a) 
performanțelor organizației şi b) performanțelor fiecărei persoane, în acelaşi 
interval de timp. Aceasta implică evitarea decalajelor temporale dintre evaluările 
performanțelor organizației cu cele ale fiecărui membru al personalului. Dacă 
organizația a obținut performanţe ridicate (scăzute) atunci şi membrii persona- 
lului vor fi evaluati în consecință. Se evita astfel situaţiile în care membrii 
personalului sunt supraevaluati iar organizația este criticabilă pentru 
performanţe, reuşindu-sc, totodată, o mai obiectivă ierarhizare a performanţelor 
individuale. 


Conflictele de interese. Prin însăşi misiunea asumată, de servire a binelui public 
şi nu a unor interese limitate, organizaţiile non-profit trebuie să acorde o atenţie 
specială politicilor cu privire la conflictele de interese. Apariţia unor conflicte 
de interese este posibilă ori de câte ori membrii consiliului, ai conducerii 
executive sau ai personalului pot obține diverse avantaje sau beneficii, fie ei 
înşişi, fie familiile lor sau alte organizaţii cu care se află în relaţii, în virtutea 
poziției pe care o deţin în organizația nonprofit. Avantajele pot fi financiare sau 
de altă natură. De exemplu, dacă un membru al personalului se află în comisia 
de admitere a unei universități unde concurează o rudă sau un membru al 
familiei se constituie condiţiile ce favorizează apariția unui conflict de interese. 
Sau dacă organizaţia doreşte să apeleze la serviciile unei firme de consultanță 
juridică condusă de un membru al consiliului sau de o rudă a directorului 
executiv este din nou posibilă apariția unui conflict de interese. Din aceste 
motive este foarte important ca organizația să-şi formuleze in mod clar politicile 
de abordare şi rezolvare a acestor situaţii extrem de delicate. în acest sens, se 
consideră că politicile cu privire la conflictele de interese ar trebui să sugereze 
că : a) persoana susceptibilă de existenţa unor astfel de conflicte va trebui să 
dezvăluie pe de-a întregul sau să informeze amănunțit organizația cu privire la 
relaţiile pe care le are cu persoana sau organizația ce ar putea beneficia de o 
anumită decizie sau curs de acţiune ; b) persoana respectivă nu ar trebui să 
participe in nici un fel la procesul de luare a deciziei ce priveşte conflictul în 
cauză. în general, se admite că reglementările privind conflictele de interese au 
mai curând rolul de a proteja deciziile cu privire la anumite cursuri de acţiune şi 
nu neapărat de a preveni o tranzacție financiară sau alte tipuri de acţiuni ce ar 
putea crea percepții negative. De aceea este de dorit ca politicile organizaţiei cu 
privire la conflictele de interese să specifice în mod precis că orice decizie cu 
privire la un anumit curs de acțiune va fi precedată de o considerare atentă şi 
impartiala a situației. 


Revendicările angajaţilor şi concedierea. Orice organizație trebuie să-şi 
stabilească un set de politici şi proceduri cu privire la modul de abordare şi 
rezolvare a plângerilor sau revendicărilor angajaţilor, pe de o parte, şi la 
condiţiile de concediere, pe de altă parte. în acest sens, se poate observa că în 


timp ce revendicările sunt acţiuni iniţiate de angajați, procedurile disciplinare ce 
vizează concedierea sunt inițiate de management. 


Principalul obiectiv al unei proceduri privind nemulțumirile şi revendicările 
angajaților este de a le aborda pe cât posibil în stadiul incipient. Din această 
perspectivă, procedurile de rezolvare a revendicărilor au un caracter preventiv, 
permițând angajatului să ridice o problemă în faţa superiorului imediat şi 
oferind, totodată, posibilitatea rezolvării ei cât mai rapide in cadrul unor limite 
de timp prestabilite. Dacă după o întâlnire inițială sau după o serie de întâlniri cu 
superiorul imediat angajatul consideră că problema nu a fost rezolvată 
satisfăcător, el se poate adresa nivelului de conducere imediat următor. în cazul 
în care plângerea îl vizează pe directorul executiv, angajatul se poate adresa 
comitetului de personal al consiliului de conducere sau direct preşedintelui 
acestuia. O caracteristică importantă a procedurilor cu privire la nemulțumirile şi 
revendicările angajaților se referă la existența unor limite de timp pentru fiecare 
etapă. De exemplu, la nivelul primei etape limita acceptată de timp pentru 
răspunsul superiorului la revendicarea angajatului este de obicei de cinci zile 
lucrătoare. Cerinta unei limite de timp are menirea de a facilita rapiditatea 
întregului proces, în special din punctul de vedere al managementului. 


Pe lângă procedurile determinate să rezolve acţiunile inițiate de angajaţi, 
organizaţia trebuie să-şi stabilească şi politicile de abordare a situațiilor în care 
fie angajaţii nu respectă termenii contractului, fie activitatea lor se dovedeşte 
nesatisfăcătoare. Reglementările cu privire la concediere au în vedere de obicei 
acele acţiuni ale angajaţilor considerate drept grave ofense aduse organizației : 
falsificarea informaţiei, comportare indecentă, furt, invocarea unei boli 
imaginare pentru a evita asumarea unor responsabilităţi, insubordonare evidentă 
etc. Dincolo de aceste situaţii ce pot conduce la penalizarea prin concediere, în 
cazurile în care există o anumită insatisfactie a superiorului fata de activitatea 
subordonatului se invocă necesitatea unei abordări mai moderate. De exemplu, 
dacă se observa că perfonnantele unui angajat sunt in mod consecvent sub limita 
admisă este necesară o discuţie preliminară cu acesta. în cadrul acestei întâlniri 
se vor înregistra punctele de vedere exprimate de ambele părți, astfel încât la 
sfârşitul discuţiei va fi redactat un document semnat de ambele parti şi ataşat la 
dosarul personal al angajatului. Documentul trebuie să înregistreze criticile 
superiorului, răspunsurile angajatului, obiectivele specifice ale sarcinilor 
acestuia şi criteriile ce vor fi folosite în viitor pentru evaluarea performanţelor 
lui. Cu această ocazie, va fi stabilită şi data unei alte întâlniri in scopul revederii 
progreselor angajatului în activitate. În situaţiile în care performanţele unui 
angajat sunt atât de scăzute încât superiorul acestuia vede anularea contractului 
ca fiind unica soluție, ar trebui stabilită o înţelegere între cele două părți 
conform căreia perioada dintre cele două întâlniri va fi considerată ca deter- 
minantă pentru decizia de concediere. 


Odată ce organizaţia şi-a stabilit politicile şi procedurile cu privire la 
nemulțumiri, revendicări şi concedieri, va trebui să le respecte cu stricteţe. 
Aceasta înseamnă că nici un angajat nu va putea fi concediat fără un motiv bine 
specificat sau fără să fi fost urmate toate etapele procedurii de desfacere a 
contractului. Din acest motiv se consideră că, in loc de a recurge la lunga 
procedură de concediere, este preferabil să determini angajatul să demisioneze. 


Funcționarea organizaţiei. Fiecare organizaţie îşi poate formula o serie de 
proceduri specifice privind detaliile activităţii de zi cu zi. Printre acestea se pot 
număra (T. Wolf 1990) : 


e reguli cu privire la autorizarea personalului de a face 
cumpărături ; 


e principii privind călătoriile (limitele diurnelor, situaţiile in care se 
autorizează călătoria cu avionul etc.) ; 


e proceduri şi limite cu privire la convorbirile interurbane sau cu privire la 
folosirea telefonului în interes personal; 


e reguli referitoare la folosirea şi întreţinerea echipamentului; 


e reglementări privind instituirea unor orare flexibile de muncă, 
modalități de compensare a orelor suplimentare ctc. 


Formularea unor politici şi proceduri clare cu privire la activitatea 
personalului reprezintă una din obligațiile importante ale organizației şi în 
principal ale conducerii executive fata de angajaţi. Există însă şi alte obligații ce 
vizează in special atitudinea pozitivă şi sprijinul ce le trebuie acordat în 
permanenţă. Pentru că, în ultimă instanţă, directorul executiv al unei organizații 
nonprofit are responsabilitatea „de a le facilita oamenilor activitatea, de a le 
facilita rezultatele şi de a le facilita bucuria muncii lor" (P. Drucker 1992). Iar 
această obligație capătă cea mai mare relevanţă în contextul conducerii din 
organizaţiile nonprofit. 


Prezentarea funcțiilor externe şi interne ale conducerii executive din agenţiile 
nonprofit a avut scopul de a evidenția constrângerile şi problemele specifice cu 
care se confruntă managementul acestor organizații. Sperăm că au fost 
prezentate destule argumente în sprijinul afirmației făcute anterior conform 
căreia stilul manage rial este responsabil în marc măsură de performanțele 
agenţiei şi de consecinţele care decurg din accentuarea specificului sectorului 
nonprofit în raport cu alte sectoare. Aşa cum a reieşit, nu numai că multe din 
problemele cu care se confruntă managementul acestor organizații sunt mai 
complexe, dar şi ordinea de priorităţi în rezolvarea lor este diferită. Ca atare, 


orice speranță de progres în cunoaşterea managementului nonprofit şi, mai ales, 
a modului său de raportare la problemele practice trebuie să pornească de la 
recunoaşterea explicită a faptului că el „reprezintă un domeniu critic al activității 
din organizațiile nonprofit, o activitate ce necesită adaptarea şi dezvoltarea unui 
mix adecvat de abilități şi perspective, dintre care unele sunt în mod obişnuit 
asociate altor sectoare" (Young 1987). 


Capitolul 8 


Comportamentul organizaţiilor nonprofit. 


Marketing şi dezvoltarea fondurilor 


In principiu, orice organizație nonprofit este inițiată şi funcționează în 
numele unei cauze sau a unei misiuni pe care şi-a propus să o servească. Cum 
insă fonnularea unei misiuni sau a unor obiective specifice reprezintă doar 
nivelul „bunelor intenţii”, ceea ce este cu adevărat important in funcţionarea 
oricărei organizații se referă la modul de convertire a misiunii în acţiuni şi 
strategii care să conducă la obţinerea rezultatelor dorite şi aşteptate. lar pentru 
producerea rezultatelor, alături de funcția orientativă a misiunii, sunt necesare a 
interveni încă trei instanțe : oameni, marketing şi bani (Drucker 1992). în 
capitolul de fata ne vom concentra pe analiza ultimelor două : marketing şi bani. 
Ele, de altfel, oferă în cea mai mare măsură indicii despre conduita organizației 
în procesul de transformare a misiunii în rezultate. Vom începe prin prezentarea 
specificului, importanței şi caracteristicilor principale ale activităților de 
marketing în organizaţiile nonprofit, pentru ca apoi să ne referim la cele mai 
importante aspecte legate de activitatea de dezvoltare a fondurilor. 


Specificul activităţii de marketing 


într-o economie de piață organizaţiile nonprofit nu pot ignora cerințele 
pieţei. în definitiv, ele sunt tot atât de dependente de mecanismele pieţei pe cât 
sunt organizaţiile pentru profit, dacă nu chiar mai dependente. Ca organizații 
private, existența lor este dependentă de consumatori sau clienți, de măsura in 
care vin în întâmpinarea cerințelor, aspirațiilor sau dorințelor acestora. Depend 
enta de client trebuie însă să-şi găsească în mod necesar corespondențe adecvate 
în centrarea pe client. lar aceasta se poate realiza prin aplicarea unei veritabile 
strategii de satisfacere a cerințelor clienților. Numai că aria clientelară a 
organizaţiilor nonprofit nu se referă doar la beneficiarii sau utilizatorii serviciilor 
oferite. Chiar dacă aceştia reprezintă segmentul său cel mai important, aria este 
mult mai extinsă. Ea include şi finantatorii sau donatorii actuali şi potenţiali, 
mass-media şi publicul comunității în care funcționează. Mai mult, opţiunile, 


nevoile, dorinţele sau aspiraţiile entităților diverse ale „ariei clientelare" se 
schimbă în timp, astfel că strategiile de satisfacere aplicate de o organizaţie 
nonprofit trebuie permanent actualizate şi recentrate. Avem astfel de-a face cu 
un tip specific de marketing adică de strategii de identificare, evaluare şi 
prognozare ale nevoilor consumatorilor, clienţilor, donatorilor de fonduri şi 
ale publicului dintr-o comunitate in vederea proiectării şi aplicării acelor 
servicii care satisfac optimal nevoile. Se consideră, totodată, că dezvoltarea 
unor strategii eficiente de marketing ar crea posibilitatea armonizării sau 
integrării misiunii organizației cu persoanele sau grupurile servite, a realizării 
mai eficiente a scopurilor programatice şi a obţinerii stabilității financiare. 


în organizațiile nonprofit, proiectarea unor strategii eficiente de marketing 
implică orientarea eforturilor spre urmărirea şi îndeplinirea câtorva activităţi 
importante : a) cercetarea pieţei; b) diferențierea pieţei în scopul identificării 
persoanelor şi grupurilor ce urmează a fi servite ; c) crearea imaginii publice a 
organizaţiei ; d) dezvoltarea politicilor, programelor şi activităților desemnate să 
răspundă necesităţilor grupurilor-tinta. 


Cercetarea pieţei reprezintă prima cerință şi, totoată, prima etapa în procesul 
formulării şi dezvoltării unei strategii eficiente de marketing. A cerceta piața 
înseamnă a colecta şi analiza informaţii cu privire la: caracteristicile 
„publicului" pe care organizația intenționează să-l servească sau căruia îi oferă 
servicii; modul în care sunt apreciate în comunitate programele, activitățile şi 
serviciile organizației; dinamica cerințelor potenţialilor clienți, finantatori sau a 
altor grupuri importante pentru activitățile organizației; oportunităţile sau 
constrângerile asociate mediului in care funcționează agenția etc. Cerinta 
cercetării pieţei are în vedere faptul că, tară identificarea şi cunoaşterea exactă a 
tuturor aspectelor ce conferă specificitate mediului în care funcționează 
organizaţia, va fi aproape imposibil ca aceasta să-şi descopere şi să-şi potenteze 
avantajele competitive. Pe de altă parte, studiul pieţei poate avea implicații 
importante şi in ceea ce priveşte oportunitățile oferite organizaţiei de a-şi analiza 
propriile virtuţi sau neajunsuri, atât interne (legate de personal, consiliul de 
conducere şi finanţe) cât şi externe (vizând gradul de competiție de pe piaţă, 
puterea sau poziția organizației prin raportare la rivali etc). Mai departe, 
identificarea avantajelor şi dezavantajelor competitive, prin raportare atât la ce- 
rintele pieţei cât şi la propriile capacităţi, ar oferi organizației un instrument 
important de prognozare a probabilității ei de succes în realizarea obiectivelor 
propuse. Din păcate, se pare că multe organizaţii recurg la activităţile de 
cercetare a pieţei numai atunci când se simt amenințate de creşterea competiției 
sau când doresc să-şi dezvolte noi servicii, programe sau activităţi. O astfel de 
abordare lipseşte însă organizaţia de o anumită continuitate în sesizarea sem- 
nalelor pe care le oferă piaţa cu privire la schimbarea cerințelor sau la 
configurarea unor noi necesități. Pe de altă parte, importanţa investigării şi 


cunoaşterii potențialului pieţei decurge şi din necesitatea concentrării eforturilor 
organizaţiei pe acele programe şi activități ce par să răspundă în modul cel mai 
adecvat atât grupurilor servite de organizaţie cât şi obiectivelor sau misiunii 
urmărite de ea. Cu alte cuvinte, cercetarea pieţei permite organizaţiei să-şi foca- 
lizeze resursele şi energia pe acele activităţi sau servicii in care îşi poate 
demonstra competenţa şi poate obţine rezultatele dorite. 


In general, se admite că activitatea de cercetare a pieţei urmează să se 
desfăşoare în câteva etape, în următoarea succesiune : 


1. definirea obiectivelor cercetării, respectiv stabilirea precisă a întrebărilor 
cărora trebuie să li se găsească un răspuns ; 


2. cercetarea preliminară, al cărei scop este acela de colectare a tuturor 
datelor şi informaţiilor necesare definirii mai clare a obiectivelor. în 
această etapă sunt analizate, de exemplu, statisticile referitoare la populația 
sau sectorul de interes pentru organizație, datele oferite de alte cercetări în 
domeniu şi, in general, toate informaţiile ce ar putea să contribuie la o 
evaluare preliminară a atitudinilor diferitelor grupuri ale comunităţii privind 
organizația în cauză ; 


3. proiectarea instrumentelor de cercetare cu ajutorul cărora se va realiza 
investigația propriu-zisă. in această etapă se stabilesc metodele de 
eşantionare a populației cercetate, se proiectează chestionarele, interviurile 
sau alte instrumente necesare investigației, se stabilesc metodele de 
contactare a persoanelor ce alcătuiesc eşantionul etc. ; 


4. realizarea cercetării propriu-zise de teren prin folosirea instrumentelor 
elaborate în faza anterioară ; 


5. analiza şi interpretarea datelor pe baza cărora se elaborează raportul de 
cercetare. 


Deşi multe organizaţii pot realiza aceste cercetări prin forţele proprii, se 
apreciază că, cel puţin în faza de elaborare a metodologiei de cercetare, este 
important să se apeleze la ajutorul unor persoane ce dispun de expertiză în acest 
domeniu. 


Diferentierea pieţei reprezintă cea de a doua etapă în procesul de dezvoltare 
a strategiilor de marketing. întrucât adresabilitatea serviciilor sau bunurilor 
distribuite nu este orientată univoc şi, în ciuda necesarei focalizări, dependenţa 
de piaţă este multidirectio-nata, orice organizație nonprofit trebuie să procedeze 
la o segmentare a pieţei beneficiarilor actuali sau potenţiali. O astfel de seg- 
mentare sau diferențiere are ca punct de plecare grupul de clienți direcți ai 


serviciului oferit. Dimensionarea acestuia şi analiza variațiilor în funcție de o 
eventuală dinamică în timp trebuie permanent raportate la extensia potențială a 
ariei clientelare, incluzând pe toţi cei care direct sau indirect sunt legați de 
clienții principali. în final, organizația nonprofit ar ajunge să cunoască mai bine 
atât propriii clienţi direcți şi pe cei potenţiali, cât şi modul de percepție a ei de 
către comunitatea diferențiată. Organizația nu poate fi a comunității decât în 
măsura in care oferă servicii relevante pentru membrii acesteia. lar această 
opțiune poate fi împlinită numai pe baza unei cunoaşteri sistematice a 
comunității, lăsând de o parte impresionismul emotional şi superficial ce uneori 
acționează ca temei al inițierii şi aplicării unor strategii ale agenției nonprofit. 
Prin cipiul aplicabil este cel al derivatiei in lant, urmând extensibilitatea până la 
limitele cele mai aparent indepartate. De exemplu, daca organizatia nonprofit 
este o universitate, piața acesteia nu include numai candidaţii potențiali la 
studenţie. Chiar dacă aceştia reprezintă focarul referintelor necesare in analiza 
pieței beneficiarilor, aria clientelară include o varietate mult mai mare de 
persoane şi organizații influente : părinți, foşti studenți sau absolvenţi de 
învățământ superior, personal didactic, agenți cu responsabilităţi în gestionarea 
învăţământului superior etc. Aria clientelară poate fi astfel reprezentată printr-un 
cerc al cărui centru este ocupat de studenți şi candidaţii la studenţie, razele 
cercului se distribuie pe filierele care pun în relaţie pe aceştia cu membrii şi 
agenţiile comunitare diverse cu care împărtăşesc preocupări şi obiective relativ 
comune, iar circumferința cercului delimitează aria clientelara. Asa cum un cerc 
nu există fără un centru şi o circumferință, tot astfel aria de referință a serviciilor 
distribuite de o organizație nonprofit nu poate fi restrânsă nici la clientela 
principală şi nici la cea potenţială. Identificarea ariei clientelare globale şi 
diferențierea acesteia pe segmente cu caracteristici distincte sunt operații 
centrale ale unei strategii de marketing. 


Crearea imaginii reprezintă o altă responsabilitate ce trebuie avută în vedere 
în procesul de dezvoltare a strategiilor de marketing. Dincolo de raționalitatea 
raportării oamenilor la organizații şi servicii, există o imagistică bogată în 
funcție de care aceştia îşi motivează referintele şi relațiile, opţiunile şi 
judecatile. De aceea, strategiile de marketing nu sunt doar constatative, adică ele 
nu se reduc la simpla identificare a perceptiilor şi opțiunilor beneficiarilor sau 
publicului. Strategiile de marketing crează şi promovează un tip distinct de 
imagine publică a organizației nonprofit. Aceasta include dominante 
perceptive, idei şi credinţe, impresii şi judecăţi despre misiunea şi programele, 
serviciile şi produsele organizaţiei nonprofit. Imaginea publică este un dat, adică 
un produs al experiențelor şi comunicărilor sau evaluărilor anterioare. Dar este 
şi rezultatul unei promovări active, a unei induceri în public a imaginii dorite şi 
susținute. Publicitatea imaginii induse este o strategie importantă de marketing. 


Strategiile segmentării pieţei şi ale creării imaginii sunt complementare. 
Prima este constatativă şi reactivă, adică ia notă de imaginea existentă a 
organizaţiei, aşa cum rezultă ea în funcție de reacțiile diferitelor entități ale ariei 
clientelare. Ea este o strategic pasivă. A doua este o strategie activă în măsura 
în care promovează o imagine indusă în public. între cele două strategii poate 
exista o distanță destul de marc, ca efect al circulației diferitelor ideologii sau 
stereotipuri. Rostul strategiilor de marketing este de a elimina aceste decalaje în 
măsura în care imaginea indusă se bazează pe rezultatele efective ale 
organizaţiei. 


Odată ce organizaţia a realizat activităţile de cercetare a pieţei, de 
diferenţiere sau segmentare a ei şi de creare a imaginii publice, urmează etapa 
de dezvoltare a programelor şi serviciilor menite să răspundă necesităților 
grupurilor-tintă, aşa cum au fost ele identificate. Totuşi, înainte de crearea şi 
distribuirea propriu-zisă a produselor sau serviciilor, organizația trebuie să mai 
ia în consideraţie” încă patru elemente de referinţă ale așa-numitului „mix al 
marketing-ului" (T. Wolf 1990). Cele patru elemente sunt desemnate de obicei 
cu simbolul literei p, iar referintele la ele se fac în termenii „celor patru p" ce 
formează mix-ul marketing-ului: produs, promovare, pret şi plasament. În 
dezvoltarea strategiilor de marketing aceste elemente sunt considerate critice, 
întrucât de modul de raportare a organizaţiei la ele depinde în mare măsură 
decizia clienţilor de a cumpăra produsul sau serviciul, şi chiar aceea de a 
contribui financiar la resursele organizației. 


în cazul organizațiilor nonprofit, produsul se referă la programele sau 
serviciile oferite de acestea. Importanța considerării acestui element în 
dezvoltarea strategiilor de marketing porneşte de la constatarea că decizia de 
cumpărare a unui produs sau serviciu este determinată în cea mai mare măsură 
de insesi caracteristicile produsului sau serviciului. Ca urmare, fiecare 
organizație ar trebui sa fie extrem de interesată de evidenţierea acelor 
caracteristici şi garanţii care să atragă dorința de cumpărare sau încrederea 
cumpărătorului în produsul sau serviciul respectiv. în acest sens, este ştiut că 
organizaţiile pentru profit alocă mari sume de bani şi eforturi de cercetare pentru 
testarea prealabilă a produselor, astfel încât, odată distribuite, consumatorul să 
aibă siguranţa calității promise. Se parc însă că organizaţiile nonprofit nu sunt la 
fel de riguroase nici în ceea ce priveşte crearea sau testarea a noi produse, 
programe sau servicii, nici în ceea ce priveşte modernizarea celor vechi. O 
posibilă explicație a lipsei de interes pentru evaluarea propriilor produse sau 
servicii ar viza însăşi percepția lor cu privire la tipul de motivaţie ce le 
orientează activitatea. Astfel, apreciindu-şi activitatea ca fiind motivată de 
misiune şi nu de produs, multe organizaţii nonprofit îşi fac un titlu de glorie din 
accentuarea obiectivului de educare a gusturilor şi preferințelor consumatorilor, 
lăsând în umbră proiectarea produselor în funcție de preferinţele consumatorilor 


şi pentru satisfacerea acestora. O astfel de opţiune este evident riscantă şi cu 
greu poate fi recomandabilă. 


Un alt aspect al ofertei de produse sau servicii se referă la maniera de 
prezentare. Dacă în cazul desfacerii unor produse comerciale, maniera de 
prezentare are în vedere în special forma exterioară sau ambalajul (de exemplu 
atractivitatea formei, mărimii sau culorii unei cutii în care este oferit produsul), 
în ceea ce priveşte serviciile oferite de o organizaţie nonprofit, maniera de 
prezentare se poate referi la prestigiul sau aria de recunoaştere a numelui 
agenției respective. De exemplu, unele universități importante pot atrage un 
număr mai mare de studenţi nu atât datorită calităţii procesului de învățământ 
cât datorită aurei sau renumelui instituţiei în cauză. Tot aşa, o agenţie ce acordă 
importanță manierei de prezentare a unei acţiuni sau a unui eveniment anume 
poate recuge la accentuarea numelor de prestigiu ale organizațiilor ce au 
sponsorizat evenimentul sau acțiunea respectivă. 


Activitatea promoțională reprezintă un alt element important în formularea 
şi dezvoltarea unor strategii eficiente de marketing. Şi aceasta întrucât este bine 
cunoscut că atâta vreme cât clienţii potențiali nu ştiu de existenţa unei 
organizaţii sau a serviciilor oferite de ea, este foarte puţin probabil că vor fi 
sensibili la apelurile ei, indiferent că acestea au în vedere solicitările de 
participare sau de sprijin al activităților ei. în organizațiile nonprofit activitatea 
promoţională poate fi realizată prin mijloace extrem de variate : prezentarea în 
mass-media a diferitelor evenimente, acțiuni sau progra mc ; reclame plătite ; 
organizarea unei serii de conferinţe pe temele de interes pentru organizație în 
locuri cât mai diferite (instituţii de învățământ, cluburi, biserici etc.) ; campanii 
de popularizare a activităţilor sau serviciilor ci, realizate cu ajutorul voluntarilor 
etc. Desigur, unele mijloace de popularizare sunt mai costisitoare decât altele şi, 
din această perspectivă, se pare că activitatea promoțională a organizațiilor 
nonprofit implică mai multe eforturi imaginative decât sunt necesare firmelor 
pentru profit, ale căror resurse alocate pentru această activitate sunt 
incomparabil mai mari. Tocmai de aceea se consideră că activitatea 
promoţională desemnată a forma o bună imagine publică activităţilor şi 
programelor organizaţiei trebuie să se bazeze pe efortul tuturor membrilor 
organizației, dar mai ales trebuie atent orientată şi urmărită. 


Prețul reprezintă un alt element important în mix-ul marketingului întrucât el 
contribuie la formarea perceptilor cu privire la valoarea sau calitatea unui 
produs. De exemplu, dacă un cumpărător nu poate vedea nici o diferență cu 
privire la calitatea sau valoarea a două produse de acelaşi tip, el va tinde să-l 
aleagă pe cel mai ieftin. Dimpotrivă, dacă unul dintre ele pare să demonstreze o 
calitate superioară este probabil că îl va alege pe acesta, chiar dacă este mai 
scump. Mai mult, întrucât oamenii nu dispun de un sistem riguros de evaluare a 


calităţii diferitelor produse, ei tind să asocieze preţul mai ridicat al unui produs 
cu oferta unei calități crescute.! Este deci evident că prețul reprezintă unul din 
diferentiatorii importanţi în aprecierea valorii diferitelor produse. Totuşi, se 
pare ca nicăieri in altă parte relația dintre pret şi valoarea percepută a produselor 
sau serviciilor oferite de organizaţie nu ridică mai multe probleme decât în 
sectorul nonprofit. Dat fiind că în organizaţiile nonprofit valoarea serviciilor nu 
este direct tangibilă, este extrem de dificil să se facă aprecieri şi diferențieri 
privind calitatea ofertelor diferitelor agenţii. De exemplu, care ar fi criteriile de 
determinare a valorii reale a serviciilor oferite de instituţiile de învăţământ,' de 
spitale sau de centrele de ocrotire a minorilor ? Este posibil ca, în încercarea de 
diferenţiere a serviciilor oferite de două instituţii similare, clienţii să o aleagă pe 
cea care practică preţuri mai mari tocmai datorită asocierii acestor preţuri cu o 
calitate crescută. Este deci evident că în dezvoltarea unor strategii eficiente de 
marketing, organizaţiile nonprofit trebuie să-şi centreze eforturile nu numai pe 
găsirea oportunităţilor de ,,vindere" sau ,,desfacere" a produselor sau serviciilor 
pe piață, dar şi pe transformarea lor în ceva tangibil, respectiv într-o valoare care 
să aibă semnificaţie pentru potenţialii cumpărători. 


Plasamentul sau modul de amplasare a produsului pe piaţă reprezintă 
ultimul element important in mix-ul markcting-ului. Relevanta acestui aspect în 
dezvoltarea unor strategii eficiente de marketing este susținută de constatarea că 
atâta vreme cât produsele sau serviciile unei organizații nu sunt astfel amplasate 
încât să faciliteze accesul cumpărătorilor la ele, ele nu vor fi cunoscute şi 
cumpărate. Cerinta disponibilizarii serviciilor într-o manieră care să permită 
accesul cumpărătorilor la ele implică, mai departe, necesitatea dezvoltării unui 
sistem adecvat de distribuţie a acestora. De altfel, s-a demonstrat că ignorarea 
acestui aspect legat de modul de amplasare şi distribuţie al serviciilor a condus 
în multe situaţii la o pierdere masivă a clientelei. De exemplu, o organizaţie a 
cărei misiune era aceea de ajutorare a unor grupuri dezavantajate dintr-o 
comunitate mai săracă a decis să-şi mute sediul într-o alta zonă, mai bogată. 
Consecința acestei decizii a fost aceea că grupurile servite anterior au încetat să 
mai apeleze la serviciile organizaţiei, ceea ce a condus la însăşi compromiterea 
misiunii organizației respective. Totuşi, se pare că multe organizaţii nonprofit au 
înțeles importanţa acestui element din mix-ul marketing-ului, dezvoltând în 
consecință o multitudine de filiale şi rețele de distribuţie a serviciilor în zonele 
de acces pentru cumpărători. 


De la marketing la dezvoltarea fondurilor 


Strategiile de marketing ale unei organizaţii nonprofit nu diferă substanţial de 
cele ale unei organizaţii pentru profit. De fapt, avem de-a face cu aceleaşi reguli 
de elaborare, aplicare şi evaluare. Deosebirea rezidă, totuşi, în aceea că 
organizația nonprofit vinde ceva a cărui valoare nu este intrinsec utilitară, ci mai 


degrabă indirect tangibilă. Produsul unei agenţii comerciale trebuie să aibă o 
valoare si/sau o utilitate evidentă pentru a fi vandabil. El este un bun care are 
anumite caracteristici concrete, care vine în întâmpinarea unor nevoi şi care 
astfel are o utilitate convertibilă într-o valoare cu o arie de vandabilitate 
determinabilă. Produsul unei organizaţii nonprofit este, să zicem, un serviciu a 
cărui utilitate sau valoare se află în zona de umbră a abstracției. Este o valoare 
intangibilă, dar care trebuie supusă evaluării clienţilor şi beneficiarilor pentru a 
deveni vandabilă. în asistenţa socială, în serviciile de sănătate sau în instituţiile 
de educaţie, serviciul oferit nu poate avea caracteristicile concrete sau 
unidimensionale ale unui bun cu o utilitate imediată şi directă. Timpul de oferire 
a serviciului dorit este de regulă mult mai lung, valoarea poate fi chiar 
inestimabilă (cine poate măsura nevoia de sănătate?) iar convertirea in fonduri 
financiare dificil de realizat. Şi totuşi, produsul trebuie să devină vandabil. De 
aceea strategia de marketing, în cazul organizațiilor nonprofit, are nu numai 
menirea de a prospecta şi prognoza o „piaţă de desfacere", ci şi de a induce într- 
o arie clientelară un produs printr-o valoare care din intangibila devine tangibila. 
Totodată, strategia de marketing circumscrie aria reală şi cea potențială a 
beneficiarilor unui (unor) servicii comunitare, deschizând piste de dezvoltare 
a fondurilor, adică a resurselor financiare necesare funcționării. Dacă o organi- 
zatie publică (guvernamentală) beneficiază de fondurile bugetului public, iar o 
organizaţie de afaceri îşi vinde produsele pentru a creşte profitul, o organizație 
nonprofit funcționează prioritar (dar nu neapărat exclusiv) pe baza unor fonduri 
sau a unor resurse financiare constituite din donaţii sau servicii filantropice. 
Donatiile oferite organizațiilor nonprofit sunt in mare parte dependente financiar 
de generozitatea persoanelor individuale şi a corporațiilor publice sau private, în 
condițiile în care este de sperat că principiul solidarității sociale nu şi-a pierdut 
relevanta. Această dependenţă poate fi însă percepută in aşa fel încât conducerea 
organizației nonprofit să se preocupe nu numai prioritar, dar şi integral de 
colectarea de fonduri. Odată misiunea şi obiectivele stabilite, strângerea de 
fonduri tinde să devină atât de dominantă încât acaparează cea mai mare parte a 
preocupărilor. Se ajunge astfel, prin insistența de acest gen, intr-o criză de 
identitate şi de calitate : lipsa de preocupare statornică pentru creşterea calității 
serviciilor şi pentru adaptarea obiectivelor la contextele in schimbare 
diminuează relevanta profilului organizației nonprofit şi implicit capacitatea ei 
de atragere a fondurilor. în definitiv, strângerea de fonduri nu este posibilă în 
afara indiciilor de atragere a acestora. Adică atragerea şi strângerea de fonduri 
sunt complementare într-o asemenea măsură încât organizaţiile nonprofit trebuie 
să se centreze pe strategii de dezvoltare a fondurilor şi nu pur şi simplu pe 
acțiuni de colectare aditivă de resurse. 


Dezvoltarea fondurilor 


Principiul de bază al elaborării strategiilor de dezvoltare a fondurilor unei 
organizații nonprofit este cel al complementaritatii serviciilor, nevoilor 
comunitare şi/sau individuale şi a resurselor privite într-o dinamică permanent 
constitutivă. Strângerea de fonduri inițiată din perspectiva ideii că un set de 
servicii corespunde unor nevoi presante ce trebuie satisfăcute se bazează pe o 
concepție mai degrabă simplistă cu privire la modul de funcționare a 
organizaţiilor nonprofit. Premisa implicită a acestei abordări simpliste este că, 
deşi nevoile sunt presante şi serviciile oferite au atributele calităţii, donatorii 
sunt fluctuanti în generozitatea lor. Ca urmare, este de presupus că apelurile 
încărcate de emotionalitatea solidarității ar diminua fluctuațiile donatorilor, 
crescând în acelaşi timp şansele de menţinere, chiar de întărire şi extindere, ale 
organizaţiei ofertante de servicii. Numai că nimic nu-i mai dăunător decât 
fundarea strategiei de constituire a bugetului unei organizaţii nonprofit pe 
apelurile emoționale. Multiplicarea stimulilor emotionali şi/sau creşterea 
intensității lor ating un prag de saturație care de îndată are efecte contrare celor 
intenționate. O abordare mai profitabilă pare a fi aceea de centrare a organizației 
pe relația servicii-nevoi, concomitent cu identificarea şi extinderea unei 
circumscripţii de donatori şi cumpărători care apreciază calitatea respectivei 
relaţii. Strângerea de fonduri este subordonată strategiei mai cuprinzătoare de 
dezvoltare a fondurilor, care include şi permanenta inovare a relaţiei ne-voi- 
servicii. 

Dezvoltarea fondurilor presupune, totodată, multiplicarea surselor de 
finantare a programelor. în funcție de originea surselor, putem distinge între : 


1) surse proprii ; 
ii) donații. 


Cel mai adesea, organizațiile nonprofit îşi constituie fondurile din donații şi de 
aceea accentul este şi pus pe acele strategii de dezvoltare a fondurilor care 
conduc la multiplicarea donațiilor. Deşi importante, mai ales când sunt avuti în 
vedere beneficiarii serviciilor organizaţiilor nonprofit din domeniile protecției şi 
ai asistenţei sociale, care nu dispun de venituri substanţiale ci se află mai de- 
grabă în zona sărăciei sau a confruntării cu nevoi multiple, donațiile fie crează 
un grad înalt de dependenţă fata de generozitatea fluctuanta a donatorilor, fie 
restrâng prea mult sursele constitutive ale fondurilor. De aceea organizațiile 
nonprofit se orientează în ultimul timp către inițierea de strategii multiple de 
dezvoltare a fondurilor, incluzând şi pe cele generatoare de fonduri proprii. între 
acestea din urmă menţionăm fondurile provenite din vânzarea de servicii şi pe 
cele generate de donaţii. Deşi multe servicii ale organizaţiilor nonprofit sunt 
distribuite gratuit celor în nevoie (mai ales în sectorul protecţiei sociale, datorită 
finanțării lor din donaţii), nu trebuie ignorată nici categoria serviciilor care sunt 
vândute contra-cost (mai ales în sectoarele de sănătate, educaţie, petrecere a tim- 


pului liber etc). Relația dintre marketing şi dezvoltarea fondurilor este esențială 
în cazul vandabilitatii serviciilor. Totodată, unele donaţii oferite organizațiilor 
nonprofit nu sunt imediat şi integral folosite pentru finanţarea de servicii, ci au 
proprietatea generării de venituri distribuibile consumului direct, concomitent cu 
conservarea şi chiar cu potentarea valorii lor inițiale. De exemplu, o clădire, un 
fond bancar sau un teren pot genera fonduri consumabile şi periodic reinnoibile, 
fără a-şi pierde valoarea intrinsecă. Acest tip de donaţie (engl. endowment) 
asigură organizaţiei nonprofit o sursă proprie de venituri şi chiar posibilități de 
extensibilitate. Căutarea, atragerea şi obţinerea acestui tip de donaţii se 
dovedesc esențiale pentru reducerea dependenței unei organizaţii nonprofit de 
fluctuațiile generozitatii. Cea mai mare parte a donațiilor este însă de tipul celor 
care se consumă într-un ciclu determinat de distribuire a serviciilor. Să ne 
referim in continuare la acest tip de donații. 


Dificultatea majoră a dezvoltării fondurilor unei organizații nonprofit este 
legată de competiţia crescândă : atât a nevoilor cât şi a solicitatorilor. Spirala 
creşterii nevoilor se asociază cu cea a multiplicării organizațiilor nonprofit în 
condiţiile în care disponibilitatea donatorilor nu-i nici constantă, nici în creştere. 
Pentru a face fata unei astfel de situaţii, organizaţia nonprofit nu are decât şansa 
construcției permanente a propriei distincții cu referire la propriul program şi la 
aria relativ constantă a donatorilor consecventi. Presupunând însă că programul 
este inovator şi de calitate, aria donatorilor trebuie ordonată într-un nucleu cu 
relativă constanta şi o circumferință mereu extensibilă. Dacă admitem din nou 
metafora unui cerc pentru o astfel de arie cu circumferința extensibilă, atunci nu- 
cleul este sursa forțelor centripete de atractivitate a fondurilor. Nucleul este 
reprezentabil, mai întâi, prin membrii consiliului de conducere care sunt ei înşişi 
donatori şi, totodată, focare de atracţie şi de convingere pentru alti donatori. Mai 
departe, nucleul donatorilor dispune de posibilitatea extensibilitatii pe o arie din 
ce în ce mai cuprinzătoare, fără însă a se disipa, mentinandu-se deci în ipostaza 
de sursă a forţelor de atracție centripetă, în timp ce centrifugarea acționează prin 
atragerea de noi donatori. 


Diversitatea donatorilor este de considerat atunci când se elaborează o 
strategie de dezvoltare a fondurilor centrată nuclear pe consiliul de conducere. O 
astfel de strategie are în vedere activarea membrilor consiliului atât ca donatori 
importanți cât şi ca suporteri principali ai activității de strângere a fondurilor. 
Principiul pe care se bazează această strategie este că pentru a obţine 
angajamentul oamenilor fata de organizație şi, mai ales, dorinţa lor de a o spriji- 
ni finaiciar, nu există un mijloc mai eficient decât acela de a oferi propriul 
exemplu. Este deci evident că o strategie de strângere a fondurilor centrată pe 
consiliul de conducere implică, în primul rând, asocierea calității de membru în 
consiliu cu cea de donator. Dincolo de sprijinul financiar, este de aşteptat ca 
membrii consiliului să se implice şi în alte activități ce vizează în special 


căutarea de noi surse de finanţare, identificarea potențialilor donatori şi soli- 
citările directe adresate acestora. De altfel, una din ratiunile recrutării in 
consiliul de conducere a unor persoane de vază ale comunităţii are în vedere 
tocmai posibilitatea folosirii legăturilor lor cu oameni de afaceri, persoane 
înstărite sau personalități importante, în sensul influentarii şi convingerii 
acestora de a contribui financiar la fondurile organizației. Deci nu numai sau nu 
în primul rând ipostaza de donatori a membrilor consiliului de conducere 
contează, cât posibilitățile acestora de a contacta şi convinge cat mai multi 
donatori potențiali să contribuie la dezvoltarea fondurilor unei organizaţii 
nonprofit. 


Aria donatorilor este potențial nelimitată dacă avem în vedere atât 
identitatea lor cât şi posibilitatea repetării donațiilor. în privinţa identității lor, 
donatorii pot fi : 


i) persoane individuale ; 

il) corporaţii (naţionale, regionale sau multinaționale); 
iii) fundații; 

vi) agenții guvernamentale. 


Cel mai adesea, donațiile oferite sunt dependente de un proiect sau un 
program anume al organizației nonprofit şi numai uneori ele sunt oferite agenției 
ca atare în numele încrederii în imaginea publică şi în calitatea prestatiilor 
anterioare. Din această perspectivă, se distinge între : 


a) donații restrictive, adică alocate pentru un proiect sau program anume, 
fără posibilități de transfer; 


b) donații nerestrictive, oferite unei organizații ca atare pentru perpetuarea 
activităților pe care aceasta, adică organizația, le consideră necesare în funcție 
de cerințele comunității şi misiunea ce-i este specifică. 


In numele flexibilitatii sau cerinței de adaptabilitate la un mediu în 
schimbare, multe agenţii nonprofit preferă donațiile nerestrictive. Cei mai multi 
donatori optează însă pentru alocatiile restrictive întrucât pot aprecia mai direct 
şi mai bine direcţia de orientare a fondurilor şi criteriile de performanță cu care 
se operează. Totuşi, sunt şi excepții notabile, de regulă asociate cu donatorii 
substantiali care manifestă preferință pentru misiunea organizaţiei nonprofit, 
inevitabil corelată cu profilul proiectelor şi programelor. Donatia poate fi şi 
parțial restrictivă, parțial nonrestrictivă, oferind şanse prioritare de aplicare a 


unui proiect anume, dar şi a altora ce pot surveni ulterior, ca urmare a dinamicii 
pieţei clientelare sau a nevoilor dintr-o arie dată. 


Din combinarea donațiilor potențiale cu tipurile de donaţii rezultă o „matrice 
a generozitatii" : 


DONAȚII 


DONATORI 


Persoane X X 
individuale X 


Agenţii 
guvernamentale x 


Fig. 8.1 Donatori şi donaţii: tipuri posibile de combinaţii într-o „matrice a generozitatii" 


Potential, orice donator optează pentru un tip sau altul de donație in 
funcție nu numai de propria generozitate sau opțiune filantropică, ci şi de modul 
în care agenţia nonprofit prezintă solicitarea sau de prestigiul pe care aceasta şi 
I-a fixat în comunitate. Probabilitatea ca o organizaţie nonprofit să beneficieze 
de o donaţie nerestrictivă este direct şi puternic dependentă de documentația 
care certifică eficienţa şi calitatea serviciilor oferite în trecut. Probabilitatea 
donațiilor restrictive este dependentă atât de profilul şi experienţa organizației 
receptoare, cât şi sau mai ales de presiunea ne voilor comunitare, aşa cum 
aceasta este percepută de donator şi prezentată de organizația initiatoare a unui 
proiect sau program. în ciuda avantajelor donațiilor nerestrictive pentru o 
agenţie matură strategic şi managerial, nu se poate pleda exclusivist pentru un 
tip sau altul de donaţii decât cu riscul de a afecta negativ dezvoltarea fondurilor. 
Mai importantă ni se pare strategia centrată pe combinaţii ale fondurilor 
restrictive şi nerestrictive în condiţii de planificare a activităţilor organizației pe 
termen scurt, mediu şi lung. Riscul cel mai mare pentru o organizație nonprofit 


rezultă din lipsa de perspectivă sau de orizont datorită unei abordări prezenteiste 
stimulată de presiunea nevoilor curente. 


Persoanele individuale obişnuite, ale căror venituri se situează în zona 
medie spre superioară, constituie o sursă importantă de donaţii nerestrictive. 
Este adevărat că volumul acestor donaţii este cel mai adesea mic. Potenţialul 
cumulativ este însă incomparabil mai mare atâta vreme cât este actualizat. 
Principiul de bază aplicabil de o organizaţie nonprofit în dezvoltarea fondurilor 
provenite din această sursă este simplu: donații individuale multe, mici, con- 
tinue şi nerestrictive. Pentru aceasta ea trebuie să probeze apartenenţa 
comunitară, calitatea serviciilor şi probitate managerială. Generozitatea 
individuală nu este nici exploatată, nici suspendată, ci pur şi simplu îşi găseşte o 
formă adecvată de canalizare prin serviciile oferite de o organizație nonprofit. 
Apelul la această generozitate se poate realiza prin presă sau prin mass-media, 
prin organizarea de evenimente culturale in scopuri caritabile, prin scrisori şi 
apeluri telefonice, toate bazate pe principii de adresabilitate ale relațiilor publice 
care tin cont de diversitatea opţiunilor individuale de reprezentare şi asertare ale 
sinelui individual. 


Corporatiile sunt surse de fonduri consistente, incomparabil mai mari decât 
cele ale persoanelor considerate individual. Totuşi, ca organizaţii pentru profit, 
al căror obiectiv central este maximizarea profitului, generozitatea lor donatoare 
este destul de restrânsă. Şi atunci când fac donaţii caută să obţină un profit în 
beneficiul propriu. Uneori legislaţia prevede reduceri ale impozitului pe profit 
corelate cu volumul donațiilor pentru scopuri caritabile sau de sponsorizare. 


Alteori şi cel mai adesea, corporatiile fac donaţii in măsura în care acestea 
contribuie la îmbunătăţirea propriei imagini publice, la activităţile de marketing 
pe care le dezvoltă sau la asistarea propriilor angajaţi. Convergenta dintre 
obiectivele şi activităţile unei organizații nonprofit, pe de o parte, şi motivele de 
generozitate ale corporațiilor, pe de altă parte, potenteaza şansele de obţinere a 
unei donaţii. Problematică rămâne consecventa acestei generozitati corporatiste 
în raport cu alocarea donatiei către aceeaşi organizaţie nonprofit. Consecventa 
nu se produce de la sine, ci trebuie întreținută cu fapte relevante pentru 
corporație. Si aici intervine imaginaţia pe care managementul organizației 
nonprofit o asociază strategiilor de dezvoltare a fondurilor. 


Fundatiile, trusturile cantabile şi agențiile guvernamentale sunt surse 
fundamentale de finanțare a organizațiilor nonprofit. Pe de o parte, relația 
financiară presupune existenţa şi funcționarea unei baze statutare şi legale, în 
sensul că, de exemplu, autoritatea guvernamentală nu va aloca fonduri publice 
unei organizații nonprofit decât în măsura în care legea bugetului prevede o 
astfel de posibilitate sau principiul parteneriatului în distribuirea de servicii prin 
organizaţii nonprofit este acceptat. Pe de altă parte, fondurile donate sunt cel 


mai adesea de tip restrictiv, centrate fiind pe proiecte sau programe detaliate cu 
criterii clare de performanţă. 


Strategiile de marketing şi de dezvoltare a fondurilor sunt nu numai corelate, 
ci şi reciproc dependente, deşi prima oferă predominant informaţii şi induce o 
imagine publică atractivă, iar a doua concretizează beneficiile precedentei. Si 
într-un caz şi în celălalt, importante se dovedesc performanţele anticipate prin 
proiecte sau cele realizate prin programe. Comportamentul unei organizații non- 
profit nu este un dat autorealizabil. El se construieşte în permanență. 
Managementul organizației nonprofit şi serviciile oferite urmează o spirală a 
asertării prin performanţe. 


Capitolul 9 


Schimbarea organizaţională : tipuri, surse 
şi contexte 


Mult prea adesea, interesele conducătorilor şi ale beneficiarilor se 
concentrează asupra stabilităţii organizaţiilor. Numai că mai recent parametrii 
definitorii sau indicatorii de performanţă ai stabilităţii îşi absorb conținuturile şi 
din schimbarea organizațională. O organizaţie nonprofit sau pentru profit este 
stabilă în măsura în care a asimilat şi practică mecanisme de schimbare pentru a 
face fata unor medii care, ele însele, sunt în schimbare. Altfel spus, dacă ad- 
mitem că agențiile nonprofit, ca de altfel toate organizaţiile, sunt structuri 
dinamice a căror supravieţuire şi funcționare este strâns legată de modul de 
adaptare şi reacție la schimbările din mediile sociale şi economice, atunci 
importanţa schimbării organizaționale capătă deplină relevanţă. Un analist al 
acestei probleme manageriale era, încă în urmă cu zece ani, destul de radical în 
această privinţă: „a sta liniştit într-o lume în schimbare înseamnă o invitaţie la 
dezastru organizational. Astfel, o cheie a managementului de succes, în special 
pe termen lung, este aceea de a înțelege cum şi de ce organizațiile inițiază 
schimbarea şi cum pot fi administrate şi dezvoltate eficient schimbările din 
programele şi structura organizaţională" (Young 1985, p.1).Scopul capitolului 
de fata este de a analiza principalele caracteristici ale schimbării în organizaţiile 
nonprofit prin raportare la sursele, factorii sau procesele ce o determină. În acest 
fel sperăm să putem identifica diferenţele sau similitudinile dintre sectorul 
nonprofit şi celelalte sectoare cu privire la schimbarea în organizaţii. Dat fiind 
că studiul schimbării organizaționale a fost abordat din diferite perspective, vom 
începe prin prezentarea principalelor opțiuni ce şi-au propus să explice 
schimbarea în organizaţii, încercând să evidentiem acele aspecte ce au relevanţă 
şi pentru sectorul nonprofit. Apoi, prin raportare la rezultatele mai multor cer- 


cetări şi studii de caz, vom încerca să surprindem factorii şi condiţiile ce 
favorizează producerea schimbării neplanificate în organizațiile nonprofit, 
precum şi consecințele pe care le determină acest tip de schimbare. 


Direcţii şi opţiuni în schimbarea organizaţională 


Majoritatea teoriilor şi modelelor ce au abordat problema schimbării în 
organizaţii şi-au centrat analiza fie pe depistarea factorilor sau proceselor interne 
ce o determină, fie pe explicarea ei ca rezultat al procesului de adaptare şi 
reacție a organizațiilor la cerinţele mediului extern. întrucât fiecare din aceste 
perspective oferă explicații interesante cu privire la sursele sau motivaţia 
schimbării în organizaţii, vom prezenta în continuare principalele argumente şi 
interpretări oferite de cele mai importante teorii alternative ale schimbării 
organizaționale. 


Înainte de aceasta, considerăm necesară distincţia dintre trei tipuri de 
schimbare organizațională, operată în funcţie de conştientizarea de către 
conducători a direcției şi succesiunii proceselor de schimbare. Primul tip este 
schimbarea indusă, adică generată de considerarea disfunctionalitatilor 
generate de diverse activități de conducere sau de o componentă sau alta a 
organizaţiei. Aceasta este o schimbare monosectoriala şi reactivă, ținând in mare 
parte de speranțele de ameliorare a eficienței funcționării unei organizaţii. 
Intenţia sa este de a conserva echilibrul organizaţiei prin măsuri reparatorii de un 
gen sau altul. Al doilea tip este schimbarea planificată. De data aceasta 
obiectivele schimbării sunt multiplu orientate, organizaţia este considerată ca un 
tot ce funcționează într-un mediu social determinat şi evaluabil. Progresivitatea 
schimbării este urmărită pe baza unui plan, existând posibilități de corijare şi 
optimizare pe măsura înaintării spre obiective. Globală in perspectivă şi animată 
de obiective ordonate într-un timp al înfăptuirii, schimbarea planificată necesită 
expertiză atât în domeniile tehnicilor de schimbare, cât şi în analiza stadiilor de 
inducere. Ultimul tip de schimbare pe care îl avem în vedere este schimbarea 
neplanificată sau adaptativă. Frecvența practicării acesteia este incomparabil 
mai mare decât a precedentelor şi de aceea vom insista mai târziu, în acest 
capitol, asupra ei. 


Surse interne 


Una din modalităţile de abordare şi explicare a căilor de generare a 
schimbării vizează asocierea ei cu structurile, procesele sau problemele interne 
ale organizației. Din această perspectivă, schimbarea se produce fie în procesul 
de rezolvare a problemelor interne ale organizaţiei, fie datorită unor 
caracteristici specifice ale structurii organizaționale, fie ca urmare a unui proces 
de cristalizare a unor idei noi şi importante. 


O primă alternativă de generare a schimbărilor organizaționale poate fi 
identificată prin ceea ce am numi schimbarea indusă. într-o lucrare ce şi-a 
propus să analizeze antreprenoriatul şi schimbarea organizațională într-o serie de 
agenţii de servicii sociale, Young (1985) sintetizează principalele rezultate ale 
unui număr de patrusprezece studii de caz realizate prin desprinderea acelor 
cauze care sunt responsabile de producerea schimbărilor induse. Una din cauzele 
identificate de autor se referă la procesul însuşi de rezolvare a acelor probleme 
interne care au impus cerința unor schimbări. Crizele financiare, asociate cu 
problemele de supraîncărcare a muncii ce trebuia realizată pentru furnizarea 
serviciilor s-au constituit în premise ale unor schimbări iminente. De asemenea, 
cerința îmbunătățirii calității serviciilor, asociată uneori cu o serie de dificultăți 
financiare au contribuit în mare măsură la declanşarea unor schimbări. în sfârşit, 
apariția unor probleme ce păreau să deterioreze ,,imaginea" organizaţiei în 
relațiile cu diferite grupuri şi suporteri ai acesteia au ,,inspirat" o serie de 
schimbări. 


O altă sursă a schimbării vizează „energia, forța şi abilitățile managerilor 
antreprenoriali sau ale altor lideri", al căror rol s-a dovedit crucial pentru 
„formularea, lansarea, implementarea şi alimentarea de noi programe şi 
organizări" (p.7). Cazurile studiate de autor au relevat că în absenţa 
caracteristicilor antreprenoriale ale liderilor plasați „la locul potrivit şi în 
momentul potrivit”, o scrie de schimbări organizationale nu s-ar fi produs 
niciodată. Motivatiile ce au determinat inițierea schimbărilor sunt extrem de 
variate şi nu se raportează neapărat la câştigul financiar. Ele se pot referi la : 
necesități „artistice" de construcție şi creaţie ; căutarea statusului sau satisfactiei 
interioare prin auto-realizarea profesională ; necesitatea psihologică de 
„autotestare" pentru a-ți dovedi că eşti capabil de a initia şi duce la bun sfârşit 
un proiect sau program ; urmarea unor dorinţe interioare ce tin de nevoia de a 
ajuta, instrui sau servi semeni mai putin norocosi; satisfacția intelectuală 
obținută din crearea şi implementarea unor noi idei; dorinţa de a obține recu- 
noaştere personală, putere şi status social; nevoia de a controla oameni şi 
evenimente ; nevoia de independenţă şi autonomie etc. 


în sfârşit, o altă concluzie a lui Young este că schimbarea reflectă deseori 
cristalizarea unor idei noi şi importante. Pentru ilustrarea acestei afirmații, 
autorul prezintă cazul unei agenţii de servicii informaționale pentru bunăstarea 
copilului. Ideea ce a determinat o profundă schimbare în organizație a fost 
sugerată .de cunoscutul adevăr „informația înseamnă putere". Aceasta a fost 
forța moti-vationala ce a condus la dezvoltarea unui sistem propriu de mana- 
gement informaţional, înaintea celui inițiat de guvern şi în care ar fi avut un rol 
neînsemnat. Alte cauze ce au determinat o serie de schimbări şi dezvoltări 
programatice se referă la centrarea organizațiilor şi managementului pe ideile 
oferite de diferite teorii sau sisteme de gândire în domeniul asistenţei sociale sau 


al sănătății mentale sau în domenii legate de câmpul lor de activitate. Introdu- 
cerea unor strategii de reforme incrementale este o opțiune inevitabil 
generatoare de schimbări organizationale. 

O altă perspectivă de abordare a schimbării organizationale s-a concentrat 
asupra aşa-numitelor schimbări planificate. De această dată se revendică 
necesitatea asocierii schimbării cu structura orga-nizationala ale cărei 
dimensiuni vizează toate elementele formale ce tin de sarcini, responsabilități, 
niveluri de luare a deciziei, intervale de control, delegarea autorității etc. (D. 
Billis 1993). Mai mult, pentru a înțelege specificitatea schimbării 
organizationale în agenţiile voluntare este necesară chestionarea validității 
paradigmei birocratice, paradigmă ce pare acceptată chiar de către studiile ce-şi 
propun analiza diferenţelor dintre sectoare. 

în dezvoltarea teoriei sale cu privire la schimbarea planificată din agenţiile 
voluntare, Billis porneşte de la prezumția că modalitatea cea mai eficientă de a 
o înțelege este prin raportare şi comparare cu schimbarea din birocratiile 
guvernamentale. Care sunt insă caracteristicile de bază al structurii birocratice 
guvernamentale în funcţie de care s-ar putea analiza modul de generare a 
schimbării ? în descrierea structurii birocratiilor guvernamentale , Billis 
porneşte de la tradiția weberiană ce domină încă studiul organizaţiilor şi care 
face o distincţie clară între asociaţia politică (A), birocrația personalului plătit 
(B) şi clienţi sau consumatori (C). 

„Diviziunea ABC" exprimă, în concepția autorului, o reprezentare 
rezonabilă a modului în care agenţiile guvernamentale ar trebui şi, în aspectele 
esențiale, îşi realizează realmente activitatea. Simbolizând asociaţia politică, 
„A" reprezintă în fapt electoratele nationale, regionale şi locale ce îşi aleg 
reprezentanții politici. Principalele „reguli ale jocului" în sistemele politice sunt 
cele ale democraţiei reprezentative centrată pe alegeri, principiul majorității, 
comitete şi preşedinţi. 

„B" descrie birocraţia, respectiv sistemul ierarhic de roluri ocupate de 
personalul plătit şi asociat cu lanțul managerial de comandă. 

„C" este desemnat să reprezinte clienţii, consumatorii, beneficiarii etc, 
respectiv „grupurile țintă" ale agenției. 


Dacă structura de bază a birocratiilor guvernamentale se bazează pe 
diviziunea dintre A, B şi C, ce se pote spune despre structura de organizare a 
agenţiilor voluntare ? în esenţă, ea va trebui să reflecte caracteristicile „zonei 
ambigue" ocupate de agenţiile voluntare (nonprofit) la intersecția dintre lumea 
birocratică şi cea asociationala (vezi cap. 5). Specificitatea agenţiilor voluntare 
decurge din existenţa, pe de o parte, a unui grup de oameni dedicați unor scopuri 
caracteristice unei organizații anume şi, pe de altă parte, a personalului plătit ce 
poate sau nu să facă parte din primul grup şi care îndeplineşte o serie de 
activități funcționale ale organizaţiei. Conform logicii acestei analize, reiese că 
agenţiile voluntare nu sunt caracterizate printr-o diviziune ABC. Dimpotrivă, 


specificul structurii lor de organizare este dat de multiplele combinaţii de sta- 
tiisuri ce se pot produce. De exemplu, este posibil ca beneficiarii unor servicii să 
facă parte din diverse comitete ale consiliului de conducere sau clienţii să fie în 
acelaşi timp şi membri ai personalului plătit. Ca urmare, specificul structurii 
organizaționale a agenţiilor nonprofit rezultă din cerința confruntării lor cu 
problemele structurale ale „ambiguităţii”. Date fiind diferenţele dintre structurile 
de organizare ale birocratiilor, pe de o parte, şi ale organizaţiilor nonprofit, pe 
de altă parte, este firesc să ne întrebăm în ce măsură acestea vor afecta procesul 
de schimbare sau implementare al schimbării în fiecare dintre cele două 
structuri. Un astfel de demers va conduce mai departe la posibilitatea depistării 
diferenţelor sau/şi similitudinilor privind schimbarea organizațională în cele 
două tipuri de organizații. 


Ilustrându-şi argumentatia cu o serie de exemple oferite de departamentele 
de servicii sociale din Marea Britanic, Billis sugerează că schimbarea din 
birocratiile guvernamentale poate fi uneori ,,dramatica". Ea poate fi inițiată fie 
de politicieni, fie de birocratii de la nivelurile înalte ale ierarhiei. Politicienii pot 
elabora legi care u-neori pot ,,matura" întregi organizații sau departamente. 
Alteori, crearea unor noi instituții sau servicii este folosită ca indicator al 
apariției unei noi elite politice sau ca mijloc de câştigare a sprijinului politic. La 
rândul lor, birocratii înşişi pot initia schimbarea, desigur cu acordul 
politicienilor, dacă vizează schimbări de substanță. Oricum, cel puţin în ceea ce 
priveşte implementarea schimbării ei deţin aproape un control absolut. Daca 
schimbarea planificată in birocratiile guvernamentale necesită „mobilizarea 
structurii manageriale", nu acelaşi lucru se poate spune şi despre clienți. Ei 
rămân aproape întotdeauna în afara jocului, influența lor explicită asupra 
schimbării planificate fiind total neînsemnată. 


In fapt, argumentează Billis, problemele organizaționale caracteristice 
structurii birocratice se manifestă la nivelul confuziei dintre roluri, respectiv la 
nivelul lui ,,B". Ilustrarea tipică a acestei afir matii este data de ,,scandalurile" ce 
au zguduit Marea Britanic în urma investigaţiilor publice privind ratele crescute 
de mortalitate a copiilor din centrele de ocrotire. Aceste investigaţii au scos în 
evidenţă lipsa de claritate sau mai degrabă confuzia cu privire la contribuţia pe 
care trebuiau să şi-o aducă la rezolvarea problemei miile de lucrători angajaţi. 
lar confuzia rolurilor este o consecință directă a slabei legislații ce a fixat 
granițe nerealiste pentru diferitele tipuri de activități. Totuşi, odată fixată 
legislația, schimbarea organizațională se poate produce în cadrul graniţelor 
stabilite, ea fiind mai degrabă ,,cantitativa" sau incrementală. 


Spre deosebire de organizaţiile guvernamentale, agenţiile voluntare au 
mult mai puţine restricții privind graniţele organizaționale. Grupurile de clienți, 
serviciile, aria de acoperire geografică a acestora pot fi schimbate destul de 


rapid. De asemenea, schimbarea relaţiilor cu alte agenţii poate fi negociată, după 
cum pot fi suspendate grupuri sau filiale. Ceea ce este însă într-adevar 
semnificativ în agenţiile voluntare, în special din perspectiva impactului asupra 
schimbării, se referă la ambiguitatea statusurilor, respectiv la diviziunea 
imprecisă a funcțiilor structurii de conducere şi ale personalului plătit. Granițele 
dintre roluri sunt mai puţin clare comparativ cu agențiile guvernamentale, ceea 
ce face extrem de dificilă identificarea locului unde apare o activitate de 
planificare strategică. Un studiu privind planificarea formală în două organizații 
voluntare, dintre care una oferea servicii pentru retardatii mental iar cealaltă 
pentru persoane din domeniul artelor interpretative, a sugerat două surse ale 
opoziţiei fata de planificare (Stone 1989, apud Billis). în prima organizaţie 
opoziţia fata de planificare a venit din partea membrilor consiliului, multi dintre 
ei fiind fondatori ai agenţiei şi rude ale clienților retardati mental, întrucât ei o 
percepeau ca un proces de subminare a modelelor informale de luare a deciziei. 
în cea de a doua organizație, membrii consiliului nu vedeau necesitatea 
planificării datorită existenţei unor relaţii sociale solide între voluntari. Este 
evident că, în ambele situații, opoziţia fata de schimbare reflectă gradul înalt de 
ambiguitate a statusurilor, exprimată de data aceasta prin tendința membrilor 
consiliului de a se simţi mai aproape de lumea asociationala (unde planificarea 
nu reprezintă o dominantă a activităţii) decât de lumea birocratică. 


Considerarea ambiguitatii ca trăsătură distinctivă a agenţiilor voluntare are 
rolul de a reliefa multe din problemele practice cu care se confruntă acestea în 
introducerea şi implementarea schimbării. De exemplu, una din problemele 
„cronice" ale agențiilor voluntare vizează relația dintre grupurile ce activează la 
sediul central şi cele locale. Conceptul de ambiguitate sugerează că grupurile 
locale pot funcţiona deseori mai degrabă ca asociaţii decât ca agenţii, în timp ce 
grupurile de la ,,centru", alcătuite de obicei din personalul plătit, se percep ca 
făcând parte din structura agenției. Această ambiguitate asociată statusurilor 
celor două grupuri poate explica în mare măsură diferențele de percepții şi 
interese ce le sunt caracteristice. 


Dacă ambiguitatea este un concept-cheie pentru descrierea structurii 
organizaționale a agenţiilor voluntare, este important sâ-i analizăm şi 
implicaţiile pentru introducerea schimbării. Sau, cu alte cuvinte, ce trebuie să 
ştie cei ce doresc introducerea unui program de schimbare planificată, astfel 
încât să poată demara procesul ? Principala lecţie ce nu trebuie uitată, sugerează 
Billis, este că organizaţia voluntară reprezintă un echilibru delicat de statusuri 
(membri, voluntari, clienți, sisteme de conducere, personal plătit, fondatori). 
Personalul plătit poate subestima forța reală a structurilor de conducere sau a 
grupurilor de membri, după cum poate să nu-şi dea seama că acestea din urmă 
nu sunt neapărat şi întotdeauna susținătoare ale misiunii unei agenţii. Tot aşa, 
noii membri ai consiliului de conducere pot să nu fie conştienţi de la bun început 


de rolul voluntarilor sau al membrilor organizaţiei. Autorul oferă exemplul unui 
industriaş puternic ce tocmai fusese numit în consiliul de conducere al unei 
agenţii de caritate şi care imediat a ajuns la concluzia că directorul agenţiei nu 
întrunea calitățile necesare unei persoane din lumea afacerilor. Directorul, o 
persoană de altfel foarte respectată, aflând despre ,,complotul" ce viza demiterea 
lui a mobilizat o mulțime de suporteri ai grupurilor locale de strângere a 
fondurilor. Rezultatul a fost că industriaşul a trebuit să se retragă din consiliul de 
conducere din cauza eşecului înregistrat. Pornind de la premisa că sutele de 
membri ai personalului plătit de agenţia respectivă au acelaşi profil cu cei din 
orice alt tip de administraţie, industriaşul şi-a închipuit că se confruntă cu o 
situație familiară, nefiind conştient de rolul crucial jucat de miile de suporteri 
locali. Abordarea schimbării organizaționale prin raportare la caracteristicile 
structurii de organizare a evidenţiat modul în care acestea contribuie atât la 
generarea schimbării cât şi la determinarea tipului de schimbare ce poate fi 
introdusă. în fapt, teoria dezvoltată de Billis se constituie ca o alternativă la 
„teoriile deterministe", ce par să accepte existenţa şi influența unor forțe 
puternice şi, cel puţin din perspectiva agenţiei individuale, total necontrolabile. 
Reproşul autorului fata de teoriile ciclurilor de viata, ale dependenţei de resurse, 
ale izomorfismului şi ale altora de acest gen este acela că nu lasă nici o speranță 
„celor ce cred că organizaţiile au alternative şi pot planifica schimbările" (p. 
213). Dimpotrivă, ideea dramatică indusă de aceste teorii este că organizațiile 
pot face foarte puţin in ceea ce priveşte determinarea propriului destin. Totuşi, 
comportamentul agenţiilor voluntare nu poate fi privit ca fiind determinat 
exclusiv sau în mod fundamental de achiziția de resurse sau de constrângeri, 
Agenţiile voluntare au alternative, iar soarta lor nu este nici predeterminată, nici 
inevitabilă. Acest punct de vedere este de altfel împărtăşit şi de Young care, 
după cum am văzut, a sesizat şi el o serie de surse interne ale schimbării. 


Surse externe 


Schimbarea în organizaţii poate fi analizată nu numai din perspectiva 
condițiilor şi factorilor interni ce ar genera-o, dar şi ca fiind determinată de 
relațiile pe care le stabileşte organizația cu mediul. în acest tip de abordare 
accentul se mută pe analiza jocului de relaţii dintre componentele structurale ale 
organizaţiei şi cele ale mediului, astfel încât schimbarea apare ca un produs al 
nevoii şi capacității de adaptare şi reacție ale organizaţiei la cerințele mediului. 
Totuşi, modul de abordare a relațiilor dintre organizaţie şi mediu a cunoscut 
câteva schimbări de-a lungul ultimelor două decenii. Astfel, dacă în cadrul 
teoriilor de la sfârşitul anilor '70 schimbarea era explicată din perspectiva 
adaptării organizațiilor individuale la constrângerile, amenințările sau 
oportunitățile mediului, abordările mai recente se centrează pe studiul unor 
populații de organizaţii ce interacționează cu mediul. Din această perspectivă, 
caracteristicile interne ale organizaţiilor individuale au o mai mică relevanţă, 


întrucât mediul este considerat principalul agent de schimbare. Să sintetizăm în 
continuare argumentele aduse de principalele demonstrații ce au abordat 
schimbarea din perspectiva relațiilor dintre organizații şi mediu. 


Dependenţa de resurse 


Dependenţa de resurse este un model explicativ ce accentuează 
importanţa ,,pespectivci externe" în studiul organizaţiilor, pornind de la premisa 
că „activitățile şi rezultatele organizaționale sunt explicate de contextul în care 
este înrădăcinată organizaţia" (Pfeffer şi Salancik 1978, p. 39). Teoriile 
dependenţei de resurse argumentează că, pe măsură ce creşte dependența 
organizaţiei de resursele controlate de un factor extern, va creşte şi influența 
acelui factor asupra organizaţiei. în acest sens, este posibil ca nevoia organizaţiei 
de a-şi obţine resursele necesare supravieţuirii din mediul extern să conducă 
uneori la însăşi modificarea structurilor şi scopurilor ca modalitate de adecvare 
la cerinţele mediului. Mediul se referă la celelalte organizaţii sau grupuri de 
interese, inclusiv la clienţii ale căror interese potențiale pentru organizaţie 
trebuie căutate fie în capacitatea lor de a controla o serie de resurse importante 
necesare organizației, fie în dorința lor de a-şi promova propriile interese. 
Adecvarea la mediu, înțeleasă ca abilitate de obţinere a resurselor, reprezintă 
totodată un indicator al importanței şi puterii relative pe care o are fiecare 
unitate organizațională ce se confruntă cu mediul extern. De exemplu, într-o 
cercetare privind universităţile, Salancik şi Pfeffer (1974) au ajuns la concluzia 
că cei mai buni predictori ai puterii departamentale pot fi ierarhizati astfel: a) 
capacitatea de obţinere a finanţării externe ; (b) numărul stu-dentilor-absolventi 
ŞI (c) ierarhizarea naţională. 

Argumentul esenţial al teoriei dependenţei de resurse este că organizaţiile, 
datorită nevoii imperioase de resurse, vor răspunde cerinţelor acelor grupuri din 
mediu ce controlează resursele critice (Pfeffer şi Salancik 1978). Această 
cerință este însă de natură a influenţa înseşi sarcinile manageriale. Conform 
logicii impuse de demersul acestei teorii, sarcinile managementului se vor 
centra pe găsirea unor răspunsuri la cerinţele şi constrângerile mediului şi pe 
încercarea de diminuare a acestor influenţe. O ilustrare a acestei afirmaţii este 
oferită de cercetarea lui Powell şi Friedkin (1986). Aceştia au încercat să 
analizeze relaţia dintre sursele multiple de finanţare şi personalul responsabil de 
programe implicat în producerea unui serial de televiziune intitulat „Dansul în 
America". Cercetarea a demonstrat că atâta vreme cât a existat o abundență de 
resurse, personalul a avut capacitatea de a face fata cerințelor divergente ale 
diferiților finantatori, prin realizarea unor emisiuni în care aceştia erau 
prezentaţi fie separat, fie în confruntare. Când însă resursele s-au imputinat, 
rămânând numai câteva surse finantatoare, personalul şi-a pierdut spațiul de 
manevră, iar finantatorii au avut un cuvânt mult mai greu de spus cu privire la 
conținutul programelor. 


Mai mult, nevoia imperioasă a organizațiilor de a-şi asigura un; flux stabil 
de resurse, asociată cu cea de a-şi menţine pe cât posibil autonomia vor conduce 
la adoptarea unor strategii variate de confruntare cu mediul, mergând de la 
competiţie la cooptare (Benson 1975). Drept consecință, este posibil ca 
organizaţiile să recurgă la modificarea sistemului de furnizare a serviciilor. De 
exemplu, o practică obişnuită a agenţiilor de servicii sociale este de a obține 
-contracte guvernamentale pentru furnizarea unor servicii în domeniul protecției 
copilului, sănătății mentale, abuzului de droguri etc. Pentru protejarea acestor 
contracte, agenţiile pot recurge la câteva strategii: „alegerea spumei", respectiv 
selectarea acelor clienţi cu care se pot obţine rezultate pozitive, folosirea unui 
personal prost plătit sau neplătit în scopul reducerii cheltuielilor sau alegerea în 
consiliul de conducere a unor persoane influente (Kramer şi Gros-sman 1987). 
într-un studiu realizat pe 75 de organizații nonprofit din Marea Britanie, Susan 
K. E. Saxon-Harrold (1990) a demonstrat că pe măsură ce a crescut dependența 
de fondurile guvernamentale, organizaţiile au adoptat din ce în ce mai multe şi 
variate strategii, predominând insă cea cooperatoare. Presiunea pentru cooperare 
a acţionat în special în cazul organizațiilor ce s-au dovedit atât dependente de 
resurse cât şi în situația de a face fata competitici sau influenţei unor interese 
externe. Cum reacționează deci organizațiile voluntare confruntate, pe de o 
parte, eu nevoia de finanţare şi supuse presiunilor de competiţie, pe de alta 
parte? întrucât sectorul voluntar însuşi reprezintă o „țesătură incurcata" de 
fluxuri de finanțare, pentru agențiile ce-şi constituie venitul din . multiple surse 
de finanţare este posibil ca o schimbare la nivelul .unei surse să aibă efecte 
dramatice privind capacitatea lor de furnizare sau menţinere a serviciilor. Drept 
consecință, răspunsul organizaţiilor voluntare la presiunile externe este de a 
dezvolta acele strategii prin care să-şi protejeze noile surse de finanţare. în 
particular, apreciază autoarea, ultima perioadă a fost marcată de o creştere a 
competiției între organizațiile voluntare pentru obținerea unor donaţii 
corporative şi sponsorizări. în confruntarea cu această competiție, multe 
organizaţii voluntare s-au reorganizat în speranţa creşterii eficienţei interne şi 
deci a sporirii avantajului competitv fata de rivali. Strategia adoptată s-a dovedit 
însă iluzorie, atâta vreme cât finanţarea obţinută de la marile corporaţii sau din 
sponsorizări nu a reprezentat mai mult de 2,2% din volumul total al veniturilor. 
Ca atare, conchide autoarea, organizaţiile voluntare ar trebui să-şi centreze 
eforturile pe sursele de finanţare ale guvernului şi donatorilor individuali. 


Principala contribuţie a modelului dependenței de resurse în înțelegerea 
schimbării organizaționale este datorată explicațiilor privind influența 
strategiilor adaptative, dezvoltate în confruntarea cu dependența de mediu, 
asupra structurilor şi proceselor organizaționale interne. Totuşi, principalul 
neajuns, ce-i limitează în mare parte puterea de explicaţie, vizează 
neconsiderarea importanței valorilor, normelor şi ideologiilor ce transcend 
uneori calculele puterii şi ale banilor în modelarea comportamentelor 


organizaționale (Y. Hasenfeld 1992). Acestei probleme încearcă să-i răspundă 
insă teoria instituțională. 


Modele instituţionale 


Principala premisă de la care pleacă promotorii institutionalismului este că 
structura şi performanțele organizaționale sunt determinate nu atât de 
„caracteristicile tehnice"ale mediului cât de elementele lui instituționale”, 
respectiv de regulile ce emană din mediul instituțional. în societățile moderne, 
argumentează Meyer şi Rowan (1991), „elementele structurii formale 
rationalizate sunt adânc întipărite în, şi reflectă interpretări specifice ale realității 
sociale. Multe din poziţiile, politicile, programele şi procedurile organizaţiilor 
moderne sunt impuse de opinia publică, de părerile unor grupuri importante, de 
cunoaşterea legitimizată prin sistemul de educaţie, de prestigiul social, de legi şi 
de definițiile folosite de tribunale pentru neglijență şi prudenţă” (p.44). 
Desemnând opinia publică, statul şi profesiile ca surse-cheie ale regulilor 
institutionaliza-te, autorii oferă astfel şi o circumscriere a cadrului sau mediului 
instituțional. Prin accentuarea importanței mediului instituțional, acest tip de 
abordare a relațiilor dintre organizații şi mediile in care funcționează se 
distanțează de acele analize rationaliste ce argumentează că structurile formale 
ar genera mecanisme eficiente de funcționare a organizațiilor. Chestionarea 
eficienţei orientează atenţia, către analiza structurilor formale. S-a constatat însă 
că structuri formale similare conduc la rezultate diferențiate. Cu alte cuvinte, o 
modificare a structurii formale nu generează automat creşteri ale performanţelor. 
Analiza ar urma, conform institutionalismului, să se concentreze asupra cadrului 
sau mediului instituțional care penetrează în structurile formale, făcându-le 
eficiente sau ineficiente. Dat fiind că instituţiile nu sunt exterioare organizațiilor 
ci, dimpotrivă, sunt prezente în structurile organizaționale formale (în ipostaza 
de efecte instituționale), ele acționează implicit în spațiile sociale inter- 
organizaționale, generând omogenizari. De altfel, procesul omogenizării sau 
creşterii similaritatii între organizații explică, din perspectiva institutionalista, şi 
modul de generare a schimbării organizaționale. Astăzi, argumentează Di 
Maggio şi Po-well (1991), „schimbarea structurală în organizații pare din ce în 
ce mai putin determinată de competiție sau de nevoia de eficiență. în schimb, 
afirmăm noi, birocratizarea şi alte forme ale schimbării organizaționale se 
produc ca rezultat al proceselor ce fac organizaţiile mai similare tară să le facă 
neapărat şi mai eficiente" (pp. 63-64). Procesul de creştere a similaritatii între 
organizaţii sau de omogenizare (surprins în conceptul de izomorfism 
institutional este determinat însă de creşterea ,,structurarii" câmpurilor organi- 
zationale. „Câmpul organizational" se referă la „acele organizaţii care, 
împreună, formează un domeniu recunoscut al vieţii instituționale : furnizori 
principali, consumatori de resurse şi produse, agenţii reglatoare şi alte 
organizaţii care produc servicii sau produse similare" (pp. 64-65). Structura 


câmpului organizational nu poate fi determinată a priori, dar poate fi definită 
prin investigaţii empirice. Procesul de definire instituțională sau de „structurare" 
constă din patru elemente : creşterea interacțiunilor dintre organizațiile unui 
câmp ; apariția unor structuri interorganizationale distincte de dominație şi a 
modelelor de coaliţie ; o creştere a schimbului de informaţii între Organizaţii ; şi 
dezvoltarea de către participanţii dintr-un set de organizații a unor percepții $1 
sensibilitati reciproce privind implicarea lor într-o inițiativă comună (Di Maggio 
1983). 


Odată ce organizaţiile individuale din aceeaşi bransa sunt structurate într-un 
camp organizational, apar şi o serie de forte puternice ce vor determina creşterea 
similaritatii dintre ele. Deşi unele organizaţii îşi pot schimba scopurile sau pot 
dezvolta noi practici, pe termen lung actorii organizationali, în încercarea de a 
lua decizii raționale, construiesc un mediu care le va constrânge ulterior capa- 
citatea de schimbare. De exemplu, cei ce doresc să realizeze o schimbare prin 
introducerea unor inovații sunt motivaţi în principal de dorinţa de a îmbunătăţi 
performanțele organizaționale. Pe măsura propagării inovației se atinge însă un 
prag dincolo de care, prin adoptarea şi aplicarea ei, se obţine mai degrabă 
legitimitate decât creşterea performanţelor (Meyer şi Rowan 1977). Cu alte cu- 
vinte, asocierea unei inovaţii adoptate într-o organizaţie cu succesul şi 
performanţele înalte va conduce la tendința adoptării acelei inovaţii şi de către 
alte organizaţii. Totuşi, strategiile ce sunt rationale pentru o organizaţie pot sa 
nu mai fie raţionale arunci când sunt adoptate de mai multe organizaţii. Cu toate 
acestea, organizațiile tind să-şi modeleze comportamentul prin raportare la alte 
organizaţii din câmpul specific, ce sunt percepute ca legitime sau de succes. în 
acest fel, deşi organizaţiile pot încerca in mod constant să experimenteze 
schimbarea, după un anumit punct din structurarea unui câmp organizational, 
efectul combinat al schimbării individua Ic este acela de a reduce diversitatea 
din cadrul câmpului (Di Maggio şi Powell 1991). 


Rezultatele mai. multor cercetări au evidențiat că forțele mediului 
instituțional vor tinde să influenţeze schimbarea organizațională în special în 
următoarele situații : când tehnologiile organizaționale sunt greşit înţelese; când 
organizaţiile nu sunt atent evaluate sau când sunt localizate într-un câmp în care 
testele de eficiență ale pietii nu funcționează energic; când scopurile sunt fie 
ambigue fie extrem de politizate ; când organizațiile sunt ,,prinse" în reţele 
relationale elaborate iar mediul lor este înalt organizat (Powell şi Friedkin 
1987). 


Aşa cum credem că a reieşit, în explicarea influenţei mediului asupra 
structurilor şi performanțelor organizaționale, abordarea instituțională îşi 
centrează analiza nu pe organizaţiile individuale, ci pe „reţele inter- 
organizaționale" sau „câmpuri organizaționale". Principalul argument al acestui 


tip de abordare este că organizaţiile sunt ,,intiparite" în sistemele mai largi de 
relații, astfel încât, pentru a înţelege semnificația mediului, este importantă nu 
atât studierea relațiilor dintre organizaţii, cât analiza structurii mai largi de relații 
în cadrul cărora acestea pot funcționa (Scott şi Meyer 1991). 


Schimbarea accentului dinspre analiza organizaţiilor individuale spre cea a 
unei clase de organizații o regăsim şi în cadrul unui alt tip de abordare, şi anume 
a ecologiei populației. 


Modelele ecologiei populaţiei 


Specificul abordărilor ecologice decurge din centrarea analizei pe o 
populaţie de organizaţii, definită ca incluzând toate organizaţiile ce au 
caracteristici similare din punct de vedere structural sau funcțional. 
Similitudinea sau caracterul unitar al organizațiilor înseamnă că : a) împărtăşesc 
o dependență comună de mediul material sau social ; b) au o structură 
asemănătoare şi c) structura, precum şi alte caracteristici sunt relativ stabile de- 
a lungul timpului (Hannan şi Freeman 1988). De exemplu, toate organizațiile 
de. servicii sociale nonprofit dintr-o anumită comunitate sau toate universitățile 
localizate într-o anumită zonă pot fi considerate populaţii de organizaţii. 
Conceptul de populaţie este similar celui de specie. Aşa cum conceptul de 
specie este folosit pentru a surprinde evoluţia biologică, cel de populație este 
folosit pentru a-i defini principalele caracteristici, raportabile la procesele de 
variație, selecție, conservare şi schimbare. 

Singh şi Lumsden (1990, apud Hasenfeld 1992) formulează principiile de 
bază ale teoriei astfel : „odată întemeiate, organizaţiile sunt supuse unor 
puternice presiuni inertiale, iar modificările din populaţiile organizaționale sunt 
în marc parte datorate proceselor demografice de fondare (naştere) şi dispariție 
(moarte)" (p. 162). Creşterea iniţială a numărului de organizaţii are semnificația 
dobândirii legitimitatii, ceea ce conduce la apariţia unui număr din ce în ce mai 
mare de organizații. Pe măsură ce numărul organizațiilor continuă să crească, 
resursele devin insuficiente, iar supraviețuirea organizațiilor va depinde atât de 
abilitatea lor de a dobândi sau reţine o ,,nisa" de resurse, cât şi de capacitatea de 
a depăşi performanţele competitorilor. Urmând logica acestei argumentatii 
reiese că, într-un moment dat, caracteristicile, numărul şi distribuţia 
organizaţiilor sunt determinate de modul de „exploatare" a resurselor oferite de 
mediu şi de competiția existentă atât în interiorul speciilor cât şi între ele. 
Mediul este investit astfel cu forţa de a selecta organizațiile mai puternice, 
eliminându-le pe cele mai puţin viguroase. 

Accentuând importanța mediului în selecția organizaţiilor, eco-logiştii 
populaţiei resping de fapt ideea ,,adaptarii" organizațiilor la mediu. Datorită 
structurilor inertiale, susţin ei, organizațiile nu-şi pot schimba rapid răspunsul 
față de mediu, fiind lipsite astfel de capacitatea de adaptare strategică. 


Specializarea producţiei şi personalului, informaţia inadecvată, barierele create 
de circumstanţele juridice sau fiscale şi multi alti factori de acelaşi gen limitează 
capacitatea organizațiilor de a se angaja în schimbări eficiente şi oportune. 
Confruntate cu noi tipuri de competiţie şi cu circumstanţe de mediu diferite, 
specii întregi de organizaţii pot apare şi dispare. 

Accentuarea presiunilor inertiale ce caracterizează majoritatea structurilor 
organizaționale are o serie de implicaţii şi cu privire la schimbarea 
organizațională. Conform perspectivei adoptate de eco-logiştii populaţiei, cele 
mai importante schimbări se vor produce prin înlocuirea unei forme de 
organizare cu alta, ceea ce înseamnă de fapt înlocuirea organizaţiilor lipsite de 
succes cu cele încununate de succes. 


Principala critică formulată la adresa acestei teorii este că, accentuând 
deficitul de resurse şi competiţia ca principale elemente ce stau la baza 
procesului de schimbare, au fost neglijate alte tipuri de relații (de exemplu cele 
de cooperare), considerate la fel de importante în analiza relaţiilor organizații- 
mediu. O altă limită a teoriei ecologiei populaţiei vizează îndepărtarea din 
analiză a unor variabile extrem de importante în definirea mediului, şi anume 
cele referitoare la putere, conflict sau clase sociale (Perrovv 1986). Evidenţierea 
acestor aspecte neglijate a propulsat însă apariţia altor modele ce încearcă să 
explice dinamica schimbărilor din populaţiile de organizații prin studierea 
interacțiunilor dintre componentele ecologice şi instituționale ale mediului. De 
exemplu, promovând un model al „ecologiei instituționale”, Singh, Tucker şi 
Meinhard (1991) îşi propun să explice modul in care schimbările din mediul 
instituțional influenţează ratele de înființare şi dispariție ale organizațiilor, ca şi 
pe cele de schimbare organizațională. Prin analiza unei populaţii de 451 de 
organizaţii voluntare de servicii sociale, ei au demonstrat că într-adevăr 
schimbările din mediul institutional au: influenţat ratele de schimbare ale unor 
caracteristici organizaționale (referitoare la nume, sponsor, localizare, aria 
de serviciu, scop, clientelă, condiţii impuse clientelei pentru furnizarea 
serviciului, stabilitatea directorului executiv, structură). Rezultatele cercetării au 
sugerat că datele de schimbare a trăsăturilor organizaționale menționate sunt 
influențate atât de schimbările instituționale favorabile cât şi de cele 
nefavorabile, cu un efect mai mare al celor nefavorabile. Aceste rezultate au 
susținut, de altfel, ipoteza cercetătorilor conform căreia organizațiile au tendința 
de a reflecta schimbările instinationale ale mediului prin modificarea structurii şi 
caracteristicilor-organizationale. 


Deşi majoritatea modelelor ecologice continuă să se preocupe de 
schimbarea pe termen lung prin mecanismele de selecţie, este posibil ca prin 
combinarea mai multor componente explicative ale dinamicii populațiilor de 
organizaţii, să se ofere în viitor interpretari mai productive cu privire la 
relațiile dintre organizații şi mediu. 


Schimbarea neplanificată. Implicații pentru conducere 


Fie şi simpla enumerare a surselor schimbării organizaționale a evidenţiat 
varietatea şi multitudinea factorilor ce pot influența sau determina apariția ei. 
Asa cum a reieşit, schimbarea se poate produce fie ca răspuns la o serie de 
cerințe sau condiţii externe (ce tin de scopurile organizaționale, sarcini, 
responsabilităţi, grupuri servite etc), fie ca rezultat al adaptărilor organizaționale 
la mediul extern. Totodată, schimbarea poate fi inițiată de organizație datorită 
nevoii de rezolvare a unor probleme şi crize interne sau a celei de adecvare la 
noile cerințe ale mediului, după cum se poate produce în mod accidental sau 
neplanificat. întrucât tocmai schimbarea neplanificată pare să reprezinte un 
„fenomen familiar" (Billis 1993) organizațiilor voluntare, vom prezenta în 
continuare principalele concluzii desprinse din compararea rezultatelor a zece 
studii de caz ce au analizat circumstanţele producerii schimbării 
neplanificate in agenţiile nonprofit (Powell şi Friedkin 1987). 


Centrul de interes al întregii analize l-a constituit urmărirea modului in 
care scopurile organizaționale au fost modificate sau, dimpotrivă, menținute în 
confruntarea cu schimbarea condiţiilor externe sau modificarea celor interne. 
Această perspectivă de abordare a schimbării a condus la clasificarea 
organizaţiilor în două mari categorii : a) cele lipsite de succes, întrucât 
schimbarea a condus fie la modificarea scopurilor organizaționale, fie la 
diminuarea viabilitatii organizației şi b) cele de succes, unde introducerea 
adaptativă a schimbării nu a ameninţat în nici un fel misiunea sau modul de 
funcţionare a organizației. 


în cazul primei categorii de organizaţii, principalele cauze ce au determinat 
insuccesul în introducerea schimbării au vizat, pe de o parte, dorinţa conducerii 
de a menţine organizația, în ciuda imposibilității de realizare a scopurilor 
propuse şi, pe de altă parte, necesitatea de a răspunde unor puternice presiuni 
externe, fie ele politice, profesionale sau financiare. Altfel spus, dorința 
organizaţiilor de „supravieţuire cu orice pret", asociată cu prezența unor 
constrângeri externe a condus la însăşi sacrificarea scopurilor inițiale şi 
înlocuirea cu unele alternative. 


A doua categorie este reprezentată de organizaţiile în care, deşi schimbarea 
poate fi interpretată ca un răspuns la o serie de cerinţe exterioare, introducerea ci 
nu a determinat modificarea scopurilor originare. Dimpotrivă, procesul de 
schimbare a condus fie la accentuarea scopurilor inițiale, fie la adoptarea unor 
noi scopuri pe măsură ce scopurile originare au fost realizate. Toate aceste 
schimbări au condus în fapt atât la extinderea organizațiilor cât şi la creşterea 
viabilitatii lor. Au existat însă câteva caracteristici comune tuturor organizațiilor 
din această categorie. în primul rând, toate organizațiile se bucurau de o anumită 
stabilitate financiară. Pe lângă faptul că nu se confruntau cu un deficit de 


resurse, nu erau nici dependente de un număr mic de surse de finanţare. în al 
doilea rând, fiecare din aceste organizaţii era caracterizată prin promovarea 
pluralismului în procesul de luare a deciziei. Cu alte cuvinte, perspectiva 
adoptată în conducerea acestor organizații viza mai degrabă angajamentul fata 
de valorile grupurilor servite, a voluntarilor sau personalului neprofesionist, 
decât accentuarea valorilor managementului profesionist. 

Reexaminarea celor zece studii de caz centrate pe analiza schimbării 
organizaționale a permis identificarea a trei factori ce par responsabili pentru 
introducerea schimbării neplanificate: politici, financiari şi tehnici (Powell şi 
Friedkin 1987). 


Referitor la influenţa factorilor politici s-a observat, de exemplu, că 
scopurile ce par susținute de grupurile lipsite de influență tind să fie înlocuite cu 
cele favorizate de grupurile mai puternice din punct de vedere politic. De 
asemenea, serviciile furnizate săracilor şi grupurilor defavorizate tind să fie 
înlocuite cu serviciile destinate grupurilor cu venituri mijlocii şi celor ce se 
bucură de influență politică. 


Insuficienta resurselor financiare reprezintă un att factor responsabil pentru 
producerea unor schimbări neanticipate. De exemplu , s-a constatat că pe măsură 
ce organizaţiile devin mai dependente de un număr mic de surse de finanțare, ele 
sunt înclinate să renunțe la programele controversate, adoptând în schimb acele 
programe şi activități susținute de cei ce controlează financiar organizația. 
Dependenţa financiară de resursele externe arc însă şi alte implicații, ce nu 
vizează neapărat schimbările programatice. De exemplu, finantatorii pot impune 
o serie de restricții privind strategiile de conducere ale organizației. 
Exprimandu-si reticenta fata de structurile descentralizate şi participative de 
conducere, ei pot conditiona donațiile de adoptarea unui model de conducere 
centralizat, prin care să se poată asigura controlul şi răspunderea financiară. 
Pentru a răspunde acestor cerinţe, organizația poate renunța la conducerea 
pluralistă, acceptând în schimb dominaţia unei elite conducătoare. Deşi astfel de 
consecinţe nu au fost nici anticipate nici dorite de organizaţie, se pare că ele 
reprezintă principalele pericole cu care se confruntă majoritatea agențiilor lipsite 
de resurse financiare. 


Creşterea complexităţii tehnice reprezintă un alt factor ce influenţează 
probabilitatea de producere a schimbării neplanificate. S-a constatat în acest 
sens că, pe măsură ce activităţile şi programele organizației devin mai complexe, 
solicitând în consecință cunoştinţe tehnice, juridice şi financiare mai 
specializate, participarea pe scară largă a tuturor grupurilor implicate în 
activitatea organizaţiei tinde să descrească. în acelaşi timp, organizaţia începe să 
se centreze din ce în ce mai mult pe valorile profesionalismului, ceea ce 


determină înlocuirea conducerii pluraliste cu cea a unui grup de experti-profe- 
sionisti. 


Prezentarea factorilor ce par sa influențeze producerea schimbării 
neplanificate, precum şi a multiplelor consecințe determinate de acest tip de 
schimbare nu trebuie asociată neapărat cu inevitabilitatea unui destin specific 
agenţiilor voluntare. Dimpotrivă, scopul acestei discuţii a fost acela de a 
semnaliza acele circumstanțe ce par să favorizeze modificarea misiunii şi a 
modului de funcționare a organizațiilor, astfel încât prin cunoaşterea lor, 
conducerea să-şi poată dezvolta strategiile de diminuare a vulnerabilității în 
confruntarea cu astfel de schimbări. 

